**Nezhody medzi svetskou a cirkevnou mocou v stredoveku**

Už v 10. stor. sa vyskytoval rozkol medzi svetskou a duchovnou mocou. Tento rozkol sa prejavil vždy, keď sa cisárom stal niekto ambiciózny, kto chcel prekonať moc pápeža.

V roku 1059 pápež Mikuláš II. zmenil pravidlá voľby pápeža a to tak, že voľba pápeža spočívala v biskupov – kardinálov. Nové nariadenie tiež zaručovalo cisárovi právo potvrdiť nového pápeža a pápežovi prikazovalo vzdať úctu cisárovi. To spôsobovalo konflikt.

Už Gregor VII. v 11. stor. sa vyhlásil za neobmedzeného vládcu v cirkvi. Vydal dekrét, kde mohol odvolať cisára a pápeža nesmel nikto súdiť. Zakázal aby cirkevných hodnostárov dosadzovali svetskí (necirkevní) vládcovia . Hovorilo sa tomu laická investitúra. Kráľ Henrich IV. napriek tomu dosadil nového milánskeho biskupa, čo pápeža Gregora VII. pobúrilo. No kráľ Henrich IV. zvolal do Wormsu ríšsku synodu na ktorej pápeža zosadil. Pápež na to uvalil na kráľa cirkevnú kliatbu. Henrich bol tak nútený podrobiť sa pápežovi. V roku 1077 prišiel pred hrad Canossa a prosil pápeža o odpustenie. Ten ho nechal čakať v zime bosého vonku. Pápež nakoniec kliatbu odvolal. No Henrich i naďalej išiel proti pápežovi. Pápež na neho uvalil druhú kliatbu, tá však už nebola účinná. Henrich IV. tak presadil nového pápeža - protipápeža. Pápež Gregor musel tak ujsť z Ríma. Nový pápež korunoval Henricha IV. za cisára.

**Avignonské zajatie pápeža**

Ďalším silným panovníkom bol francúzsky kráľ Filip IV. Pekný, doplatil na to pápež Bonifác VIII. Nový pápež bol pod mocou Filipa IV. Pekného, a preto musel nový pápež zriadiť svoju rezidenciu v Avignone (Francúzsko), aby ho kráľ mal pod kontrolou. Tomu sa hovorí avignonské zajatie pápežov. Katolíci tak mali vyše 70 rokov dvoch pápežov. Jeden v Ríme a druhý v Avignone. To oslabilo dôveru v katolícku cirkev.