Normalizácia

Normalizácia je obdobie od Pražskej jari do Nežnej revolúcii (1968 -1989). Je to obdobie, ktoré malo znormalizovať spoločnosť, vrátiť ju pred rok 1968, zrušila sa sloboda a ľudské práva, ľudia sa už nemohli slobodne vyjadrovať, cestovať či kritizovať stranu. Dubček i všetci reformný komunisti boli preradení na podradné pozície a do čela strany sa dostali Husák, Jakeš či Biľak, všetko zástancovia tvrdého sovietskeho komunizmu. ZSSR na čele s Brežnevom opäť diktovali čo máme a čo nesieme. Na čelo KSČ sa postavil Gustáv Husák, stal stal sa 1. tajomníkom ÚV KSČ a v roku 1974 i prezidentom ČSSR. Reformní komunisti boli prepustení zo strany, prišli o dobrú prácu alebo boli uväznení. Aby ako tak ukázali občanom, že komunistická spoločnosť chce ľuďom dobra začala sa hromadná výstavba panelových bytov, podporovali sa manželstvá, rodina. Zvýšila sa populácia, ľudia však začali byť apatický, už sa nevyjadrovali k politike, lebo sa báli trestov. Tí, ktorí boli nespokojní emigrovali alebo sa z nich stali disidenti. Disidenti boli odporcovia komunizmu, ktorí však svoju aktivitu vyvíjali ilegálne. Tlačili samizdaty (tajne tlačené protikomunistické články). Takýchto ľudí komunisti označili ako protištátne živly a poslali na nich ŠTB. Štátna bezpečnosť ich sledovala, odpočúvala a prenasledovala. Už sa nedávali tresty smrti ako v 50 rokoch, ale ich posielali do väzenia. Tí čo chceli emigrovať to mali ťažké. Prekonať prísne strážené hranice sa nedalo ľahko, na hraniciach boli mnohí zastrelení.

Spoločnosť i napriek mierne zvýšenej životnej úrovne sa rýchlo zadlžovala. Plánovaná ekonomika sa ukázala ako neefektívna a rýchlo zaostávala za trhovou ekonomikou, ktorá bola na západe v krajinách, ktoré komunisti nazývali ako kapitalistické štáty. Tam bola životná úroveň niekoľkokrát vyššia, spoločnosť pokrokovejšia, technika vyspelejšia. A navyše tam existovali ľudské práva a demokracia.

V roku 1977 disidenti spísali Chartu 77, kde kritizovali KSČ, že nedodržuje ľudské práva, hoci sa tak zaviazala na KBSE v roku 1975 (Konferencia o bezpečnosti a spolupráci v Európe). K hlavným predstaviteľom Charty 77 bol i Václav Havel, bol to i čelný predstaviteľ Nežnej revolúcii a neskôr v roku 1990 i prezident už demokratického Československa.

Nežná revolúcia

**Vypukla 17. novembra 1989 (štátny sviatok), keď do pražských ulíc vyšli študenti a chceli zmenu.** Odpor proti komunizmu prejavili i Slováci už v roku 1986 na sviečkovej demonštrácii, ktorá bola kruto potlačená. Proti študentom komunisti poslali zásahové jednotky, ktoré demonštráciu potlačili. No už na druhý deň sa zišlo na námestí ešte viac ľudí, k študentom sa pripojili umelci a neskôr i široká verejnosť. Komunisti strácali moc. Proti nim sa zorganizovali politické hnutia v Čechách OF – Občianske fórum a na Slovensku VPV – Verejnosť proti násiliu. Na čele OF stál Václav Havel a VPN riadili Budaj a Kňažko. Komunisti ustúpili, zmenil sa zákon o vedúcej úlohe KSČ v spoločnosti a boli vypísané slobodné demokratické voľby. Komunisti v nich totálne prehrali. V spoločnosti opäť nastala sloboda a dodržiavanie ľudských práv. Nežná revolúcia priniesla i dlho odkladaný problém vzťahu Čechov a Slovákov. Začali sa rokovania o budúcnosti spoločného štátu. Zišli sa Klaus a Mečiar, ktorí však nenašli spoločnú cestu. ČSR sa rozpadla. 1. januára vzniká Slovenská republika. Dlho v nej vládla HZDS a V. Mečiar. Ten Slovensko neriadil prozápadne. Neboli sme prijatý do NATO ani do Európskej únie. V roku 1998 prehral voľby a nová vláda na čele s M. Dzurindom zmenila kurz Slovenska. V roku 2004 sme vstúpili do NATO i do EÚ.