**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**Novembrové povstanie 1830-1831**

**Seminárna práca**

**Lucia Prokopová**

Predmet: Dejiny novoveku

Vyučujúci: doc. PaedDr. Patrik Derfiňák, PhD.

Študijný program: Učiteľstvo dejepisu a slovenského jazyka a literatúry

Forma štúdia: Denná

Akademický rok: 2020/2021

Ročník: Druhý

Študijná skupina: 2DeSjB

**Úvod**

V tejto seminárnej práci sa budeme venovať Novembrovému povstaniu, ktoré iniciovala skupina mladých poddôstojníkov v roku 1830. Aj keď politické a vojenské elity spočiatku váhali, neskôr sa pridali. Povstanie nastalo aj v Litve. Poľské sily, žiaľ, nedokázali odolať ruskej armáde, ktorá ich oveľa prevyšovala. Poukážeme aj na to, že nádeje na britskú a francúzsku podporu sa ukázali ako márne. Rusi nakoniec povstanie na jeseň 1831 potlačili. Okrem týchto bodov sa budeme venovať aj načrtnutiu situácie, ktorá predchádzala povstaniu, taktiež sa budeme venovať tajným spolkom a dôsledkom povstania na samotné Kongresové poľské kráľovstvo i na súdobý poľský ľud ako taký.

1. **Situácia v Poľsku pred vypuknutím povstania**

Po Napoleonskej ére bolo potrebné vyriešiť územné otázky mnohých krajín, najmä Poľska, a to sa dialo práve na Viedenskom kongrese (1814 – 1815). Rusko sa chcelo zmocniť celého Varšavského vojvodstva s čím nesúhlasilo Francúzsko, Veľká Británia ani Rakúsko. Veľká Británia, Rakúsko a Francúzsko sa proti tomu ostro postavili, pretože by to narušilo európsku rovnováhu síl. Robert Castlereagh nečakane navrhol tri možné riešenia: buď obnovenie Poľska na hraniciach roku 1772 alebo 1791, alebo rozdelenie Poľska tak, aby sa ruská hranica dostala k rieke Visle od Sandomierzu po Toruň, Varšava mala byť ruská. Napokon bolo rozhodnuté. Územie Poľska bolo rozdelené v rusko-pruských a rakúsko-pruských dohodách. [[1]](#footnote-1)

Počas obdobia Poľského kráľovstva na území Poľska rapídne vzrástol počet obyvateľov. Najväčším mestom bola Varšava, hneď po nej Ľublin. Alexander I. sľúbil rozšírenie územia smerom k ruským územiam, tiež známe ako *zabraté krajiny*.*[[2]](#footnote-2)* Najväčším problémom spojenectva bola slabosť Poľska v odraze žiarivej a prekvitajúcej Ruskej ríše. Alexander I. zostavil novú ústavu, nepokladal za správne obnoviť tú pôvodnú, prvú poľskú z 03.05.1791, keďže ústavu si vytvoril podľa svojich predstáv o štáte, vyskúšal to na testovacej vzorke – Poľsku, aby vedel, či sa mu ústavný systém oplatí zaviesť aj v celej Ruskej ríši. Status kráľovstva bol daný v ústavných základoch spísaných Adamom Jerzym Czartoryskim. Ústava bola vyhlásená 27. novembra 1815. Politická štruktúra bola podobná tej vo Varšavskom vojvodstve[[3]](#footnote-3), obsahovala iba pár výnimiek, napr. kráľ mal plnú výkonnú i legislatívnu moc, taktiež rozhodoval o otázke vojny a mieru, bola samosprávne samostatná. V prípade neprítomnosti kráľa, zodpovednosť mal miestodržiteľ, v tej dobe – Józef Zajączek, ktorý v roku 1819 obnovil cenzúru. Armáda spadala pod Alexandrovho brata – Konštantína. Ústava bola liberálna, no často sa porušovala a nedodržiavala.

Spočiatku Poliaci brali Alexandra

I. ako hrdinu – osloboditeľa, ale Alexandrov milý, liberálny prístup k Poliakom sa zmenil na despotický autokratický režim. Čo viedlo v roku 1819 k vzbure poľských osád, rok na to sa vzbúril aj Semjonovský pluk. Po cisárovej premene, vymenoval za ministra vojny – Arakcheyev, ktorý bol známy svojou násilníckou, nekompromisnou povahou, tvrdý odporca slobody a všetkých hesiel s tým spojených, rovnako ako bol proti demokracii, republikánstvu a demokracii. Rusi vnímali Poliakov, ako tých, ktorí si nezaslúžili ich pomoc, keďže boli spolčení s Napoleonovým Francúzskom. Alexander sa nebál napadnutia armádou, prípadnej zrady násilím, ale spolkovou činnosťou a tajných spoločností.

1. **Spolková činnosť a zakladanie tajných spoločností**

Legálna opozícia jeho vlády sa nazýva Kališská opozícia, keďže to boli poslanci pochádzajúci prevažne z okolia Kalisz. Hlásali liberálne myšlienky, podporovali francúzsku konštitučnú monarchiu a nesúhlasne sa vyjadrovali na verejne neznáme zasadanie Sejmu[[4]](#footnote-4). Ďalšiu z vecí, ktorú vytýkali bolo nedodržiavanie ústavy, ktorú považovali za najdôležitejšiu v štáte. Neplánovali bojovať proti Ruskej ríši, no dúfali v rozšírenie územia o „zabratých krajinách“ (ako bolo sľúbené spočiatku). Alexandra to nahnevalo, preto spravil protiústavný krok a Sejm nezvolali 5 rokov, taktiež bratovi dal Carté Blanch[[5]](#footnote-5).

Na základe cárovej zmeny správania a nespokojnosti obyvateľov začali vznikať tajné spolky, a to najmä vo Vilniuse, ktoré bolo v týchto časoch centrom vzdelania, školstva, humanitných i exaktných vied, ako je matematika a fyzika. V rámci týchto spolkov spomenieme dva. Prvým je spolok Filomati – milovníci vedomostí, ktorí sa delili na vedecko-matematickú a literárnu časť, tvorili v mene osvietenských myšlienok vzdelania a slobodnej vôle. Spočiatku neboli politicky zameraní, no neskôr začali mať spoločenské a národniarske črty, ktoré budovali na základe histórie ich vlasti. Cieľom bolo vzdelať dostatočné množstvo ľudí, ktoré by bolo schopné započať revolúciu za nezávislosť. Súčasťou tohto spolku bol aj jeden z najznámejších Poliakov – Adam Mickiewicz, ktorý bol neskôr aj s ostatnými členmi chytený a odsúdený na Sibíri.

Druhé veľké spoločenstvo nieslo názov Filareti – milovníci cností, toto spoločenstvo bolo dôležité, keďže malo na starosti všetky ostatné spoločnosti, bolo vlastenecké a politické. Neskôr boli vytvorené aj spoločnosti, ako Filadelfská alebo Vlastenecká spoločnosť. Vznikalo aj množstvo sesterských spoločností, ako napr. Združenie priateľov. V rokoch 1822 – 1824 mnoho zo spolkových aktivít a členov bolo odhalených, obvinených zo sprisahaneckých myšlienok, vlastizrady a následne odsúdených.

V krátkom období 1818 – 1821 bolo založených 14 spoloční, ktoré boli tajné, motivované nespokojnosťou liberálnosťou Kališskej opozície. Boli aj organizácie, ktoré si požičiavali slobodomurárske rituály, aj keď nezdieľali slobodomurárske ideály. Takéto spoločenstvo vzniká v roku 1819, Národné slobodomurárstvo, ktoré stavalo na myšlienkach a hodnotách Jana Henryka Dąbrowského, ako prejavenie vďaky i obrátenie sa na historické udalosti, na základe, ktorých je možné odčítať silu a schopnosť postaviť sa, nevzdávať sa. Problém s týmto spolkom mali až po roku 1821, kedy bolo slobodomurárstvo nelegálnym, v tom istom roku sa spoločnosť premenovala na Národnú vlasteneckú spoločnosť, ktorá bola už prudko nastavená pre boj za opätovné získanie nezávislosti. Odhalenie spoločnosti vyvrcholilo na tribunáli Sejmu, kde nastala pre Poliakov dilema, radšej by ich uznali nevinnými ako odsúdili za boj o nezávislosť, verdikt znel – neboli uznaní nevinnými za velezradu, ale len za neinformovanie cára o spoločenstvách a ich činnosti, teda boli väznení. Členovia týchto spoločností spájali hodnoty a presvedčenia z čias Napoleonovho Francúzska, liberálny nacionalizmus, humanistické princípy i osvietenecké nazeranie na vzdelanie. Vznikali aj anti-klerikálne, liberálne spoločnosti s anarchistickým nádychom, ako napr. Združenie priateľov Panta Koina (Varšava), dva roky po tomto spoločenstve vzniká Združenie slobodných Poliakov, ktoré založilo liberálne noviny s revolučným nádychom - „Dekada Polska“. Mnoho z nich bolo zlapaných a uväznených, rovnako ako pri odhalení ostatných spoločností.

V globále môžeme zhodnotiť, že všetkým spoločnostiam, či legálnym alebo tajným išlo o dobro a prinavrátenie nezávislosti na územie Poľska aj za cenu revolúcie či povstania, čo považovali za jedinú možnosť ako prejaviť svoju nespokojnosť.

1. **Príčiny a priebeh vypuknutia Novembrového povstania**

Dôvodov prečo vypuklo povstanie bolo viac, jedným z nich - koncom roka 1829 plánovali atentát na cára, no plán stroskotal, bol nastolený plán povstania, naschvál nevypracovali štruktúru novej vlády, aby sa k moci dostali silní a vzdelaní ľudia, ako napr. Joachim Lelewel, a hlavne, bolo potrebné konať rýchlo, situácia v krajine medzi obyvateľmi bola už na spadnutie. Bolo mnoho dôvodov, dlhodobých aj krátkotrvajúcich.

Medzi hlavný dlhodobý problém patrí znovu získanie nezávislosti Poľska, ktoré ju stratilo v troch deleniach krajiny, medzi mocnosti Rakúsko, Prusko, no najmä Ruskú ríšu, pod ktorou sa nachádzali v danej dobe dve tretiny poľských území. Z toho vyplýval despotizmus a autokratický režim ruských cárov, ako Alexandra I., tak i Mikuláša I. Ľud nebol spokojný s dennodennými zákazmi, príkazmi, nerešpektovaním ústavy, ba priam nedodržiavaním základných ľudských práv. Poliaci sa bránili aj v roľníckych kruhoch v podobe malých povstaní a sprisahaní, ale i v kruhoch politických a inteligencie, ktorí bojovali spoločnosťami, ideológiou, nacionalizmom, liberalizmom a vzdelaním. Plán bol nastolený – postaviť sa hegemónovi, teda Rusku, získať moc nad krajinou a dostať toľko rokov nedosiahnutú vytúženú slobodu – nezávislosť. V tomto celom procese prehlbujú pochybovanie a nenávisť myšlienky osvietencov, potreba vzdelania, slobody a stále rastúca dôležitosť každej sociálnej vrstvy. Dôležitý je aj prechod vnímania pojmu národ od pôvodného národ – krajina, kráľ, magnáti ku národu chápanému ako spoločenstvo ľudí žijúce na jednom spoločnom území, kde je dôležitá úloha každého jednotlivca, ktorý tvorí národ bez ohľadu na postavenie, či majetkové zabezpečenie.

Konšpirátori sa však zľakli, že môžu bojovať proti belgickému povstaniu, keďže cár dal zmobilizovať armádu. To bolo poslednou iskrou pred vypuknutím povstania, aj napriek radám Joachima Lelewela o odložení povstania. „V noci 29. novembra vypuklo násilie a zmätok. Útočná skupina asi dvadsiatich štyroch mužov pod vedením Ludwika Nabielaka mala zaútočiť na palác Belweder a zabiť alebo zajať veľkovojvodu Konštantína, zatiaľ čo oddiel kadetov pod vedením Wysockého mal pochodovať do mesta odzbrojiť ruskú posádku a zmocniť sa ich arzenálu. Všetko išlo zle od začiatku. Oheň v opustenom pivovare, ktorý bol určený ako signál na koordinovaný zásah, bol zahájený o pol hodiny skôr, než boli konšpirátori na svojich miestach. Jeho plamene upozornili posádku a zaplnili ulice s jednotkami a hasičmi.“[[6]](#footnote-6) Tento oheň vo varšavskom pivovare zhasol po chvíli, teda ostatní nevedeli, či povstanie bolo odvolané, zastavené, prerušené alebo majú pokračovať v boji za nezávislosť. Jedným z takýchto zneistených osôb bol aj Piotr Wysocki s jeho kadetmi v škole.

Počas tejto noci chceli zavraždiť Konštantína, nepriateľa ako armády, tak i celého Poľska, rovnako ako postupom času znenávideli aj celú cársku rodinu i Rusko ako také, ktoré sa v ponímaní Poliakov pretransformovalo z pozície oslobodzujúceho hrdinu na vykorisťovateľa obmedzujúceho a zaberajúceho slobodu. Tento útok bol neúspešný, zabitý bol služobný generál Gendre. Počas toho postupovali boje s ruskými vojakmi prestrelkami, mnoho z poľských povstalcov boli nepripravení a váhaví, čím uľahčili Konštantínovi prácu. Povstanie skoro zlyhalo hneď v prvú noc, no našťastie, zachránili ich poľskí obyvatelia mesta Varšava, ktorí neváhali pomôcť vojakom.

Po ťažkej noci plnej bojov bol sformovaný voľný priestor pre magnátov i poslancov, ktorí sa chceli zmocniť vedenia krajiny, napr. Adam Jerzy Czartoryski. Ich opozíciu vytvorila Patriotickú spoločnosť, ktorej predsedom bol práve Joachim Lelewel, do ktorého dávali veľa nádejí práve samotní zakladatelia povstania. Konzervatívni politici verejne a prudko kritizovali boj proti Rusku ako samovraždu, aj napriek tomu sa jeden práve z radov konzervatívnych Józef Chłopicki 05.12.1830 vyhlásil za diktátora, chcel nastaviť mierové podmienky s Ruskom, vyjednávať, najmä o dodržiavaní ústavy, chcel vybojovať väčšie práva pre Poliakov, najmä v „zabratých krajinách“ a amnestiu pre povstalcov.

Národná hrdosť, ktorá nedokázalo pripustiť prehru, dokonca ani po neúspešnom vyjednávaní s cárom, čo viedlo 25.01.1831 ku detronizácii Mikuláša I., čo nebol úplne správny krok, keďže sa tým porušili zmluvy a rozdelenie Poľska uzatvorené na Viedenskom kongrese po Napoleonských vojnách 1814 – 1815. Poľsko zaslepené víziou slobody a nezávislosti dávalo len malú, ba priam žiadnu pozornosť na dôsledky vyplývajúce z ich radikálneho revolučného chovania a konania na medzinárodné vzťahy. Je potrebné si uvedomiť, že Rusko bolo síce jeho „najväčším nepriateľom a vykorisťovateľom“ v týchto časoch, no nebolo jedinou krajinou, pod ktorú patrilo. Zabúda sa na Rakúsko a Prusko. V otázke Rakúska spoliehali na zlé rakúsko-ruské vzťahy. Horšie to vyzeralo s územiami pod pruskou nadvládou, ktorá vehementne podporovala Rusko, teda zakázala zbrojenie a zvýšila bezpečnosť v mestách. A čo ostatné krajiny? Napríklad Švajčiarsko, Belgicko a Piedmont verejne podporovali Poliakov a vyjadrovali im solidárnosť, podporovali ich aj Francúzi a Veľká Británia, no len opatrne, v tieni spoza záclony, keďže sa nechceli zapájať verejne do tohto konfliktu. O 4 dni na to bola sformovaná Národná rada, ktorej predsedom sa stal Adam Jerzy Czartoryski, ktorý mal na starosti aj diplomatické akcie, úzko súvisiace práve s medzinárodnou politikou, snažil sa osloviť Rakúsko, Francúzsko, Veľkú Britániu, Švajčiarsko, dokonca z katolíckeho hľadiska oslovil aj Rím, kde prišlo tiež sklamanie a neochota, keďže pápež Gregor XVI. bol unavený z prebiehajúcich bojov, odmietol podporiť, ba priam odsúdil akékoľvek revolučné myšlienky, považoval to za zradu proti Rusku, ktoré Poľsku vlastne „pomohlo“, zároveň odsudzoval predošlé spojenectvo s Francúzskom a Napoleonom – v Európe v týchto časoch bol považovaný za nepriateľa číslo jeden medzi spojencami. Výsady kráľa dočasne prevzal Sejm, v tomto období boli sformované aj štátne farby – červená a biela.

1. **Koniec povstania a jeho dôsledky**

Vojenské akcie sa skončili fatálne pre Poliakov. Keďže už na začiatku, ako predpokladala skupina konzervatívnych, nemali Poliaci šancu, vojská boli v pomere 1:2. V otázkach vojny bol formálne generálom Michał Radziwiłł, ale to bolo len pro forma, v skutočnosti slúžil ako bábka, zastretie toho, že skutočným veliteľom je Chłopicki, ktorý bol skeptický už hneď na začiatku vojny, neveril v úspech a podpora tohto nápadu sa mu zdala šialene utopická. Jedným z dôvodov, prečo povstanie skončilo tragicky, bolo práve jeho rozhodnutie o obrannej technike boja, aj napriek viacnásobnému odporúčaniu útočnej techniky. Táto bitka sa odohrala pri Gróchowe, aj napriek presile Rusov a zlej koordinácii Poliakov, môžeme skonštatovať, že väčšie straty utrpeli Rusi a Poliaci bojovali statočne. Poliaci boli v bitke takticky porazení a nútení uchýliť sa k využitiu pražských posíl. Počas bitky bol zranený Chłopicki, čo malo za následok vymenovanie nového veliteľa – Skrzynecki, ktorý rovnako ako Czartoryski veril, že víťazstvá prinútia Rusov vyjednávať. Samotný sa však utieka do Ostrołęky, kde ho čaká porážka po napadnutí Rusmi. Po tejto bitke upadala morálka aj vízie víťazstva. Varšavský guvernér Jan Krukowiecki, ktorý sa po úteku Czartoryskeho stal predsedom vlády. Vzhľadom na nedôveru vo víťazstvo Poľska začal rokovať s Paskevičom, ktorý chcel prijať len bezpodmienečnú kapituláciu.

Môžeme zhodnotiť, že za tragický koniec a celkový neúspech povstania môže viacero faktorov, najmä nedôvera veliteľov a diktátora, teda môžeme hovoriť o prevažnej nedôvere hlavných politických predstaviteľov v Poľské víťazstvo. Taktiež zlá organizácia a koordinácia vojsk, svoju úlohu zohrala aj bezpodmienečná presila ruských vojakov, aj napriek epidémiám a chorobám, ktoré ich prekvapili a zabrzdili. Dôležitá bola aj nie najšťastnejšia strmhlavosť konania bez ohľadu na následky v zahraničnej politike a diplomacii.

Situácia po novembrovom povstaní bola napätá. Zlyhanie povstania prinieslo masové prenasledovanie a elimináciu autonómie Poľského kráľovstva, zatiaľ čo z krajiny muselo utiecť viac ako 10 000 vojakov a politických aktivistov. Do poľských dejín sa zapísali ako Veľká emigrácia[[7]](#footnote-7). Rusko pozatýkalo povstalcov, a to tých z nich, ktorí nestihli emigrovať, prípadne tých, ktorých pri úteku chytili. Mnoho z nich bolo dokonca popravených. Z pohľadu medzinárodnej situácie mali najlepší vzťah a najväčšiu podporu v revolučno-demokratických a liberálnych Nemcoch, ktorí vnímali Poliakov ako odvážny národ bojujúci za slobodu; podporu našli aj vo Švajčiarsku, dokonca i vo Francúzsku, ktorého status nútil pomôcť Poliakom, aj napriek tomu, že nie veľmi chceli z dôvodu ich revolučného statusu prechádzajúcich rokov, medzi exilové krajiny patrili aj Spojené štáty americké, Belgicko, Španielsko a Veľká Británia.

Kongresové poľské kráľovstvo trvalo takmer tridsať rokov, no iba menom, ako sme spomínali v úvode. Takže pokiaľ boli Mikuláš I. a Paskevič nažive, neexistovala šanca na uvoľnenie od terorizovania ruskou stranou. Jedna po druhej boli demontované prežívajúce poľské inštitúcie. V roku 1837 poľské správne jednotky – wojewodztwa boli nahradené desiatimi ruskými guberniami. V roku 1839 Komisia školstva bola zrušená. Všetky školy, ktoré pod ňu spadali boli umiestnené pod priamu kontrolu ministerstva osvety v Petrohrade. V roku 1841 poľská banka stratila svoje emisné práva; poľský zlotý bol stiahnutý z obehu v prospech rubľa. V roku 1847 bol Napoleonský zákonník obmedzený, no bol zavedený ruský trestný zákon. V roku 1849 do obrovského zdesenia obyčajných ľudí bol zavedený ruský imperiálny systém váh a mier nahradil systém z roku 1818. Kongresové Poľsko bolo mŕtve. Pokus o oživenie 1861 – 1864 spôsobil ďalšie kolo násilných a, ako sa ukázalo, smrteľných rán pre Poliakov, kedy bola nádej na znovuzískanie nezávislosti pochovaná. Cirkev hrala dôležitú úlohu ako jediná inštitúcia, ktorá spájala Poliakov bez ohľadu na hranice okupovaných oblastí. Okupanti zatvorili veľa kláštorov, skonfiškovali majetok patriaci Cirkvi, bránili kontaktu biskupov s Rímom. Týmto spôsobom boli dejiny poľského národa opäť úzko spojené s dejinami Cirkvi. V roku 1863 vypuklo januárové povstanie[[8]](#footnote-8). Medzitým zajatci a exulanti niesli svoj osud najlepšie ako vedeli. Mnohí z nich sa už nedožiť amnestií vyhlásených na začiatku novej vlády v roku 1855. Wincenty Niemoyowski zomrel v roku 1834 na ceste na Ural. Krzyzanowski zomrel na Sibíri v roku 1839. Lukasinski prežil, ale nebola mu udelená amnestia. Zaslepený a spútaný bol jedným z tých, ktorých veľkovojvoda Konštantín evakuoval z Varšavy v decembri v roku 1830. Nakoniec zomrel vo väzení Schliisselburg v roku 1868, po štyridsiatich šiestich rokoch v úplnej tme, čo sa považuje za posledný patetický symbol zosnulého poľského kráľovstva.

Medzi Poliakmi bola porážka Novembrového povstania najväčším výbuchom národného cítenia a literárnej činnosti v dejinách národa. Tu bola katastrofa dobre zodpovedajúca talentom romantickej generácie. Obyčajní ľudia, jednoducho frustrovaní a zúriví plakali, no umelci sa vypísali. Fryderyk Chopin opustil Varšavu iba tri týždne pred vypuknutím povstania. Štedrú večeru zjedol v reštaurácii vo Viedni, zúrivo pri rozhovore stravníkov pri vedľajšom stole, kde jeden povedal: „Boh urobil chybu, keď stvoril Poliakov.“ Druhý odpovedal: „Ja! Die Polen ist nichts zu holen.“ (Áno, z Poľska nevychádza nič dobré), čo dobre znázorňuje vnímanie Poľska a Poliakov inými krajinami, najmä krajinami, ktoré boli takpovediac na koni. Chopinova korešpondencia s jeho rodičmi bola plná nekontrolovaného besnenia. [[9]](#footnote-9)

**Záver**

V tejto práci sme sa pokúsili poukázať na jednotlivé udalosti či situácie, ktoré kumulovali napätie vyústené v Novembrovom povstaní, pokúsili sme sa poukázať aj na pozadie diania, či už z pohľadu povstalcov alebo aj obyčajných ľudí. Zdôraznili sme aj zničujúcu situáciu na konci Novembrového povstania, resp. zdôrazňujeme to, že Povstanie je istý začiatok konca poľského boja za slobodu a nezávislosť v 19. storočí.

**Zoznam bibliografických odkazov:**

1. ZAMOYSKI, A. *Poland a History*. 2009. LONDON: HarperPress. ISBN 978-0-007-32273-2.
2. DAVIES, N. *God´s Playground, A History of Poland, Volume I.* 2005. NEW YORK: Columbia University Press. ISBN 0-231-12817-7.
3. DAVIES, N. *God´s Playground, A History of Poland, Volume II*. 2005. NEW YORK: Columbia University Press. ISBN 978-0-231-12819-3.
4. ARNOLD, S. – M. ŻYCHOWSKI. *Stručné dejiny Poľska.* 1965. BRATISLAVA: Obzor.
5. KAMIŃSKI, Ł. – M. KORKUĆ. *1050 Years. A guide to the history of Poland 966-2016.* WARSZAWA: Instytut Pamięci Narodowej. ISBN 978-83-8098-012-9
6. IHNATOWICZ, I. *Społeczeństwo polskie od X do XX wieku*. 1979. WARSZAWA: Książka i Wiedza.
7. ZAMOYSKI, A. *The Polish way: a thousand year history of the Poles and their culture*. 1987. LONDON: Buttler and Tanner, Ltd.
8. PRAŻMOWSKA, A. *Poland, A Modern History.* 2010. LONDON: I.B.Tauris and Co Ltd. ISBN: 978 1 84885 273 0.

1. Aj tak si väčšinu ponechala Ruská ríša, konkrétne dve tretiny Vojvodstva, ktoré dostalo názov – Poľské kráľovstvo alebo Kongresové Poľsko (1815 – 1864). [↑](#footnote-ref-1)
2. prekl. Taken Lands [↑](#footnote-ref-2)
3. Varšavské vojvodstvo bol štátny útvar na území okliešteného Poľska, ktorý existoval v rokoch 1807-1813 ako formálne nezávislý územný celok, v skutočnosti však podriadený napoleonskému Francúzsku. [↑](#footnote-ref-3)
4. Veľký Sejm, tiež známy ako štvorročný Sejm bol parlament Poľsko-litovskej únie, z ktorého sa vyvinula do dnešnej doby dolná komora poľského parlamentu. [↑](#footnote-ref-4)
5. Právo nerešpektovať ústavu. [↑](#footnote-ref-5)
6. DAVIES, N. *God´s Playground, A History of Poland, Volume II*. 2005. NEW YORK: Columbia University Press. s. 234. [↑](#footnote-ref-6)
7. Známymi umelcami v emigrácii boli, napr. Adam Mickiewicz, Juliusz Słowacki a Cyprian Norwid. [↑](#footnote-ref-7)
8. Januárové povstanie bolo vedené ako partizánska vojna. Povstalci viedli viac ako tisíc bitiek a strety s ruskými silami. Vytvoril sa podzemný štát s vládou a zložitou tajnou správou. Zbrane boli prinesené zo zahraničia. Na bojoch sa zúčastnili talianski, maďarskí a francúzski dobrovoľnícki vojaci. [↑](#footnote-ref-8)
9. V auguste, keď sa dopočul, že Varšava padla bol v Štutgarde, kde napísal „(...) nepriateľ sa musel dostať k nášmu domovu. Predmestie muselo byť zničené a zhorelo. Ján, kde si? Willem určite zahynul na barikádach. Oh Bože, existuješ? Ty si, ale pomsta nie. Či si ich nevidel dosť tých moskovských zločinov, alebo si sám Moskovčanom? Môj nebohý, láskavý otec! Možno práve ty sú hladný a nemôžeš si kúpiť chlieb pre seba a matku. Možno sa moje sestry stali obeťou zúrivosti moskovskej spodiny... Moskovčan je pánom sveta... Och, prečo by som nemohol zabiť ani jedného Moskovčana ?“ Po skladateľovej smrti bolo jeho srdce tajne prinesené do Poľska a uchované v kostole Svätého Kríža vo Varšave. [↑](#footnote-ref-9)