**Novoveká filozofia - čo máte vedieť**

Novovekú filozofiu priraďujeme do obdobia 17 – 19. storočia a nadväzuje na renesančnú filozofiu   
(14 – 16 str.). Niekedy sa i renesančná filozofia zaraďuje k novovekej filozofii. Novoveká filozofia sa vymaňuje z dovtedajšieho slepého a dogmatického myslenia stredoveku, kedy jedinou autoritou, ktorú treba rešpektovať a slepo v ňu veriť bol BOH. Novoveká filozofia považuje za autoritu človeka, jeho schopnosti, rozum a predpoklady. To však neznamená, že novoveký filozofii odmietajú boha, alebo že by boli ateisti. Prevažná väčšina novovekých filozofov boha spomína vo svojej filozofii, ale jeho úloha spočíva len vo funkcii stvoriteľa sveta, ktorý už ďalej do sveta nezasahuje, neriadi ho a nerobí zázraky. Tomuto hovoríme deizmus, preto prevažná väčšina filozofov tohto obdobia sa radí k deistom. Boh stvoril svet a ďalej doň nezasahuje. Tento názor je príznačný hlavne pre osvietenstvo, čo je smer novovekej filozofie z obdobia 17 -18. stor. Oproti deizmu tu bol ešte teizmus, ale ten bol typický pre stredovekú filozofiu a hovoril, že Boh nie len stvoril tento svet, ale naďalej do neho zasahuje, robí zázraky. V novovekej filozofii sa ústrednou témou stáva gnozeológia – teória poznania a ontológia, teda úvahy a názory, ktoré hľadajú podstatu sveta, bytie, z čoho tento svet vznikol, ako vznikol. V gnozeológii sa hľadá odpoveď na otázku ako máme tento svet poznať. Tu sa presadzujú hlavne 2 smery racionalizmus a empirizmus.

**Racionalizmus** sa orientuje na poznanie rozumom, tvrdí, že naše zmysly sú nedôverihodné, sluch, zrak, čuch, chuť a hmat nás môžu klamať – zmyslové klamy. Jedine rozum  môže správne vyhodnotiť situáciu a podať nám pravdivú informáciu o tomto svete. Tu sa radia filozofi : DESCARTES, SPINOZA, LEIBNIZ.

Oproti tomu **empirizmus** kladie dôraz na naše zmysli. Ako tvrdí LOCKE – nič nie je v rozume, čo by predtým nebolo v zmysloch. Teda naše pocity - farba, zvuky, vône ... sú prioritné, môžeme im veriť, neklamú nás. Naopak rozum sa môže mýliť, nepresne vyhodnotiť situáciu. K empirizmu sa radia filozofi ako LOCKE, BACON, HUME.

Existuje ešte smer v novovekej filozofii, ktorému hovoríme **agnosticizmus.** Agnosticizmus patrí k empirizmu, ale tvrdí, že svet nemožno celkom poznať, že je v podstate nepoznateľný. K tomuto smeru sa hlási D. Hume.

No a ešte jeden smer, ktorý tiež patrí k empirizmu sa nazýva **solipsizmus** . Je to radikálny smer empirizmu a tvrdí, že veci, ľudia, bytosti existujú len vtedy, ak sú vnímané, ak ich vidíme, cítime... Ak ich nevidíme, tak prakticky nemajú význam a neexistujú. Byť znamená byť vnímaný povedal jeho hlavný predstaviteľ Berkeley.

Zhrnutie:  
 **Novoveká filozofia( 17- 19. stor.)** 1. Klasická novoveká filozofia - gnozeológia – LOCKE, DESCARTES, BACON, HUME, BERKELEY  
 ontológia - SPINOZA, LEIBNI

2. Osvietenstvo - ( 17-18 stor.) VOLTAIRE, MONTESQUIEU, ROUSSEAU

3. Nemecká klasická filozofia ( 18 -19. stor.) HEGEL, KANT, FICHTE,SCHELLING

Pamätajte si:  pre empirizmus a racionalizmus sú typické metódy poznania. Poznáme :

Metódy poznania v empirizme F. BACONA -  **indukcia** – myšlienkový smer ktorý na základe jednotlivých pozorovaných častí vyvodzuje všeobecný záver. Od konkrétneho k všeobecnému. Z častí vyvodí záver. Vidím jednu hus - nelieta, vidím druhú hus – nelieta, vidím tretiu hus – nelieta. Výsledok bude všeobecný záver husi nelietajú. Indukcia nie je vždy pravdivá, je pravdepodobnostná.

Metódy poznania v racionalizme DESCARTESA - **dedukcia** – myšlienkový smer, ktorý zo všeobecného poznatku vyvodzuje konkrétnu časť. Z celku vyvodí časť. Od všeobecného ku konkrétnemu. Poznám všeobecný celok, niečo čo sa stalo, napríklad vražda. Z toho dedukciou odstránim nepotrebné časti a ostane mi konkrétna časť, ktorú som hľadal, v tomto prípade je to vrah. Alebo mám pokazené auto, dedukciou hľadám konkrétnu časť, chybu.

Poznáme ešte 2 racionálne postupy a to sú Analýza a syntéza

**Analýza** - je ak celok rozložím na časti. Pozor nie je to dedukcia. Nie je to myšlienkový postup. Ja tu nič nevyvodzujem, len celok rozložím – rozkladám na časti a tie časti potom môžem lepšie skúmať. Rozoberiem hodinky, mobil...

**Syntéza** - je ak jednotlivé časti pospájam do celku. Skladám puzzle. Pozor nie je to indukcia, ja tu nič nevyvodzujem, len skladám. Poskladám rozobraté auto.

**Niektoré pojmy, ktoré máte vedieť:**

**Teizmus** - pozri vyššie

**Deizmus** - pozri vyššie

**Monoteizmu**s - existuje len jeden boh. Kresťanstvo – BOH, Judaizmus – Jahve, Islam – Alah

**Polyteizmus** - existuje veľa bohov- starogrécki a starorímski bohovia, egyptskí bohovia

**Panteizmus** - Boh je rozplynutý v prírode. Je všade okolo nás, nie je osobný, je neosobný. Nemá konkrétne miesto a podobu, je ako hmla, vzduch, je všade. V novovekej filozofii s a k tomu hlásil B. Spinoza. Boh je príroda.

**Ateizmus-** Boh ani žiadna nadprirodzená bytosť neexistuje. Všetko bolo stvorené evolúciou z hmoty. Svet vznikol náhodne. Nikto ho neplánoval. Po smrti nie je nič, všetko je tu len vďaka zhode náhodných okolností. Láska, myšlienky, túžby, sny , všetko čo sa nám zdá nehmotné vzniklo z hmoty a hmota vznikla z vesmírneho prachu.

**Transcedentno** - niečo čo presahuje hranice nášho poznania, niečo mimo našich zmyslov. Niečo čo vieme že existuje, ale nijako to necítime, nevidíme...

**Metafyzika** - vo všeobecnosti to možno považovať za ontológiu. Náuku o bytí. Metafyzika skúma súcno ako súcno. Vec ako vec. Metafyzikou s a zaoberal už Aristoteles.

**Dialektika**- v minulosti umenie rozhovoru, dnes sa chápe ako neustála zmena v poznaní a myslení. Prechod od menej dokonalého k dokonalému. Neustála zmena k lepšiemu.