**14. Projektovanie vyučovacieho procesu**

Projektovanie/Plánovanie môže byť dlhodobé a krátkodobé.

**A) Dlhodobé plánovanie:**

- je to príprava na vykonávanie učiteľskej profesie (počas štúdia)

- dlhodobejšia príprava na vyučovanie v školskom roku (učiteľ sa v časovom predstihu, t. j. už pred začiatkom školského roka, pripravuje na vyučovanie).

Do tejto prípravy patrí:

* preštudovanie Pedagogicko-organizačných pokynov,
* oboznámenie sa s hlavnými úlohami školy,
* preštudovanie príslušných učebných osnov,
* zistiť stav učebných pomôcok a didaktickej techniky,
* štúdium dokumentácie o predchádzajúcom vyučovaní a žiakoch, ktorých bude vyučovať

Štúdium týchto materiálov vyúsťuje do spracovania tematického plánu. Dlhodobá príprava má nesmierny význam a je vlastne organickou súčasťou prípravy učiteľa na vyučovanie. K dlhodobej príprave patrí aj sústavne sebavzdelávanie.

**B) Krátkodobé plánovanie:**

Pod krátkodobou prípravou učiteľa rozumieme prípravu na konkrétnu vyučovaciu hodinu, vychádzku alebo exkurziu. Formu prípravy nestanuje žiadny predpis. Písomná a podrobná príprava na vyučovaciu hodinu sa odporúča začínajúcim učiteľom.

Štruktúra prípravy:

* základná údaje o vyučovacej hodine (trieda, dátum, vyučovací predmet)
* vypísanie časti preberaného tematického celku
* pomôcky a didaktická technika
* výchovnovzdelávací cieľ vyučovacej hodiny
* priebeh vyučovacej hodiny
* uloženie domácej úlohy
* zhodnotenie a ukončenie hodiny

....................................................................................................................

Poznáme tri typy prípravy učiteľa na vyučovaciu jednotku:

**1. tzv. blesková príprava** zodpovedajúcu na otázky: Čo? Ako? (Učiteľ vymedzí obsah, premyslí metódy a prostriedky).

**2. Druhý typ prípravy** odpovedá na otázky: Čo už bolo? Čo chcem dosiahnuť? Ako a čím to dosiahnuť? Aké bude mať táto hodina pokračovanie?

**3. Tretí typ** je najnáročnejší, je charakterizovaný otázkami:

a) Ciele – čo chcem, čo zamýšľam dosiahnuť:

b) Akými prostriedkami chcem tieto ciele dosiahnuť (obsah učiva – stručný náčrt, voľba metód)

c) Výchovné možnosti (Ako môžem učivo i v priebehu vyučovania výchovne využiť, so zreteľom na cieľ k triede i k jednotlivcom)

d) Organizácia vyučovacej jednotky

e) Časový projekt vyučovacej jednotky (koľko času môžem venovať jednotlivým fázam vyučovacej jednotky? Koľko času si vyžiada domáca príprava žiakov na ďalšie vyučovacie jednotky? )

f) K realizácii prípravy (Ako budem zabezpečovať spoluprácu žiakov?)

**15. Vyberte aspoň tri moderné koncepcie vyučovacieho procesu a podrobne ich vysvetlite**

Z veľkého množstva rôznych koncepcií vyučovacieho procesu, ktoré sú v súčasnosti rozvíjané v hospodársky vyspelých, demokratických krajinách sveta, vyberám tie, ktoré sa na niektorých našich školách aplikujú alebo ich možno aplikovať bez podstatnejších zásahov do nášho školského systému.

**A) Problémové vyučovanie** je veľmi rozšírená koncepcia vyučovania a to vo väčšine štátov (USA, Rusko, Poľsko). Pojem problémové vyučovanie zahŕňa viacero názvov vyučovacích postupov a stratégií, napr. heuristické vyučovanie, tvorivé vyučovanie, discovery learning – ***učenie objavovaním***. Ich spoločným znakom je **snaha rozvíjať tvorivé myslenie, tvorivé schopnosti žiakov, ich poznávaciu motiváciu a samostatnosť.** Naučí sa niekto plávať, ak bude iba počúvať prednášky o plávaní a bude sa chodiť pozerať, ako plávajú iní? Zrejme nie. Rovnako je to s tvorivosťou. Nech by človek akokoľvek dlho počúval o tvorivej činnosti, akokoľvek dlho by sa jej prizeral, nikdy sa nenaučí tvoriť, kým to neskúsi sám.

**B) Zážitkové učenie:**

Zážitkové učenie je jedna z najúčinnejších foriem učenia sa. Jedná sa o iný prístup pri učení, kedy sa miesto nudných grafov a tabuliek predkladajú ľuďom zážitky. Ak na vlastnej koži zažijeme niečo zaujímavé, vytvorí nám to skutočné spomienky. Žiaci vedia efektívnejšie využívať nadobnudnuté poznatky v praxi.

- *Napríklad* chémia dostane úplne iný rozmer, ak sa raz za čas prejde od teórie do laboratória a nechá sa niečo vybuchnúť.

**C) Využívanie IKT vo vyučovaní**

Najskôr boli počítace iba pasívnou náhradou písacieho stroja, ale s ich stále lepším softvérovým vybavením a hlavne dostupnosťou pre školy, učiteľov a žiakov sa postupne menili na aktívny nástroj učenia sa. Najskôr priniesli názornosť, keď si učiteľ namiesto glóbusu priniesol na zemepis dataprojektor a premietol družicové snímky Zeme. Potom multimediálnosť, keď učiteľ hudobnej výchovy mohol na hodine analyzovať zvuk každého hudobné- ho nástroja. Následne zjednodušenú diagnostiku vedomostí vo forme rôznych testov atď. V dnešnej dobe sa najviac akcentuje interaktívnosť.

**D)Kooperatívne vyučovania -** podstata spočíva v tom, že žiaci triedy na vyučovaní pracujú v malých skupinkách – riešia úlohy, osvojujú si vedomosti, vykonávajú rôzne praktické činnosti v atmosfére rovnoprávnosti a spolupráce. Hodnotenie žiaka závisí od výkonu skupiny, ktorej je členom.

**E) Projektové vyučovanie:**

postup pri projektovom vyučovaní: výber témy, formulácia zadania, realizácia projektu, vyhodnotenie výsledkov

**výhody:** je kreatívne, podporuje logické myslenie, fantáziu, predstavivosť

**nevýhody:** od učiteľa sa vyžaduje vysoká tvorivosť, improvizačné schopnosti, náročné na organizáciu