**8. Materiálne didaktické prostriedky**

Vyučovací prostriedok môže byť svojou povahou nemateriálny (učebné metódy a formy) alebo materiálny. **Materiálne vyučovacie prostriedky sú všetky učebné pomôcky a tie technické prostriedky, ktoré vykonávajú didaktické funkcie.**

Učebné pomôcky – sú materiálny prostriedok, ktorý je priamym nositeľom informácií

Didaktická technika – plní tie isté úlohy a rozumieme ňou využívanie rôzných prístrojov a technických zariadení – film ,zvukové prístroje, výpočtová technika.

Technický prostriedok je taký materiálny didaktický prostriedok, ktorý vytvára podmienky na odovzdávanie predpísaného učiva študentom. Je iba sprostredkovateľom, ktorý vo vzťahu k obsahu vzdelávania plní sekundárnu funkciu (napr. filmový projektor, ktorým sa premieta didaktický film).

Materiálne prostriedky vyučovacieho procesu pomáhajú utvárať jasnejšie predstavy o pojmoch a predmetoch, umožňujú dať vzdelávanému subjektu presnejšie informácie v krátkom čase, pričom zachovávajú kvalitu a presnosť spracovaných poznatkov. Učiteľovi umožňujú riadiť vyučovací proces tak, aby bola zabezpečená spätná väzba medzi učiteľom a žiakom i naopak. Využívaním materiálnych prostriedkov je vyučovací proces zaujímavejší, nie je stereotypný, evokuje žiaka do činnosti, čo sa prejaví zvýšeným záujmom o vzdelávanie. Materiálne prostriedky sú významné aj z hľadiska pomoci pri preklenutí rozdielov medzi teóriou a praxou.

**9. Kurikulum, štandardy**

**A, Pojem kurikulum** je odvodený z latinského slova **curro – bežať**. Čitateľ ho iste pozná v spojení **curriculum vitae – životopis**. Podobne by sme ho mohli vysvetliť aj ako projektovanie a realizáciu žiotopisu školy, vyučovacieho procesu. Pojmovo najbližšie má pojem kurikulum k pojmom učivo a obsah vzdelávania, ale nie je s nimi totožný. Na rozdiel od pojmu učivo sa pojem kurikulum chápe veľmi široko a jeho rámec je možné vymedziť otázkami typu:

prečo ? (zmysel, ciele vzdelania a pod. koho, ktorú časť populácie)   
v čom? (s akým obsahom)   
ako? (aké vyuč. stratégie.)   
kedy? (v ktorých obdobiach života)   
za akých podmienok? (v akom prostredí)   
s akým efektom? (aké sú očakávané výsledky)

V súčasnosti prevládajú da výzamy pojmu kurikulum:

**1. vzdelávací program, projekt, plán vzdelávania (vyučovania)**

**2. vlastný vyučovací proces, jeho obsah a priebeh**

**B, Štandardy** – Pod pojmom štandard sa rozumie stupeň dokonalosti požadovaný pre určitý účel - obrazne povedané štandard je v určitej výške postavená latka, ktorú je potrebné preskočiť, aby výkon mohol byť považovaný za vyhovujúci.

V školstve sa hovorí o viacerých druhoch štandardov, štandardy pre žiakov sú dvojaké.

**Obsahové** štandardy - čo majú žiaci vedieť, alebo vedieť urobiť. Obsahový štandard by mal obsahovať by mal obsahovať kmeňové učivo a v jeho rámci by malo byť zdôraznené základné učivo. Potrebné je uviesť aj časovú dotáciu. Pričom na osvojenie základného učiva odporúčame vyčleniť 50%- 60% celkového vyučovacieho času.

**Výkonové** štandardy – podrobne rozpracované obsahové štandardy a obsahujú aj úroveň dosiahnutia, ktorá sa od nich očakáva (základná úroveň, stredná a pokročilá). Výkonový štandard by mal obsahovať špecifické- konkrétne ciele vyučovacieho procesu. Nazýva sa aj cieľový štandard. Obsahový štandard je skôr záväzkom pre učiteľa a výkonový štandard normou pre žiakov.

**Štandardy pre učiteľov** obsahujú v podstate podrobné kvalifikačné požiadavky na učiteľa, aby mohol pomôcť žiakom dosiahnuť výkonové štandardy.

**Štandardy pre školy** obsahujú kritériá, ktorých splnenie má zabezpečiť všetkým žiakom rovnakú príležitosť dosiahnuť obsahové a výkonové štandardy.

**Štandardy pre štát** a miestne školské orgány obsahujú kritériá, podľa ktorých sa posudzuje úspešnosť štátu a miestnych školských orgánov v plnení ich poslania vo vzdelaní.

**10. Skúšanie a hodnotenie**

Zo všetkých činností, ktoré sa odohrávajú v škole, verejnosť najviac zaujíma práve kontrola vyučovacieho procesu: skúšanie, hodnotenie a klasifikácia žiakov. Pretože na základe kontroly a z nej vyplývajúceho hodnotenia a klasifikácie sa rozhoduje o ďalšom osude žiakov (voľba povolania, životné zameranie, prijatie na vyšší typ školy...) pretože hodnotenie zasahuje najcitlivejšiu sféru človeka – jeho sebavedomie.

**Kontrola vyučovacieho procesu, t. j. skúšanie a hodnotenie, by mala spĺňať tieto funkcie:**

a) kontrolnú (určenie miery vedomostí, zručností a návykov žiakov)

b) prognostickú (určenie perspektívy žiakov, možností ich ďalšieho vývoja)

c) motivačnú (udržiavanie a zvyšovanie študijnej aktivity žiakov)

d) výchovnú (formovanie pozitívnych vlastností a postojov, napr. čestnosť, samostatnosť, pracovitosť)

e) inormačnú (dokumentácia výsledkov vyučovacieho procesu a ich oznámenie rodičom)

f) rozvíjajúcu (rozvoj schopnosti sebakontroly a sebahodnotenia žiakov)

g) spätnoväzbovú

**Metódy skúšania:**

A, Podľa spôsou vyjadrovania – ústne, písomné, praktické

B, Podľa počtu súčasne skúšaných žiakov – individuálne, skupinové, frontálne (učiteľ skúša naraz všetkých žiakov v triede)

C, Podľa časového zaradenia a funkcie – prijímacie skúšky, priebežné skúšanie, súhrnné skúšanie, záverečné skúšky, opravné skúšky.