**Učebné osnovy vyučovacieho predmetu Anglický jazyk 8. ročník**

|  |  |
| --- | --- |
| Názov predmetu | Anglický jazyk |
| Časový rozsah výučby | 3 hodiny týždenne, spolu 99 vyučovacích hodín |
| Ročník | ôsmy |
| Škola | Základná škola Nám. L. Novomeského 2, Košice |
| Kód a názov ŠVP | ISCED 2 |
| Stupeň vzdelania | nižšie sekundárne vzdelávanie |
| Dĺžka štúdia | 5 rokov |
| Forma štúdia | denná |
| Vyučovací jazyk | anglický |

**1 Charakteristika predmetu**

Vyučovací predmet anglický jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia.

Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj v práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca.

Výučba prvého cudzieho jazyka, t. j. anglického jazyka smeruje k dosiahnutiu komunikačnej úrovne A2 podľa Spoločného európskeho referenčného rámca pre jazyky (SERR) na konci nižšieho stredného vzdelávania. Označenie úrovne A2 je používateľ základného jazyka.

Charakteristika ovládania anglického jazyka na úrovni A2 podľa SERR je nasledujúca:

Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú (napríklad najzákladnejšie informácie o sebe, o rodine, nakupovaní, miestnom zemepise a o zamestnaní). Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými slovami opísať svoje rodinné zázemie, bezprostredné okolie a záležitosti v oblastiach nevyhnutných potrieb (SERR, 2013, s. 26).

**2 Ciele predmetu**

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie.

Cieľom vyučovacieho predmetu anglický jazyk je umožniť žiakom:

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie tak, aby sa komunikačný zámer realizoval vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ,
* v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**3 Kompetencie**

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam, a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú. Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, s. 12, 103).

Podstatou jazykového vzdelávania je, aby žiak dokázal:

* riešiť každodenné životné situácie v cudzej krajine a v ich riešení pomáhať cudzincom, ktorí sú v jeho vlastnej krajine,
* vymieňať si informácie a nápady s mladými ľuďmi a dospelými, ktorí hovoria daným jazykom a sprostredkovať im svoje myšlienky a pocity,
* lepšie chápať spôsob života a myslenia iných národov a ich kultúrne dedičstvo.

Dôležité kompetencie pri vytváraní a udržovaní interaktívneho učebného prostredia v škole sú:

* kritické myslenie, t. j. schopnosť nachádzať a vyberať informácie s využívaním rozmanitých zručností a kritického prístupu,
* tvorivé myslenie, t. j. schopnosť nachádzať nové spôsoby spájania faktov v procese riešenia problémov,
* prosociálne a prospoločenské myslenie, t. j. schopnosť analyzovať fakty a problémy v súvislosti s potrebami iných a spoločnosti ako celku.

**3.1 Všeobecné kompetencie**

Všeobecné kompetencie sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane jazykových činností (SERR, 2013, s.12).

Žiak dokáže:

* vedome získavať nové vedomosti a zručnosti,
* opakovať si osvojené vedomosti a dopĺňať si ich,
* uvedomovať si stratégie učenia sa pri osvojovaní si cudzieho jazyka,
* opísať rôzne stratégie učenia sa s cieľom pochopiť ich a používať,
* chápať potrebu vzdelávania sa v cudzom jazyku,
* dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať ich pre svoj ďalší rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* udržať pozornosť pri prijímaní informácií,
* pochopiť zámer zadanej úlohy,
* účinne spolupracovať vo dvojiciach i v pracovných skupinách,
* aktívne a často využívať doteraz osvojený cudzí jazyk,
* pri samostatnom štúdiu využívať dostupné materiály,
* byť otvorený kultúrnej a etnickej rôznorodosti.

**3.2 Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii.

Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné vo vybraných krajinách, kde sa hovorí anglickým jazykom.

Komunikačné kompetencie zahŕňajú nasledovné zložky:

* jazykové kompetencie,
* sociolingválne kompetencie,
* pragmatické kompetencie.

**3.3 Jazykové kompetencie**

Žiak dokáže používať:

bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru,

* základné vetné modely a komunikovať o osvojených témach prostredníctvom naučených slovných spojení a skupín niekoľkých slov a výrazov,
* obmedzený repertoár naučených krátkych slovných spojení, ktoré sa týkajú predvídateľných základných jazykových situácií,
* osvojenú slovnú zásobu tak, aby si dokázal poradiť v každodennom konaní, ktoré sa týka známych situácií a tém,
* niektoré jednoduché gramatické štruktúry cudzieho jazyka, aj keď sa systematicky dopúšťa základných chýb, ale je mu rozumieť (upravené SERR, 2013, s. 111 – 119).

**3.4 Sociolingválne kompetencie**

Žiak dokáže:

* komunikovať v bežných spoločenských situáciách,
* jednoducho sa vyjadrovať pomocou základných funkcií jazyka, akými sú napr. výmena informácií, žiadosť, vyjadrenie vlastných názorov a postojov, pozvanie, ospravedlnenie atď.,
* udržať a rozvinúť spoločenskú konverzáciu prostredníctvom najjednoduchších bežných výrazov (upravené SERR, 2013, s. 123).

**3.5 Pragmatické kompetencie**

Žiak dokáže:

* usporiadať vety v takom poradí, aby vytvorili koherentný jazykový celok (tematická organizácia, logické usporiadaní slov, príčina/následok),
* využívať základné funkcie jazyka s cieľom poskytnúť a vyhľadať faktografické informácie, vyjadriť a zisťovať postoj, vyjadriť presvedčenie, nadviazať kontakt s ľuďmi,
* používať jednoduché spôsoby na začatie, udržanie a ukončenie krátkeho rozhovoru,

**4 Výkonový štandard – komunikačné jazykové činnosti a stratégie**

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak dosiahnuť na konci každého ročníka. Navrhované delenie výkonových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A 2.

Jazykové činnosti a stratégie sa rozvíjajú väčšinou integrovane, t.j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú.

**Počúvanie s porozumením – výkonový štandard**

Žiak na konci 8. ročníka dokáže:

* porozumieť podstate počutého natoľko, aby bol schopný spĺňať konkrétne potreby za predpokladu, že reč je jasne formulovaná a pomaly artikulovaná,
* porozumieť slovným spojeniam a vetám vzťahujúcim sa na bežné oblasti každodenného života,
* porozumieť základným informáciám v krátkych zvukových záznamoch, v ktorých sa hovorí o predvídateľných každodenných záležitostiach,
* rozumieť jednoduchým pokynom informatívneho charakteru,
* pochopiť vety, výrazy a slová, ktoré sa ho priamo týkajú
* identifikovať tému vypočutej diskusie,
* porozumieť základným bodom v rečovom prejave na témy, ktoré sú mu známe.

**Čítanie s porozumením – výkonový štandard**

Žiak na konci 8. ročníka dokáže:

* porozumieť krátkym jednoduchým textom, ktoré obsahujú veľmi frekventovanú slovnú zásobu,
* rozumieť označeniam a nápisom na verejných miestach,
* pochopiť konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke texty,
* porozumieť jednoduchým osobným listom,
* vyhľadať konkrétne informácie v jednoduchých každodenných materiáloch, akými sú napríklad prospekty, jedálne lístky, programy a časové harmonogramy,
* vyhľadať špecifické informácie v zoznamoch a vybrať z nich potrebné informácie,
* z kontextu krátkeho prečítaného textu pochopiť význam niektorých neznámych slov.

**Písomný prejav – výkonový štandard**

Žiak na konci 8. ročníka dokáže:

* napísať krátke jednoduché poznámky z okruhu jeho záujmov,
* napísať jednoduché osobné listy,
* zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie,
* stručne a krátkymi vetami predstaviť a charakterizovať osoby a veci,
* napísať jednoduché vety a spojiť ich najčastejšie sa vyskytujúcimi spojovacími výrazmi,
* jednoducho opísať aspekty všedného dňa - miesto, škola, rodina, záujmy.

**Ústny prejav – výkonový štandard**

Ústny prejav – dialóg

Žiak na konci 8. ročníka dokáže:

* komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy,
* zvládnuť krátke spoločenské konverzačné výmeny,
* zapojiť sa do krátkych rozhovorov na známe a bežné témy,
* používať jednoduché zdvorilostné formy oslovení,
* sformulovať pozvania, návrhy a ospravedlnenia a reagovať na ne,
* vyjadriť, čo sa mu páči a čo nie,
* požiadať o rôzne jednoduché informácie, služby a veci, alebo ich poskytnúť.

Ústny prejav – monológ

Žiak na konci 8. ročníka dokáže:

* opísať každodenné skutočnosti zo svojho prostredia, napríklad ľudí, školu a miesto,
* opísať niečo ako jednoduchý sled myšlienok,
* podať krátky jednoduchý opis udalostí a činností, opísať svoje plány a osobné skúsenosti.

**Kompetencie a funkcie jazyka**

V rámci 6. až 9. ročníka ZŠ sa v anglickom jazyku rozvíjajú tie kompetencie a funkcie jazyka, ktoré sú špecifikované v časti Obsahový štandard – úroveň A2. Každá kompetencia v obsahovom štandarde sa člení na šesť komponentov, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

**Kompetencie** súvisia s komunikačnými situáciami v ústnom a písomnom prejave a zahŕňajú reakcie účastníkov komunikácie. **Funkcie** sú chápané ako základné časti komunikácie. Žiaci ich musia ovládať, aby sa mohla komunikácia v cudzom jazyku uskutočniť, pričom s niektorými z nich sa stretnú až na vyšších úrovniach. **Interakčné schémy** sú časťou, ktorá vyjadruje pragmatické kompetencie, nie je uzavretá a charakterizuje jednotlivé úrovne. Poskytuje učiteľovi základný rámec pre rozvoj komunikačných jazykových činností a stratégií v súlade s príslušnou úrovňou, pričom platí, že čím je úroveň vyššia, tým sa možnosti jazykového prejavu rozširujú. **Jazyková dimenzia** dokresľuje uvedené funkcie a jej ovládanie by nemalo byť samostatným cieľom, ale prostriedkom na správne vyjadrenie jednotlivých funkcií jazyka.

**Diskurzná dimenzia** opisuje formu realizácie komunikačného kontextu, funkčné štýly a typy textov. Zameriava sa na rozvíjanie schopnosti žiakov usporiadať vety v takom poradí, aby vedeli vytvoriť koherentný jazykový celok a prispôsobili svoj jazykový prejav prijímateľovi. Rozvíjanie **Interkultúrnej dimenzie** umožňuje žiakom, aby sa dokázali prispôsobiť zásadám sociálnej kohézie v cieľových krajinách. Do tejto dimenzie zároveň patria interkultúrne kompetencie, t. j. znalosti a povedomie o rôznych etnických, kultúrnych a sociálnych skupinách, akceptácia ľudí z iných kultúr s ich rozdielnym správaním a hodnotami, schopnosť interpretovať, kriticky vnímať a hodnotiť udalosti, dokumenty a produkty vlastnej kultúry aj iných kultúr.

Časti **Diskurzná dimenzia a Interkultúrna dimenzia** v obsahovom štandarde sú iba **odporúčané** a dotvárajú kontext na využitie funkcií jazyka a interakčných schém. **Diskurzná dimenzia a Interkultúrna dimenzia** sú pre učiteľa východiskom a poskytujú mu priestor, aby ich dopĺňal podľa špecifických potrieb vo svojej škole.

**5 Obsahový štandard**

Obsahový štandard pre komunikačnú úroveň A2 pozostáva z kompetencií, ktoré sú bližšie špecifikované funkciami jazyka. Obsahový štandard je koncipovaný tak, aby nadväzoval na kompetencie žiakov, ktorí sa učia anglický jazyk od primárneho vzdelávania a dosiahli úroveň A1. Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený úrovňovo/ročníkovo, jednotlivé kompetencie a funkcie jazyka sa môžu kombinovať a rozvíjať v ľubovoľnom poradí. Navrhované delenie obsahových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A 2.

Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu v časti Interakčné schémy. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde.

Časti Diskurzná dimenzia a Interkultúrna dimenzia v obsahovom štandarde sú nepovinné a dotvárajú kontext na rozvíjanie kompetencií a využívanie funkcií jazyka.

Odporúčané rozdelenie kompetencií z obsahového štandardu do ročníkov:

|  |  |
| --- | --- |
| 8. ročník | 1, 2, 3, 4, 5, 6, 7, 8, 9, 11, 12, 13, 14, 15, 16, 17, 18, 19 |

**COMPETENCE 1: « RELATING WITH OTHERS IN A COMMUNICATIVE SITUATION » LEVEL A2**

**Kompetencia č. 1: „Nadviazať kontakt v súlade s komunikačnou situáciou“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Relating with others in a communicative situation**  *Nadviazať kontakt*  *v súlade s komunikačnou situáciou* | Getting someone’s attention  *Upútať pozornosť* | Can I help you?  What’s the matter?  Beautiful day, isn’t it? | Slovosled vo vetách v prítomnom a minulom jednoduchom čase, tvorba otázky, odpovede, záporu.  Krátka prídavná otázka so slovesom *to be.*  Zdvorilá otázka so slovesom *can.* | Komunikačný kontext sa realizuje:  - dialóg,  - neverbálna komunikácia  s uplatnením hovorového štýlu.  Typy textov: úryvky a dramatizácie rozprávok, riekanky, pesničky, básničky, komiksy a pod. | Pravidlá slušnosti v komunikácii.  Interkultúrne rozdiely pri nadviazaní rozhovoru a neverbálnej komunikácii. |
| Greeting sb  *Pozdraviť* | Hello. How´s your day.  Good to see you. |
| Responding to a greeting  *Odpovedať na pozdrav* | Great, thanks. What about you? |
| Expressing thanks and appreciation  *Poďakovať sa a vyjadriť uznanie* | Many thanks!  Thank you so much.  Thank you very much. |
| Parting  *Rozlúčiť sa* | It was lovely to see you.  Thanks. The same to you.  I’ll be in touch.  Take care. |

**COMPETENCE 2: « LISTENING TO AND GIVING INFORMATION » LEVEL A2**

**Kompetencia č. 2: „Vypočuť si a podať informácie“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Listening to and giving information**  *Vypočuť si*  *a podať informácie* | Asking for information *Informovať sa* | Whose luggage is this?  Have you got a bigger one?  What is 6 plus 4? | Časovanie plnovýznamových slovies v jednoduchom prítomnom čase, tvorba otázky, odpovede a záporu.  Opytovacie zámeno *whose.*  Číslovky nad 100.  Počtové výrazy *plus, minus, times, multiplied by, divided by*. | Komunikačný kontext sa realizuje:  - jednoduchý dialóg,  - monológ,  - stručné komentáre s uplatnením hovorového štýlu.  Typy textov: krátke interview, jednoduché správy, inzeráty, krátke oznámenia, opisy, jednoduché osobné listy, brožúry, úryvky z rozprávky, komiksy, poznámky a odkazy, letáky a pod. | Špecifiká komunikácie pri využívaní základných služieb (pošta, informačná kancelária a pod.) a v masmédiách. |
| Confirming and insisting on sth  *Potvrdiť a trvať na niečom* | Sure.  36 divided by 12 equals 3, not 4. |
| Classifying information  *Začleniť informáciu* | The capital city of Australia is Canberra.  Whose face is in this picture? |
| Replying to requests *Odpovedať na požiadavky* | Yes, of course.  No, I am sorry.  I´m afraid, I can´t. |

**COMPETENCE 3: « CHOOSING FROM GIVEN OPTIONS» LEVEL A2**

**Kompetencia č. 3: „Vybrať si z ponúkaných možností“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Choosing from given options**  *Vybrať si*  *z ponúkaných možností* | Identifying  *Identifikovať* | The fastest animal in the world is the cheetah.  The next train to Prague leaves at 4. | Budúci dej vyjadrený pomocou *will,* tvorba otázky, odpovede a záporu.  Určitý a neurčitý člen.  Tvorba množného čísla nepravidelných podstatných mien. | Komunikačný kontext sa realizuje:  - jednoduchý dialog,  - súvislý monológ  - komentáre s uplatnením hovorového štýlu.  Typy textov: rozprávanie, opisy udalostí a činností, jednoduché osobné listy, brožúry, úryvky z rozprávok, komiksy, poznámky a odkazy, letáky, reklamný materiál, jedálny lístok a pod. | Životný štýl a interkultúrne rozdiely v jednotlivých regiónoch krajín, v mestách a na vidieku. |
| Describing  *Opísať* | Put some potatoes in a saucepan and boil them. |
| Confirming/Refusing  *Potvrdiť/Odmietnuť* | So I’ll meet you at 2 p.m. |

**COMPETENCE 4: « EXPRESSING AN OPINION » LEVEL A2**

**Kompetencia č. 4: „Vyjadriť názor“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing an opinion**  *Vyjadriť názor* | Expressing an opinion *Vyjadriť názor* | Well, the show was really interesting.  Her story was really amusing.  The food was excellent.  I was bored.  In my opinion, London is a very beautiful city. | Prídavné mená s koncovkou *-ed,*  - ing.  Intenzifikátory *very, really, quite, quite so, a bit*.  Jednoduchý minulý čas, tvorba otázky, odpovede a záporu.  Vyjadrenie budúceho deja pomocou *will*. | Komunikačný kontext sa realizuje:  - dialóg,  - monológ s uplatnením hovorového štýlu.  Typy textov: rozprávanie príbehov, opisy udalostí a činností, jednoduché osobné listy, brožúry, úryvky z článkov, poznámky a odkazy, letáky, reklamný materiál a pod. | Špecifiká komunikácie pri vyjadrovaní ospravedlnenia a nesúhlasu. |
| Expressing agreement  *Vyjadriť súhlas* | I think you’re (probably) right.  I agree with you.  Not a bad idea. |
| Expressing disagreement  *Vyjadriť nesúhlas* | I’m afraid I don’t agree with you.  That can’t be true. That’s nonsense. No, you’re wrong!  Are you sure about that? |
| Expressing conviction  *Vyjadriť presvedčenie*  Expressing degrees of certainty  *Vyjadriť stupne istoty* | I hope you understand.  I don’t think I’ll be at home at seven.  Life will be different in 10 years. |

**COMPETENCE 5: « EXPRESSING WILLINGNESS » LEVEL A2**

|  |
| --- |
|  |

**Kompetencia č. 5: „Vyjadriť vôľu“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing willingness**  *Vyjadriť vôľu* | Expressing wishes  *Vyjadriť želania* | The flat must have central heating.  The room can be very large.  The rent must be higher.  I enjoy dancing. | Modálne slovesá *can, could, may, must.*  Vyjadrenie budúceho deja pomocou *to be going to.*  Vyjadrenie budúceho deja pomocou *will*.  Vyjadrenie budúceho deja pomocou prítomného priebehového času. | Komunikačný kontext sa realizuje:  - dialóg,  - monológ s uplatnením hovorového štýlu.  Typy textov: jednoduché osobné listy, brožúry, inzeráty, príbehy, opisy udalostí a činností, úryvky z článkov, komiksy, letáky, reklamný materiál a pod. | Kultúrne/interkultúrne špecifiká komunikácie pri frekventovaných témach, ako sú škola, ekológia, predstavy o budúcnosti atď. |
| Expressing plans  *Vyjadriť plány* | When are they going to move to Dublin?  Donna is flying to London tonight.  I think I’ll see you tomorrow.  She’ll definitely have lunch with her boyfriend.  I won’t be here tomorrow. |

**COMPETENCE 6: « EXPRESSING ABILITY » LEVEL A2**

**Kompetencia č. 6: „Vyjadriť schopnosť“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing ability**  *Vyjadriť schopnosť* | Expressing knowledge *Vyjadriť vedomosti* | He may know the answer to your question.  He never does his homework. | Príslovky frekvencie *often, usually, hardly ever, ever*.  Pozícia prísloviek frekvencie vo vete.  Príslovky miesta, spôsobu a času *everywhere, quickly, tomorrow*. | Komunikačný kontext sa realizuje:  - dialóg,  - monológ s uplatnením hovorového štýlu.  Typy textov:  stručné komentáre, príbehy, oznámenia, opisy udalostí a činností, jednoduché osobné listy, brožúry, úryvky z rozprávky, komiksy, poznámky a odkazy, letáky, reklamný materiál a pod. | Vyhľadanie a porovnanie informácií o školských systémoch vlastnej a cieľovej krajiny. |
| Expressing lack of knowledge  *Vyjadriť neznalosť* | I think I don’t know the answer.  They hardly know anything about it. |
| Expressing ability to do sth  *Vyjadriť schopnosť vykonať nejakú činnosť* | Peter can run very quickly. |

**COMPETENCE 7: « EXPRESSING FEELINGS » LEVEL A2**

**Kompetencia č. 7: „Vyjadriť pocity“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing feelings**  *Vyjadriť pocity* | Expressing joy, happiness, satisfaction  *Vyjadriť radosť, šťastie, uspokojenie* | I am happy to hear that.  I am glad to know.  That would be great.  That sounds nice.  What a wonderful day!  They hope to finish it on time.  It’s a great pleasure.  I go jogging to get fit.  It’s mine/his. | Samostatné privlastňovacie zámená *mine, yours, his, hers, its, ours, theirs.*  Vyjadrenie účelu pomocou neurčitku.  *Sloveso + neurčitok.*  *Sloveso + ing.* | Komunikačný kontext sa realizuje:  - dialóg,  - monológ,  - stručné komentáre s uplatnením hovorového štýlu.  Typy textov:  osobné listy, blahoželania, brožúry, príbehy, opisy udalostí a činností, úryvky z rozprávok, komiksy, poznámky a odkazy, jednoduché oznámenia, krátke žiadosti, poďakovania, pozvánky a pod. | Spôsob komunikácie pri dôležitých udalostiach  v živote ľudí, zdieľanie pocitov  s iným človekom. |
| Expressing sadness, dejection  *Vyjadriť smútok, skľúčenosť* | I am upset.  How terrible!  What a shame! |
| Expressing comfort, support and encouragement  *Utešiť, podporiť, dodať odvahu* | No problem.  Well done! |

**COMPETENCE 8: « EXPRESSING AND RESPONDING TO EXPECTATIONS » LEVEL A2**

**Kompetencia č. 8: „Vyjadriť očakávania a reagovať na ne“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing and responding to expectations**  *Vyjadriť očakávania a reagovať na ne* | Expressing hope  *Vyjadriť nádej* | I hope the weather will be good tomorrow. | Sloveso *hope* + *vyjadrenie budúceho deja.*  Počítateľné a nepočítateľné podstatné mená.  Väzba *I’d like to* + *sloveso.*  Neurčité zámená *some, any, no* a ich zloženiny. | Komunikačný kontext sa realizuje:  - dialóg,  - monológ s uplatnením hovorového štýlu.  Typy textov:  krátke oznámenia, inzeráty, príbehy, opisy udalostí a činností, osobné listy, telefonické rozhovory, brožúry, úryvky z rozprávok, komiksy, poznámky a odkazy, letáky reklamný materiál a pod. | Medziľudské vzťahy a vhodnosť výberu komunikačných prostriedkov na vyjadrenie očakávania, spokojnosti, nespokojnosti. |
| Expressing disappointment *Vyjadriť sklamanie* | What a shame! |
| Expressing fear, worry, anxiety  *Vyjadriť strach, znepokojenie, úzkosť* | I’m (so) worried. |
| Expressing assurance  *Ubezpečiť* | He must be there by nine o’clock/at nine o’clock. |
| Expressing satisfaction  *Vyjadriť spokojnosť* | What a lovely sweater!  What super photos! |
| Expressing dissatisfaction, complaining  *Vyjadriť nespokojnosť, posťažovať sa* | What a lovely sweater!  What super photos! |
| Ascertaining satisfacation/dissatifacation  *Zistiť spokojnosť/nespokojnosť* | What happened?  Did you enjoy your meal? |

**COMPETENCE 9: « EXPRESSING INTERESTS AND TASTES » LEVEL A2**

**Kompetencia č. 9: „Predstaviť záľuby a vkus“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Expressing**  **interests and tastes**  *Predstaviť záľuby a vkus* | Expressing likes and respects *Vyjadriť, čo mám rád, čo sa mi páči, čo uznávam* | I enjoy/like/love/don’t mind sightseeing.  He likes to go to the cinema. | Predprítomný čas, tvorba otázky, odpovede a záporu.  Pravidelné stupňovanie krátkych a viacslabičných prídavných mien.  Jednoduché určujúce vzťažné vety s použitím *who, which, that, where.*  Nepravidelné stupňovanie prídavných mien.  Radové číslovky. | Komunikačný kontext sa realizuje:  - monológ,  - dialóg.  Typy textov: súvislé texty opisujúce záľuby alebo postoje voči prostrediu, opisy, osobné listy, jedálne lístky, jednoduché recepty, poznámky, brožúry a prospekty, obaly a nálepky na tovare. | Zásady správania sa v reštaurácii, porovnanie stravovacích zvyklostí. |
| Expressing dislikes about sb/sth  *Vyjadriť, že niekoho/niečo nemám rád* | She hates/dislikes washing up.  I don’t wear shoes that don´t fit well.  She has never liked him. |
| Expressing preferences *Vyjadriť, čo uprednostňujem* | It’s the best job I’ve ever had.  It’s my first choice. |

**COMPETENCE 11: « SETTING, STATING, TAKING A STANCE TOWARDS RULES AND OBLIGATIONS » LEVEL A2**

**Kompetencia č. 11: „Stanoviť, oznámiť a zaujať postoj k pravidlám alebo povinnostiam“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Setting, stating, taking a stance towards rules and obligations**  *Stanoviť, oznámiť a zaujať postoj k pravidlám alebo povinnostiam* | Expressing a command/  prohibition  *Vyjadriť príkaz/zákaz* | Drive carefully.  Look at the time – you must hurry! | Tvorenie prísloviek príponou *–ly.*  Slovesá s predložkovými väzbami *listen to, look at, smile at.*  Modálne slovesá *might, mustn’t, have to, should.* | Komunikačný kontext sa realizuje:  - dialóg,  - monológ.  Typy textov: informačné tabule, nápisy na verejných priestranstvách,  jednoduché osobné listy, krátke formálne listy, brožúry, reklamný materiál. | Zákazy a predpisy - nápisy a obrázky na verejných priestranstvách,  v reštauráciách,  na autobusových a vlakových staniciach, na letiskách, v parkoch, v múzeách,  v galériách,  v obchodných domoch atď. |
| Expressing a moral or social norm  *Vyjdriť morálnu alebo sociálnu normu* | You mustn ´t cheat.  Children should listen to their parents. |
| Asking for permission  *Žiadať o povolenie a súhlas* | May/Could/Can I join you? |
| Granting permission  *Dať súhlas* | You can take one piece of hand luggage. |
| Refusing permission  *Odmietnuť* | No, of course not.  No, thanks.  No, thanks, not really. |
| Making a promise  *Sľúbiť* | I’ll help you.  I´ll call you. |

**COMPETENCE 12: « RESPONDING TO BROKEN RULES OR OBLIGATIONS » LEVEL A2**

**Kompetencia č. 12: „Reagovať na porušenie pravidiel alebo nesplnenie povinností“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Responding to broken rules or obligations**  *Reagovať na porušenie pravidiel alebo nesplnenie povinností* | **Apologising**  *Ospravedlniť (sa)* | I’m afraid I’ve broken your hairdryer.  There’s nothing I can do about it, I’m afraid.  I’m sorry to hear that.  He is sorry, but he won’t be able to come. | Opisné tvary *to be able to, to have to, to be allowed to.*  Predprítomný jednoduchý čas, tvorba otázky, odpovede a záporu. | Komunikačný kontext sa realizuje:  - jednoduchý dialóg,  - monológ.  Typy textov: listy, komiksy,databázy, referáty, verejné značenia a nápisy, poznámky. | Rozdielnosti, špecifiká a pravidlá písania formálnych listov v jazyku cieľovej krajiny a slovenskom jazyku za účelom ospravedlnenia, kritiky, reakcie na nedodržanie vopred dohodnutých pravidiel a povinností. Špecifiká písania osobných listov. |

**COMPETENCE 13: « RESPONDING TO A STORY OR EVENT » LEVEL A2**

**Kompetencia č. 13: „Reagovať na príbeh alebo udalosť“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Responding to a story or event**  *Reagovať na príbeh alebo udalosť* | Expressing interest  *Vyjadriť záujem o niečo* | I see. How nice! That’s interesting | Vyjadrenie modality pomocou  *possibly,*  *probably,*  *perhaps.*  Krátke prídavné otázky v prítomnom a minulom čase. | Komunikačný kontext sa realizuje:  - dialóg,  - monológ,  - stručné komentáre s uplatnením hovorového štýlu.  Typy textov: osobné listy, brožúry, úryvky z rozprávok, komiksy, poznámky a odkazy, letáky, príbehy, opisy udalostí a činností. | Rozdielne formy reagovania v emocionálne zafarbených situáciách na Slovensku a v cieľovej krajine. |
| Expressing surprise  *Vyjadriť prekvapenie* | You’re joking!  What a surprise!  No, really?!  She probably did it, didn´t she.  Charlie hasn’t got a problem with Steve, has he? |
| Expressing indifference  *Vyjadriť nezáujem* | I’m bored. Perhaps it’s interesting, I don’t know. |

**COMPETENCE 14: « MAKING AND RESPONDING TO AN OFFER » LEVEL A2**

**Kompetencia č. 14: „Dať ponuku a reagovať na ňu“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Making and responding to an offer**  *Dať ponuku a reagovať na ňu* | Asking sb for sth  *Žiadať niekoho o niečo* | Can I have some water/a cup of coffee, please?  I need some help. | Počítateľné a nepočítateľné podstatné mená.  Väzba *I’d love to/I want to + sloveso*.  Vyjadrenie množstva pomocou *any, some, a lot of, all, none, not (any),*  *enough, (a) few.*  Rozkazovací spôsob.  Nulový a prvý kondicionál. | Komunikačný kontext a realizuje:  - jednoduchý dialóg,  - súvislý monológ,  - stručné komentáre s uplatnením hovorového štýlu.  Typy textov: osobné listy, brožúry, úryvky z rozprávok, komiksy, poznámky a odkazy, letáky, príbehy, opisy. | Rôzne formy a spôsoby reakcií na ponuku a odmietnutie v domácom a zahraničnom prostredí. |
| Responding to a request  *Odpovedať na žiadosť* | Sure, why not?  I don’t really want to go to the cinema.  I’d love to come/go.  I can manage.  None of my friends are coming. |
| Suggesting sb do sth  *Navrhnúť niekomu, aby niečo urobil* | Why don’t you see the doctor?  Would you like to come and visit me in summer? |
| Suggesting sb do sth together  *Navrhnúť niekomu, aby sme spoločne niečo urobili* | Let’s buy some souvenirs from other cities.  Why don’t we go to England? |
| Offering help  *Ponúknuť pomoc* | May/Can I help you?  Are you looking for something?  Do you need some help? What can I do for you? |
| Suggesting lending or giving something  *Navrhnúť, že niečo požičiam/darujem* | I will lend you the book if you need it |
| Responding to a suggestion *Odpovedať na návrh* | It will be fantastic.  Thank you very much.  I’ll stay in if it rains this afternoon. |  |  |  |

**COMPETENCE 15: « RESPONDING TO FUTURE EVENTS » LEVEL A2**

**Kompetencia č. 15: „Reagovať na niečo, čo sa má udiať v budúcnosti“ Úroveň A2**

|  |  |  |  |  |  |  |
| --- | --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** | |
| **Responding to future events**  *Reagovať na niečo, čo sa má udiať v budúcnosti* | Warning against sb/sth  *Varovať pred niekým/niečím* | Be careful.  Don’t talk during the class. It’s probably not a good idea to go by train.  This won’t last.  If you do that one more time, I shall be very angry. | Modálne slovesá *should, shall, would, needn’t, will, wont’t.* | Komunikačný kontext sa realizuje:  - dialóg,  - súvislý monológ,  - stručné komentáre s uplatnením hovorového štýlu.  Typy textov: jednoduché osobné listy, brožúry, úryvky z rozprávok, komiksy, poznámky a odkazy, letáky, reklamný materiál, príbehy, opisy. | | Paralely v spôsobe trávenia voľného času detí v Európe. |
| Giving advice  *Poradiť* | Never take a lot of money with you.  Always keep your money safe.  You should talk to somebody. You needn’t worry.  Go along this street.  He went outside, he isn’t here |

**COMPETENCE 16: « RESPONDING TO PAST EVENTS » LEVEL A2**

**Kompetencia č. 16: „Reagovať na niečo, čo sa udialo v minulosti“ Uroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Responding to past events**  *Reagovať na niečo, čo sa udialo v minulosti* | Recalling sth/sb  *Spomenúť si na niečo/niekoho* | I used to live there.  I didn’t use to like mushrooms but I like them now. | Vyjadrenie minulosti pomocou *used to.*  Vyjadrenie účelu pomocou neurčitku.  Určitý a neurčitý člen, nulový člen. | Komunikačný kontext sa realizuje:  - jednoduchý dialóg,  - monológ s uplatnením hovorového štýlu.  Typy textov: brožúry, úryvky z rozprávok, komiksy, poznámky a odkazy, listy, letáky, reklamný materiál, príbehy, opisy. | Zaužívané pravidlá pri špecifických udalostiach, napr. prijatie pozvania, písomné poďakovanie za oslavu, gratulácie. |
| Reminding others of sth *Pripomenúť niekomu niečo* | Don’t forget/Remember to bring your umbrella.  Don’t forget to lock the door. |
| Expressing congratulations *Blahoželať* | Congratulations! Happy New Year! |

**COMPETENCE 17: « REACTING AT THE FIRST MEETING» LEVEL A2**

**Kompetencia č. 17: „Reagovať pri prvom stretnutí“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Reacting at the first meeting**  *Reagovať pri prvom stretnutí* | Introducing sb  *Predstaviť niekoho* | That´s my brother, Peter.  You know my sister Mia, don´t you. | Krátka prídavná otázka. | Komunikačný kontext sa realizuje:  - dialóg,  - monológ s uplatnením hovorového štýlu.  Typy textov:  príbehy, opisy, osobné listy, brožúry, úryvky z rozprávok, komiksy, poznámky a odkazy, letáky, reklamný materiál. | Pretrvávanie stereotypov o Slovákoch a obyvateľoch cieľovej krajiny. |
| Introducing oneself  *Predstaviť sa* | My name´s John. |
| Responding to an introduction  *Reagovať na predstavenie niekoho* | Pleased to meet you.  How do you do. |
| Welcoming  *Privítať* | Welcome to Slovakia! |

**COMPETENCE 18: « CORRESPONDENCE » LEVEL A2**

**Kompetencia č. 18: „Korešpondovať“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Correspondence**  *Korešpondovať* | Beginning a letter *Začať list* | Dear Mr/Mrs/Ms Hill,  I am writing to you about my holiday. | Bežné frázové slovesá. | Komunikačný kontext sa realizuje:  - monológ.  Typy textov: osobné listy, pohľadnice, poznámky, správy, odkazy. | Dodržiavanie zdvorilosti v písomnom prejave.  Príklady jednoduchej korešpondencie. |
| Developing a subject-matter of a letter  *Rozvinúť obsah listu* | I’ve got some very important news. |
| Closing a letter  *Ukončiť list* | I look forward to hearing from you soon.  Yours sincerely, |

**COMPETENCE 19: « MAKING A PHONE CALL » LEVEL A2**

**Kompetencia č. 19: „Telefonovať“ Úroveň A2**

|  |  |  |  |  |  |
| --- | --- | --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** | **Diskurzná dimenzia** | **Interkultúrna dimenzia** |
| **Making a phone**  **call**  *Telefonovať* | Beginning a phone  call  *Začať rozhovor* | Hello, this is Bruce Johnson. Can I speak to Mrs Evans.  Hello, Mr Johnson speaking. I’m ringing/calling  about the project. | Bežné frázové slovesá.  Nepravidelné stupňovanie prídavných mien. | Komunikačný kontext sa realizuje:  - dialóg.  Typy textov: telefónny zoznam, brožúry, prospekty. | Pravidlá pri používaní tiesňových liniek (polícia, požiarna služba, rýchla zdravotná pomoc a pod.). |
| Keeping a phone call  going  *Udržiavať*  *rozhovor* | Hold the line, please.  I’ll put you through.  Can I take the message, please? |
| Ending a phone call  *Ukončiť rozhovor* | Can you call back later? Thanks.  Please ask him to ring/call me around/at 7. |

**6. Obsahový a výkonový štandard pre 8. ročník podľa tematických celkov**

|  |  |  |
| --- | --- | --- |
| **TÉMA** | **OBSAHOVÝ ŠTANDARD** | **VÝKONOVÝ ŠTANDARD** |
| **Človek**  **a spoločnosť** | - časy vyjadrujúce prítomnosť  - statívne slovesá  -vyjadrenie budúcnosti  - priebehový a jednoduchý minulý čas  - použitie „used to“  - enough / too  - odporovacie spojky but, however, although, on the other hand  - opakovanie | - pomenovať a správne aplikovať gramatické časy  - reprodukovať obsah textu  - dramatizovať príbeh  - správne používať too a enough  - opísať časti oblečenia  - reagovať na novinky  - aplikovať odporovacie spojky v súvetiach |
| **Rodina a spoločnosť** | **-** predprítomný čas  - použitie predložiek času since a for  - rozlíšenie predprítomného a minulého času  - frázové slovesá  - tvorba prídavných mien z podstatných mien pomocou prípon  - dovetky – question tags  - time expressions – after, at first, then...  - opakovanie | - správne aplikovať predprítomný čas  - rozlíšiť medzi predprítomným a minulým jednoduchým časom  - vhodne dopĺňať predložky since a for  - dramatizovať príbeh  - reprodukovať obsah textu  - identifikovať a aplikovať vhodné prípony pri tvorbe prídavných mien  - priradiť dovetok k hlavnej vete  - používať frázové slovesá vo vhodnej komunikačnej situácii  - správne aplikovať time expressions |
| **Ľudské telo**  **a starostlivosť**  **o zdravie** | **-** pomenovanie častí ľudského tela  **-** tvorenie vzťažných súvetí pomocou who, which, that  - modálne slovesá should a might  - vyjadrenie súhlasu a nesúhlasu pomocou So a Neither  - uvádzanie príkladov pomocou like, such as, for example  - opakovanie | **-** správne pomenovať časti tela  - spojiť dve jednoduché vety do súvetia pomocou who, which, that  - vyjadriť pravdepodobnosť pomocou might, might not  - poradiť pomocou should a shouldn´t  - sformulovať radu v prípade zdravotných komplikácií  - kladne alebo záporne reagovať na informáciu pomocou So a Neither  - uviesť príklad pomocou like, ... |
| **Človek a spoločnosť** | -slovesné tvary gerundium alebo neurčitok  - slovné spojenie There´s someone, something + ing  - See / Hear someone, something + ing  - prídavné mená končiace na –ed a – ing  - interpunkčné znamienka  - opakovanie | -správne používať gerundium a neurčitok  - reprodukovať obsah textu  - opísať ľudí a činnosti podľa obrázkov  - dramatizácia príbehu  -správne rozlíšiť a aplikovať prídavné mená končiace na –ed a –ing  - vymyslieť príbeh na základe vypočutých zvukov  - pomenovať a vhodne dopĺňať interpunkčné znamienka |
| **Človek a príroda** | -trpný rod v rôznych časoch  -slovné spojenia na vyjadrenie negatívnych pocitov  - členenie textu na odseky  - opakovanie | **-** transformovať aktívne vety na vety pasívne  - dramatizovať príbeh  - reprodukovať obsah textu  - diskutovať o ochrane životného prostredia  - zostaviť kvíz i životnom prostredí  -vytvoriť dialógy za použitia slovných spojení na vyjadrenie negatívnych pocitov  - priradiť ku každému odseku v texte názov |
| **Rodina a spoločnosť** | - prvá podmienka vo vete  - priraďovacie súvetia s využitím spojok after, as soon as, before, ...  -tvorba podstatných mien a slovies pomocou prípon  -vyjadrenie zámeru pomocou „to“  - odpoveď na list  -opakovanie | **-** aplikovať pravidlá pri tvorbe prvej podmienky vo vetách  - vymyslieť príbeh a využiť spojky after, before, ...  - tvoriť podstatné mená a slovesá pomocou vhodných prípon  - vytvoriť vety pomocou častice „to“ a vyjadriť zámer  - reprodukovať text  - dramatizovať text  - sformulovať písomnú odpoveď na list a použiť frázy z učebnice s.79 |

**7 Pedagogické stratégie**

V učebnom procese osvojovania si anglického jazyka sa uplatňuje komunikatívny prístup. Využíva sa zásada tematického modelovania jazyka a zásada prenášania jazyka cez rečový kanál komunikácie za prítomnosti komunikačnej situácie a vhodnej motivácie. V rámci naplánovaných komunikačných situácii sa nacvičuje verbálna aj neverbálna komunikácia, uskutočňuje sa osvojovanie nových lexikálnych jednotiek a gramatických javov. Toto prebieha v simulovaní autentických situácií , tak aby sa čo najviac priblížila reálnej komunikačnej situácii a reakcii na ňu, kde žiak hrá svoju vlastnú úlohu. To sa navodzuje pomocou audiovizuálnych pomôcok a motivačnými rozhovormi, ktorých cieľom je získať a odovzdať informácie. Komunikatívny prístup vo vyučovaní anglického jazyka vyžaduje aj prirodzenú sémantizáciu reči, čo znamená, že aj lexikálne jednotky, aj gramatické javy je potrebné nacvičovať v reálnych situáciách a nie izolovane. Pri vyučovaní anglického jazyka sa taktiež využíva špirálovitý prístup k osvojovaniu si gramatických javov, lexikálnych jednotiek, funkcii jednotlivých jazykových štruktúr. To znamená, že po určitom časovom intervale je potrebné sa vrátiť k jazykovým prostriedkom s cieľom ich upevnenia a využitia v nových kontextoch. K dosiahnutiu tejto stratégie vyučovania sa budú najčastejšie využívať tieto formy práce žiakov a učiteľa: gramatické a lexikálne rozcvičky, práca vo dvojiciach a skupinách, demonštrácia rolovej hry učiteľom, príprava a prezentácia dialógu, dril, opakovanie vzorových viet a dialógov, hlasné čítanie, prezentácia samostatne pripravených projektov, preklad, práca s učebnicou a pracovným zošitom frontálne v triede alebo samostatne doma, tvorivé písanie a čítanie doplnkových materiálov – beletria, časopis GATE, práca s interaktívnou tabuľou a na počítačoch, dramatizácia príbehov z učebnice.

**8 Učebné zdroje**

**Odborná literatúra –** učebnica Project Fourth Edition Student´s Book 4, pracovný zošit s CD-ROM-om

**Didaktická technika –** interaktívna tabuľa, počítač, dataprojektor, výukové CD-ROM, výukové DVD, iTOOLS, CD prehrávač, DVD prehrávač

**Ďalšie zdroje –** časopis GATE, krátke príbehy uverejnené na internete, dostupná detská literatúra, plagáty, obrázky, noviny, časopisy, filmy a videá na YOUTUBE

**9 Hodnotenie predmetu**

Hodnotenie a klasifikácia žiaka je súčasťou výchovno-vzdelávacieho procesu. Bude realizovaná v súlade s Metodickými pokynmi č.22/2011 na hodnotenie žiakov základnej školy.

Vo výchovno-vzdelávacom procese sa uskutoční priebežné a celkové hodnotenie a to nasledovným spôsobom:

* + - **priebežné hodnotenie** sa uskutoční pri hodnotení čiastkových výsledkov prejavov žiaka na vyučovacích hodinách, má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho aktuálny psychický i fyzický stav,
    - **celkové hodnotenie** žiaka v anglickom jazyku sa uskutoční na konci prvého polroka a na konci druhého polroka školského roka; a vyjadruje objektívne zhodnotenie úrovne vedomostí, zručností a návykov žiaka v danom vyučovacom predmete.

**Hodnotiace portfólio:**

Povinné : - ústne odpovede, tematické testy, polročné a výstupné testy, tvorba portfólia

Nepovinné : olympiáda v anglickom jazyku, tvorivé písanie, tvorba projektov, prezentácie projektov

Systém kontroly a hodnotenia žiakov :

* Pri **verbálnej komunikácii** kontroly úrovne osvojenia poznatkov uprednostňovať prezentovanie poznatkov žiakmi na základe dobrovoľnej odpovede žiaka alebo určenia konkrétneho žiaka učiteľom / na predchádzajúcej hodine / . Pri verbálnej kontrole zisťovať a hodnotiť osvojenie základných poznatkov stanovených výkonovou časťou vzdelávacieho štandardu – **hodnotiť známkou**
* **Písomnou formou** kontrolovať a hodnotiť osvojenie základných poznatkov prostredníctvom výstupných a polročných testov

alebo testov na konci tematického celku v časovom limite 15 - 20 min v rozsahu 20 otázok zostavených podľa výkonovej časti vzdelávacieho štandardu. Hodnotenie známkou na základe percentuálnej úspešnosti podľa kritérií na základe vzájomnej dohody učiteľov.

100% - 90% 1 (výborný)

89% - 75% 2 (chválitebný)

74% - 50 % 3 (dobrý)

49% - 30% 4 (dostatočný)

29% - 0% 5 (nedostatočný)

* Pri **praktických aktivitách** využívať slovné hodnotenie praktických zručností / vrátane posterov a schém podľa potreby / s dôrazom na samostatnosť a správnosť tvorby záverov z riešenia úloh. **Slovné hodnotenie** so stručným komentárom k výkonu žiaka.
* Úroveň **kombinovaných** verbálnych, písomných, grafických prejavov a komunikatívnych zručností kontrolovať a hodnotiť prostredníctvom **prezentácie projektov** podľa kritérií na základe vzájomnej dohody (známkou, slovné hodnotenie).

**Tabuľka hodnotenia ústneho prejavu**

|  |  |  |  |  |  |
| --- | --- | --- | --- | --- | --- |
| **známka** | **1** | **2** | **3** | **4** | **5** |
| **Gramatika a slovná zásoba /rozsah, presnosť, vhodnosť/** | Snaha o využitie širokého rozsahu gram. štrukt. a slovnej zásoby. Gramatika je presná, objavujú sa malé chyby. Slovná zásoba vhodne použitá na efektívne splnenie úlohy. | Dostatočne presné použitie gramatických štruktúr a slovnej zásoby na vyjadrenie myšlienok. | Väčšia chybovosť pri využití gramatických štruktúr a slovnej zásoby. | Rozsah gramatických foriem a slovnej zásoby je nedostatočný. Gramatika nie je dostatočná na zvládnutie úlohy. Slovná zásoba je požitá nevhodne. | Žiak nevyprodukoval dostatočné množstvo jazyka. |
| **Obsah a plynulosť vyjadrovania /súlad, logická prepojenosť, rozsah, relevantnosť/** | Prejav je relevantný a logicky prepojený. Téma je dobre rozvinutá. | Prejav je väčšinou relevantný a logicky prepojený. Výpovede majú dostatočnú dĺžku. | Výpovede majú nedostatočnú dĺžku. Prejavu chýbajú logické súvislosti a je len málo relevantný. | Prejavu chýba relevantnosť a súdržnosť, téma nie je rozvitá. Výpovede sú krátke. | Žiak nevyprodukoval dostatočné množstvo jazyka. |
| **Výslovnosť /prízvuk, rytmus, intonácia/** | Efektívne použitie prízvuku a intonácie. Jasná artikulácia. Prejav je ľahko zrozumiteľný. | Väčšinou efektívne použitie prízvuku a intonácie, jasná artikulácia. Prejav je napriek malým chybám zrozumiteľný. | V prízvuku a intonácii sa objavujú vážnejšie nedostatky. Artikulácia je nie vždy zrozumiteľná. | Nevhodné použitie prízvuku a intonácie, zlá artikulácia spôsobujú problémy v porozumení. | Žiak nevyprodukoval dostatočné množstvo jazyka. |

Hodnotenie predmetu bolo prerokované na zasadnutí PK dňa 4.9.2018. Podpis ved. PK:\_\_\_\_\_\_\_\_\_\_\_\_\_\_

Schválené riaditeľom školy dňa 31.8.2018. Podpis RŠ: \_\_\_\_\_\_\_\_\_\_\_\_\_\_

ŠkVP je otvorený dokument, ktorý je možné meniť v priebehu školského roka podľa potreby.