Vážená komisia, volám sa Peter Varga, som študentom Gymnázia v Gelnici a spracoval som poster s názvom **Bazídiové huby v Turzovskej doline v Gelnici**

2. Cieľom práce je

* charakterizovať podmienky lesného prostredia Turzova,
* odfotografovať a určiť druhy bazídiových húb rastúcich v tejto oblasti,
* zistiť obsah kovov v plodniciach húb masliaka obyčajného a porovnať ho s obsahom prvkov zisteným v troske,
* a navrhnúť informačný leták pre miestnych aj cudzích návštevníkov.

Prevládajúcou drevinou v lesoch Turzovskej doliny je jedľa, ale vo veľkom sa tu vyskytuje aj smrek a buk. Kedysi sa v tejto oblasti ťažilo striebro, a hlavne medené a železné rudy. Banská história zanechala stopy v podobe veľkého počtu opustených štôlní, píng či miest s hlušinou s nevyťaženými kovmi, čo prináša aj svoje riziká.

* Fotografie húb, ktoré môžete vidieť, pochádzajú z dvoch hubárskych sezón - jún, september, október 2019-21 z lokality - Mokré pole a Lesný pán
* Z húb, ktoré boli fotografované fotoaparátom v mobilnom telefóne, by som spomenul hríb smrekový (UKÁŽ) - hríby sú bežnými hubármi cenené asi najviac, z jedlých húb snáď aj kozáky, rýdzik pravý, kuriatko jedlé, plávky, podpňovky, z nejedlých hadovku smradľavú, hríb žlčový či vzácnu hviezdovku, z jedovatých druhov muchotrávku zelenú, tigrovanú či červenú. UKAZOVAŤ
* Pri určovaní druhov húb som pracoval s určovacími kľúčmi húb, mobilnou aplikáciou NA HUBY, portálom nahuby.sk, správnosť určených húb som konzultoval s profesorom Kuncom z Technickej univerzity vo Zvolene,
* Obsah kovov v plodniciach masliaka obyčajného (*Suillus luteus*), (UKÁž) konkrétne týchto 4 plodníc, ktoré môžete vidieť na obrázku sme zistili v spolupráci s Fakultou materiálov metalurgie a recyklácie Technickej univerzity v Košiciach. Boli zbierané 20. septembra 2020 v časti Turzova s hlušinou, následni zmrazené, autom dopravené do Košíc a analyzované metódou plameňovej atómovej absorpčnej spektrometrie.
* Na tomto obrázku sú plodnice húb (hríb, rýdzik, masliak smrekovcový), teda tých hubármi najpreferovanejších, ktoré pre vzniknutú situáciu s koronakrízou na svoju analýzu ešte čakajú.

Co sa tyka obsahu kovov v plodniciach masliakov sme zistili vysoké množstvá medi, železa, zinku a antimónu, teda tie prvky, ktoré sú prítomné v najvyšších množstvách aj v hlušine.

Tým, že je oblasť Turzovskej doliny naozaj veľmi navštevovanou nielen miestnymi, ale vo veľkom aj cudzími návštevníkmi, rozhodol som sa, že navrhnem informačný leták. (UKÁŽ)

|  |
| --- |
| Je v ňom:  - informácia o rizikách a nástrahách oblasti,  - o výsledku analýz kovov v masliakoch, ich pravidelná konzumácia predstavuje podstatné zdravotné riziko v súvislosti s ich hromadením v tele.  - a tiež informácia o tom, že nie je správne huby ničiť, trhať, či odkopávať, keďže plnia v lese významnú ekologickú aj estetickú funkciu. |

Čo dodať na záver?

V lesoch Turzovskej doliny sme za 2 hubárske sezóny dokumentovali spolu 30 bazídiových húb. V plodniciach masliaka obyčajného bolo najviac zastúpené železo a meď, čo odpovedá aj ich obsahu v hlušine, na ktorej rástli.

Pre využiteľnosť toho, čo som v práci zistil, som navrhol leták upozorňujúci na možné riziká slúžiaci všetkým návštevníkom tejto prekrásnej prírodnej lokality.

Dakujem za vasu pozornost.