**Občan, občianstvo**

**Štátne občianstvo**

* je jedným zo základných znakov štátu. Znamená príslušnosť osoby k určitému štátu.
* je právny zväzok medzi človekom a štátom. Na základe tohto zväzku sa človek stáva občanom.
* Z tohto zväzku medzi občanom a štátom vyplývajú pre občana i pre štát práva a povinnosti.

**Nadobudnúť štátne občianstvo môžeme:**

* narodením
* uzavretím manželstva
* na základe žiadosti

Občan je príslušník štátu alebo obce, to znamená, že k nemu prináleží.

Obec je najmenšia samosprávna jednotka so súvislým domovým osídlením a vlastným názvom.

Na čele obce je **starosta**, na čele mesta je **primátor**.

Obec, v ktorej sme sa narodili, sa nazýva **rodisko**.

Obec, v ktorej žijeme, sa nazýva **bydlisko**.

Dianie v obci sa zaznamenáva do **obecnej kroniky**.

Každá obec je unikátna svojou geografickou polohou, skladbou obyvateľstva, históriou, folklórom...

Na vyjadrenie jedinečnosti sa používajú **obecné/mestské symboly**. Sú to **vlajka, pečať a erb**. V mestách je to ešte primátorská reťaz.