**Odlišnosť kultúr a problémy súvisiace s tým**

V súčasnom globalizovanom svete je prítomnosť viacerých kultúr vedľa seba prirodzenou samozrejmosťou. Európa i svet už prežili obdobie, kedy sa odlišnosť kultúr netolerovala. 2. svetová vojna priniesla  ideu čistej rasy a s ňou prudký nárast antisemitizmu ( protižidovské hnutie), rasizmu a xenofóbie. To vyvolalo obrovskú vlnu násilia, prenasledovania, udávania a nenávisti k menšinám. Nástup nacionalizmu a netolerancie je pre našu liberálnu demokraciu nezlučiteľný. Práve liberálna demokracia priniesla svetu toleranciu, ľudské práva a mier. Prítomnosť odlišných kultúr je jej samozrejmosťou. To ale neznamená, že vzťahy ich spolužitia sú vždy ideálne. Ochota riešiť problémy musí byť z oboch strán. Ako z väčšinovej tak i z menšinovej strany. V ústave SR sa píše, že väčšina síce rozhoduje, ale pritom rešpektuje i potreby menšín. Väčšina sa nesmie správať nadradene a arogantne k menšine a menšina musí dodržiavať zákony. Ak sa menšina i väčšina navzájom tolerujú problémy sú minimálne, skôr naopak ich spolužitie má pre krajinu prínos. Menšiny môžu byť politické, národnostné a kultúrne. V politike sú v menšine tí, ktorí nemajú vládnu moc, národnostné menšiny sú národy žijúce v inom štáte a kultúrne, alebo etnické menšiny sú napríklad Rómovia. Na Slovensku našťastie veľké problémy spolužitia menšiny a väčšiny nie sú, a ak sa vyskytujú, tak sa štát snaží ich riešiť, či už začleňovaním menšiny do spoločenského života, osvetou a vzdelávaním. Žiaľ väčšina občanov Slovenska má podľa môjho názoru negatívny názor k niektorým menšinám. Odmietame cudzincov, i keď s nimi máme minimálnu skúsenosť. Niekedy jediná negatívna správa o nich vyvolá predsudok o všetkých. Tu hrajú dôležitú úlohu politici, neziskové organizácie či média. Politici by nemali vytvárať v ľuďoch negatívne emócie o nich a médiá by mali objektívne informovať. Ale i menšiny nesmú porušovať zákony, rešpektovať úrady, políciu a iné inštitúcie, rešpektovať väčšinovú kultúru. Ak sa tak bude diať, môžu vedľa seba žiť rôzne národy, etniká a kultúry bez väčších problémov.

( opísať problémy rómskej menšiny pri začleňovaní do spoločnosti) - vlastný názor na riešenie

Stred rôznych skupín pri demonštráciách, na štadiónoch... ako nim predísť

Spomenúť problematiku homosexuálov, inak orientovaných, homogénnych párov ... majú mať podľa vás práva ako heterogénne manželstvá ? Ak odmietate ich manželstvo, ste za ich registrované partnerstvo, alebo úplne odmietate ich spoločný zväzok ?