**Privítanie hostí v kostole - odpustová slávnosť 19.8.2018**

Drahý Otec arcibiskup Mons. Ján Orosch dovoľte mi aby som vás čo najsrdečnejšie privítal na dnešnej odpustovej slávnosti tu v Beckove v našom farskom kostole, ktorý je zasvätený sv. Štefanovi Uhorskému Kráľovi. Za všetkých, ktorí sme tu - chcem úprimne vyjadriť, radosť. Tešíme sa, že ste prijali toto naše pozvanie prísť medzi nás ako náš duchovný otec a pastier. Veríme, že vaša prítomnosť dnes medzi nami bude požehnaním od Pána. V rámci tejto našej slávnosti vás chceme poprosiť aby ste požehnali túto novú sochu Panny Márie s dieťaťom, ktorá bude potom umiestnená v hradnej kaplnke.

Povodnú sochu - Madony s dieťaťom dal vyrobiť  Stibor pre svoju manželku Dobrochňu . V hradnej kaplnke bola  do roku 1431, kedy ju Stibor mladší daroval kostolu a kláštoru v Novom Meste nad Váhom. Na hrad sa opäť vrátila  v roku 1464.

Neskorší nový majiteľ hradu Ladislav Bánfy ju dal z kaplnky odstrániť,  a tak ju jeho sestra Anna, ktorá sa vydala za pána hradu Cimburk zobrala na Moravu. Odtiaľ bola neskôr prenesená do kostola sv. Vavřince v Koryčanoch.

P.S.Originál je limbového dreva

Táto nová kópia je z epocxidu.

* Zároveň chcem medzi nami privítať aj
* pána dekana a všetkých bratov kňazov
* sestru provinciálnu a rehoľné sestry
* starostu obce Beckov Ing. Jána Križana
* poslancov obecného zastupiteľstva obce Beckov
* predstaviteľov záujmového združenia právnických osôb Hrad Beckov
* starostov obcí mikroregiónu Beckov – Zelená Voda – Bezovec
* ostatných vzácnych hostí
* a vás milé deti a bratia a sestry

po oznamoch

* Otec arcibiskup chcem sa vám úprimne poďakovať v mene svojom a mene nás všetkých prítomných za slávenie sv. omše, za vaše povzbudivé slová a za akt posvätenia sochy Panny Márie s dieťaťom. Ďakujeme za vaše modlitby a zároveň vás uisťujeme že budeme pamätať na vás **vo svojich modlitbách**.
* Ďalej by som rád poďakoval dychovej hudbe Stříbrňanka,
* sestre Štefánii a kostolnému spevokolu
* a všetkým ktorí prispeli - a akýmkoľvek spôsobom pomohli pri príprave dnešnej slávnosti.
* A vám bratia a sestry ďakujem za vašu prítomnosť na dnešnej slávnostnej sv. omši.

Victor Hugo dal do úst jedného svojho hrdinu takéto slová: *Taký malý som a nepatrný, ale mám matku. A viete, čo je to mať matku? Viete, čo je to byť dieťaťom opusteným, nahým a smädným, ale cítiť nad sebou a okolo seba ženu, ktorá s vami kráča, keď vy kráčate, ktorá sa usmieva, keď vy plačete. Nie, nie, vy neviete, že tá žena – to je anjel, ktorý na vás pozerá, učí vás hovoriť a milovať. Ktorá v svojej dlani hreje vašu ruku, vaše telo vo svojom náručí a vašu dušu vo svojom srdci. Ktorá dáva svoje mlieko, pokiaľ ste nemluvňaťom, svoj chlieb, keď dospievate a vždy, vždy svoj život. Ona, ku ktorej voláte: „Matka!“ Ona, ktorá vás volá: „Dieťa moje.“*

**Svätý Bazil** tiež tvrdí, že duše, ktoré sú nositeľkami Ducha, šíria okolo seba milosť, tak ako „jasné a priezračné telesá, keď ich zasiahne slnečný lúč začnú sa samé ligotať a vyžarovať svetlo okolo seba.“ Duša Panny Márie bola v najpravdivejšom význame nositeľkou Ducha. Z jej vnútra vyrazili pramene Živej vody. Duch ju natoľko prispôsobil, že i jej vonkajší zjav pôsobil ináč ako zjav bežnej ženy.

**Martin Luther** sa takto vyslovil o Panne Márii: „Žiadny obraz ženy nevzbudzuje v mužovi tak čisté myšlienky ako táto Panna. Panna Mária je stelesnená Božia priezračnosť Z jej bytosti a z jej života vyžaruje Boh a jeho Sláva. I v tomto nasledujme Pannu Máriu, priateľku božiu.