**Organizácia poriadkovej služby na mostovom prepravisku**

Poriadková služba na prepravisku sa organizuje k zabezpečeniu organizovaného prechodu vojsk a k udržaniu prísneho poriadku na prepravisku, k bezprostrednej ochrane prepraviska, k udržiavaniu mostov, vjazdov na most a výjazdov z mostov v prevozochopnom stave, k organizácií záchrany osôb a poskytnutiu lekárskej pomoci, k prepusteniu lodí, plávajúcich driev, ľadu**.**

Poriadkovú službu na prepravisku organizuje správca prepraviska.

Pre výkon poriadkovej služby určuje správca prepraviska:

-2 pomocníkov správcu prepraviska( 1.pomocníka ako dozorného mostu),

-spojky od jednotiek a od svojich pomocníkov na stanovište správcu prepraviska,

-poriadkové hliadky

-pohotovostné jednotky

-mostnú hotovosť

-pobrežnú hotovosť

-mostnú stráž

-riečnu stráž

-hliadku pre pozorovanie vodnej hladiny

-záchrannú službu

**Správca prepraviska** má stanovište na priľahlom brehu, odkiaľ pozoruje priebeh prepravy.

Je povinný:

- organizovať spojenie a poriadkovú službu pre plynulý pohyb po moste a prevádzať opatrenia k bezprostrednej ochrane prepraviska,

-kontrolovať pohotovosť príjazdových ciest, ich starostlivé označenie najmä pre vjazd v noci a v hmle

-včas zvolávať prepravujúce sa jednotky k prepravisku

-sledovať, či sú dodržiavané prípustné rýchlosti prepravujúcej sa bojovej techniky a dopravných prostriedkov cez most a či príslušníci prepravujúcich sa útvarov zachovávajú stanovený poriadok

-nepripustiť prepravu vozidiel s hmotnosťou vyššou ako je nosnosť mostu

-prijímať opatrenia k rýchlej obnove narušeného prperavisk a a k likvidácií zdržania prepravy

-nepripustiť nahromadenie vojsk na prepravisku

-pravidelne hlásiť veliteľovi úseku násilného prechodu stav v preprave vojsk a podľa jeho dispozícii uskutočniť manéver prepravnými prostriedkami

-riadiť záchrannú službu

-vydávať nariadenia k rozobratiu mostu, ak vzniká nebezpečenstvo jeho rozrušenia

-vydávať nariadenia o prepustení lodí, ľadu a rôznych plávajúcich predmetov

**Prvý pomocník správcu prepraviska**( dozorný mostu): má stanovište na priľahlom brehua je povinný:

-riadiť prejazd vozidiel cez most,

-zabezpečiť nepretržitý pohyb vozdiel na moste,

-dbať o údržbu vjazdu na most v prevozuschopnom stave

-viesť denník prepraviska, kam zaznamenáva: predané príkazy, počet prepravovaných vozidiel, dobu a príčiny prerušenia prepravy a doby prestávok v preprave spôsobených neskorým príjazdom vozidiel.

Prvému pomocníkovi sú podriadení: mostná stráž, pobrežná hotovosť na priľahlom brehu a poriadkové hliadky na cestách medzi kontrolným prepúšťacím miestom a mostom.

**Druhý pomocník správcu prepraviska**: má stanovište na moste na protiľahlom brehu a je povinný:

-sledovať pohyb vozidiel na moste a nedopustiť ich zastavenie a nahromadenie výjazdu z mosta na breh,

-s povolením správcu prepraviska organizovať protismerný pohyb vozidiel alebo prepravu z protiľahlého brehu,

-dbať o údržbu výjazdu z mosta

-dbať o správne vyviazanie mostu na protiľahlom brehu

-riadiť činnosť pohotovostnej jednotky a poriadkových hliadok,

-organizovať evakuáciu ranených.

2.pomocníkovi sú podriadené poriadkové hliadky a pobrežná hotovosť na protiľahlom brehu.

**Poriadkové hliadky**: Sa vysielajú na reguláciu pohybu na cestách presunu vojsk k prepravisku, na priechodoch v zátarasách, n aKPM a na cestách vedúcich k prepravisku. Medzi susednými poriadkovými hliadkami musí byť zrakové spojenie. Poriadkové hliadky dbajú na zachovanie poriadku presunu po cestách, na dodržiavanie minimálneho rozstupu medzi vozidlami a stanovené rýchlosti vozidiel na moste, na zachovanie maskovacích opatrení a neprepustenie vozidla s hmotnosťou vyššou ako je nosnosť mosta.

**Mostná stráž:**sa určuje na ochranu a udržiavanie poriadku na moste. Zo zostavy stráže sa vysielajú hliadky k vjazdu na most, k výjazdu z mosta a ma most.

**Pohotovostná jednotka**: sa určuje na uskutočňovanie všetkých náročných prác na prepravisku, ako sú: rozoberanie mostu, premiestnenie prepraviska, ochrana pred plávajúcim ľadom, drevom. Je umiestnená v úkryte neďaleko mosta a je podriadená správcovi prepraviska.

**Mostná hotovosť**:sa určuje k udržiavaniu mosta v provozeschopnom stave a k napínaniu kotvových lán. Sleduje správny stav mostu, všetkých zámkov, zakotvení, prípadne vyviazania. Podľa potreby príslušníci napínajú kotvové laná, zdvíhajú a znovu vhadzujú klzacie kotvy. Ostatní príslušníci upchávajú prerazené otvory v obšívke pontonu, kontrolujú vnikanie vody do pontonu a podľa potreby odčerpávajú vodu, pomáhajú podplávaniu mosta plávajúcim predmetom, menia poškodené diely za záložné, uskutočňujú čiastočné alebo úplné rozobratie mostu podľa príkazu správcu prepraviska.

Pri nedostatku síl mostná hotovosť povoláva správca prepraviska na pomoc pohotovostnú jednotku. Je podriadená správcovi prepraviska.

**Pobrežná hotovosť:** ( na priľahlom a protiľahlom brehu) sú umiestené na vjazde na most. V priebehu prevozu na moste je úlohou pobrežných hotovostí neustále udržiavanie v dobrom stave vjazdu na most, ochrana brehu aby sa nepremiestňovali pozemné kotvy . riadia vypušťanie doplnkových dielov pri zmene šírky vodnej prekážky.

**Riečna stráž:** (protiprúdová, prúdová): Sa určuje na ochranu prepraviska pred činnosťou nepriateľa, pred plávajúcimi mínami a pred veľkými predmetmi , ktoré plávajú v rieke. Protiprúdová riečna stráž zriaďuje proti mínové uzávery a uzávery k zachyteniu plávajúceho ľadu alebo dreva.Je umiestená nad mostom v takej vzdialenosti aby bolo možné včas rozobrať most najbližšie však 1,5 až 2km. Poprúdová riečna stáž je umiestená vo vzdialenosti 500-700m od **mostu. Riečna stráž zaujíma** kruhovú obranu a vysiela pozorovacie hliadky. Prideľujú sa im motorové člny, plávajúce transportéry a bojové prostriedky.

**Hliadka pre pozorovanie hladiny:** v sile dvoch mužov sa vysiela na veliteľské stanovište správcu prepraviska. Pozoruje nepriateľa, úroveň hladiny na vodnej prekážke, priebeh prepravy vojsk, priblíženie plávajúcich predmetov k mostu, signály riečnych strážia príslušníkov poriadkovej služby. Veliteľ hliadky vedie denník, v ktorom zaznamenáva kolísanie vodnej hladiny a priblíženie plávajúcich predmetov. Hliadka je podriadená správcovi prepraviska,

**Záchranna služba:** organizuje sa k záchrane osôb na prepravisku, skladá sa zo záchranného družstva a z príslušníka obväziska.

Záchranné družstvo: zostavuje sa z dôstojníka a zo skupiny vojakov , ktorý vedia dobre plávať, z potápačov a z lekára alebo zdravotníka. Prideľuje sa mu motorový čln.

**Obväzisko:** umiestňuje sa na protiľahlom brehu najďalej 100m od mostu. Musí byť vybavené prostriedkami na poskytnutie zdravotníckej prvej pomoci a v chladnom období aj prostriedkami na zahriatie osôb.

Záchranná služba je podriadená správcovi prepraviska.