**Zvuková stránka jazyka – A skupina – opakovanie 3. ročník**

1. Vyhľadajte a vypíšte z vety všetky dlhé hlásky.

**Kriváň – zasnený končiar, na ktorom sa leskli čierne platne ligotavej žuly, sa zo svojej výšky**

**prepadal kamsi do hĺbky horského plesa.**

2. Vypíšte zo skupiny slov tie, v ktorých sa nachádza dvojhláska.

**rádio, viazanie, deštrukcia, pohostenie, krídelká, gymnázium, priúčať sa, protiútok;**

3. Správne priraďte pojmy z ľavej strany k vysvetleniu z pravej strany:

**1) fonetika a) pri výslovnosti treba dodržiavať pomer času 2:1 (dlhá a krátka samohláska) 2) graféma b) disciplína, ktorá sa zaoberá spisovnou výslovnosťou**

**3) dôraz c) znak, písmeno, ktoré slúži na zaznamenávanie hlások**

**4) kvantita d) výrazné intonačné vyzdvihnutie slova vo vete**

**5) ortoepia e) disciplína, ktorá sa zaoberá tvorbou zvukov rečovými orgánmi**

4. Ako správne vyslovíme nasledujúce predložky?

***so mnou, k nemu, k domovu, so záľubami***

5. Vytvorte vetu s vokalizovanou predložkou. **.........................................................................**

6. Rozdeľte slová do 2 skupín, na mäkkú a tvrdú výslovnosť. **tieto, klíma, tieseň, ďakujem, podišiel,**

**jeden, pekní, temer, jediná, ticho;**

7. Z viet vypíšte spoluhlásky, ktoré sa spodobujú a napíšte, na akú spoluhlásku sa vo výslovnosti menia.

**Prudko ho otvoril a z parku začul krik detí. Vykročil ku knižnici a ľahko sa nadýchol.**

8. Určte melódiu v nasledujúcich vetách.

**Prečo si to ešte neurobil?**

**Povedz mi to!**

9. Zo zvýraznených dvojíc vyberte správnu podobu:

**Lavice/Ľavice** opozície boli obsadené riedko.

Chlapci korčuľovali pojašene, bez **ľadu/ladu** a skladu.

**10.** V nasledujúcom slove určte hlásky: **štiepiť**

**Zvuková stránka jazyka – B skupina – opakovanie 3. ročník**

1. Vyhľadajte a vypíšte z vety všetky dlhé hlásky.

**Vonku fúka silný vietor, spŕška dažďovej vody môže polámať krásne kvety.**

2. Vypíšte zo skupiny slov tie, v ktorých sa nachádza dvojhláska.

**diaľnica, evolúcia, prietokový, operáciu, premiér, koordinácia, dysgrafia, kardiochirurgia;**

3. Správne priraďte pojmy z ľavej strany k vysvetleniu z pravej strany:

**1) tempo a) rýchlosť rečového prejavu**

**2) emfáza b) striedanie prízvučných a neprízvučných slabík v slove**

**3) rytmus c) najmenšia zvuková jednotka**

**4) hláska d) disciplína, ktorá skúma fonémy z hľadiska dištinktívnej sily**

**5) fonológia e) citový dôraz, ktorý sa realizuje nápadným predĺžením hlások**

4. Ako správne vyslovíme nasledujúce predložky?

**ku mne, s vami*,* ku kamarátovi, so sestrou**

5. Pomenujte jazykový jav, ktorý sa vyskytuje v nasledujúcich slovách: **zásielka,** **námietka,** **viacnásobný;**

**............................................................**

6. Rozdeľte slová do 2 skupín, na mäkkú a tvrdú výslovnosť. **biblický, tie, pieseň, zľaknúť sa, tikot**

**hodín, temer, teraz, odišla, temno;**

7. Z vety vypíšte spoluhlásky, ktoré sa spodobujú a napíšte, na akú spoluhlásku sa vo výslovnosti menia.

**V polovici ťažkých rokovaní sa obchodný zástupca zdvihol zo stoličky a podišiel k oknu.**

8. Určte melódiu v nasledujúcich vetách.

**Iveta prišla neskoro domov.**

**Kúpili ste niečo?**

**9**. Zo zvýraznených dvojíc vyberte správnu podobu:

Trénuje jednu výbornú mladú **Poľku/Polku.**

A **ďaľšou/ďalšou** modernizáciou bolo nahradenie električenky čipovou kartou.

**10.** V nasledujúcom slove určte hlásky: **priateľ**