**Osvietenstvo - osvietenská filozofia**

Osvietenstvo je myšlienkové svetonázorové obdobie vo vývoji ľudskej spoločnosti, ktoré znamenalo určitú zmenu, iný pohľad na spoločnosť, vedu, kultúru či náboženstvo. Znamenalo koniec feudalizmu, začiatok modernej spoločnosti. Čoraz častejšie sa prejavuje **liberálne zmýšľanie**. Človek sa stáva centrom pozornosti, človek je ten, ktorý môže a dokáže meniť tento svet. Pri poznávaní sveta sa kladie dôraz **na racionalizmus a empirizmus.** Racionalizmus kladie dôraz na rozum, používanie rozumu. Zmena spoločnosti sa deje na základe **moci poznania.** Práve poznanie sa stáva základným predpokladom na zlepšenie života človeka. Poznanie a rozum priamo súvisia s vedou, ktorá má človeku slúžiť pomáhať. Osvietenstvo neodmieta Boha, i keď v tomto čase sa vyskytli úvahy a názory, ktoré sú kritické k náboženstvu a niektoré sú vyslovene ateistické. **V náboženstve sa presadzuje deizmus**, teda chápanie Boha ako stvoriteľa, ktorý však ďalej nezasahuje do neho, nekoná zázraky a nezjavuje sa. Vo vede sa presadzuje **mechanistická fyzika.**

Osvietenstvo sa delí na anglické a francúzske.

**Najvýznamnejší predstavitelia francúzskeho osvietenstva : F. Voltatre ( Voltér),Ch. Montesquieu ( Monteskvo), Diderot, Rousseau ( Ruso)**

Voltaire - Napísal dielo - Filozofické listy, Filozofický slovník00

Vo Filozofických listoch navrhuje 1. Osvojiť si výdobytky **Lockovej filozofie**, teda kladie dôraz na empirizmus2. V oblasti vedy orientovať sa na **Newtonovu mechanistickú fyziku,** ktorá v porovnaní s descartovským mechanizmom podáva presnejší vedecký výklad sveta. 3. Uznať **deistické chápanie sveta**. 4. V náboženstve ale i v iných názoroch presadzovať **toleranciu,** lebo iba tolerancia umožňuje ľuďom normálne žiť. Toleranciu Voltaire povyšuje nad všetky hodnoty, lebo len tolerancia umožňuje čeliť bezpráviu. 5. Ako optimálnu formu vlády považuje **parlamentarizmus,** lebo iba on umožňuje ľuďom podiel na vláde. Preto Voltaire kritizoval francúzsky model vlády a to absolutizmus.

V duchu Lockovej filozofie odmieta i Voltaire vrodené ideí ako ich presadzoval Descartes. Jeho filozofia bola filozofia proti nerozumnosti, starého myslenia a predsudkom.

**Diderot - 18. storočie**

Zaraďuje sa k mechanistickým materialistom, odmieta teda Boha ako stvoriteľa. Všetko podľa neho vzniklo z hmoty, je teda prívrženec ateizmu a materializmu. Pričom hmota sa vyvíja na princípoch mechanistickej fyziky. Neživá hmota k živej sa mení na princípe oduševnenia hmoty - hylozoizmus. Odmietal determinizmus, čo znamená že všetko je predurčené, osudové. Napísal o tom v diele **Jakub fatalista.**

**J. J. Rousseau -**

dielo **: Emil alebo o výchove, Spoločenská zmluva, Rozprava o pôvode a základoch nerovnosti medzi ľuďmi**

Bol proti materializmu, no uznával svojské náboženstvo, v ktorej uctieva akúsi Najvyššiu bytosť. Odmietal vedu a techniku, lebo tá človeka zotročuje, ako i súkromné vlastníctvo. Tvrdil že **súkromné vlastníctvo spôsobilo nerovnosť medzi ľuďmi**. Hlásal návrat k prírode. Deti sa majú vychovávať v súlade s prírodou. V Spoločenskej zmluve hovorí že vôľa panovníka nie je najdôležitejšia, preto ak koná v neprospech ľudí, môže ľud proti nemu povstať. **Štát má zaručiť slobodu občanom a nie ju potláčať.**