**Osvietenstvo - osvietenská filozofia**

Osvietenstvo je myšlienkové svetonázorové obdobie vo vývoji ľudskej spoločnosti, ktoré znamenalo určitú zmenu, iný pohľad na spoločnosť, vedu, kultúru či náboženstvo. Znamenalo koniec feudalizmu, začiatok modernej spoločnosti. Čoraz častejšie sa prejavuje **liberálne zmýšľanie**. Človek sa stáva centrom pozornosti, človek je ten, ktorý môže a dokáže meniť tento svet. Zmena spoločnosti sa deje na základe moci poznania**.** Práve poznanie sa stáva základným predpokladom na zlepšenie života človeka. Poznanie a rozum priamo súvisia s vedou, ktorá má človeku slúžiť pomáhať. Preto sa i osvietenstvo nazýva ako **vek rozumu**. Osvietenstvo neodmieta Boha, i keď v tomto čase sa vyskytli úvahy a názory, ktoré sú kritické k náboženstvu a niektoré sú vyslovene ateistické.

**Najvýznamnejší predstavitelia francúzskeho osvietenstva : F. Voltatre ( Voltér), Montesquieu ( Monteskvo), Diderot, Rousseau ( Ruso)**

Osvietenstvo vzniklo v 18. stor. vo Francúzsku a Anglicku. Predchádzalo mu obdobie renesancie a humanizmu. Umelci, vedci a myslitelia tej doby uvažovali liberálnejšie, pokrokovejšie a racionálnejšie. Už neboli tak prísne viazaní cirkevnými nariadeniami. V Anglicku sa presadila i forma vlády **– parlamentarizmus**. Je to forma vlády, kedy o spoločenskom a politickom živote v krajine už nerozhoduje len jeden panovník, ale celý parlament v ktorom sú poslanci, ktorých volia občania. V 18 stor. mohli voliť len muži, ženy získali volebné právo až začiatkom 19. stor. No väčšina krajín ostala pri absolutistickej vláde. **Absolutizmus** je forma vlády, kde neobmedzenú moc má panovník, kráľ, cisár. Parlament nemá veľkú moc.

Osvietenské myšlienky o rovnosti, spravodlivosti, slobode podnietili francúzsky ľud k revolúcii. Tá vypukla vo Francúzsku 14. júla 1789. Francúzi povstali proti absolutistickej vláde Ľudovíta XVI. a jeho manželky Márii Antoinetty. **Revolúcia** (rýchla zmena spoločenských poriadkov) priniesla Francúzsku republiku. Republika počas francúzskej revolúcii spôsobila teror. Vlády sa ujali jakobíny a tí likvidovali na gilotíne každého, kto ich kritizoval alebo bol proti republike. Popravení boli i kráľ Ľudovít XVI. a Antoinetta. **Jakobínsky teror** netrval dlho, lebo už začiatkom 19. stor. sa ujal vo Francúzsku moci Napoleon Bonaparte a ten zaviedol **cisárstvo**. Cisárstvo je podobné kráľovstvu, panovník sa dedí, ale na rozdiel od kráľovstva, cisárstvo zaberá väčšie územie.

Republika vznikla i v USA počas vojny o nezávislosť USA v rokoch 1775 až 1783. V roku 1776 boli vyhlásené USA v listine **Deklarácia nezávislosti USA,** ktorá okrem toho, že vyjadrila vôľu Američanov odčleniť sa od Anglicka zaručovala i občanom občianske práva.