Ukážka

**Pokojný večer na vŕšky padal, (1)**

**na sivé polia.**

**V poslednom lúči starootcovská**

**horela roľa. (2)**

**Z cudziny tulák vkročil som na ňu**

**bázlivou nohou.**

**Slnko jak koráb v krvavých vodách (3)**

**plá pod oblohou.**

**Strnište suché na vlhkých hrudách**

**pod nohou praská.**

**Zdá sa, že ktosi vedľa mňa kráča –**

**na čele vráska,**

**v láskavom oku jakoby krotká**

**výčitka nemá:**

**prečo si nechal otcovskú pôdu? (4)**

**Obrancu nemá!...**

a) Uveď meno autora a názov básne, z ktorého je ukážka.

b) Zaraď autora do národ. literatúry, literárnej periódy a literárneho smeru.

c) Vyjadri svojimi slovami ideový obsah veršov (ako si pochopil túto časť básne).

d) Pomenuj podčiarknuté umelecké prostriedky a zároveň urč rým v druhých štyroch veršoch.

e) Táto báseň predstavuje: a) osobnú lyriku b) spoločenskú lyriku, vysvetli.

.................................................................................................................................................................

Ukážka

**...Celý deň slnko, predsa je vlhká**

**otcovská roľa.**

**Stáletia tiekli poddaných slzy**

**na naše polia,**

**stáletia tiekli - nemôž' byť suchá**

**poddaných roľa,**

**darmo ich suší ohnivé slnko, (1)**

**dnes ešte bolia.**

**Z cudziny tulák pod hruškou stál som**

**zotletou spola.**

**Poddaných krvou napitá pôda (2)**

**domov ma volá...**

**A v srdci stony robotných otcov**

**zreli v semä...**

**Vyklíčia ešte zubále dračie zubále (3)**

**z poddaných zeme? (4)**

a) Táto báseň predstavuje: a) osobnú lyriku b) spoločenskú lyriku, vysvetli.

b) Uveď meno autora a názov básne, z ktorého je ukážka.

c) Vyjadri svojimi slovami ideový obsah veršov (ako si pochopil túto časť básne).

d) Pomenuj podčiarknuté umelecké prostriedky a zároveň urč rým v druhých štyroch veršoch.

e) Zaraď autora do národ. literatúry, literárnej periódy a literárneho smeru.