1. Rozpory v súčasnej spoločnosti. Čo je potrebné dodržiavať pri zachovaní bezpečnosti v spoločnosti. Vysvetlite vzťah medzi nebezpečenstvom, ohrozením a rizikom. Sektory bezpečnosti.

2. Prvá zmienka KM. Súčasné problémy KM. Negatívne javy životného prostredia a ich vplyv na vznik a vývoj KM.

3. Vývoj bezpečnostných systémov na Slovensku. Stabilita systému a strata stability.

4.

5.

6. Čo je kríza, charakteristické znaky krízy. Delenie krízy podľa rôznych kategórii.

7. Štyri vývojové štádia krízy, príklady kríz v hospodárskom, verejnom sektore a prírodných kríz.

8. Základná štruktúra krízového riadenia. 10 vedeckých princípov krízového riadenia, teoreticky model kríz riadenia. Čo môže znemožniť krízové plánovanie.

9. Popísať fázu prevencie krízového javu (analýza rizík, prognóza). Vymenovať varianty riešenia kríz.

10. Definujte krízové plánovanie, vymenujte ciele konkrétne príklady krízového plánovania. Čo je monitorovanie a akými spôsobmi sa monitoruje. Popíšte územie na ktorom sa vyskytli krízové javy.

11.

12. Čo je úlohou a obsahom projektovania riadenia krízového javu, prístupy, princípy, metódy. Aké základné ľudské práva sú obmedzované počas vojny.

13.

14. Definujte pojem stratégia, strategické plánovanie v krízovom manažmente, implementácia stratégie v KM. Zásady úspešnej implementácie v KM.

15.

16. Integrovaný záchranný systém, orgány, inštitúcie, zložky... Koordinačné stredisko IZS a Operačné stredisko tiesňového volania.

17. Charakterizujte prostriedky záchranných systémov v zahraničí (fema) USA, systém civilnej ochrany a obrany Nemecko.

18.

19. Informačný systém krízového manažmentu, delenie činnosti, prvkov a aké úlohy vykonáva.

20.

1. Rozpory v súčasnej spoločnosti. Čo je potrebné dodržiavať pri zachovaní bezpečnosti v spoločnosti. Vysvetlite vzťah medzi nebezpečenstvom, ohrozením a rizikom. Sektory bezpečnosti.

**Základné rozpory v súčasnej spoločnosti:**

• Rozpor medzi človekom a prírodou,

• Rozpor medzi človekom a technikou,

• Rozpor medzi človekom a ľudským spoločenstvom,

• Rozpor medzi ľudskými spoločenstvami navzájom.

**Rozpor medzi človekom a prírodou:**

• rovnováha v prírode aj v spoločnosti je nevyhnutná na proporcionálny a v daných vonkajších i vnútorných podmienkach optimálny vývoj,

• rozpory medzi ľudskými aktivitami a prírodou so sebou prinášajú rad rizík, ktoré môžu byť zdrojom krízových javov s negatívnymi dôsledkami na celé ľudstvo,

• ľudia prispôsobujú prírodu svojím potrebám a narušujú rovnováhu v nej,

• príroda má obrovskú revitalizačnú schopnosť, ale deštrukčné pôsobenie človeka je silnejšie, • zánik rastlinných a živočíšnych druhov,

• ohrozenie života človeka na Zemi.

**Rozpor medzi človekom a technikou:**

• proces zdokonaľovania techniky je trvalý a stále dynamickejší,

• zložitejšia technika a náročnejšie technológie však zväčšujú i možnosť vzniku havárií a mimoriadnych udalostí, ktoré môžu mať pre človeka a spoločnosť ďalekosiahle negatívne následky,

• celý rad technológií ohrozuje život človeka, preto je nevyhnutné využívať špeciálne ochranné prostriedky,

• s ľudským poznaním sa neustále objavujú aj nové, čoraz zložitejšie otázky, ktoré musí ľudská spoločnosť riešiť.

**Rozpor medzi človekom a ľudským spoločenstvom:**

• človek nemôže v prírode ani v spoločnosti vystupovať ako výhradná individualita, ako samostatný jedinec, entita,

• človek sa preto spája do spoločenstiev, vytvára rôzne komunity, spolupracuje na národnej, či medzinárodnej úrovni,

• aj napriek tomu si človek, vzhľadom na svoju podstatu, vyhľadáva vždy jedinečné postavenie (ego sum),

• v ľudských komunitách musí existovať organizovanosť a usporiadanosť,

• vyčleňujú sa z nich vedúce osobnosti i radoví pracovníci, pričom obidve skupiny sú rovnako dôležité pre ďalší vývoj,

• pri stanovovaní cieľov spoločnosti sa presadzujú individuálne postoje a záujmy a rozpory sa prehlbujú,

• jednotlivec môže byť príčinou zlyhania ľudských spoločenstiev na rôznych úrovniach.

**Rozpor medzi ľudskými spoločenstvami navzájom:**

• v neposlednom rade je potrebné poukázať na rozpory medzi ľudskými spoločenstvami,

• Zem neposkytuje všetkým rovnaké podmienky a nie všetci ich vedia rovnako využívať,

• politická, ideologická, ekonomická, národnostná, náboženská oblasť, ale i rad ďalších, sú horúcou pôdou, kde vzniká rad rozporov riešiteľných vzájomným konsenzom, ale v krajnom prípade i silou,

• medzi zásadné problémy súčasného sveta patrí globálny terorizmus.

**Nebezpečenstvo, ohrozenie, riziko:**

• Uvedené pojmy nie je možné od seba oddeľovať, pretože sú to tri stránky tej istej reality.

• Nebezpečenstvo je zdrojom ohrozenia a riziko je mierou tohto ohrozenia.

• Tieto pojmy sú vzájomne previazané a navzájom sa podmieňujú.

• Snahou ľudí je neustále znižovať riziká v každej činnosti a v akomkoľvek prostredí. Tento proces sa v teórii rizík nazýva riadením rizika (manažment rizika). Zahrňuje konkrétne postupy od identifikácie rizík, cez ich analýzu, hodnotenie, znižovanie, monitorovanie, až po kontrolu rizika.

• bezpečnosť je možné členiť na 5 základných sektorov:

• politický,

• vojenský,

• ekonomický,

• spoločenský,

• environmentálny.

2. Prvá zmienka KM. Súčasné problémy KM. Negatívne javy životného prostredia a ich vplyv na vznik a vývoj KM.

**Súčasné chápanie krízového manažmentu:**

• 1962 – počas tzv. Karibskej krízy vytvoril J.F.Kennedy pracovný tím, ktorý nazval Crisis management,

• 1967 – Harmelova doktrína dostatočnej obrany a znižovanie napätia medzi Východom a Západom,

• 1969 – aktivity Willyho Brandta tzv. „Ostpolitik“,

• 1975 – Záverečný akt Konferencie o bezpečnosti a spolupráci v Európe,

• 1989 – Viedenské rozhovory o znižovaní konvenčných síl v Európe (23 štátov),

• 1989-1990 – zmeny v Európe,

• 1990 – NATO rozhodlo v Londýne o vlastnej transformácií a o ukončení konfrontácie medzi Východom a Západom, v Ríme bola prijatá Deklarácia NATO o mieri a spolupráci,

• nové trendy vývoja svetovej bezpečnosti:

• úloha Afganistanu, Iránu, Iraku, KĽDR a ďalších krajín v narušovaní stability vo svete,

• 11. september 2001,

• rozširovanie NATO a EÚ a ich vplyv na bezpečnosť Európy a sveta.

**Súčasný svet**:

• prvoradou otázkou súčasnosti sa stáva otázka ochrany biosféry a kultúry,

• pretrvávajúce problémy súčasnosti:

• rozpory medzi štátmi, národmi, rôznymi filozofickými a náboženskými názormi, lokálne konflikty, rôzne formy násilia, nerovnosť vo vzdelaní, životnej úrovni a v podmienkach na život,

• narušené prírodné a životné prostredie,

• prechod do podmienok informačnej spoločnosti,

• pozitíva a negatíva globalizačných procesov,

• do popredia sa dostáva myšlienka ochrany dosiahnutých hodnôt a snaha minimalizovanie škôd a strát, ktoré môžu obmedziť ďalší vývoj (nevratné procesy),

• krízové javy prebiehajúce vo svete majú charakter:

• kríz človeka (krízy jeho hodnotového systému a morálky – vznik antagonistických tendencií a štruktúr, ktoré ohrozujú súčasný svet a jeho hodnoty),

• kríz hospodárstva, spoločenských procesov, technických a technologických procesov, prírodného a životného prostredia, ktoré ohrozujú existenciu človeka, prírody i celej planéty (prehlbovanie rozporov smerujúcich ku globálnym krízam).

**Aktuálne ohrozenia súčasného sveta:**

• tradičné vojenské riziká sú nahradené modifikáciami:

• globalizačné riziká (medzinárodný organizovaný zločin, nezákonné toky peňazí, ohrozenie infraštruktúry štátu, narušenie informačných a komunikačných systémov, prírodné katastrofy a priemyselné havárie, nedostatok surovín, epidémie a pandémie, ...),

• destabilizačné riziká (etnické, náboženské, kultúrne a ekonomické rozpory medzi štátmi, ale aj neštátnymi subjektmi),

• proliferačné riziká (snahy o zneužívanie moderných technológií rôznymi subjektmi, vrátane pokusov o získanie ZHN teroristickými skupinami),

• vznik asymetrických bezpečnostných hrozieb,

• veľká ekonomická závislosť medzi krajinami (obmedzený prístup k zdrojom, nadnárodné koncerny, ...),

• nové bezpečnostné hrozby:

• nestabilita nových krajín po zániku bipolárneho rozdelenia sveta a autoritatívnych režimov,

• rozpor medzi LOGOS a BIOS (technický a technologický pokrok, populačná explózia, rozpor medzi bohatým Severom a chudobným Juhom),

• rastúci nedostatok pitnej vody a úbytok ornej pôdy.

**Dilema súčasného sveta:**

• POŽIADAVKA = zvyšovanie miery bezpečnosti a ochrany človeka, jeho majetku, životného prostredia, ale aj politických, duchovných a materiálnych hodnôt štátu,

• PROSTRIEDOK = znižovanie úrovne slobody, dodržiavania základných ľudských práv a slobôd, demokratických hodnôt, slobodného prístupu k informáciám, ...

**Zem (existuje cca 5 mld. Rokov)**

• Ak život Zeme vyjadríme pomocou 35 rokov, potom:

• človek žije na Zemi len 14 dní,

• ako sociálne mysliaci tvor existuje len 1,5 hodiny,

• technológie ničiace životné prostredie a majúce globálne dopady na prírodu využíva človek len 5 sekúnd.

**Zém= nestabilná, krehká planéta**

• Nestále počasie a jeho extrémy

• Nestabilná zemská kôra

• Možnosť kolízie s vesmírnym telesom

+

Človek

=

pravdepodobnosť vzniku krízových javov

**Prírodné katastrofy**:

• človek si prispôsoboval prírodu na svoje potreby od počiatku civilizácie,

• človek bol ohrozovaný pôsobením prírodných živlov, ktorým sa snažil vyhnúť,

• neskôr sa snažil chrániť budovaním ochranných stavieb,

• v súčasnosti sa snaží pochopiť podstatu vzniku prírodných katastrof, aby mohol vykonávať účinné preventívne opatrenia a predpovedať ich vznik.

**Človek sa môže podieľať na vzniku prírodných katastrof, ktoré vznikli v kombinácií:**

• s možnosťou havárie zastaraných jadrových elektrární,

• s možnosťou havárie v procese likvidácie jadrových zbraní,

• s procesom likvidácie nebezpečného odpadu s dôrazom na jadrový odpad,

• s vývozom rizikových technológií do ekonomicky slabších a rozvojových krajín,

• so vznikom elektromagnetického smogu, s prítomnosťou ťažkých kovov v ovzduší, v pôde a vo vode, s kyslými dažďami a ich vplyvom.

3. Vývoj bezpečnostných systémov na Slovensku. Stabilita systému a strata stability.

**Vývoj krízového manažmentu na našom území**

**Modely bezpečnostných modelov na našom území:**

• Model bezpečnostného systému ČSR po roku 1918,

• Model bezpečnostného systému ČSR po roku 1948,

• Model bezpečnostného systému SR po roku 1993 (1990).

**Model bezpečnostného systému ČSR po roku 1918:**

• Vznik nového štátneho útvaru a preto aj potreba vytvoriť jeho bezpečnostný systém,

• Bezpečnostný systém SR bol vytváraný postupne, ako úplne nový a zasadne odlišný od predchádzajúceho,

• Základom bezpečnostného systému bola trhová ekonomika a zdroje vytvárané štátom,

• Vzorom pri jeho vytváraní boli Francúzsko, Veľká Británia a Taliansko,

• Rozhodujúcu časť bezpečnostného systému tvorila štruktúra obrany štátu proti vonkajším ohrozeniam (voči všetkým susedom) a systém zabezpečovania vnútornej bezpečnosti v štáte (základnými výkonnými prvkami bola ČS. armáda a Polícia),

• Otázka ochrany občanov, majetku a životného prostredia nebola daná do popredia (civilná ochrana a hasičský zbor),

• Vytváranie právneho prostredia na úseku krízového riadenia (Branný zákon – 1920, Zákon o požadovaní dopr.prostriedkov pre vojenské účely – 1924, Zákon o vyvlastňovaní pre potreby obrany štátu – Zákon o ochrane proti leteckým útokom - 1935, Zákon o obrane – 1936).

**Zákon č. 131/1936 Zb. o obrane:**

Základné princípy zákona:

• ekonomická demokracia,

• dôsledné oddelenie podnikateľskej a štátnej sféry,

• dosiahnutie bezpečnosti štátu, ktorá zachováva základné zdroje národnej sily,

• funkčné prepojenie existujúcich inštitúcií s novovytváranými,

• zabezpečenie obrany s využitím príprav v mieri,

• ochrana proti hospodárskym ťažkostiam počas kríz,

• zabezpečenie zákonnosti a poriadku v štáte počas kríz.

**Základné zásady stanovené zákonom:**

• prezident = vrchný veliteľ brannej moci,

• vláda zodpovedala za riadenie obranných príprav i samotnú obranu štátu,

• bola vytvorená Najvyššia rada obrany štátu (predsedom bol predseda vlády, členov menoval prezident),

• úlohy NROŠ:

• príprava vojnového finančného plánu,

• vydávanie smernice pre prideľovanie pracovných síl,

• dopravné zabezpečenie obrany,

• zabezpečenie vojnovej výroby,

• spracovanie krízových plánov (ochrana štátu, ochrana občanov, branná výchova, koordinácia činnosti štátnej správy pri zabezpečovaní obrany),

**Zásady organizácie vojnovej výroby:**

• určenie podnikov dôležitých pre obranu štátu,

• osobitnú kategóriu tvorili registrované podniky (zbrojný priemysel),

• majitelia takýchto podnikov museli byť štátne spoľahliví a nesmeli zamestnávať nespoľahlivé osoby,

• pracovná povinnosť,

• povinnosť poskytovať vecné prostriedky,

• príprava vojnovej výroby vládou (Najvyšší hospodársky úrad sa vytváral na báze oddelení na ministerstvách),

• pri transformácií hospodárstva sa hľadisko rentability nahradilo hľadiskom zabezpečenia obrany.

**Model bezpečnostného systému ČSR po roku 1948:**

• Napriek zásadným politickým zmenám sa po skončení 2. svetovej vojny bezpečnostný systém odvíjal od predvojnového modelu,

• ČSR sa začala po roku 1948 výrazne orientovať na Sovietsky zväz,

• Hospodárstvo štátu sa transformovalo na direktívne riadenú ekonomiku,

• Krajina sa pripravovala na jadrovú vojnu v bipolárne rozdelenom svete (potenciálny protivník bol len na západnej a juhozápadnej hranici (SRN, Rakúsko),

• Krízové javy nevojenského charakteru sa dostali úplne do úzadia (CO sa pripravovala len na vojnu),

• Základnou právnou normou krízového riadenia sa stal zákon č. 40/1961 Zb. O obrane (mal politicko-proklamačný charakter a zrušil platnosť právnych noriem z rokov 1924 a 1936),

• Systém ekonomického zabezpečenia obrany zabezpečovala Štátna plánovacia komisia (systém rozpočtového plánovania, hospodárske mobilizačné prípravy, ...),

**Hospodárske mobilizačné prípravy:**

• predstavujú obranné hospodárske prípravy vykonávané v mieri,

• sú založené na centrálne riadenej ekonomike,

• boli určené na prípravu vojny vedenej koaličným spôsobom,

• boli určené len na vojnu, nie na ostatné krízové situácie,

• výroba bola zabezpečená prostredníctvom záväzných úloh štátneho plánu,

• rizika boli znižované centrálnymi zásahmi,

• rozpočtový plán bol základným dokumentom prechodu mierovej ekonomiky na vojnové hospodárstvo.

**Model bezpečnostného systemu SR po roku 1993:**

• 1990 – zmena spoločenského zriadenia a ukončenie bipolárneho rozdelenia sveta,

• Orientácia na západné demokratické štáty a prispôsobovanie ich skúseností na naše podmienky,

• Hospodárstvo sa transformuje na trhovú ekonomiku,

• Nový komplexný pohľad na bezpečnosť štátu,

• Do popredia sa dostáva príprava na riešenie nevojenských krízových javov (vrátane použitia OS na záchranné práce),

• Bol vytvorený nový systém hospodárskeho zabezpečenia počas krízových situácií (HM, KP, systém zmlúv o budúcej zmluve, systém ŠHR, ...),

• Prijatie koncepcie budovania Bezpečnostného systému SR (2002) a jej aplikácia na úrovni ÚOŠS, MŠS a samosprávy (2003 až 2004),

• Komplexné prepracovanie právneho prostredia krízového riadenia (zmeny po roku 1990, prístupový proces do EÚ a NATO - 2002).

**Hospodárska mobilizácia:**

• je súhrn hospodárskych opatrení pripravovaných v mieri a uskutočňovaných počas krízových stavov na zabezpečenie OS SR a obyvateľstva,

• je založená na trhovo riadenom hospodárstve,

• zabezpečenie výrobných schopnosti štátu a organizácia využívania ŠHR,

• vytváranie subjektov hospodárskej mobilizácie a uzatváranie zmlúv o budúcej zmluve,

• využívanie ľudských zdrojov a vecných prostriedkov,

• zásobovanie a regulácia predaja vybraných výrobkov,

• budovanie kritickej infraštruktúry.

**Rovnovážny stav:**

• Je charakterizovaný radom parametrov, pričom podstatná zmena niektorého z nich môže zapríčiniť stratu stability rovnovážneho stavu,

• Univerzálnou metódou skúmania náhlych kvalitatívnych zmien, zlomov a skokových prechodov je teória katastrof,

• Strata stability rovnovážnych stavov je prirodzeným javom, ktorý je súčasťou evolučného vývoja sveta.

• Stratu stability rovnovážnych stavov je možné do značnej miery eliminovať rôznymi preventívnymi nástrojmi, v prevažnej väčšine prípadov jej však nie je možné úplne zabrániť,

• Stratu stability rovnovážneho stavu je možné členiť na dva základné typy:

- mäkká strata stability,

- tvrdá strata stability.

**Negatívne dopady straty rovnovážneho stavu**:

• Každá činnosť, dej alebo jav prebiehajúci v prírode i v spoločnosti sa môže v konkrétnych podmienkach stať nekontrolovateľný a spôsobiť škody a straty,

• Zníženie pravdepodobnosti vzniku škôd a strát si vyžaduje pochopiť podstatu týchto nežiaducich zmien,

• Ak človek pochopí ich príčiny, môže hľadať cesty eliminovania rizík, ako aj príznakov narušenia rovnovážneho stavu a odstrániť tieto negatívne javy ešte pred ich negatívnym pôsobením na systém,

• Bez priebežného monitorovania krízových činiteľov a ich podrobnej analýzy nie je možné zabrániť poškodeniu, či dokonca zničeniu systému, prípadne narušeniu prebiehajúcich procesov,

• V spoločenských i technologických procesoch, ale i v prírode je teda snaha dosiahnuť zodpovedajúcu úroveň bezpečnosti.

6. Čo je kríza, charakteristické znaky krízy. Delenie krízy podľa rôznych kategórii.

**Pojem „kríza“ je spojený s podstatnou časťou doby existencie ľudstva:**

• Krizis – z gréckeho jazyka, odvodené od „krino“ (konečné, neodvolateľné rozhodnutie typu alebo – alebo, t.j. úspech alebo neúspech), vyjadrovalo naliehavú potrebu, pociťovanie neistoty, hľadanie záchrany alebo zabránenie nešťastiu,

• Crisis – z latinského jazyka – kritický, kulminačný bod:

• v medicíne = zložité obdobie, kulminujúci stav priebehu ochorenia,

• v teológií = posledný súd.

**• V Krátkom slovníku slovenského jazyka (Bratislava 1989) je kríza definovaná ako:**

• stav vrcholného napätia, rozhodujúci okamih, po ktorom nastáva obrat (vyvrcholenie konfliktu, pooperačná kríza, kríza v dramatickom diele,…),

• ťažká, zlá, zhoršená situácia (politická, hospodárska kríza, bytová kríza,…).

**Charakteristické znaky krízy:**

• ohrozenie dotknutého objektu

• moment prekvapenia

• časová tieseň

• intenzita prejavov

• naliehavosť riešenia

• neistota vývoja

• nevyhnutnosť použitia osobitných nástrojov, síl a prostriedkov

• možnosť zániku objektu

**Kríza:**

• je rozhodný okamih alebo časový úsek, po ktorom môže nasledovať zásadná zmena vo vývoji daného deja alebo systému,

• je to zložitý, ťažko prekonateľný a nebezpečný stav alebo priebeh dejov v živote spoločnosti, v prírode, v činnosti technických prostriedkov a v technologických procesoch, ktorého negatívne dôsledky môžu vážne ohroziť ich funkciu, prípadne i existenciu,

• zároveň sa tento pojem používa ako všeobecné označenie všetkých krízových javov.

**Krízová situácia**:

• je to nepredvídateľný alebo veľmi ťažko predvídateľný priebeh dejov a činnosti po narušení rovnovážneho stavu spoločenských, prírodných a technologických procesov a systémov ohrozujúcich životy ľudí, životné prostredie, ekonomiku, duchovné a hmotné hodnoty štátu a jeho obyvateľov,

• je situácia, ktorá svojim charakterom, negatívnymi účinkami a rozsahom vážne naruší, prípadne zmení hospodársky alebo spoločenský chod štátu, územného celku alebo konkrétneho subjektu.

**Krízový stav:**

• je stav spoločenského, prírodného, technického alebo technologického systému, ktorý sa zásadne odlišuje od stabilného stavu a pôsobí degradačne na celý systém, prípadne na niektoré jeho komponenty,

• je to právny stav vyhlásený kompetentným orgánom verejnej správy na určitom území na riešenie krízovej situácie v priamej závislosti na jej charaktere a rozsahu (vojna, vojnový stav, výnimočný stav, núdzový stav, stupeň povodňovej aktivity,…),

• je spojená so zlyhaním doterajších mechanizmov riadenia a s potrebou aplikovania špeciálnych postupov, nástrojov a techník, vrátane obmedzenia základných práv a slobôd občanov.

**Charakteristické črty krízových javov:**

• moment prekvapenia pri ich vzniku a to aj v prípade, že sme sledovali nárast rizikových faktorov a spoločnosť bola o nich informovaná,

• nedostatok podrobných informácií v čase, keď sú najpotrebnejšie,

• preťaženie komunikačného systému, pričom sa niektoré informácie a správy neustále opakujú,

• nie všetky pripravené opatrenia sú v konkrétnej situácii účinné a použiteľné,

• obrovský nárast rozsahu činnosti a ich rôznorodosť, čo spôsobuje, že sa stávajú ťažko sledovateľnými,

• ohrozenie existenčne dôležitých záujmov spoločnosti priamo alebo sprostredkovane (napr. strata kreditu),

• intenzívna celospoločenská kontrola, medializovanie všetkého, čo súvisí s krízou a hľadanie senzácií,

• činnosť v strese a v časovej tiesni,

• vznik paniky, výskyt falošných informácií a poplašných správ,

• narušenie zaužívaných pracovných postupov a rozhodovacích procesov a ich nútený prechod na zvláštny režim činnosti,

• rozhodovanie bez možnosti podrobnej analýzy (časť rozhodnutí je prijímaných pod tlakom času intuitívne),

• snaha o záchranu ľudských životov musí byť nadradená všetkým hodnotám a všetkým súvisiacim skutočnostiam,...

**Klasifikácia krízových javov**

**Krízové javy môžu byť spôsobené**:

• prírodou,

• ľuďmi,

• technickými a technologickými procesmi a zariadeniami.

**Podľa charakteru krízových javov a príčin, ktoré ich vyvolali, môžeme tieto javy rozdeliť na:**

• krízy vyvolané prírodnými činiteľmi (sucho, povodne, snehové kalamity, lavíny, zosuvy pôdy, požiare, víchrice, zemetrasenia, sopečná činnosť,...),

• krízy spôsobené ľudským činiteľom (sociálne krízy, priemyselné havárie, terorizmus, vojnové konflikty, ...),

• sekundárne krízy (chaos, hladomor, epidémie) . Svetová zdravotnícka organizácia (WHO) vypracovala vlastnú klasifikáciu krízových javov, ktoré sú vzhľadom na svoju ničivosť (na ľudí) zaradené medzi katastrofy:

• prírodno-klimatické (ničivými silami je voda, oheň, zem, vzduch):

• tektonické,

• telurické,

• topologické,

• meteorologické,

• antropogénne (v sociálno-ekonomickom prostredí):

• civilné katastrofy:

• dopravné nehody,

• priemyselné havárie,

• poškodenie vodohospodárskych diel,

• pôsobenie toxických odpadov,

• plošné požiare,

• jadrové havárie,

• vojnové konflikty.

**Krízy je možné deliť podľa celého radu kritérií a ukazovateľov. Medzi základné druhy rozdelenia kríz patria nasledovné:**

**• rozdelenie kríz podľa priestoru výskytu:**

• miestna,

• regionálna,

• národná,

• medzinárodná,

• celosvetová,

• **rozdelenie kríz rozdelenie kríz podľa úrovne ohrozenia:**

• krízy nižšej úrovne (tieto krízy predstavujú buď menšie ohrozenia alebo poskytujú dostatok času na prijatie opatrení),

• krízy vyššej úrovne (prejavy krízy sú okamžité a rozsiahle),

• katastrofické krízy (dôsledky krízy sú spojené so zánikom systému, jeho funkcií aj štruktúry),

• **rozdelenie kríz podľa tvrdosti krízy** - maximálnu tvrdosť majú krízy, ktoré majú okamžitý a pritom ničivý účinok na človeka i materiálne hodnoty,

• **rozdelenie kríz podľa rýchlosti vzniku:**

• pomalé,

• rýchle,

**• rozdelenie kríz podľa počtu ľudí, ktorí sú do nich zapojení alebo nimi ovplyvnení :**

• veľké (radovo 104 a viac),

• stredné (radovo 102 až 103),

• malé (radovo desiatky až 102),

• krízy jednotlivcov,

• **rozdelenie kríz podľa objektu, v ktorom sa prejavujú**:

• krízy v hospodárskej sfére,

• krízy vo verejnom sektore,

• krízy v životnom prostredí,

• krízy vo sfére sociálnej, zahraničnopolitickej i vnútropolitickej,

**• rozdelenie kríz podľa účinku negatívnych faktorov, ktoré ovplyvňujú kvalitu prebiehajúcich procesov postupne alebo skokom:**

• plazivé krízy,

• skokové krízy.

7. Štyri vývojové štádia krízy, príklady kríz v hospodárskom, verejnom sektore a prírodných kríz.

**Priebeh krízy zo všeobecného pohľadu je možné popísať štyrmi vývojovými štádiami:**

• štádium symptómov krízy,

• akútne štádium krízy,

• chronické štádium krízy,

• štádium vyriešenia krízy.

**Počas štádia symptómov krízy sa prejavujú príznaky nestability a nesúladu s plánovaným priebehom procesov a ich skutkovým stavom:**

• nepatrné príznaky krízy – nie sú pozorovateľné širokou verejnosťou, len úzkym okruhom odborníkov. V tomto období je zložité vykonať adekvátnu reakciu a zabrániť šíreniu krízy, pretože príčiny nie je možné jednoznačne určiť,

• slabé príznaky krízy – čiastkové a nejednoznačné informácie o blížiacej sa kríze, ktoré môžu správne identifikovať len odborníci na danom úseku činnosti. Toto je obdobie veľmi vhodné na použitie adekvátnej reakcie a odstránenie zárodkov krízy v jej počiatku,

• silné príznaky krízy – jednoznačnejšie a komplexnejšie informácie o blížiacej sa kríze, ktoré môže správne vyhodnotiť väčšina riadiacich pracovníkov. Po ich zistení je nutné vykonať okamžitú adekvátnu reakciu, a to so všetkou rozhodnosťou,

• veľmi silné príznaky krízy – úplné a jednoznačné informácie popisujúce blížiacu sa krízu, ktoré môže rozoznať aj laik. V takomto prípade je už možnosť adekvátnej reakcie komplikovaná a úspešnosť odvrátenia akútneho štádia krízy je minimálna. Je však predpoklad, že bude podstatne znížený rozsah škôd a strát.

**Akútne štádium krízy:**

• je obdobie krízy, kedy je nesúlad medzi plánovanými procesmi a skutkovým stavom úplne zrejmý a jednoznačný,

• boli narušené základné funkcie systému, preto je nutné okamžite prijať mimoriadne opatrenia.

• je nutné prijať adekvátne opatrenia na eliminovanie už vznikajúcich škôd a rešpektovať fakt, že:

• je ohrozená samotná podstata fungovania systému,

• rozhodnutia sú prijímané pod tlakom a pri nedostatku informácií. Ak bude reakcia na akútne štádium krízy úspešná, subjekt sa vyhne chronickému štádiu krízy.

**Chronické štádium krízy:**

• nastáva v prípade, že sa pomocou prijatých opatrení nepodarilo krízu úplne odvrátiť,

• napriek jej čiastočnému zmierneniu nebola správne lokalizovaná a dostatočne paralyzovaná príčina krízy,

• kríza sa môže opätovne stupňovať, môže byť nepriamočiara (rôzny smer, niekoľko vĺn),

• kríza môže spôsobiť katastrofu, zničenie systému, jeho funkcií, štruktúry i vnútorných väzieb.

**Štádium vyriešenia krízy:**

• je charakterizované nadobudnutím rovnováhy systému a pripravenosťou začať s jeho obnovou,

• umožňuje prijatie stratégie obnovy a postupné vykonanie radu organizačných, personálnych, technologických a ďalších konkrétnych opatrení, ktoré by mali byť zavŕšené dosiahnutím stability a novej kvality systému.

**Príklady krízových javov v prírodných procesoch a v životnom prostredí:**

• poškodenie ozónovej vrstvy,

• vplyv kyslých dažďov na flóru,

• prítomnosť ťažkých kovov v ovzduší, vode a v pôde,

• vznik elektromagnetického smogu,

• meteorologické anomálie,

• potenciálne havárie v jadrovej energetike,

• zastarané technológie v chemickom priemysle,

• havárie pri preprave nebezpečných látok,…

**Príklady krízových javov vo verejnom sektore:**

• etnické, náboženské a rasové napätia,

• rozsiahla živelná migrácia obyvateľstva,

• problémy enormného rozširovania veľkomiest,

• sociálno-politické problémy,

• výtržníctvo,

• mládežnícke hnutia s negatívnou filozofiou,

• terorizmus,

• medzinárodný organizovaný zločin,

• dramatické politické a inštitucionálne zmeny a konflikty,

• politické aféry,

• drogová závislosť,...

**Príklady krízových javov v hospodárskej sfére:**

• náhle zmeny trhov,

• rozsiahle zlyhanie výrobných procesov,

• poruchy počítačových sietí (softwarové alebo hardwarové príčiny),

• poruchy komunikačných systémov,

• zraniteľnosť zavádzaných ekonomických projektov,

• zlyhanie nadnárodných ekonomických projektov ,

• napätie a konflikty v manažmente firiem,

• priemyslové reštrukturalizácie a reorganizácie,

**Príklady krízových javov v hospodárskej sfére:**

• konverzie zbrojného priemyslu,

• formálna revitalizácia,

• existencia vysoko rizikových technológií,

• preprava toxického a jadrového odpadu,

• nedostatok surovinových zdrojov,

• bojkoty a hospodárske embarga,

• sabotáže výroby,

• terorizmus a únosy zamerané do ekonomickej a finančnej sféry

• štrajky vo výrobe a doprave,...

8. Základná štruktúra krízového riadenia. 10 vedeckých princípov krízového riadenia, teoreticky model kríz riadenia. Čo môže znemožniť krízové plánovanie.

**Základné nástroje krízového riadenia**:

• Systém krízového manažmentu,

• Krízová komunikácia,

• Krízové myslenie,

• Krízové plánovanie.

**Systém krízového manažmentu:**

• je tvorený:

• horizontálnou i vertikálnou štruktúrou riadiacich i výkonných orgánov KM,

• ich funkciou a pôsobnosťou, vzťahmi a vzájomnými väzbami, činnosťami, ktoré vykonávajú,

• právnym prostredím, ktorý ich podporuje,

• v neposlednom rade tiež nástrojmi, technickým a technologickým vybavením,

• má preventívnu i realizačnú funkciu, pričom niektoré jeho prvky plnia svoje úlohy nepretržite, iné len počas riešenia krízy.

**Krízová komunikácia:**

• má na jednej strane významnú úlohu pri pravdivom a úplnom informovaní obyvateľov o krízových prípravách a na druhej strane o vzniku krízových javov a ich priebehu (vonkajšia a vnútorná funkcia KK),

• súčasťou krízovej komunikácie je:

• systém varovania a vyrozumenia,

• komunikačný a informačný systém KM,

• vyžaduje si spracovanie podrobných plánov KK,

• veľký význam má náhradný, prípadne záložný komunikačný a informačný systém v snahe zachovať kontinuitu procesov v rôznych krízových situáciách, napríklad po narušení distribučnej siete elektrickej energie.

**Krízové myslenie:**

• je jedným z najvýznamnejších nástrojov riešenia kríz, ktorý chápe na jednej strane nevyhnutnosť vzniku krízových javov a na strane druhej akceptuje nutnosť vynakladania finančných prostriedkov zo štátneho rozpočtu, ale i od právnických a fyzických osôb na finančné zabezpečenie preventívnych opatrení i odstraňovania negatívnych dôsledkov kríz,

• na formovanie krízového myslenia sa podieľa samotný krízový manažment, jeho úspešnosť pri riešení kríz, ale aj úroveň krízovej komunikácie,

• zdôrazňuje význam krízového manažmentu pre spoločnosť a spoločne s krízovou komunikáciou vytvára funkčné prepojenie spoločnosti a krízového manažmentu,

• odlišuje sa na spoločenskej, profesionálnej a individuálnej úrovni.

**Krízové plánovanie:**

• jeho úlohou je :

• na jednej strane sumarizovať všetky potreby a požiadavky, ktoré sú nutné na riešenie kríz,

• na druhej strane vytvára prehľad o disponibilných zdrojoch a porovnáva ich s požiadavkami,

• vytvára podmienky na úspešný zásah a minimalizovanie škôd a strát, stanovuje účinné metodiky na jednotlivé prípady,

• v špecifických prípadoch má formu havarijného plánovania.

**Riadenie zložitých systémov:**

• sa uskutočňuje prostredníctvom využívania všeobecných princípov vedeckého riadenia, ktoré je možné prispôsobiť na konkrétne vnútorné i vonkajšie podmienky,

• prof. dr. S. Wiliam Gunn, ktorý pôsobil ako prezident urgentnej medicíny a medicíny katastrof (WADEM), zostavil 10 princípov vedeckého riadenia záchranných prác počas katastrof,

• tieto princípy sú aplikované na všeobecné podmienky krízového manažmentu.

**10 princípov vedeckého riadenia v krízovom manažmente:**

• Prípravy na riešenie krízových javov musia mať komplexný charakter

• Zvýraznenie významu systému vyhodnotenia rizika v procese prevencie vzniku kríz

• Význam a správne pochopenie prevencie v nadväznosti na druh krízy

• Analýza priebehu krízy a jej využitie v prevencii vzniku kríz i v procese prípravy adekvátnej reakcie

• Všetky krízy je možné popísať charakteristickými znakmi

• Pri modelovaní kríz by mali byť zdôraznené príčiny možného opakovania a následného rozšírenia krízy v budúcnosti

• Plánovanie účinnej multidisciplinárnej reakcie na krízu musí byť vykonávané na všetkých zodpovedajúcich úrovniach

• Systém spohotovenia ľudských zdrojov z rôznych odvetví a ich nasadenie na riešenie krízy musí byť flexibilný a zodpovedať konkrétnej kríze

• Úroveň riadenia počas kríz je spojená s ekonomickými možnosťami krajiny, ale aj s jej kultúrnou úrovňou a tradíciami

• Obnova systému po kríze má rozvojový charakter

**Základný teoretický model krízového riadenia:**

• Prevencia,

• Krízové plánovanie,

• Reakcia na krízu,

• Obnova.

**Prevencia :**

• je dominantná idea krízového manažmentu,

• zvyšuje úroveň bezpečnosti systémov,

• umožňuje analyzovať rizika a znižovať ich,

• vytvára systém monitorovania a vyhodnocovania rizikových faktorov,

• znižuje pravdepodobnosť vzniku kríz,

• redukuje náklady na odstraňovanie negatívnych následkov kríz.

**Krízové plánovanie :**

• vytvára podmienky na spracovanie podrobných krízových plánov určených na riešenie krízy,

• pripravuje krízový manažment na všetky predvídateľné krízové javy, (otvorenou otázkou však zostáva príprava na riešenie kríz v danom čase a podmienkach nepredvídateľných),

• sumarizuje potreby a požiadavky nutné na riešenie kríz a konfrontuje ich s možnosťami štátu, regiónov, prípadne právnických a fyzických osôb,

• stanovuje sily, prostriedky a zdroje potrebné na riešenie kríz,

• stanovuje metódy a postupy odstraňovania následkov krízy.

**Reakcia:**

• predpokladá zavedenie účinného systému získavania informácií o vzniku krízového javu,

• vytvorenie systému varovania a vyrozumenia,

• má charakter jednoznačného a bez problémov prebiehajúceho procesu vykonávaného na základe kvalifikovaného rozhodnutia,

• vyžaduje si centralizáciu a koordináciu procesu riadenia počas krízy na najbližšej a najvhodnejšej úrovni (štát, región, objekt),

• vykonáva sa prostredníctvom záchranných prác,

• je charakterizovaná osobnou zodpovednosťou, odvahou a rozhodnosťou výkonných i riadiacich pracovníkov krízového manažmentu.

**Obnova :**

• cieľom obnovy je návrat systému do stabilizovaného stavu,

• väčšinou je vykonávaná v niekoľkých etapách,

• krízový manažment sa na nej podieľa len čiastočne, pretože je v kompetencií vlastníka objektu,

• umožňuje návrat podmienok, ktoré boli pred krízou, ale zároveň i urýchlenie vývoja,

• vyžaduje si využitie rezerv, záložných zdrojov, prostriedkov určených na rozvoj, ako aj získaných z poistenia, ...

**V inej literatúre sa základne činnosti krízového riadenia uvádzajú takto:**

• Prevencia,

• Korekcia,

• Protikrízová intervencia,

• Redukcia,

• Obnova.

Prevencia – činnosti zamerané na znižovanie rizík vzniku krízových javov.

Korekcia – právne, organizačné, technické i sociálne opatrenia na minimalizáciu zdrojov krízových javov a vytvorenie podmienok na ich riešenie.

Protikrízová intervencia – aktívne opatrenia na zabránenie vzniku krízových javov a na odstraňovanie ich následkov.

Redukcia – uskutočňovanie opatrení krízových plánov na odstraňovanie následkov krízových javov.

Obnova – návrat systému do nového prevádzkového stavu.

**Úsilie krízového manažmentu znehodnotiť rad konkrétnych problémov:**

• absolútna orientácia na prepracované preventívne stratégie môže viesť k strate pružnosti pri neočakávanej situácii,

• paradox zraniteľnosti - dokonalé a podrobne prepracované opatrenia môžu byť neúčinné v prípade minimálneho narušenia,

• do detailov prepracované krízové plány sa môžu odchýliť od reality,

• najkritickejšie varianty môžu byť podceňované,

• pri nekritickom aplikovaní záverov z predchádzajúcich kríz sa môže zabudnúť na pragmatické opatrenia,

• rutinný prístup je spojený s radom rizík,

• plánovanie sa môže stať samoúčelné a odkloniť sa od cieľa,

• formálna i neformálna decentralizácia vyvolaná prílišnou snahou riešiť problém,

• väčším problémom, ako samotné riešenie krízy, môže byť koordinácia,

• negatívne dôsledky psychologických a fyziologických tlakov vyvolaných krízou,

• názor, že zvládnutie krízy je nad možnosti krízového manažmentu,

• v situácii extrémneho kolektívneho stresu sa môže návrat do normálneho stavu podstatne oddialiť a skomplikovať .

9. Popísať fázu prevencie krízového javu (analýza rizík, prognóza). Vymenovať varianty riešenia kríz.

**Prevencia vzniku krízových javov:**

× identifikácia procesov, ktoré môžu ohroziť človeka, materiálne hodnoty a životné prostredie,

× komplexné posúdenie rizík,

× priebežne monitorovanie rizikových javov,

× výber a príprava pracovníkov,

× využívanie kontrolných mechanizmov.

**Riešenie konkrétnych krízových javov si vyžaduje**:

× vykonávanie analýzy rizík a ohrození,

× spracovanie prognózy vzniku krízového javu,

× uskutočňovanie preventívnych opatrení,

× uplatňovanie zásad krízového plánovania,

× monitorovanie rizík a krízových činiteľov,

× adekvátnu reakciu na krízový jav,

× organizovanie záchranných prác,

× obnovovanie narušených procesov, objektov a systémov.

**Analýza rizík a ohrození:**

Vykonávajú ju pracovníci krízového manažmentu, ale tiež manažéri verejnej správy, výrobných organizácií, služieb a rôznych inštitúcií. Cieľom komplexnej analýzy rizík a ohrození je:

× posúdenie všetkých rizík a ohrození, ktoré môžu spôsobiť narušenie stability systému,

× poznanie a pochopenie všetkých zákonitostí vzniku krízových javov, t.j. nielen príčin vzniku, ale aj postupnosti vzniku (zmena parametrov) a negatívnych následkov ich pôsobenia,

× vytvorenie účinného monitorovacieho systému rizikových faktorov a potenciálnych zdrojov krízových javov (akumulované zdroje energií, hmôt a síl),

× návrh optimálneho systému vyhodnocovania rizikových parametrov a stanovenie hranice vzniku krízy,

× získanie podkladov na vykonanie prognózy možných krízových javov a vyhodnotenie ich účinkov a negatívnych následkov.

**Analýzy rizík v územnom obvode:**

× hodnotia územný obvod z hľadiska:

- geografických charakteristík,

- klimatických charakteristík,

- demografickej skladby,

- stavu a kvality infraštruktúry,

× posudzujú možnosti vzniku krízových javov:

- živelné pohromy,

- technologické havárie,

- požiare,

- epidémie a hromadné onemocnenia,

- krízové javy vo verejnom sektore,

× stanovujú možnosti riešenia vzniknutých krízových javov, vrátane výberu nástrojov na odstraňovanie ich negatívnych dôsledkov.

**Prognózu vzniku konkrétneho krízového javu vykonáva KM podľa nasledovného postupu:**

× identifikácia všetkých zdrojov krízových javov a ich lokalizácia v danom prostredí,

× kvantifikácia zdrojov krízových javov z pohľadu objemu akumulovaných zdrojov energií, hmôt a síl,

× vyhodnotenie pravdepodobnosti vzniku jednotlivých krízových javov z pohľadu veľkosti rizík a krízových činiteľov,

**Stanovenie možných dôsledkov a ničivých faktorov krízových javov :**

**1. Na človeka:**

- okamžitá smrť,

- smrteľné zranenie,

- ťažké zranenie, prípadne trvalé poškodenie zdravotného stavu,

- ohrozenie zdravotného stavu (znemožnenie pôsobenia v priestore bez špeciálnych individuálnych ochranných prostriedkov),

**2. Na politickú a sociálnu situáciu:**

× politická nestabilita, strata dôvery, negatívne pôsobenie opozície, politické prevraty,

× strata medzinárodného kreditu, neplnenie medzinárodných dohôd, medzinárodná izolácia,

× možnosť vzniku vojenského konfliktu,

× narušenie, prípadne úplná strata sociálnych istôt,

× vznik sociálnych nepokojov,

**3. Na životné prostredie:**

× zhoršenie stavu pitnej vody, prípadne poškodenie alebo zničenie vodných zdrojov (napr. kontamináciou ropnými produktmi, chemickými látkami,...),

× narušenie procesu poľnohospodárskej výroby,

× poškodenie vegetácie, narušenie stability fauny a flóry,

× znečistenie ovzdušia,

× ohrozenie existencie človeka v danej oblasti,

**4. Na výrobu a služby:**

× zastavenie výrobných procesov v hodnotenom objekte,

× nedostatok určitých tovarov, potreba zvýšenia a rozšírenia dovozu,

× zníženie, prípadne zastavenie vývozu, obmedzenie zdrojov na zabezpečenie dovozu, × zníženie výkonu, prípadne zrušenie niektorých služieb, obmedzenie životného štandardu človeka,

**5. Na dodávky a zabezpečenie základných životných potrieb ľudí (vrátane zabezpečenia energií, surovinových zdrojov,...):**

× eskalácia krízových javov v rôznych výrobných procesov v posudzovanom prostredí,

× plošné narušenie výroby a služieb,

× ohrozenie procesu poskytovania základných životných potrieb obyvateľov,

**Ďalšie kroky spracovania prognózy vzniku krízového javu:**

× posúdenie kumulácie možného pôsobenia krízových javov v rámci objektu, obce, prípadne regiónu (územný obvod, kraj,...),

× stanovenie možných následkov v prípade kumulácie krízových javov (variantné vyhodnotenie možných následkov, vrátane ich kvantifikácie),

× posúdenie možnosti znižovania rizikových činiteľov a vytypovanie tých, ktoré nie je možné dostupnými organizačnými opatreniami, ani súčasnými technológiami eliminovať,

× stanovenie rizík, ktoré sa môžu vyskytnúť počas reakcie na vzniknutú situáciu a návrh organizačných, materiálnych a technických (technologických) opatrení, ktorými ich je možné znížiť.

**Prevencia dôsledku krízových javov:**

× uskutočňovanie krízového plánovania,

× vykonávanie predbežných opatrení,

× vyhodnocovanie monitorovaných údajov,

× vytvorenie systému pohotovosti,

× výstavba záchranných jednotiek a ich technické vybavenie,

× vybavenie individuálnymi ochrannými prostriedkami,

× prevádzkovanie systému varovania a vyrozumenia,

× včasne informovanie verejnosti.

**Preventívne opatrenia:**

× je možné rozdeliť z dvoch základných pohľadov:

× podľa cieľa preventívnych opatrení:

- prevencia vzniku krízového javu,

- prevencia dôsledku krízového javu,

× podľa nástrojov využívaných na preventívne opatrenia:

- korekcia objemu hmôt, energií a síl,

- zvýšenie odolnosti systémov.

**Preventívne opatrenia vykonávané korekciou objemu hmôt, energií a síl:**

× znižovanie zásob nebezpečných chemikálií v technologických procesoch,

× obmedzovanie sústreďovania nebezpečných prevádzok v regiónoch,

× prijímanie opatrení (úprava technológií) na znižovanie spotreby energií, palív, prevádzkových hmôt pri zachovaní alebo aj skvalitnení úrovne zabezpečenia,

× zavádzanie nových technológií do procesov spracovania odpadov s dôrazom na nebezpečné látky a obmedzovanie počtu ich skládok, ako aj skladovaných objemov,

× znižovanie napätia v spoločenských procesoch odstraňovaním ich príčin (riešenie mzdových, pracovných, ale aj iných požiadaviek profesijných skupín s dôrazom na zamestnancov štátnej sféry, riešenie problémov národnostných menšín, znižovanie nezamestnanosti, účinná sociálna politika, ...),

× uplatňovanie ochranárskych a reštrikčných opatrení na úrovni ústredných orgánov štátnej správy (napr. v dovoze, predaji a registrácii zbraní, v dovoze a distribúcií drog, zavádzaní vízovej povinnosti alebo iných obmedzení vstupu osôb z krízových oblastí do vlastnej krajiny).

**Preventívne opatrenia vykonávané zvyšovaním odolností systémov**:

× výstavba objektov, ktoré sú dimenzované tak, aby odolali v prípade vzniku krízových javov (napr. proti zemetraseniam, požiarom, záplavám, ...),

× budovanie ochranných objektov,

× vytváranie nezávislého informačného systému, ktorý je schopný fungovať aj v prípade vzniku krízových javov,

× dodržiavanie zásad bezpečnosti pri práci, vykonávanie kontrolnej činnosti (dôraz je položený na dodržiavanie zásad používania predpísaných ochranných pomôcok a ustanovení, vyhlášok a predpisov),

× ochrana pracovného a životného prostredia,

× školenia a príprava osôb na činnosť v priebehu krízových javov,

× príprava, vyzbrojovanie a vystrojovanie záchranných jednotiek, ich vybavovanie modernou technikou, zabezpečovanie pohotovosti,

× informovanie obyvateľstva o vývoji politickej situácie, o stave ekonomiky a reštrikčných ekonomických opatreniach, predchádzanie fámam, vysvetľovanie vlastných krokov,

× riešenie problémov na úseku sociálneho zabezpečenia,

× vytvorenie účinného systému monitorovania rizikových faktorov, ich priebežné vyhodnocovanie a informovanie o výsledkoch (kompetentné orgány a v niektorých prípadoch aj obyvateľstvo),

× účinný mechanizmus poistenia právnických aj fyzických osôb proti stratám a škodám, ktoré môžu utrpieť v dôsledku rôznych krízových javov.

10. Definujte krízové plánovanie, vymenujte ciele konkrétne príklady krízového plánovania. Čo je monitorovanie a akými spôsobmi sa monitoruje. Popíšte územie na ktorom sa vyskytli krízové javy.

**Krízové plánovanie:**

× vytvára podmienky na komplexnú prípravu na riešenie krízových situácií,

× zasahuje do celého radu činností, procesov a javov súvisiacich s krízou,

× dotýka sa širokého spektra inštitúcií verejnej správy, ale aj právnických a fyzických osôb,

× zaoberá sa nielen všestranným zabezpečením života počas kríz, krízovou ekonomikou, ale tiež aj technológiami odstraňovania negatívnych dôsledkov kríz.

**Cieľom krízového plánovania je :**

× vytvoriť banku dát základných identifikačných a komunikačných údajov o subjektoch, ktoré sa podieľajú na riešení krízových javov, vytvárajú zdroje v prospech krízového manažmentu a tiež tých, ktoré boli postihnuté krízovým javom,

× zabezpečiť pokrytie potrieb ozbrojených síl a obyvateľstva počas krízových javov s dôrazom na obdobie vojnového stavu a vojny,

× sumarizovať požiadavky orgánov štátnej správy na výrobu, dodávky a služby v priebehu krízových javov,

× získať konkrétne informácie o pripravenosti výroby v priebehu krízových javov, o druhovej a objemovej skladbe tejto výroby, o deficitných položkách a možnostiach ich náhrady, o požiadavkách na pracovníkov, energie a suroviny,

× stanoviť druhovo a objemovo štátne hmotné rezervy,

× pripraviť opatrenia na fungovanie hospodárstva počas kríz,

× zabezpečiť materiálové a energetické krytie opatrení uvedených v krízových plánoch,

× pripraviť organizačné opatrenia na dodávky životne dôležitých výrobkov do priestorov vzniku krízových javov (napr. prírodných katastrof),

× spracovať metodické postupy činnosti riadiacich orgánov aj výkonných prvkov po vzniku krízy,

× spracovať podrobné plány spojenia, vrátane náhradného, ako aj systém varovania a vyrozumievania v priebehu krízových javov,

× pripraviť evakuačné plány, zabezpečiť ich po dopravnej stránke, a tiež z pohľadu náhradného ubytovania, stravovania a zdravotníckej starostlivosti,

× vytvoriť metodické pokyny na vykonávanie záchranných prác,

× pripraviť systém podávania hlásení a informácií o priebehu krízy,

× spracovať zásady vyhlasovania krízových stavov, ako aj zásady organizácie života v priestoroch vzniku kríz.

**Krízové plány:**

Havarijný plán:

- havarijný plán subjektu, ktorý je potenciálnym ohrozovateľom okolia,

- havarijný plán obce (regiónu), ktorá je ohrozeným objektom na svojom území, prípadne v okolí,

**Krízový plán:**

- krízový plán spracovávaný v rámci systému hospodárskych opatrení na krízové stavy,

- krízový plán záchrannej jednotky,

- krízový plán podnikateľského subjektu

**Monitorovanie**

**Vizuálne:**

× odborne pripravenými pracovníkmi - v konkrétnych objektoch podľa ich špecifikácie a analýzy možných krízových javov,

× osobami, ktoré sa dostali do priestoru vzniku krízových javov a registrovali zmeny rizikových faktorov,

× náhodnými svedkami alebo účastníkmi činnosti, ktorá sa vplyvom vonkajších alebo vnútorných podmienok zmenila na krízový jav,

**Administratívnymi nástrojmi:**

× predkladaním pravidelných hlásení a informácií a ich priebežným vyhodnocovaním na centrálnej úrovni (napr. spoločenské krízy, úroveň bezpečnostnej situácie, ekonomické krízy,...),

**Technickými prostriedkami:**

× stacionárnymi monitorovacími zariadeniami - objekty trvalo dislokované v rizikovej oblasti, v ktorých sú umiestnené príslušné prístroje a zariadenia na monitorovanie krízových faktorov (napr. znečistenie životného prostredia),

× prenosnými monitorovacími prístrojmi - monitorovanie rizikových faktorov počas bežnej prevádzky, v priebehu krízového javu alebo v čase prechodu z bežných podmienok na krízové v rizikovej oblasti a na jej hraniciach,

**Kombinovaným spôsobom.**

**Územie, na ktorom sa vyskytli krízové javy je charakteristické**:

× väčším počtom postihnutých osôb, ktoré sú bez prístrešia, základných životných potrieb, šokované, zranené alebo usmrtené,

× zničením a rozrušením obytných a hospodárskych budov, priemyselných objektov, dopravných prostriedkov a zariadení,

× poškodením rozvodných sietí a energetických zariadení,

× zaplavením rozsiahleho územia,

× vznietením horľavých predmetov a látok s možnosťou vzniku veľkých požiarov a výbuchov,

× rádioaktívnym alebo chemickým zamorením osôb, ovzdušia, terénu, budov, potravín a vody,

× vznikom rozsiahlych infekčných ochorení ohrozujúcich život osôb alebo domácich zvierat,

× zničením alebo rozrušením poľnohospodárskych a lesných porastov a pôdy,

× zavalením ulíc a pozemných komunikácií alebo ich narušením,

× celkovým narušením života a výrobných procesov,

× narušením sociálnych istôt ľudí a spoločenských vzťahov,

× narušením ekonomického rastu,

× stratou politickej, vojenskej a všeobecne bezpečnostnej stability.

12. Čo je úlohou a obsahom projektovania riadenia krízového javu, prístupy, princípy, metódy. Aké základné ľudské práva sú obmedzované počas vojny.

**Projektovanie procesu riadenia krízy:**

× je vytváranie podmienok na splnenie vytýčených cieľov a základných úloh krízového manažmentu prostredníctvom zvolených postupov, nástrojov a zdrojov v najvhodnejšej časovej postupnosti.

**Projektovanie krízového riadenia je možné, rovnako ako akúkoľvek inú cieľavedomú činnosť, popísať radom konkrétnych znakov a charakteristík, medzi ktoré je možné zaradiť:**

× prístupy k projektovaniu,

× princípy projektovania,

× komplexné zabezpečenie projektovania,

× metódy projektovania,

× riadenie projektovania.

**Prístupy k projektovaniu procesu riadenia kríz sú úzko spojené s typom, charakterom a rozsahom krízy, ale tiež s príslušnou úrovňou KM, na ktorej sa projektovanie uskutočňuje:**

× systémový prístup

× funkčný prístup

× cieľovo optimalizačný prístup

× heuristický prístup

× empiricko-intuitívny prístup

**Princípy projektovania riadenia kríz:**

× princíp cieľovosti

× princíp komplexnosti

× princíp systémovosti

× princíp hierarchičnosti

× princíp adaptívnosti

× princíp komplementarity

× princíp efektívnosti

**V rámci komplexného zabezpečenie projektovania sú riešené otázky:**

× obsahu krízového riadenia v danom prípade,

× organizačnej štruktúry krízového manažmentu potrebnej na riadenie krízy,

× informačného zabezpečenia procesu riadenia krízy,

× časového faktoru spojeného s projektovaním,

× finančného zabezpečenia,

× materiálneho zabezpečenia,

× personálneho zabezpečenia,

× nástrojov korekcie systému krízového riadenia.

**Metódy využívané v projektovaní procesu riadenia kríz**:

× klasické metódy (analýza, syntéza, dedukcia, indukcia),

× nové metódy (brainstorming, sieťová analýza, dynamické programovanie, metóda následnej deštrukcie,…).

**Prechod štátu na vojnový stav:**

× mierový stav – plnenie úloh systémom verejnej správy na zabezpečenie chodu štátu a vytváranie podmienok na život občanov,

× mierový stav – vytváranie podmienok na riešenie krízových stavov vrátane vojny,

× špecifické požiadavky súvisiace s prechodom štátu z mierového na vojnový stav:

- prechod na vojnové hospodárstvo,

- vytvorenie podmienok v spoločnosti,

- príprava ozbrojených síl a podmienok na ich činnosť.

**Počas vojny sú zásadným spôsobom obmedzené práva a slobody občanov dané listinou základných ľudských práv a slobôd:**

× sloboda pobytu a pohybu,

× sloboda prejavu,

× právo na nedotknuteľnosť osôb a ich domovov počas evakuácie,

× výkon vlastníckeho a užívacieho práva (na základe rozhodnutia a za náhradu),

× právo na informácie,

× právo na pokojné zhromažďovanie,

× právo na združovanie,

× právo na štrajk,

× právo na ochranu zdravia pri práci,

× právo na priaznivé životné prostredie,

× sloboda podnikateľskej činnosti,...

14. Definujte pojem stratégia, strategické plánovanie v krízovom manažmente, implementácia stratégie v KM. Zásady úspešnej implementácie v KM.

**Stratégia:**

× pôvodne bola stratégia chápaná len ako najvýznamnejšia súčasť vojenského umenia,

× je teória alebo prax komplexného riadenia procesov pri vykonávaní plánovaných operácií, napr. vojenská stratégia,

× predstavovala ciele a základné spôsoby vedenia vojny a označovali sa ňou vojnové operácie, ktorých úlohou bolo dosiahnuť základné vojenskopolitické ciele,

× základ pojmu vychádza z gréckeho strategos – ktorým sa označoval vojenský veliteľ, generál alebo vysokopostavený úradník v antickom Grécku alebo stratos (vojsko, výprava) + agein – viesť.

**Stratégia sa uplatňuje v mnohých oboroch ľudskej činnosti, napríklad:**

× Politológia a vojenstvo (politická, diplomatická, vojenská stratégia),

× Biológia (životné stratégie organizmov - K-stratég, r-stratég, ...),

× Ekonomika (stratégie v ekonomických procesoch, obchodné stratégie, marketingové stratégie),

× Hry (stratégia v teórii hier, šachové stratégie),

× Iné významy (športové stratégie, ...).

**Stratégia v krízovom manažmente:**

× je prostriedok na určenie dlhodobých základných cieľov krízového manažmentu a stanovenie nevyhnutných postupov a zdrojov na dosiahnutie vytýčených cieľov,

× je spracovanie vízie krízového manažmentu ako systému i ako komplexu úloh a síl a prostriedkov v budúcnosti (najvýznamnejšia úloha stratégie),

× je posudzovaná z dvoch pohľadov:

×ako koncový bod stratégie (účel, poslanie, cieľ, úlohy krízového manažmentu),

×ako prostriedky určené na dosahovanie koncového bodu (taktiky, plány, direktívne usmerňovania jednotlivých organizačných stupňov).

**Stratégie a ich tvorba sú zo všeobecného hľadiska súčasťou strategického manažmentu:**

× jeho činnosť pri vytváraní novej stratégie je možné rozčleniť do dvoch fáz a niekoľkých postupných krokov :

×formulovanie stratégie,

×implementácia stratégie.

**Formulovanie stratégie:**

× analýza a vyhodnotenie východiskového stavu organizácie v závislosti na vnútorných aj vonkajších podmienkach,

× formulovanie poslania organizácie a jej význam,

× stanovenie dlhodobých cieľov organizácie a jej smerovania,

× určenie čiastkových stratégií na dosiahnutie vytýčených cieľov,

**Implementácia stratégie** :

× aktivovanie dlhodobých cieľov a čiastkových stratégií (napr. zmenou organizačnej štruktúry, motiváciou, direktívou, zabezpečením zdrojov, pôsobením vládnej moci),

× strategické hodnotenie (priebežné hodnotenie dosahovaných výsledkov, aby bolo možné prispôsobovať stratégie meniacim sa podmienkam),

× strategická kontrola (je to aktívny proces úpravy strategického plánu vo svetle zmenených podmienok alebo dodatočných poznatkov).

**Bezpečnostné stratégie v Európskej únii:**

× **WACOE** (Waste – devastácia, Accident – nehoda, Crime – zločin, Omission – nedbanlivosť, Error – omyl) a označujú základnú stratégiu boja s krízovými javmi v súčasnej spoločnosti.

× **WAECUP** (kde UP skracuje Unethical or unprofessional practices – neprofesionálne konanie, úplatkárstvo, konflikt záujmov, priemyselná špionáž, strata dôvery), pričom ostatné faktory zostávajú zachované. Práve neprofesionálne konanie je veľkým problémom súčasnosti a je s ním nutné bojovať na úrovni štátnej správy, ale tiež vo všetkých orgánoch a inštitúciách riadených alebo kontrolovaných štátnou administratívou.

**WACAO**

**NEHODA**

× môže byť spôsobená človekom, vplyvom technického zariadenia alebo prírodného či sociálneho prostredia,

× môže zapríčiniť hmotné škody, ale tiež straty ľudských životov,

**DEVASTÁCIA**

× môže byť spôsobená rozpadom, prípadne stratou funkčnosti systémov, prípadne ich komponentov (vrátane sociálnych systémov),

× jej negatívne účinky sú obdobné ako v prípade nehôd, ale rozsiahlejšie,

**NEDBANLIVOSŤ**

× môže spôsobiť nehodu, či devastáciu systému,

× jej podstatou je zlyhanie ľudského činiteľa (či už počas jeho priamej účasti na vykonávanej činnosti, alebo zanedbaním kontrolnej činnosti),

**OMYL**

× môže mať podobné dôsledky ako nedbanlivosť,

× jeho príčinou je nedostatočné sústredenie na prácu, preťaženosť, zlá psychická, fyzická alebo odborná pripravenosť ľudí vo výkonnej alebo riadiacej sfére,

**ZLOČIN**

× úmyselné poškodenie systému alebo jeho komponentov s cieľom získať osobný prospech, prípadne poškodiť druhú stranu.

**Strategické plánovanie v krízovom manažmente je proces:**

× systematickej identifikácie a analýzy vonkajších činiteľov ovplyvňujúcich bezpečnostné prostredie,

× kritického posudzovania vlastných možností,

× konfrontácie možnosti krízového manažmentu s požiadavkami (resp. s potrebami), × plánovania v podmienkach neurčitosti.

**Implementácia obsahovej stránky stratégie KM sa uskutočňuje prostredníctvom:**

× vedenia - verbálne objasňovanie stratégií. Predpokladá to využívanie vhodného komunikačného a informačného systému v organizácií. Stratégiu nie je možné uplatňovať, ak ju zúčastnení pracovníci nepoznajú a nerozumejú jej podstate,

× štruktúry – v súlade s ňou sú členené a zoskupované úlohy a definované autority a zodpovednosť krízových manažérov. Uplatnenie základnej stratégie na úseku bezpečnosti, predpokladá vytvorenie optimálnych organizačných štruktúr, ktoré budú schopné účelne skĺbiť požiadavky vyplývajúce z úloh a možností založených na ekonomickej sile štátu.

**Zásady úspešného implementovanie prijatej stratégie do praxe:**

**1. Zoznámenie všetkých dotknutých manažérov s obsahom prijatej stratégie:**

× písomné zoznámenie zainteresovaných pracovníkov so stratégiou,

× organizovanie odbornej prípravy a výmeny skúseností,

× v počiatočnom období zintenzívnenie kontrolnej činnosti zameranej na pochopenie stratégie.

**2. Prijatie rozvojových a komunikačných plánovacích predpokladov:**

× stanovenie rozhodujúcich predpokladov pre plánovanie a zoznámenie s nimi podriadených, × vydanie konkrétnych inštrukcií a pokynov,

× koordinovanie plánovacej činnosti.

**3. Zabezpečenie rešpektovania stratégie a jej hlavných cieľov v plánoch organizácie i podriadených subjektov**:

× v prípade nedodržania tejto zásady stratí strategické plánovanie svoj vplyv na nižšie úrovne riadenia,

× vytvorenie pracovných skupín a hodnotitelských komisií, ktoré by sa zaoberali účinnosťou stratégie a stavov plnenia hlavných cieľov,

× nadväzne revidovanie odporúčaní pre podriadených.

**4. Vykonávanie pravidelnej revízie stratégie:**

× revidovanie stratégií v nadväznosti na meniace sa podmienky (min. jedenkrát ročne),

× sledovanie vonkajšieho prostredia s ohľadom na možné ohrozenie a v nadväznosti na ne hodnotenie silných i slabých stránok systému krízového manažmentu alebo jeho prvku,

× zoznámenie podriadených so zmenami v uplatňovanej stratégii.

**5. Uvedomovanie si významu podmienok neurčitosti, v ktorých môže byť stratégia prijímaná i implementovaná:**

× prijímanie stratégií, ktoré budú pripravené na značnú mieru neurčitosti,

× nutnosť vychádzať z najdôveryhodnejších predpokladov v danom čase rozhodovania,

× v konkrétnych podmienkach sa usilovať o rešpektovanie neurčitosti v zostavovaných plánoch.

**6. Upravenie organizačnej štruktúry podľa potrieb plánovania:**

× vykonanie personálnej analýzy z pohľadu plnenia stanovených úloh,

× navrhnutie optimálnej organizačnej štruktúry na plnenia prijatej stratégie,

× stanovenie rozhodujúcich úloh a konkrétnej zodpovednosti za ich splnenie,

× stanovenie osobnej zodpovednosti za plnenie cieľov.

**7. Uplatňovanie stratégie nepretržitého dôrazu na plánovanie a aplikovanie**:

× permanentné zvýrazňovanie úlohy plánovania a jeho väzby na proces aplikácie,

× navodenie atmosféry neustáleho vzdelávania a učenia sa z chýb, ale aj z úspechov,

× zabezpečovanie účasti na odborných podujatiach,

× zvýrazňovanie významu interakcie nadriadený – podriadený.

**8. Vytváranie takej klímy, ktorá podporuje plánovací proces**:

× zjednodušovanie plánovacích činností a aplikovanie automatizovaných systémov,

× podporovanie inovácií a oceňovanie iniciatívy.

16. Integrovaný záchranný systém, orgány, inštitúcie, zložky... Koordinačné stredisko IZS a Operačné stredisko tiesňového volania.

**Slovenská republika**

**Integrovaný záchranný systém:**

× je komplex vyčlenených súčastí (štátnych orgánov, obcí, súčastí ozbrojených síl, záchranných útvarov, občianskych združení a ďalších právnických a fyzických osôb),

× koordinácia ich činnosti pri záchranných prácach počas odstraňovania krízových javov.

**Základnou súčasťou síl a prostriedkov záchranných systémov, ktoré sú využívané na odstraňovanie prevažnej väčšiny negatívnych následkov krízových javov kdekoľvek vo svete sú:**

× jednotky hasičských a záchranných zborov,

× posádky vozidiel záchrannej zdravotnej služby,

× hliadky policajného zboru. V IZS pôsobia:

× Ministerstvo vnútra SR

× Ministerstvo zdravotníctva SR

× okresné úrady v sídle kraja

× záchranné zložky

**Základné záchranné jednotky IZS:**

× jednotky Hasičského a záchranného zboru,

× poskytovatelia záchrannej zdravotnej služby,

× kontrolné chemické laboratória civilnej ochrany,

× banská záchranná služba,

× horská záchranná služba.

**Útvary policajného zboru SR:**

× majú osobitné postavenie v IZS,

× podieľajú sa na poskytovaní pomoci v tiesni v rozsahu úloh PZ na základe pokynu operačného strediska PZ,

× vykonávajú organizačné, technické a ďalšie opatrenia súvisiace s pomocou v tiesni,

× zúčastňujú sa na odbornej príprave IZS,

× spracovávajú údaje o svojej činnosti, silách a prostriedkoch pre KÚ (do konca februára za predchádzajúci rok),

× operačné stredisko PZ (príjem tiesňového volania, informuje KS IZS, spolupracuje so záchrannými zložkami, podiel na záchranných prácach, ...).

**Ostatné záchranné jednotky IZS:**

× závodné hasičské zbory a útvary,

× jednotky Dobrovoľnej požiarnej ochrany SR,

× lekárska služba prvej pomoci (rýchla zdravotnícka pomoc),

× jednotky civilnej ochrany,

× Železničná polícia SR,

× Ozbrojené sily SR,

× vojenská polícia,

× záchranné systémy v automobilovej doprave,

× Slovenský červený kríž,

× vodná záchranná služba, letecká záchranná služba,

× občianske združenia, ako aj ďalšie právnické osoby, ktoré v rámci svojej činnosti vykonávajú záchranné práce alebo poskytujú humanitnú pomoc (lavínové psy), prípadne havarijné a opravárenské služby.

**Ministerstvo vnútra SR:**

× riadi výkon štátnej správy na úseku IZS,

× vypracúva koncepciu organizácie a rozvoja IZS,

× podľa osobitných predpisov plní úlohy súvisiace s finančným zabezpečovaním IZS,

× podieľa sa na vytváraní Ústredného krízového štábu, krízových komisií a zabezpečuje ich činnosť,

× metodicky usmerňuje odbornú prípravu záchranných zložiek zameranú na koordináciu záchranných prác,

× koordinuje záchranné zložky pri záchranných prácach počas krízových javov veľkého rozsahu,

× vyhodnocuje príčiny vzniku krízových javov a predkladá vláde SR správu o vykonaných opatreniach a o ekonomických dôsledkoch krízových javov,

× spracúva a vedie dokumentáciu IZS,

× plní úlohy v rámci budovania a správy informačnej základne IZS,

× vytvára koordinačné centrum IZS na zabezpečenie stálej pohotovostnej služby na príjem, spracúvanie a odovzdávanie informácií súvisiacich so vznikom krízových javov veľkého rozsahu,

× prostredníctvom MZV SR zabezpečuje informovanie susedných štátov o vzniku krízových javov na území SR, ak hrozí rozšírenie ich negatívnych dôsledkov na územie iného štátu,

× informuje príslušné štátne orgány, ak hrozí rozšírenie následkov mimoriadnej udalosti z iného štátu na územie SR (na základe informácií od MZV SR),

× v súlade s rozhodnutím vlády SR zabezpečuje v spolupráci s MZV SR povolanie síl a prostriedkov zo zahraničia na likvidáciu krízových javov,

× podieľa sa na organizovaní a vykonávaní preventívno-výchovnej, edičnej a propagačnej činnosti,

× zabezpečuje celoštátnu koordináciu činnosti IZS.

**Ministerstvo zdravotníctva SR:**

× koordinuje prípravu traumatologických plánov, ktoré sú povinné vypracúvať zariadenia ústavnej zdravotnej starostlivosti, na zabezpečovanie úloh súvisiacich s poskytovaním pomoci v tiesni pri udalostiach s vysokým počtom postihnutých v ohrození života alebo s poškodením zdravia,

× podieľa sa na vypracovávaní koncepcie organizácie a rozvoja IZS

**Okresný úrad v sídle kraja:**

× organizuje a riadi integrovaný záchranný systém v kraji,

× zriaďuje krízový štáb kraja (prípadne aj krízové komisie),

× zriaďuje krajské koordinačné stredisko IZS,

× zabezpečuje plnenie úloh spojených s aktivizovaním, nasadzovaním a koordináciou záchranných zložiek,

× spolupracuje s ostatnými koordinačnými strediskami,

× zabezpečuje plnenie úloh a opatrení uložených MV SR pri záchranných prácach,

× organizuje a vykonáva odbornú prípravu záchranných zložiek zameranú na koordináciu záchranných prác,

× vypracúva a vedie dokumentáciu IZS v kraji,

× plní úlohy v rámci prípravy informačnej základne IZS,

× zabezpečuje stálu pohotovostnú službu na príjem, spracovanie a odovzdávanie informácií súvisiacich so záchrannými prácami.

**Koordinačné stredisko IZS:**

× zabezpečuje príjem tiesňového volania (112),

× vyhodnocuje informácie o tiesňovom volaní,

× zabezpečuje hlasový a dátový prenos informácií s ostatnými zložkami IZS,

× vypracúva plán poskytovania pomoci,

× vedie prehľad o silách a prostriedkoch záchranných zložiek IZS a ich zásahových obvodoch,

× vedie predpísanú dokumentáciu,

× vykonáva odbornú prípravu záchranných zložiek,

× spolupracuje pri pátraní po obetiach leteckých nešťastí,

× vyžaduje pomoc zo susedného kraja (cez MV SR alebo priamo),

× vydáva pokyny na zásah záchranných jednotiek,

× môže vykonávať varovanie obyvateľov,

× vyrozumieva obce a orgány štátnej správy počas záchranných prác,

× podieľa sa na plnení úloh súvisiacich s vykonávaním záchranných prác, ...

**Operačné stredisko tiesňového volania:**

× zriaďuje základná zložka IZS a útvar PZ,

× prijíma a vyhodnocuje tiesňové volania,

× vysiela základnú záchrannú zložku na zásah a usmerňuje jej činnosť,

× vyžaduje pomoc od záchranných zložiek IZS, ktoré pôsobia v zásahovom obvode,

× informuje KS IZS o prijatí tiesňového volania a o svojej reakcií, vyžaduje ďalšie záchranné zložky, × vytvára technické podmienky na hlasový a dátový prenos informácií,

× podieľa sa na záchranných prácach podľa rozhodnutia orgánov ŠS podľa osobitných právnych predpisov,

× spolupracuje s obcami pri zabezpečovaní a vykonávaní záchranných prác,

× spolupracuje so zásahovými zložkami, ktoré pôsobia v jeho zásahovom obvode,

× spolupracuje s veliteľom zásahu pri vyžadovaní osobnej pomoci alebo vecného plnenia,

× informuje KS IZS o stave síl a prostriedkov, vedie o nich prehľad a evidenciu ich činnosti, ...

**Hlavné negatíva súčasného stavu IZS**:

× nedostatky v právnych normách (všeobecnosť, nejednoznačnosť v stanovovaní kompetencií a úloh, ...),

× rozpory medzi vykonávacími predpismi a aplikačnou praxou, × Rôznorodosť úrovne príjmu tiesňových volaní na národných číslach tiesňového volania (112 – kú, 150 – oú, kú, 155 – kú, 158 – oú, kú),

× nejednotná komunikačná a informačná infraštruktúra základných záchranných zložiek IZS (rôznorodé aplikačné i technické prostredie hlasového i dátového prenosu informácií),

× nedostatočná spoľahlivosť systému podpory riadenia informácií (technológia CoordCom),

× nedostatočná propagácia a osveta čísla 112,

× nevytvorenie systému vzdelávania operátorov,

× poddimenzované personálne zabezpečenie,

× roztrieštenosť finančných tokov,

× nedostatočné dokumentačné zabezpečenie,

× nekonzistentná terminológia (IZS, CO, KR),

× chýbajúce systémy hodnotenia kvality,

× nedostatočné zapojenie do medzinárodných štruktúr a využívanie zahraničných skúseností.

17. Charakterizujte prostriedky záchranných systémov v zahraničí (fema) USA, systém civilnej ochrany a obrany Nemecko.

**Zahraničie**

**FEMA (Federal Emergency Management Agency):**

× federálna agentúra na riešenie krízových javov v USA,

× jej úlohou je minimalizovať straty na životoch a na majetku a ochraňovať infraštruktúru štátu počas kríz.

**Jej program sa zameriava na štyri úlohy:**

• preventívne opatrenia na zníženie pravdepodobnosti vzniku krízy (komplex ekonomických, technických, personálnych, materiálových a ďalších opatrení),

• zabezpečenie trvalej pripravenosti na riešenie krízových javov (využívanie systému výchovy a výcviku),

• okamžitá reakcia na vzniknutú krízu (koordinácia síl a prostriedkov),

• obnova systému po skončení krízy.

**Činnosť FEMA je zameraná na záchranné práce prostredníctvom týchto funkcií**:

× riadenie záchranných prác (plánovanie činnosti, systém toku informácií, spolupráca,...),

× dopravné zabezpečenie,

× komunikačná podpora,

× energetické zabezpečenie,

× zdravotnícke zabezpečenie,

× ochrana pred požiarmi,

× práca s nebezpečnými látkami,

× organizácia verejných prác a ich technická podpora,

× komplexná starostlivosť o postihnutých,

× vyslobodzovanie osôb zo závalov,

× zabezpečenie potravinami,

× zabezpečenie doplnkových zdrojov

**Štruktúra plánov a činností FEMA:**

× Federálny plán reakcie na krízy – je vytváraný FEMA, Americkým červeným krížom a ďalšími inštitúciami a agentúrami. Je tvorený rôznymi kategóriami federálnej pomoci, ktoré sú vykonávané prostredníctvom funkcií záchrannej podpory a vymedzuje pôsobnosť a úlohy záchranných tímov.

× Plán reakcie štátu (regiónu) na krízy – postup štátnych orgánov počas reakcie na krízu. Optimálne využívanie síl a prostriedkov štátu (regiónu) je koordinované pomocou núdzových operačných plánov. FEMA koordinuje túto činnosť vydávaním príručiek a periodických informácií.

× Výcvik a výchova záchranárov – vykonáva sa na úrovni štátnych úradníkov i širokej verejnosti. FEMA má vlastnú školiacu a výcvikovú základňu.

× Ďalšie aktivity:

• mapovanie povodní a cyklónov, prijímanie preventívnych opatrení,

• informovanie o blížiacej sa živelnej pohrome,

• organizácia pomoci postihnutým pomocou telefonickej informácie do dispečerského centra,

• vývoj nových technológií,

• vydávanie literatúry,

• organizovanie konferencií a seminárov.

**Sily a prostriedky FEMA sú členené do niekoľkých tímov**:

× Záchranný tím

× Záchranný podporný tím

× Rýchly prieskumný tím

× Mestský vyhľadávací záchranný tím

**Záchranný tím:**

× v USA majú 3 národné záchranné tímy (100 federálnych zamestnancov, stála organizačná štruktúra i vybavenie),

× plní úlohy súvisiace so záchranou životov, evakuáciou, zabezpečením náhradného ubytovania, odstraňovaním trosiek a rekonštrukciu objektov,

× obsahuje niekoľko desiatok až stoviek pracovníkov (podľa konkrétnej potreby),

× pôsobí v postihnutej oblasti niekoľko dní až mesiacov.

**Záchranný podporný tím:**

× pôsobí vo Washingtone v Záchrannom informačnom a koordinačnom centre FEMA,

× koordinuje rozvinovanie zdrojov a prísun síl a prostriedkov do postihnutej oblasti,

× analyzuje situáciu a poskytuje informácie štátnej správe,

× počas krízy pracuje nepretržite.

**Rýchly prieskumný tím:**

× je vysielaný do krízových oblastí, aby vyhodnotil situáciu, pomohol pri rozhodovaní o nasadení síl a prostriedkov,

× zloženie tímu – vedúci, dokumentarista, logista, 3 komunikační špecialisti, špecialista na závaly a požiare, špecialista na infraštruktúru, lekár, špecialista na nebezpečné materiály, špecialista na starostlivosť o postihnutých, zástupca FEMA z postihnutého štátu,

× na určenom mieste musí byť najneskôr do 12 hodín,

× je zabezpečený vlastnými zdrojmi na 72 hodín činnosti.

**Mestský vyhľadávací záchranný tím:**

× je určený na vyhľadávanie zavalených osôb a ich vyslobodzovanie,

× v štruktúre má 62 pracovníkov rôznych profesií, ktorí sú dobre organizovaní a môžu byť aktivovaní do 6 hodín (do 12 hodín presun na miesto, 72 hodín činnosti),

× štruktúra:

• technický tím – statické hodnotenie stavieb, opatrenia na vyslobodzovanie zavalených,

• vyhľadávací tím – vyhľadávanie zavalených osôb pomocou techniky a psov,

• záchranný tím – vyslobodzovanie osôb,

• zdravotný tím – zdravotnícka pomoc.

**Nemecko:**

× pomoc občanom v priebehu krízových javov organizovaná jednotlivými spolkovými krajinami prostredníctvom systému civilnej ochrany,

× počas vojnového konfliktu komplexne vykonáva všetky záchranné činnosti spolková vláda SRN, pričom uvedené úlohy plní systém civilnej obrany. Ochrana osôb a materiálnych hodnôt pred negatívnymi účinkami krízových javov je riadená Hlavným správnym úradom katastrofickej ochrany.

**Záchranné zložky:**

× **Protipožiarna služba** – zachraňuje ľudí, chráni pred požiarmi a bojuje s požiarmi (požiarne čaty „R“ - ťažisko činnosti je záchrana ľudí a vykonávanie špeciálnych záchranných činností a hasičské čaty „W“ - ťažiskom je hasenie požiarov a zabezpečovanie hasiacich materiálov),

× **Vyslobodzovacia služba** – vyslobodzuje ľudí a materiálu z nebezpečných situácií, vrátane ohrozenia vodou. Jednotkami vyslobodzovacej služby sú vyslobodzovacie čaty „38“ (38 mužov) a vyslobodzovacie čaty „50“ (50 mužov).

× **Obnovovacia služba** – vykonáva neodkladne opravárenské práce (obnovovacia čata), aby zabránila núdzovým stavom, so zameraním na energetické a zásobovacie vedenia (elektrika, plyn, voda, pohonné hmoty) a siete odpadových vôd,

× **Zdravotnícka služba** – poskytuje zdravotnícku pomoc, zaisťuje lekárske ošetrenie a vykonáva prepravu ranených a chorých. Jednotkami sú zdravotnícke čaty (zvláštne čaty „T“- transport a zvláštne lekárske čaty).

× **ABC služba** – zisťuje nebezpečenstvo hroziace z rádioaktívnych, biologických a chemických látok a prevádzok a dekontaminuje osoby a materiál (A – atómové, B – biologické, C – chemické účinky). Jednotkou je čata ABC.

× **Služba starostlivosti o** **obyvateľstvo** - zaopatruje osoby, ktoré sa dostali do núdzovej situácie, pomáha im zaistiť dočasné ubytovanie, poskytuje im stravu a predmety naliehavej potreby. Spolupracuje pri riadení evakuácie obyvateľstva. Jednotkami tejto služby sú čaty starostlivosti o obyvateľstvo.

× **Veterinárna služba** – zabraňuje škodám, ku ktorým dochádza počas epidémií na zvieratách, potravinách zvieracieho pôvodu, krmivách a pitnej vode pre zvieratá, prípadne tieto škody obmedzuje a odstraňuje. Jednotkou je veterinárna čata.

× **Zásobovacia služba** – zabezpečuje materiálové zásobovanie jednotiek. Jednotkami sú družstvá zásobovania tovarom, družstvá údržby a družstvá zásobovania potravinami.

× **Spojovacia služba** – zabezpečuje spojenie medzi riadiacimi orgánmi, jednotkami a zariadeniami katastrofickej ochrany, stará sa o toto spojenie. Jednotkou je spojovacia čata. Jej potrebám slúži tiež centrála pri Hlavnom správnom úrade katastrofickej ochrany a spojovacia centrála pri oddelení katastrofickej ochrany

**Česká republika**

× systém je obdobný, ako v SR (integrovaný záchranný systém),

× IZS vytvára Operačné a informačné strediská v rámci HZZ (okres, kraj, štát),

× IZS riadi veliteľ zásahu, prípadne hajtman kraja, primátor hlavného mesta Praha, minister vnútra ČR,

× základné prvky tvoria HZZ, zdravotnícka záchranná služba, Polícia ČR,

19. Informačný systém krízového manažmentu, delenie činnosti, prvkov a aké úlohy vykonáva.

**Informačný systém KM:**

× vo všeobecnosti je to každý systém schopný spracovávať a poskytovať informácie,

× konkrétne je to súbor procedúr, činností, ľudí a technológií majúcich za cieľ zber relevantných údajov, ich uchovávanie, spracovávanie a oznámenie informácií užívateľom,

× má štyri špecifické funkcie:

¬ zber údajov,

¬ uchovávanie údajov,

¬ spracovávanie údajov,

¬ prenos a distribúcia údajov.

**Informačný systém krízového manažmentu je možné posudzovať z dvoch pohľadov:**

× IS krízového manažmentu v širšom zmysle - od sústreďovania informácií, cez vytváranie informačných databáz alebo spracovanie informačných dokumentov až po ich využívanie v procese riešenia krízových javov,

× IS krízového manažmentu v užšom zmysle (vlastný informačný systém krízového manažmentu) - počínajúc zberom a aktivizáciou informácií a informačných dokumentov a končiac vykonávaním informačných služieb (odovzdávaním, prípadne zasielaním príslušných informácií alebo informačných dokumentov a ich rozširovaním používateľom). Je to teda sprostredkovacia funkcia komunikačného systému.

**Základné činnosti informačného a komunikačného systému KM:**

× vytváranie informácií:

¬ vytváranie a naplňovanie databáz informáciami potrebnými na riešenie krízových javov (miesta vzniku krízových situácií, objemy nebezpečných látok a ich účinky v prípade úniku, dislokácia síl a prostriedkov IZS a ich možnosti, zabezpečenie evakuácie obyvateľov,...),

¬ prevádzkovanie systému trvalého monitorovania krízových činiteľov a ich vyhodnocovanie,

**Základné činnosti informačného a komunikačného systému KM:**

× sprostredkovanie informácií:

¬ odovzdávanie informácií prostredníctvom počítačových sietí,

¬ vytvorenie systému pravidelných hlásení (písomne, telefonicky, osobne),

¬ prevádzkovanie varovacej a vyrozumievacej siete CO,

¬ odovzdanie oficiálnych informácií pre masmédiá,

¬ prevzatie informácií od fyzických alebo právnických osôb, ktoré sa stali účastníkmi (pasívnymi, aktívnymi) krízových javov,

**Základné činnosti informačného a komunikačného systému KM:**

× použitie informácií:

¬ zabezpečenie obranných, ochranných a bezpečnostných príprav orgánmi verejnej správy a podnikateľskými subjektmi,

¬ priebežné vyhodnocovanie nárastu krízových činiteľov a predpoveď vzniku kríz v konkrétnom prostredí,

¬ vykonávanie prvotných záchranných prác,

¬ komplexné riešenie krízových javov.

**Informačný systém KM je súbor informačných zložiek a informačných prvkov vrátane ich vzťahov, vnútorných aj vonkajších väzieb, ktoré tvoria usporiadaný celok podporujúci proces zabezpečovania bezpečnosti štátu. Pozostáva z týchto prvkov:**

× súbory informácií,

× informačné média,

× pracovníci podieľajúci sa na informačných činnostiach,

× pracovné postupy zabezpečujúce zber, prenos a využitie informácií,

× väzby medzi uvedenými prvkami.

**Informačný a komunikačný systém krízového manažmentu je možné charakterizovať ako:**

× proces monitorovania – permanentné získavanie informácií z okolitého prostredia, z výrobných procesov a z technologických zariadení, z energetiky, zo sietí (spojovacie, energetické, produktovody), dopravných procesov, zo sociálnych procesov, verejného života, ...

× schopnosť varovať a informovať obyvateľov – o blížiacej sa hrozbe , prípadne o vzniku krízového javu a jeho riešení (rozhlas, televízia, teletext, verejné informačné tabule, infoboxy, internet, hlásna služba,…),

× schopnosť vyrozumieť zodpovedných pracovníkov – aby sa dostavili na určené miesto alebo do priestorov vzniku krízy (systém pohotovosti pracovníkov),

**Informačný a komunikačný systém krízového manažmentu je možné charakterizovať ako:**

× schopnosť ukladať a udržiavať informácie – o území a rizikách, ktoré sa na ňom vyskytujú a môžu byť zdrojom krízových javov,

× systém podpory rozhodovacej činnosti potrebnými informáciami – poskytnutie informácií o kríze, jej charakteristikách, o možnostiach riešenia (štandardné postupy), o podporných procesoch, o zabezpečení ZP, o logistickej podpore,…

× podporu vzdelávacích a tréningových programov – podklady pre modelovanie, plánovanie, výučbu, výskum, vývoj, cvičenia,

× zdroj optimalizácie činnosti inštitúcií a výkonných prvkov začlenených do krízového manažmentu.

**IS KM musí plniť tieto úlohy:**

× sprostredkovávanie potrebných informačných vstupov do jednotlivých organizačných útvarov krízového manažmentu,

× zabezpečovanie informačných výstupov do okolia (varovanie a vyrozumenie počas kríz, informácie pre masmédia o vývoji krízy,...),

× poskytovanie informácií o systéme obrany, ochrany a vnútornej bezpečnosti a poriadku, podľa potrieb procesu riadenia:

¬ sledovanie priebehu riadených procesov, analýza získaných údajov a ich porovnávanie s predpísanými hodnotami,

¬ príprava údajov na ich spracovanie na príslušných nosičoch dát,

¬ prenos dát do príslušných riadiacich centier a ich spracovanie na formu potrebnú na riadenie systému,

**IS KM musí plniť tieto úlohy:**

× poskytovanie potrebných informácií jednotlivým pracovníkom na vykonávanie ich špecifickej riadiacej alebo výkonnej činnosti,

× previazanie systému vnútornej bezpečnosti, ochrany a obrany, ktorého prvky sú riadené rôznymi rezortmi, do jedného celku, schopného riešiť vzniknuté krízové javy, vrátane uzatvorenia okruhu spätných väzieb,

× zabezpečenie flexibility samotného systému, jeho priebežné prispôsobovanie meniacim sa vnútorným aj vonkajším podmienkam,

× zabezpečenie efektívnosti informačného systému:

¬ vnútorná efektívnosť (minimalizácia nákladov na prevádzku systému),

¬ vonkajšia efektívnosť (efekt činnosti celého systému, ktorý je dosahovaný pomocou informácií prístupných riadiacemu procesu),

**IS KM musí plniť tieto úlohy:**

× poskytovanie relevantných informácií pre prípravu rozhodnutí o nutnosti nasadenia síl a prostriedkov vyššieho orgánu v hierarchii riadenia na riešenie krízovej situácie,

× vedenie trvalého prehľadu o možnostiach a zdrojoch (sily, prostriedky, technika, materiál,...) pripravených na riešenie krízových javov,

× minimalizovanie času potrebného na aktivovanie súčastí IZS,

× poskytovanie nástrojov na vyhodnocovanie účinnosti systému a zovšeobecňovanie skúsenosti po zásahoch,

× zjednodušenie administratívneho riadenia.