**Zápisnica zo zasadnutia  PK prírodovedných predmetov, konanej dňa 5.9.2016**

**Prítomní:** RNDr. A. Slovenkaiová

Ing. A. Pisko

RNDr. Lenka Škarbeková

Mgr. I. Richnavská

Mgr. J. Viťazková

**Neprítomný:** RNDr. D. Andraško

**Program:**

1. Kontrola uznesení z PK
2. Návrh a schválenie Plánu práce PK
3. Kritéria hodnotenia výchovno-vzdelávacej činnosti žiakov, termín zápisu známok do EŽK, zavedenie váženého aritmetického priemeru
4. Plán hospitačnej činnosti
5. Tematicko- výchovné vzdelávacie plány
6. Rôzne

**K jednotlivým bodom programu:**

1. Uznesenie z posledného zasadnutia – zaslanie krátkej anotácie ohľadom krúžkov riaditeľovi školy – splnené
2. Členovia prerokovali vypracovaný Plán práce PK na školský rok 2016/2017 a diskutovali spoločne o jeho doplnení.
3. Členovia PK prerokovali kritéria hodnotenia výchovno-vzdelávacej činnosti žiakov a dohodli sa na podpísaní poučenia o klasifikácií žiakov. Ďalej sa dohodli na zapisovaní veľkých písomiek do elektronickej žiackej knižky. Takisto sa dohodli na termíne zápisu známok do EŽK (priebežne alebo na konci týždňa), členovia PK využívajú pri hodnotení vážený aritmetický priemer. Ďalej v diskusii prebehla aj debata o využívaní krátkej písomky na konci hodiny ako dobrej formy získavania spätnej väzby u žiakov.
4. Dohodou boli stanovené vzájomné hospitácie členov s rovnakým vyučovacím predmetom aspoň trikrát za polrok školského roka. Účasť na hospitácii bude zaznamenaná v triednej knihe a bude realizovaný pohospitačný rozbor.
5. Na základe pokynov riaditeľa školy bol stanovený termín na odovzdanie TVVP a to 19.9.2016. Kompletné TVVP všetkých členov PK PP stanovila vedúca PK odovzdať v tlačenej aj elektronickej podobe na podpis najneskôr do 16.9.2016 do 14:00 hod.
6. V tomto bode členovia diskutovali o zavedení súťaže „najaktívnejšia trieda“, v ktorej by triedy získavali body za aktivitu – zapájanie do rôznych aktivít a podujatí školy, súťaži...   
   Kolegyňa Škarbeková navrhla zavedenie viac zelene v triedach – aby aspoň tri črepníky s kvetmi boli v každej triede.

**Uznesenie:**

TVVP v elektronickej aj papierovej forme odovzdať vedúcemu PK.

Termín: do 16.9.2016

V Gelnici, 5.9.2016 Vypracovala: Mgr. Jaroslava Viťazková

Vedúci PK