**Zápisnica zo zasadnutia  PK prírodovedných predmetov, konanej dňa 08.12.2017**

**Prítomní:** RNDr. D. Andraško

RNDr. A. Slovenkaiová

RNDr. Lenka Škarbeková

Mgr. I. Richnavská

Mgr. J. Viťazková

Ing. A. Pisko

**Program:**

1. Kontrola uznesení z PK
2. Rozbor výchovno-vzdelávacích výsledkov za I. štvrťrok
3. Olympiády a iné súťaže
4. Aktuálne otázky, diskusia

**K jednotlivým bodom programu:**

1. Uznesenie z posledného zasadnutia – odovzdanie TVVP v papierovej a elektronickej forme – splnené
2. Členovia PK rozobrali výsledky výchovno-vzdelávacej činnosti žiakov za I. štvrťrok. Členovia PK sa zhodli, že v učení sa pohoršila trieda III. A oproti minulému roku a to hlavne z predmetu matematika. Ďalej sa zhodli v tom, že veľmi slabé výsledky dosahujú aj maturanti z jednotlivých maturitných predmetov, ale hlavne medzi najslabších študentov patria S. Uhľarová, M. Fabišík a M. Kolbaský. Trieda II.O sa už plne adaptovala na nové podmienky v učení. Ostatné triedy pokračujú ďalej vo vzdelávacej činnosti bez výrazných výchovno – vzdelávacích zmien.
3. Študenti sa tak ako v minulom roku, tak aj v tomto, zapájajú do rôznych súťaží a predmetových olympiád. V decembri sa uskutočnila vnútorná súťaž školy Guinessové rekordy, kde študenti sa snažia prekonať limity z určitých zručnostných ale aj vedomostných disciplín, ďalej v decembri uskutoční Pytagoriáda, Technická olympiáda, Geografická olympiáda, Biologická olympiáda, Matematická olympiáda, Finančná olympiáda – online kolo. V priebehu mesiacov október a november sa uskutočnila online súťaž Junior freshhh, ktorej sa zúčastnilo niekoľko družstiev. Takisto sa 4 študenti z III. A zapojili do podnikateľského programu Inoveum, ktorý organizuje spoločnosť Embraco. V decembri je tiež uzávierka súťaže Roadshow, do ktorej sú zapojení študenti III.A.
4. V tomto bode členovia diskutovali o presune školského podujatia Fyzika a chémia v praxi na mesiac január, konkrétne 31. 1. 2018 (deň polročného vysvedčenia). Cieľom je aj pozvať na toto podujatie deviatakov zo základnej školy ako jedna forma popularizácie a zviditeľnenia našej školy.

Ďalej sa v tomto bode diskutovalo o pripravovanom podujatí „70. Výročie školy“, kde členovia rozoberali možnosti prípravy podujatia, program. Rozoberali aj formy zviditeľnenia školy prostredníctvom rôznych darčekových predmetov, bulletinu, prednášok úspešných absolventov školy.

**Uznesenie:**

* pripraviť a uskutočniť „Fyzika a chémia v praxi“ , zodp. VIT, ŠKA

Termín: 31.01.2018

V Gelnici, 08.12.2017 Vypracovala: Mgr. Jaroslava Viťazková

Vedúci PK