**Zápisnica zo zasadnutia  PK prírodovedných predmetov, konanej dňa 10.6.2016**

**Prítomní:**RNDr. D. Andraško

RNDr. A. Slovenkaiová

Ing. A. Pisko

Mgr. I. Richnavská

Mgr. J. Viťazková

**Neprítomní:**RNDr. Lenka Škarbeková

**Program:**

1. Kontrola uznesení z PK
2. Analýza výchovno-vzdelávacích výsledkov za II. polrok, vyhodnotenie, opatrenia
3. Vyhodnotenie hospitácií a kontrolnej činnosti za II. polrok
4. Vyhodnotenie krúžkovej činnosti
5. Úlohy zadané v súvislosti so závermi komplexnej inšpekcie ŠŠI
6. Vyhodnotenie práce predmetovej komisie – záverečná správa
7. Diskusia, záver

**K jednotlivým bodom programu:**

1. Všetky uznesenia z predchádzajúceho stretnutia PK boli splnené, okrem akcie „prázdninový tábor“ počas jarných prázdnin, ktorý sa pre nedostatočný počet prihlásených detí neuskutočnil. Tvorba iŠkVPpre 4. ročník 4-ročného a 8-ročného štúdia sa presúva do konca júna 2016.
2. Členovia PK v tomto bode analyzovali a zhodnotili výchovno-vzdelávacie výsledky študentov za II. polrok. Študenti sa zúčastňovali rôznych súťaží a olympiád. ( Podrobnejšie o súťažiach bude spísané v záverečnej správe). Výchovno-vzdelávací proces sa uskutočňoval rôznymi metódami a formami. Využívala sa didaktická technika, rôzne programy ( napr. geogebra na matematike), rôzne učebné a technické pomôcky. Dvaja študenti tretieho ročníka sa zúčastnili výbornej akcie „Staň sa na jeden deň vysokoškolákom“, ktorú organizovala UPJŠ v Košiciach.
3. Učitelia počas II. polroka, ale predovšetkým v posledných mesiacoch uskutočňovali vzájomné hospitácie v rámci PK. Následne uskutočnili rozbor danej hodiny a výmenu pedagogických skúsenosti. Záznam o hospitácií je zapísaný v triednej knihe.
4. Členovia PK zhodnotili svoju činnosť v rámci krúžku a skonštatovali, že boli splnené na stanovený počet hodín 60.
5. Každý člen PK si stanovil jednu úlohu v rámci svojho predmetu, pomocou ktorej sa snažil zlepšiť vyučovací proces. Členovia PK dané úlohy zhodnotili.

RNDr. D. Andraško – úloha – využitie počítačovej techniky v rámci laboratórnych úloh na hodinách fyziky – nesplnená v dôsledku nedostatočnej časovej dotácie

RNDr. A. Slovenkaiová – úloha – aplikácia a využitie matematického softvéru Geogebra pri výuke konštrukčných úloh v časti Planimetria v prvom ročníku a kvinte - čiastočne splnená, pretože v dôsledku obsadenosti učebne informatikynebolo možné to využívať na všetkých hodinách, nebolo to využité v častizhodné zobrazenia. Je ale priestor vo vyššom ročníku

– úloha dôkladná príprava študentov na zvládnutie EČ MS - využívaním rôznychforiem testov( papierová forma, elektronická forma) – splnená.

Mgr. J. Viťazková – úloha – zapojenie študentov do Fyzikálnej olympiády, vzhľadom k tomu, že študenti sa predtým nezapájali do tejto súťaže – čiastočne splnená. Študenti druhého ročníka riešili úlohy domáceho kola, pre nedostatočný počet bodov však ďalej nepostúpili.

– úloha - využitie učebných tech. Pomôcok Vernier - splnená

Mgr. I. Richnavská – úloha- zapojenie študentov do biologickej a geografickej olympiády – splnená, študenti postúpili na krajské kola.

– úloha - využitie učebných tech. Pomôcok Vernier–čiastočne splnená, kvôli časovej dotácií

Ing. A. Pisko – úloha – využitie hlasovacieho zariadenia na hodinách informatiky – splnené

– úloha – tvorba a využitie didaktických testov - splnené

1. Záverečná správa PK bude samostatným súborom, ktorá bude zhodnotená následne na hodnotiacej porade na konci mesiaca.
2. Členovia PK diskutovali ohľadom akcie s názvom „Pevnosť Boyard“ , kde si určili dané úlohy. Ďalej prebehla diskusia ohľadom programu národný štandard finančnej gramotnosti, v rámci ktorého sa Mgr. J. Viťazková prihlási do konca júna 2016 do školiaceho programu s názvom „Viac ako peniaze“.

Gelnici, 10.6.2016

Vypracovala: Mgr. Jaroslava Viťazková

Vedúci PK