**Zápisnica zo zasadnutia  PK prírodovedných predmetov, konanej dňa 21.6.2017**

**Prítomní:**RNDr. D. Andraško

RNDr. A. Slovenkaiová

Ing. A. Pisko

Mgr. I. Richnavská

Mgr. J. Viťazková

RNDr. Lenka Škarbeková

**Program:**

1. Kontrola uznesení z PK
2. Analýza výchovno-vzdelávacích výsledkov za II. polrok, vyhodnotenie, opatrenia
3. Vyhodnotenie hospitácií a kontrolnej činnosti za II. polrok
4. Vyhodnotenie krúžkovej činnosti
5. Vyhodnotenie práce predmetovej komisie – záverečná správa
6. Diskusia, záver

**K jednotlivým bodom programu:**

1. Všetky uznesenia z predchádzajúceho stretnutia PK boli splnené – odovzdanie maturitných zadaní.
2. Členovia PK v tomto bode analyzovali a zhodnotili výchovno-vzdelávacie výsledky študentov za II. polrok. Takisto porovnávali výsledky s prvým polrokom. Študenti sa zúčastňovali rôznych súťaží a olympiád, kde v niektorých z nich sa prepracovali aj do celoslovenského kola. (Podrobnejšie o súťažiach bude spísané v záverečnej správe). Výchovno-vzdelávací proces sa uskutočňoval rôznymi metódami a formami. Využívala sa didaktická technika, rôzne programy ( napr. geogebra, program Excel na matematike), rôzne učebné a technické pomôcky. Vzájomne si vymieňali vyučujúci svoje skúsenosti z hodín.
3. Učitelia priebežne počas celého roka uskutočňovali vzájomné hospitácie v rámci PK. Následne uskutočnili rozbor danej hodiny a výmenu pedagogických skúsenosti. Záznam o hospitácií je zapísaný v triednej knihe.
4. Členovia PK zhodnotili svoju činnosť v rámci krúžku a skonštatovali, že boli splnené na stanovený počet hodín 60.
5. Záverečná správa PK bude samostatným súborom, ktorá bude zhodnotená následne na hodnotiacej porade na konci mesiaca.
6. Vedúca PK oboznámila členov PK s úväzkami v budúcom školskom roku. Členovia. PK diskutovali ohľadom akcie s názvom „Pevnosť Boyard“ . P. zástupkyňa navrhla zrealizovať pre budúcich prvákov repetitorium matematiky základnej školy.

Gelnici, 21.6.2017

Vypracovala: Mgr. Jaroslava Viťazková

Vedúci PK