**Zápisnica zo zasadnutia  PK prírodovedných predmetov, konanej dňa 21.06.2019**

**Prítomní:** RNDr. D. Andraško

RNDr. A. Slovenkaiová

RNDr. Lenka Škarbeková

Mgr. J. Viťazková

Ing. A. Pisko

Neprítomný: Mgr. I. Sokolská

**Program:**

1. Kontrola uznesení z predošlých zasadnutí PK
2. Rozbor výchovno-vzdelávacích výsledkov za II. polrok, vyhodnotenie
3. Vyhodnotenie krúžkovej činnosti
4. Vyhodnotenie práce predmetovej komisie – záverečná správa
5. Diskusia
6. Záver

**K jednotlivým bodom programu:**

**1. Kontrola uznesení z predošlých zasadnutí PK**

Všetky uznesenia prijaté na  predchádzajúcich stretnutiach PK boli priebežne plnené a splnené.

**2. Rozbor výchovno-vzdelávacích výsledkov za II. polrok, vyhodnotenie**

Členovia PK analyzovali a zhodnotili výchovno-vzdelávacie výsledky žiakov školy za II. polrok školského roka 2018/2019 v jednotlivých predmetoch. Úlohy vyučovacieho procesu boli splnené podľa jednotlivých TVVP. Žiaci školy sa v priebehu školského roka zúčastňovali rôznych súťaží a olympiád, kde v niektorých z nich dosiahli veľmi dobré výsledky a postúpili aj do celoslovenského kola. (Podrobné informácie o súťažiach budú spísané v záverečnej správe PK). Výchovno-vzdelávací proces bol vedený rôznymi metódami a formami. Vo veľkej miere bola využívaná didaktická technika. Členovia PK sa zhodli, že z pomedzi všetkých tried sa najhoršie vyučuje v triede 1. A s najväčším počtom žiakov v triede a to 31. Naopak najlepšia výučba prebieha v triede II.A, I.O.

1. **Vyhodnotenie krúžkovej činnosti**

Členovia PK zhodnotili činnosť v rámci jednotlivých krúžkov a skonštatovali, že ciele krúžkovej činnosti boli naplnené a určený počet hodín 60 bol vyčerpaný

1. **Vyhodnotenie práce predmetovej komisie – záverečná správa**

V tomto bode členovia PK diskutovali ohľadom vyhodnotenia a doplnenia záverečnej správy o činnosti PK, ktorá bude samostatným dokumentom - súborom, kde budú podrobne vyhodnotené jednotlivé činnosti.

1. **Diskusia**

V diskusii členovia PK informovali o svojich školeniach, ktoré absolvovali počas školského roka 2018/2019. Tie budú taktiež zaznamenané v záverečnej správe PK.

1. **Záver**

Predsedkyňa PK poďakovala prítomným za účasť a ukončila zasadnutie PK.

V Gelnici, 21.06.2019 Vypracovala: Mgr. Jaroslava Viťazková

Vedúci PK