**PRACOVNÝ LIST – Geografia SLOVENSKA**

1.) A. Vysvetlite rozdiely medzi 3 základnými typmi režimu odtoku riek Slovenska.

B. Na obrysovej mape pomenujte vybrané rieky /D,G,E/ zaraďte ich podľa typu režimu odtoku.

C. Opíšte, ako vznikli jazerá na Slovensku, ukážte príklady.

D. Charakterizujte hydrografickú sieť v miestnej oblasti.

2.) Analyzujte dôležitosť hospodárstva pre krajinu. Vymenujte, ktoré sektory hospodárstvo zahŕňa a popíšte, čo k ním patrí. - K uvedeným odvetviam hospodárstva priraďte rozhodujúce druhy dopravy:

a.) hutnícky priemysel b.) petrochemický priemysel c.) potravinársky priemysel

d.) cestovný ruch v horských oblastiach

3.) A. Na mape ukážte hlavné oblasti výskytu zemetrasení a hlavné sopečné oblasti. Vyskytujú sa tieto procesy aj na Slovensku?

B. Uvedené formy georeliéfu zaraďte k jednotlivým exogénnym procesom a pomenujte ich podľa hlavného pôsobiaceho činiteľa: *nivy, morény, duny, delty, sprašové tabule, kary, závrty, skalné rútenia, škrapy, trógy, koralové útesy, haldy, jaskyne.*

4.) - Definujte pôdny typ, pôdny druh. Lokalizujte ich výskyt na Slovensku a posúďte z hľadiska úrodnosti.

- Aké pôdne typy sa vyskytujú v miestnej oblasti?

- Vysvetlite vplyv človeka na pôdu.

5.) - Formulujte súčasnú kategorizáciu chránených území Slovenska, uveďte príklady a lokalizujte na mape.

Navrhnite medzinárodnú spoluprácu v ochrane prírody a krajiny, uveďte príklady medzinárodných organizácií.

6.) a.)- Zhodnoťte ťažbu nerastných surovín na Slovensku.

b.- Zaraďte pohoria Vihorlat, Malá Fatra, Košická kotlina, Záhorská nížina, Levočské vrchy, Pieniny do jednotlivých geologických pásiem.

c.- Pomenujte základné geomorfologické celky v miestnej oblasti a zaraďte ich podľa geomorfologického členenia.

d.- Aké nerastné suroviny sa ťažia v miestnej oblasti?

e. Popíšte antropogénne formy reliéfu v miestnej oblasti.

7.) Načrtnite pozdĺžny profil rieky a označte v ktorom z jej troch úsekov je najväčšie usadzovanie splavenín, najväčšie usadzovanie plavenín a najväčšia hĺbková erózia.

- Z uvedených foriem reliéfu vyberte tie, ktoré sú *podmienené činnosťou vody*: výmole, permafrost, moréna, erg, kaňon, turbidné prúdy, závrty, soliflukcia, karlingy, náplavový kužeľ.

8.) a. Vymenujte pôdne typy nížin a pohorí na Slovensku.

b. Vysvetlite pojmy úrodnosť pôdy, erózia pôdy, protierózna ochrana – príklady.

c. Ako ľudia ovplyvňujú pozitívne a negatívne úrodnosť pôd?

d. Vymenujte výškové vegetačné stupne a živočíšne spoločenstvá na Slovensku.

9.) Opíšte proces osídľovania Slovenska. - Určte súčasný počet obyvateľov Slovenska. - Charakterizujte sídelnú sieť /mestá, vidiecke obce/.- Vymenujte mestá v miestnej oblasti.

- Uveďte príklady polyfunkčných a monofunkčných sídiel a funkcie, ktoré plnia.