1.Ukážte na mape najvýznamnejšie oblasti cestovného ruchu.

- Zhodnoťte predpoklady pre rozvoj cestovného ruchu v miestnej oblasti.

- Charakterizujte formy a druhy cestovného ruchu a na základe priloženej tabuľky určte spoločného menovateľa pre nasledujúce skupiny sídiel.

|  |  |
| --- | --- |
| Wiesbaden, Vichy, Luhačovice |  |
| Zakopané, Davos, Štrbské Pleso, Chamonix |  |
| Czienstochowa, Fatima, Levoča |  |
| Cannes, Mamaia, Acapulco |  |
| Mekka, Medina |  |

2. Opíšte lokalizačné činitele poľnohospodárskej výroby, jej význam a členenie.

- Na mape ukážte hlavné oblasti pestovania obilnín, zemiakov, pochutín a vybraných

technických plodín /bavlna, cukrová repa, cukrová trstina, chmeľ, kaučuk, olejniny/.

- Lokalizujte hlavné oblasti chovu ošípaných, oviec a hovädzieho dobytka.

- Vysvetlite, ako sa delí poľnohospodárska pôda, vymenujte typy poľnohospodárskych

krajín.

3. - Analyzujte dôležitosť hospodárstva pre krajinu. Vymenujte, ktoré sektory hospodárstvo zahŕňa a popíšte, čo k ním patrí.

- K uvedeným odvetviam hospodárstva priraďte rozhodujúce druhy dopravy:

a.) hutnícky priemysel

b.) petrochemický priemysel

c.) potravinársky priemysel

d.) cestovný ruch v horských oblastiach

4. Definujte základné termíny a jednotky: sídlo, osídlenie, obec, mesto, veľkomesto,

metropola, aglomerácia, konurbácia, megalopolis. Ukážte príklady na mape.

- Podľa akých kritérií sa delia obce na mestské a vidiecke?

- Vysvetlite funkčné členenie obcí, uveďte príklady.

5. - Analyzujte rozdiel v objekte štúdia geografie v minulosti a dnes.

- Vysvetlite dôležitosť rozdelenia krajiny na menšie jednotky a uveďte príklady.

- Vysvetlite súvislosť pojmov: krajina / krajinná sféra

prírodný zdroj / krajinný potenciál

6. - Poľnohospodárstvo - definujte pojem poľnohospodárstvo, delenie poľnohospodárskej výroby, typy poľnohospodárskej krajiny

- vymenujte základné činitele, ktoré ovplyvňujú lokalizáciu poľnohospodárstva vo svete a uveďte príklady

- vysvetlite rozdiel samozásobiteľský a trhový charakter poľnohospodárskeho závodu

- k nasledujúcim typom poľnohospodárskej krajiny priraďte dané lokality a zdôvodnite:

a.) oračinová krajina

b.) trávnato-lúčno-pasienkárska krajina

c.) krajina so zmiešanými kultúrami

d.) krajina s výrazným podielom trvalých kultúr

e.) prímestská poľnohospodárska krajina

Lokality: Okolie Paríža, Podunajská nížina, Malé Karpaty, americké prérie, Kysucké vrchy

7.- Objasnite pojem urbanizácia (dynamika, stupeň).

- Zdôvodnite rozdiely v stupňoch urbanizácie medzi týmito regiónmi: Mexiko 74,4%, Holandsko 89,4%, Kanada 77,1%, Etiópia 17,6 %, Austrália 84,7 %, Slovensko 58%.

8. Opíšte vývoj počtu obyvateľov na Zemi, uveďte faktory ovplyvňujúce rast a pokles počtu

obyvateľov.

- Kedy a na akej úrovni sa očakáva stabilizácia obyvateľstva?

- V ktorých regiónoch sveta je v súčasnosti populačná explózia a aké problémy prináša?

- Analyzujte mapu rozmiestnenia obyvateľstva sveta, ukážte na mape 4 hlavné koncentrácie

obyvateľstva sveta, vysvetlite príčiny ich vzniku. Uveďte príklady ďalších koncentrácii

obyvateľstva na jednotlivých kontinentoch a príklady štátov s počtom obyvateľov nad 100

miliónov.

9. - Na ktoré 2 častí sa delí poľnohospodárska výroba (objasniť, ktorá časť prevláda vo svete a na Slovensku)

- Ktoré činitele pôsobia pri lokalizácii poľnohospodárskej výroby v nasledujúcich oblastiach. Uveďte príklady plodín , ktoré sú tam dominantné :

A/ Východná Čína

B/ Pobrežie Guinejského zálivu

C/ Karibská oblasť

D/ Stredomorská oblasť

E/ Americké prérie

10. Vysvetlite hlavné lokalizačné činitele, ktoré ovplyvňujú rozmiestnenie priemyselnej

výroby.

- Uveďte príklady lokalizačných činiteľov, ktorých význam v súčasnosti rastie a ktorých

význam klesá.

- Ktoré lokalizačné činitele majú rozhodujúci vplyv pri výstavbe podniku zameraného na:

a/ výrobu lodí

b/ výrobu automobilov

c/ výrobu cukru

d/ pekárenskú výrobu.

- Zhodnoťte podiel jednotlivých lokalizačných činiteľov pri výstavbe automobilov značky KIA, U.S. Steel Košice, Ozeta Trenčín, Slovnaft Bratislava

|  |  |  |  |  |
| --- | --- | --- | --- | --- |
| **Miera vplyvu vybraných lokalizačných činiteľov** | | | | |
| **Odvetvie priemyslu (druh výroby)** | **Zdroje surovín** | **Palivá a energia** | **Pracovná sila** | **Miesto spotreby** |
| Energetický priemysel | - | ++ | - | ++ |
| Chemický priemysel | ++ | ++ | ++ | ++ |
| Hutnictvo železa | ++ | ++ | - | + |
| Strojárstvo  - výroba automobilov  - výroba lodí | ++  -  - | -  -  - | ++  +++  + | ++  +  +++ |
| Textilný priemysel | + | - | ++ | ++ |
| Priemysel potravinársky  - mäsopriemysel  - výroba cukru  - rybie výrobky  - pivovarníctvo  - výroba chleba  - vinárske závody | ++  ++  +++  +++  -  -  +++ | -  -  -  -  -  -  - | -  -  -  -  -  -  - | ++  ++  -  -  +++  +++  - |
| +++ rozhodujúci vplyv, ++ silný vplyv, + slabý vplyv, - bez vplyvu | | | | |