**Pracovný list – literatúra – Lyrická poézia – 3.A**

**Lyrika** – literárny druh, základné delenie, vyjadruje pocity, nálady autora

**Poézia** – literárny druh podľa jazykovej formy (viazaná reč), je písaná viazanou rečou – verš, strofa, rým, rytmus,

**Na prelome 19. a 20. storočia doznieva klasické umenie, svet je problémový, vládnu pocity smútku, skepsy, únavy →→→ východisko zo vtedajšej zraňujúcej reality je útek do IRACIONÁLNEHO SVETA (sen, podvedomie) a SUBJEKTIVIZMUS (jednotlivec). V literatúre dominuje lyrika (umožňuje ponor autora do vnútra, sny, vízie, dojmy, symboly...) autor nezobrazuje svet, ktorý vidí, ale svet, ktorý cíti.**

**Moderna** – súhrn moderných smerov **v umení** koncom 19. a začiatkom 20. storočia.

**Literárna moderna** – súhrn moderných smerov **v literatúre** koncom 19. a začiatkom 20. storočia. Patria sem:

**a) symbolizmus – symbol – znak, umelecký smer vznikol vo FR (koniec 19. storočia), základným vyjadrovacím prostriedkom je symbol (nepriame pomenovanie skutočnosti, napr. biela holubica – mier), rozvíjal sa v literatúre, výtvarnom umení; poézia symbolizmu je smutná, pesimistická, autori majú záľubu v čiernej farbe – stmievanie, noc, mraky, havrany...v slovenskej literatúre predstaviteľom symbolizmu: Ivan Krasko.**

**b) impresionizmus – impresia – dojem, umelecký smer vznikol vo FR (koniec 19. storočia), najprv vo výtvarnom umení, potom v hudbe a v literatúre, základom bolo zachytiť vnemy, dojmy, momentálnu atmosféru, prchavosť chvíle...**

**c) dekadencia – d. – úpadok, umelecký smer vznikol vo FR (koniec 19. storočia), predstaviteľmi boli tzv. ,,prekliati básnici“ – francúzski autori – Ch. Baudelaire, J. A. Rimbaud, P. Verlaine – zostali vtedajšou literárnou kritikou nepochopení a boli veľmi kritizovaní, pretože vniesli do literatúry tabuizované témy – smrť, erotika, morbidita...**

**Voľný verš –** verš modernej poézie, v poézii sa začal uplatňovať od začiatku 20. storočia, opak **tradičného verša (rytmicky organizovaný verš),**

znaky: nerovnaký počet veršov v strofe, nerovnaká dĺžka verša, môže chýbať interpunkcia, verš môže začínať veľkým písmenom alebo sa používajú výlučne malé písmená.

D. ú. – vyhľadať v zošitoch analýzu niektorých básní I. Kraska.