**Pracovný materiál – Tvorenie slov**

Slová sa do nášho jazyka dostávajú:

→ preberaním z cudzích jazykov

→ tvorením nových slov ↓

**Tvorenie slov (4 slovotvorné postupy)**

**a) odvodzovanie** → odvodené slová

**b) skladanie** → zložené slová

**c) skracovanie** → skrátené slová

**d) spájanie** → združené pomenovania

**ODVODZOVANIE** → najfrekventovanejší spôsob tvorenia slov

**na + písať →napísať**

(predpona) (základové slovo) (odvodené slovo)

**dom + ček → domček**

(základové slovo) (prípona) (odvodené slovo)

**vy + tunel + ovať →vytunelovať**

(predpona) (základové slovo) (prípona) (odvodené slovo)

**SKLADANIE** → nové slovo vznikne zložením 2 alebo viacerých slovotvorných základov (vod+o+vod, makro+ekonomika, mini+sukňa, bielo-modro-červená, zem+e+trasenie...)

**SKRACOVANIE** → skracujeme najmä z úsporných dôvodov.

a) **textové skratky** → napr. atď. tzv. pl. (**píšeme za nimi bodku**)

(môžeme si vytvárať vlastné textové skratky, literatúra → li**t**.)

b) **iniciálové skratky** → zo začiatočných písmen názvu → Slovenská republika → SR, Základná škola → ZŠ (**nepíšeme za nimi bodku, nemôžeme ich skloňovať**)

c) **skratkové slová** → Doprastav, Tanap, Slovnaft... (**nepíšeme za nimi bodku, môžeme ich skloňovať**)

d) **značky** → m, W, sin, Cu, PO-921CA...

**SPÁJANIE** → základom je podstatné meno, k nemu pridáme prídavné meno, tieto dve slová majú jeden význam → mestský úrad, čierna káva, kyselina sírová, základná škola...