**Veľká epická próza – román**

Próza – literárny druh podľa jazykovej formy (neviazaná reč – súvislý text písaný v riadkoch za sebou – odseky – kapitoly – diely);

Epika – literárny druh podľa základného delenia – dejovosť, príbehovosť;

Veľká epická próza – ide o rozsahom veľké diela, reprezentantom tejto prózy je **ROMÁN**;

↓↓

Veľký epický žáner, najrozšírenejší žáner súčasnej prózy, prestížny žáner (čo sa týka obsahu, rozsahu, kompozičných a štylistických prostriedkov), dej je zložitý, postáv je veľa (hlavné a vedľajšie), vzťahy medzi nimi sú zložité, postavy sa počas deja vyvíjajú...

**Druhy románu:**

**a) podľa povahy deja:** –reálne možný – skutočný príbeh, hoci ho vymyslel

autor, nepresahuje hranicu reality(realistický...)

– reálne nemožný – príbeh, vymyslel ho

autor, presahuje hranicu reality (utopický, fantasy)

**b) podľa času deja:** – minulosť – historický

– súčasnosť – súčasný

– budúcnosť – utopický

**c) podľa obsahu:** rodinný, sociálny, životopisný, dedinský, detektívny,

dobrodružný, dievčenský, autobiografický, psychologický...

**POSTAVY: a)** fiktívna – vymyslená, vytvára ju autor

**b)** reálna – historická – v skutočnosti existovala (kráľ...)

1. hlavná – zohráva v diele hlavnú úlohu, týka sa jej hlavná dejová línia, môže byť jedna alebo aj viac
2. vedľajšia – zohráva vedľajšiu úlohu, nie je vykreslená podrobne, v príbehu sa vyskytuje len občas, je súčasťou vedľajšej dejovej línie

**Vonkajšia kompozícia románu:**

– kapitola (očíslovaná/názov/ očíslovaná aj s názvom/neoznačená)

– diel (dilógia, trilógia, tetralógia, pentalógia...), každý diel je samostatný príbeh,

čitateľ môže/nemusí pokračovať v čítaní ďalšieho dielu;

**Vnútorná kompozícia (klasického) románu:**

1. expozícia, úvod
2. kolízia, zápletka
3. kríza, vyvrcholenie
4. peripetia, obrat v deji
5. rozuzlenie, záver

Súčasný román nedodržuje presnú kompozíciu, určite v ňom však nájdeme konflikty, nastolenie problému, riešenie.

**Pásmo rozprávača, typy rozprávača**

– **autorský**– vševediaci, rozvíja príbeh, opisuje, komentuje, uvádza reč postáv, zobrazuje prostredie. Pozerá na všetky postavy s nadhľadom, vidí svoje postavy zvonka aj zvnútra, vyostruje konflikty medzi postavami. Rozprávanie je v 3. os. sg.  
– **personálny (klasický) –**subjektívny, tiež vševediaci, ale zvyčajne sa sústreďuje len na jednu postavu, ktorá sa vyvíja v priebehu deja. Rozprávanie je v 3. os. sg.

–**priamy** – úlohu rozprávača prevezme jedna z postáv diela. Často prerozpráva príbeh v 1. os. sg., akoby ho on sám zažil = ja-rozprávanie. V tomto rozprávaní sonduje vnútro postavy – teda seba, dej je spomaľovaný opismi a úvahami.  
–**oko kamery –**zachytáva vonkajšie znaky, črty, činy postáv; o vnútornom svete postáv vieme len z ich konania. Chýba tu vnútorný monológ, v ktorom sa prejavuje psychika postavy, nevieme, čo sa deje v duši postavy, čo si o udalosti myslí, postava si v duchu nič nehovorí.

– **nespoľahlivý rozprávač** –Je to rozprávač v literatúre, divadle či filme, ktorého dôveryhodnosť a uhol pohľadu bol vážne narušený. Je to falošný rozprávač.