P O V E L Y

**Vztyk!:** tento povel sa používa, ak aspoň jeden zo študentov nestojí

**Končiť!:** na tento povel skupina ukončí akúkoľvek činnosť a upriami pozornosť na toho, kto ten povel vydal

**Rad/Dvojrad nastúpiť!:** na tento povel skupina nastupuje do radu/dvojradu. Prvý v prvom rade sa postaví za vedúceho nástupu na vzdialenosť dvoch krokov. Ostatní študenti vytvárajú dvojrad smerom vľavo od vedúceho nástupu. Pri menších skupinách môžeme použiť povel: v rad nastúpiť!

**Vyrovnať!:** na tento povel každý v prvom rade okrem posledného dajú ľavú ruku vbok, prvý v druhom rade predpaží pravou rukou a ostatní v druhom rade sa stavajú do zákrytov za študentov v prvom rade

**Pozor!:** na tento povel sa študenti postavia do stoja spätného, pripažiť

**Priamo hľaď!:** na tento povel sa študenti pozerajú pred seba. Alternatíva k hláseniu hľaď!

**Hlásenie na začiatku hodiny:** Pán učiteľ, študent (meno) a študenti 3. ročníka sú nastúpení na hodinu telesnej a športovej výchovy v počte 20 z toho 2 necvičiaci.