**PRAVDEPODOBNOSŤ 1**

*Nech Ω predstavuje množinu všetkých výsledkov náhodného javu a nech javy A, B, C, D, prestavujú podmnožiny množiny Ω.*

**Úloha 1**

Hádžeme hracou kockou. Určte množinu Ω a množiny A, B, C, D, ktoré sú vyjadrením javov:

A: na kocke padlo nepárne číslo

B: na kocke padlo číslo väčšie ako jeden

C: na kocke padlo číslo päť

D: na kocke padlo číslo sedem

**Úloha 2**

Hádžeme dvoma kockami. Určte množinu Ω všetkých možných výsledkov a množiny A, B, C, D, ktoré sú vyjadrením javov:

A: na oboch kockách padnú párne čísla

B: práve na jednej kocke padne číslo šesť

C: súčet, ktorý padne na oboch kockách bude deliteľný troma

D: súčet, ktorý padne na oboch kockách bude osem

**Úloha 3**

Hádžeme dvoma mincami. Určte množinu Ω všetkých možných výsledkov a množiny A, B, C, D, ktoré sú vyjadrením javov:

A: na oboch minciach padne líce

B: práve na jednej minci padne líce

C: najviac na jednej minci padne líce

D: aspoň na jednej minci padne líce

*Pre výpočet pravdepodobností javov A, B, C,... používame vzorec* ***P(A) = m/n*** *, kde* ***m*** *je* ***počet všetkých výsledkov priaznivého javu*** *A* ***n*** *je* ***počet všetkých možných výsledkov****.* ***Jav istý*** *je taký, ktorý nastane za každých okolností.* ***Jav nemožný*** *je taký, ktorý nikdy nenastane.*

**Úloha 4**

Určte – vypočítajte, aká je pravdepodobnosť javov A, B, C, D z úloh 1 – 3.

Ak v úlohách 1 – 3 existujú javy isté a nemožné, tak ich určte.

Zapíšte interval, v ktorom sa môžu nachádzať hodnoty pravdepodobností.