PRO EDUCO

*12. Medzinárodný veľtrh vzdelávania*

Dňa 5. 12. 2018 sa študenti maturitného ročníka Gymnázia v Gelnici zúčastnili na Medzinárodnom veľtrhu vzdelávania PRO EDUCO, ktorý sa tento rok konal v Steel aréne v Košiciach.

Tím organizátorov PRO EDUCO 2018 si dal za cieľ pripraviť podujatie, v rámci ktorého dal možnosť prezentovať sa všetkým, ktorí si uvedomujú spoločnú zodpovednosť za budúcnosť mladých ľudí v našom regióne i na Slovensku.

Na veľtrhu prezentovali študijné programy vysoké školy a univerzity zo Slovenska a Česka. Študenti mali možnosť získať informačné materiály, zároveň sa pýtať na to, čo ich zaujíma. Svoje zastúpenie tu mali tiež zamestnávatelia, napríklad IT Valley, T-Systems Slovakia, U. S. STEEL a ďalší, taktiež aj vzdelávacie inštitúcie, ktoré poskytujú študijné, resp. študijno-pracovné pobyty v zahraničí – InterStudy, Information Planet, Student Agency a ďalšie.

Ponuka bola bohatá, kto mal záujem dozvedieť sa aktuálne informácie, odchádzal spokojný.

Text: Mgr. K. Blahovská, VP školy