**RANNÝ FILTER, REGISTRÁCIA (každý dozorkonajúci)**

* Kontrolovať pri vstupe R-O-R (povinné sú rúška pre žiakov aj učiteľov, ale učiteľom odporúčam respirátory)
* odmerať teplotu žiaka (pri podozrení opakované meranie 3x) – žiak s podozrením na ochorenie nemôže vstúpiť do učebne
* nezbierať ČV o bezinfekčnosti ani nekontrolovať potvrdenia o negatívnom teste
* nedovoliť vstúpiť rodičom
* zaregistrovať v zozname a navigovať do učebne (na dverách budú začiatočné písmená priezvisk, napr. A-K)

**ÚVODNÉ POKYNY**

1. **Privítať študentov a rozsadiť ich** podľa zoznamu tak, aby v 1 lavici bol len 1 žiak medzi nimi boli medzery 2 metre.
2. **Poučiť ich o dodržiavaní hygienicko-epidemiologických opatrení (na konci)**
   * ak bude otázka na WC, môže byť v tom istom čase len 1 žiak z triedy a každý žiak môže byť max 1-krát za test;
   * po návrate z WC dajte radšej žiakovi vydenzifikovať ruky prostriedkom, ktorý som Vám dal do každej učebne;
   * ak bude otázka na desiatu, tak najesť sa môžu cez PRESTÁVKU
3. **Poučiť ich o prijímacích skúškach**:
   * Prvý test (cca 1 hod.), 10 min. prestávka, druhý test
   * Pri vypracovávaní testu z MAT nech píšu aj postupy na pomocný papier (bodujú sa tiež) a nech oddeľujú čísla príkladov,
   * ak bude mať niekto otázku alebo bude potrebovať ďalší pomocný papier na MAT, prihlási sa (nehovorí nahlas)
   * kto skončí skôr, nechá test (aj pomocný papier z MAT) na stole, zoberie si jedlo (alebo veci čo potrebuje) a odíde von z miestnosti,
   * maximálny počet bodov z oboch testov je 20, dosiahnuť musia minimálne 7 bodov inak nezložili úspešne prijímacie skúšky,
   * každý píše za seba, nikto nikomu nepomáha, nikto nikoho nevyrušuje, kto sa chce prihlásiť, zodvihne ruku,
   * výsledky prijímacích skúšok sa dozvedia popoludní (po 15.00 hod.) na webstránke školy alebo cez EDUPAGE,
   * *Rozhodnutie o prijatí* spolu bude rodičom zaslané cez EDUPAGE a klasickou poštou
     1. U piatakov do konca tohto týždňa
     2. U deviatakov do konca nasledujúceho týždňa
4. **Poučiť ich o povolených pomôckach :**
   * na matematike skontrolovať, že majú na lavici len tabuľky, písacie potreby a rysovacie pomôcky (v prípade deviatakov aj kalkulačky)
   * na SJL nemajú okrem písacích potrieb dovolené žiadne pomôcky
   * všetky osobné veci (vrátane mobilov s vypnutým zvonením) odložiť do tašiek, ktoré budú na zemi alebo zavesené na háčiku
5. Rozdať študentom **Protokoly o prijímacej skúške a Potvrdenie o účasti.** Študenti vypíšu hornú polovicu protokolov so svojimi osobnými údajmi a do pravého horného rohu opíšu kód. Kto zabudol svoj kód, ukážete mu ten jeho zo zoznamu. Pozbierať protokoly.
6. V tomto bode dáte žiakom **priestor na otázky** čomu nerozumeli.

**TEST č.1**

1. Rozdať **testy** (na matematike aj pomocné papiere). Dať študentom pokyn, aby si kód opísali do pravého horného rohu testov (na matematike aj do pravého horného rohu pomocného papiera).
2. Dať študentom pokyn, aby začali písať. Napísať na tabuľu **čas písania**.
3. Počas testu oznámiť žiakom (napr. napísaním na tabuľu) zostávajúci čas 30 min., 20 min. a 10 min. pred koncom a odpovedať len na formálne otázky žiakov (nie na odborné otázky týkajúce sa pochopenia zadania z daného predmetu).

**PRESTÁVKA**

1. Pozbierať zostávajúce testy.
2. Poslať zvyšných žiakov von z triedy a otvoriť okná a dvere v triede.
3. Odniesť vyriešené testy opravujúcim.

**TEST č.2**

1. Po cca 10 minútach sa vrátiť do triedy.
2. Rozdať **testy** (na matematike aj pomocné papiere). Dať študentom pokyn, aby si kód opísali do pravého horného rohu testov (na matematike aj do pravého horného rohu pomocného papiera).
3. Dať študentom pokyn, aby začali písať. Napísať na tabuľu **čas písania**.
4. Počas testu oznámiť žiakom zostávajúci čas 30 min., 20 min. a 10 min. pred koncom a odpovedať len na formálne otázky žiakov (nie na odborné otázky týkajúce sa pochopenia zadania z daného predmetu).

**Opatrenia školy počas prijímacích skúšok kvôli prevencii výskytu COVID-19**

Hygienicko-epidemiologické opatrenia:

* Do budovy školy vstupujú iba učitelia a uchádzači, rodičia do budovy nevstupujú.
* Žiaci a učitelia si pri vstupe do budovy dôkladne **dezinfikujú ruky dezinfekčným prostriedkom**. Neskôr v prípade potreby (napr. v prípade použitia WC) si každý umyje/osuší ruky bežným spôsobom pomocou dávkovača mydla a dávkovača papierových utierok.
* Počas pobytu v priestoroch školy všetky osoby minimalizujú vzájomný kontakt a dodržujú **minimálny odstup 2 m.**
* **Nosenie rúšok** vo vnútorných priestoroch školy je počas celého dňa pre učiteľov aj žiakov povinné.
* V miestnostiach sa zabezpečuje **časté/intenzívne vetranie.**
* V prípade mimovoľného krátkodobého kýchania/kašlania používajú všetci prítomní **jednorazové vreckovky,** ktoré po použití hneď vyhadzujú do smetného koša.
* Konzumácia jedla počas prijímacej skúšky je zakázaná (s výnimkou zdravotných dôvodov), pitie nápojov je možné v nevyhnutnej miere.

Zdravotný filter:

* Všetky osoby sa pri vstupe do budovy podrobia **meraniu teploty bezkontaktným teplomerom**.
* V prípade podozrenia na akékoľvek ochorenie (nielen na COVID-19) učiteľ nemôže vpustiť dieťa do budovy na výkon skúšky a uchádzač bude písomne informovaný o náhradnom termíne skúšok.