**Padlý Anjel**

Tma, to je to prvé čo si pamätám. Hneď ako som otvoril oči uvidel som temnú oblohu nado mnou a všetko pohlcujúcu tmu vôkol mňa. Biela a hustá hmla pokrývala okolie ako tajomný závoj utkaný z ticha a tmavého zamatu nočnej oblohy. Tajomná atmosféra ma úplne fascinovala. Nehybne som ležal na zemi a snažil sa pochopiť a porozumieť tomu čo sa vlastne stalo. Na chvíľu sa zdalo, že krajšieho miesta niet. To ticho. Aaah to ticho, ničím nerušený zážitok blahodarného pokoja.

Týchto pár fascinujúcich minútach hrobového ticha, ktoré pretínali iba slabé závany vetra zrazu prerušilo hrozivé zadunenie nasledované jasným bleskom. Spustil sa hustý dážď. Pocit teplých kvapiek stekajúcich po mojej tvári ma vracal späť do reality. Emócie plné úžasu prerušil nový ohlušujúci pocit. Bolesť. Moja mágia vo mne doslova vrela. Zmietal som sa na zemi neschopný čohokoľvek. Nechápal som to. Bolesť bola pre mňa niečo úplne nové. Predtým som ju nepoznal. Toto je naozaj ten pocit? V tom prípade je to jedna z vecí, ktorú Vám ľuďom nezávidím. Pokúsil som sa postaviť, ale čosi ma tlačilo k zemi. Pokúsil som sa postaviť znova. A znova. A znova. Konečne sa mi to podarilo. Uvedomil som si, že na mňa pôsobí gravitácia. Ďalší nový pocit. Cítil som sa nesmierne ťažký a hustý dážď, ktorý premáčal môj plášť tomu nepomáhal. Až teraz som si uvedomil aké bremeno nesie táto úbohá planéta. Je nespravodlivé, že bola daná Vám, ľuďom. Nezaslúžite si ju. Prúd mojich myšlienok prerušil ďalší hrom, ktorého ozvena sa rozliehala pustým krajom. Vykročil som a nasledoval tvrdý pád k zemi. Každý ďalší pokus, každý ďalší krok bol nasledovaný pádom. Ako by jeden pád nestačil. Prečo ma takto trestáš? Vari si mi neublížil už dosť?! Zakričal som v návale zúrivosti. Hnev, ďalší z podradných pocitov, ktoré neviete ovládať. Po pár pokusoch, ktoré sa zdali ako nekončiace utrpenie sa mi podarilo urobiť pár súvislých krokov. Moje kroky boli pomalé, veľmi pomalé. Hmla a búrka mi moju cestu len zhoršovali. Striedavo som kráčal a padal na mokrú zem. Nekonečnosť minút ma vyčerpávala. Vplýva na mňa čas, takže ďalší z jeho trestov. Kráčal som dlho kým som sa dostal k hustému lesu. Koruny stromov sa chveli vo vetre a kvapky stále neutíchajúceho dažďa rozoznievali tichú pieseň lesa. Opierajúc sa o kmene stromov som sa potácal lesom niekam do neznáma. Bolesť sa zväčšovala každým krokom.

Moje oči postupne si zvykajúce na tmu rozoznali slabé svetlo v diaľke. Zasvitla nádej. Po chvíli som sa dopotácal k tomu svetlu. Bola to petrolejová lampa, zavesená na verande starého domu zrejme z čias renesancie. Podišiel som k dverám a tri krát som do nich udrel. V dome sa rozsvietilo. Dvere sa so slabým vŕzganím otvorili a odhalili tak postavu staršieho muža s puškou v ruke. Keď ma zbadal sklonil ju k zemi a oprel ju o rám dverí.

,, Pre Boha chlape si v pohode?“

Vysilený som padol priamo do jeho náruče, skôr ako som stihol čokoľvek povedať.

Prebudil som sa na akejsi pohovke prikrytý starou dekou. Posadil som sa a rozhliadol som sa okolo seba. Bola to skromne zariadená zrejme obývacia izba. Zopár kusov nábytku a starý televízor. Stále som cítil bolesť ale bola podstatne menšia. S vedľajšej miestnosti bolo počuť hlasy. Muž a žena. S pomocou pridržiavania sa predmetov už trocha sebavedomejším krokom som vykročil smerom k hlasom. Na chodbe som sa zastavil slová, ktoré som počul ma zarazili.

„...neviem kto to je ale potreboval pomoc. Ale bolo to divné keď som mu dával suché oblečenie mal na chrbte dve obrovské rany...“

„Aké rany... ?“

„Nooo...

Vošiel som do kuchyne.

„Ďakujem za pomoc, ale už budem musieť ísť.“

„Vylúčené, ste slabý.“

„Som silnejší než si myslíte.“

„Kto ste? Pamätáte si svoje meno ?“

Po krátkom zamyslení som odpovedal.

„Verte mi, že vyslovenie môjho mena by Vám neprinieslo šťastie. Vlastne bude lepšie ak si ma nebudete pamätať.“ Zdvihol som pravú ruku a s trocha unaveným hlasom som vyslovil zaklínadlo: „ TIOARAM MERSUS DOGMAU.“

Jasné svetlo osvietilo muža i ženu. Vzpriamil som sa a vošiel som s potácavým krokom do chodby. Vzal som svoj kabát striasol ho od vody a blata a odišiel som hlavnými dverami.

Ešte stále bola tma, no dážď už ustal. Pomaly som sa dopotácal k nejakému mestu. Teda aspoň to tak vyzeralo. Obrysy budov zahalené v hmle, a spoza hmly sa začali predierať prvé ranné lúče slnka. Tá scenéria naozaj stála za to. Okamihy ako tento sú dôvod prečo Vám ľuďom závidím a zároveň sú aj dôvodom mojej nenávisti k Vám. Napriek tomu, že každý deň môžete sledovať toľkú krásu hľadáte stále niečo lepšie. Hoci nemáte žiadne právo posudzovať čo je krásne a čo nie.

Chôdza mi už ide. Bežať som zatiaľ neskúšal vedel som, že po pár metrov by nasledoval tvrdý pád. Cítil som mágiu vo svojich žilách, stále tam bola. Bol som slabý ale sily sa mi pomaly vracali. Napriek tomu bolo niečo inak. Spomenul som si na slová toho muža a siahol som si na chrbát. Môj dotyk bol nasledovaný trhavou bolesťou. Po chvíli sa z hmly vynorila strecha starého opusteného sídla.

„Dám sa dohromady skôr ako pôjdem ďalej“, a tak som vošiel dnu.

Nadýchol som sa a sústredil svoju myseľ. Dom bol prázdny no aj napriek tomu plný emócií a spomienok. Prešiel som chodbou a vošiel som do polorozpadnutej kuchyne. Sadol som si na ošúchanú a zaprášenú stoličku. Od tej doby čo som prekročil prah som mal zvláštny pocit. Cítil som, že toto sídlo nie je opustené len tak pre nič za nič. Znova som sa pokúsil siahnuť si na chrbát ale môj pohyb bol nasledovaný len trpkou bolesťou. Rozhliadol som sa. V starej skrini som našiel pomerne zachovalý kožený kabát. Ten môj bol už naozaj na nič. Obliekol som si kabát a už takmer pevným krokom som vošiel do niečoho čo kedysi bývalo obývacou izbou domu. Na stenách ešte viseli nejaké obrazy a v strede izby stála stará pohovka. Nad pozostatkami krbu som uvidel zaprášenú vychádzkovú palicu, ktorá bola zakončená leviou hlavou. Nad ňou visel starý mohutný obraz obohnaný zlatým rámom. Na obraze bola rodina. Muž strednej postavy s vážnym výrazom na tvári, držiaci tú palicu a žena, ktorá mala položené ruky na ramenách svojho syna. Podišiel som bližšie, vzal som z podstavca palicu a sfúkol som z nej prach. Levia hlava bola zo zlata a drevo bol zrejme dosť kvalitné. Pozdvihol som zrak k obrazu.

„ Čo sa tu do pekla stalo?“

Natiahol som ruku a dotkol som sa obrazu.

„HERENOR KVANTI LEGILIO.“ Vyslovil som potichu. Pálčivá bolesť prešla mojou hlavou pred tým než sa mi zjavili úlomky minulosti. Ten muž zavraždil svoju ženu aj svojho syna. Žena spadla zo schodov pri hádke. A syna, ktorý to videl zavraždil v amoku aby neprezradil čo sa stalo. Nakoniec keď si uvedomil čo spáchal vzal si vlastný život... Rýchlo som ruku odtiahol nedokázal som sa na to viac pozerať. Moju víziu sprevádzali mnohé silné pocity ako strach či bolesť, no tento krát nebola moja. Ako to, že ste niečoho takého schopný? Nechápem Vás. Takto mrhať darom života. Vzal som palicu a vyšiel som na poschodie. Atmosféra domu bola pochmúrna, cítil som to. Tie emócie. Strach malého Johna, smútok a ľútosť pána Rekrofta. Prečo? Kvôli hlúpym hádkam o vlastné ego sa zahubíte sami. Kráčal som po spráchnivených schodoch a každý môj krok bol nasledovaný nárekom starého dreva. V jednej z izieb som našiel čierny klobúk a kapesné hodinky z bieleho zlata. Na rube hodiniek bol latinský nápis : ABYSSUS ABYSSUM INVOCAT (Peklo prináša peklo). Len som sa pousmial a priložil som si ich k uchu. Tikali, tak som si ich vložil do vrecka a postavil som sa pred polo rozbité zrkadlo. Oprášil som starý klobúk a nasadil som si ho.

„ Je čas ísť.“ povzdychol som si.

Upravil som si golier na kabáte.

„ Chce to trocha oživiť, ORKIDEUM!!“ biely kvet orchidei, ktorý som si pričaroval na kabát dotiahol môj vzhľad do dokonalosti. Vyšiel som zo sídla a na konci príjazdovej cesty som sa zastavil. Obzrel som sa ...

„ Kedy sa tí ľudia spamätajú?!“

Pomaly som kráčal smerom k mestu. V meste panovalo podvečerné šero. Pouličné lampy dopĺňali pochmúrnu atmosféru mesta. Zastavil som sa a započúval som sa do všetkých tých hlasov, myšlienok a emócií. Zrazu ma jeden zvuk vytrhol z tranzu. Otvoril som oči. Bol to plač ženy. Pousmial som sa a udrel som palicou o zem. Premiestnil som sa o pár ulíc ďalej. Plač bolo počuť zreteľne a naživo nie len v mojej mysli. Zrejme opitý muž sa až neprirodzené pozeral na plačúcu ženu schúlenú v rohu tmavej uličky a pritom sa jej vysmieval.

„Aká si ty len škaredá. Kto si ťa len vezme? Ha pochybujem, že sa vôbec niekto taký nájde, takmer sa nemôžem na teba pozerať.“

Boli to naozaj tvrdé slová zvlášť od človeka, ktorý tej krásy taktiež veľa nepobral. Aké máte právo posudzovať božie dielo? Kde beriete tú drzosť?

Pristúpil som k tomu chlapovi a položil mu ruku na rameno.

„ Myslím si, že dlžíte tejto slečne ospravedlnenie, pane.“

Muž sa na mňa zamračene pozrel a odfrkol.

„Hej kto si do riti myslíš, že si daj tú zasranú ruku zo mňa dole inak o ňu prídeš!!“

„Ale čo naozaj?“ môj ironický tón ho vôbec neprekvapil. Ba práve naopak viac ho naštval. Schmatol mi ruku a snažil sa mi ju zlomiť. Len som sa pousmial zdvihol som palicu a udrel ho do brucha tak, že jeho let zastavila až stena budovy. Zvíjal sa na zemi v bolestiach.

„ Ale no tak máš len pár zlomených kostí, nebuď zbabelec. Ešte pred minútou si mi chcel zlomiť ruku.“

Pristúpil som k nemu, chytil som ho pod krk a zdvihol ho zo zeme.

„Povedal si, že sa takmer nemôžeš pozerať však? Rád ti uľahčím od toho trápenia.“

Pustil som ho na zem. „ KVENTO SIAT NOVILIO!“ lúskol som prstami.

„ Ja nevidím! Ja nič nevidím!! Čo si mi do pekla urobil? Kto do čerta si?“

Doslova som sa neudržal a musel som sa smiať, z toho ako žiadostivo ma prosil aby som mu vrátil jeho zrak. Úbohé ľudské stvorenie.

„ Pamätaj si, zrak ti bol daný aby si poznával svet nie aby si ho súdil!“ obrátil som sa k žene. Tá keď uvidela moje žiariace oči s výkrikom utiekla. Teraz sa už nebude posmievať nikomu. Nikoho totiž neuvidí.

„HA HA HA.“

Potrestal som ho za jeho hriech pýchy. Potrestal som ho za to, že zneužil dar zraku aby páchal hriech.

„Žobreš o milosť, ale nebude ti udelená. Teraz už neuvidíš nič. Nerozoznáš krásu aj keby si chcel.“

„ Prosím, prosím zľutuj sa.“

„ Odpustenie hľadaj u Boha, lebo u mňa sa ho nedočkáš!“

„ Prsííííím...“

Kráčal som ďalej a nechal ho ležať na zemi. Hlúpe stvorenia nedokážu pochopiť svoje dary, ktoré dostávajú. Naučia sa ich chápať, vážiť si ich, ale až keď o nich prídu. Takto to Boh určite neplánoval. Kráčal som tmavou uličkou a narazil som na nevestinec. Toto je potupa, zneváženie dokonalosti ľudského tela. Nie, nie ste dokonalí ani v najmenšom. Predávať svoju česť? Ľudské pokolenie nie je hodné ani vlastnej existencie. Začul veľmi príkre slová :

„Žiadna špinavá štetka mi nebude rozprávať čo mám robiť. Zaplatil som ti tak budeš robiť to čo poviem.“

Zastavil som sa. Otočil som hlavu smerom k oknu nevestinca z ktorého vychádzal krik. Vošiel som dnu a vyšiel na poschodie. Pristúpil som bližšie k preskleným dverám práve vo chvíli keď sa muž rozháňal, že udrie ženu. Oči mi zažiarili na červeno a naplnila ma nevýslovná zloba. Prerazil som sklenené dvere a tie sa rozleteli na tisíce kúskov. Pribehol som k mužovi. Áno pribehol naplnil ma hnev, ktorý mi dal silu bežať. V sekunde som stál pred ním a čas sa spomalil. Muž sa nestihol ani spamätať. Schmatol som ho a hodil som ho o stenu. Vo chvíli lapal po dychu sa na zemi.

„ To si odskáčeš!“

„ Slová, slová a slová. Bezvýznamné zvuky od bezvýznamnej bytosti.“ Muž na mňa ukázal prstom...

„Ty hajzel... nestihol to dopovedať. Chytil som mu prst a ohol ho. Ozvalo sa prasknutie.

„Čo si ty do riti za magora?!“

„ Dar reči je vzácna vec nie každý ho má. No napriek tomu, že ty ho máš, nevieš si ho vážiť. Zneužívaš jazyk na hanlivé slová. Urážaš iných a tak ti ukážem život bez jazyka.“

„KERUS TER NON VIRGO!“ mávol som rukou. Bolo zaujímavé sledovať ako sa snažil čokoľvek povedať.

Žena sa pozrela na mňa a s rozochveným hlasom povedala.

„ Ďakujem, za pomoc.“

„ Neďakuj, moju pomoc si nezaslúžiš. Tvoj hriech je rovnako vážny ako hriech toho ktorý prišiel o jazyk. Nikto v tejto prekliatej budove nemá právo na pomoc.“ Bez slov som vyšiel von. Otočil som sa.

„ Hriech je cestou, ktorá vedie k večnému ohňu.“

Pozdvihol som ruku: „ FORBERNI IGNIS NON EST“ plamene vyšľahli k oblohe. Chvíľu som len stál pred horiacou budovou a načúval bezbožným hlasom, ktoré žiadali o pomoc. Vybral som z vrecka hodinky. „ Zdá sa, že jedinou spravodlivosťou na tejto zemi je čas. Plynie pre každého rovnako a nikto ho nezastaví.“ Nuž boli potrestaní ďalší hriešnici.

Bol im vzatý dar reči i dar života. Pohľad ľudí odzrkadľoval všetko. Nenávisť, ľútosť ó a strach samozrejme. Ľudí nikdy nepochopím. Vzal som zo svojho kabáta kvet orchidei a položil som ho na schody pred horiacu budovu.

„ Mea kulpa mea maxima kulpa.“

Toľko rôznych a zbytočných pocitov. A najhorší z nich je láska. Nič nie je podradnejšie ako láska. O čom som sa hneď aj presvedčil. V parku, do ktorého som prišiel som zbadal sedieť mladého muža. Plakal a v ruke držal fotografiu. Pristúpil som k nemu.

„ Môžem si prisadnúť?“

Muž mi so slzami v očiach a tichým hlasom povedal : „ Jasné mne je už všetko jedno.“ Položil som mu ruku na rameno. Bolesť, ktorú cítil bola neznesiteľná. Mal zlomené srdce. Napriek tomu, že by som mu mohol prečítať myšlienky, rozhodol som sa nechať ho hovoriť.

„ Čo sa deje?“

„ Päť rokov, boli sme spolu päť rokov. Boli sme šťastný a ľúbili sme sa. A teraz je to všetko preč.“

„ Prečo?“

„ Našla si iného. Vraj je v mnohých ohľadoch lepšia voľba ako ja. Je krajší, má peniaze a drahé auto. Dal som jej všetko. A ona ma odkopla.“ V tej chvíli som si všimol čo drží v druhej ruke. Malý lesklý prsteň s drobným diamantovým očkom.

„ Požiadal si ju o ruku.“

„ Nestihol som.“ odpovedal muž so smutným povzdychom.

Tak toto je ta vaša láska ľudia. Láska, ktorá dokáže ublížiť viac než čokoľvek iné. Zlomí človeka na tele i na duši. Človek, ktorý nie je schopný milovať nikoho iného len seba, by nemal dostať šancu zlomiť niekomu srdce.

„ Pamätaj život ide ďalej. Nesmieš sa vzdať len preto, že niekto kto si ťa nezaslúži. Pomôžem ti zabudnúť, aby si mohol ísť ďalej. Pozri sa mi do očí! Muž sa otočil a pozrel sa na mňa. „TIOARAM MERSUS DOGMAU.“

Cítil som, že nechce zabudnúť a jeho slzy ľútosti pred tým než som odstránil poslednú spomienku svedčili o reálnosti jeho pocitov.

„ Choď si voľný.“ Muž sa postavil a odišiel. Tak vidíte čo si spôsobujete? Ubližujete si nie len zlom ale aj tým čo by malo byť základom dobra. Prebúdza sa vo mne ľútosť? Taký hlúpy ľudský trik. Otočil som hlavu a môj zrak spočinul na fotke mladého páru a malom prsteni, ktorí tam muž zanechal. Vzal som ich do ruky. Ilúzia lásky zvečnená na fotografii. Vystrel som ruku, položil na ňu obe predmety a... IGNIS... nechal som oheň aby dokončil to čo som začal. Sfúkol som popol z ruky a rohodol som sa ísť ďalej. Bol som spokojný so svojimi skutkami. Potrestal som pýchu, potrestal som klamstvo, ktorý hriech mi predvediete ďalej? Odobral som Vám dary lebo ste ich nedokázali používať na dobro. Kto bude ďalší? Komu zomriem ruky pretože ukradne to čo nie je jeho? Inému vezmem nohy pretože utečie namiesto toho aby pomohol a kto pomôže jemu? Zasa nikto. Ľudia si nezaslúžia milosť. Toľko utrpenia len preto, že si nevedia vážiť život. Zlo ste stvorili vy ľudia. Smrť, máte z nej strach ale aj napriek tomu sa zabíjate medzi sebou. Máte dary ale nevážite si ich. Máte lásku a zradzujete ju. Zneužívate sa navzájom. A ja? Chodím medzi vami. Trestám vašu, vaše hriechy. Nebola to moja voľba, ale zdá sa, že ste ma k tomu donútili. Vy ste stvorili utrpenie a zlo ako ho dnes poznáte. Budem trestať a odnímať to, čo si neviete vážiť.

A nakoniec ostanú len tí, ktorí si budú vážiť to čo im bolo dané. Možno sa pýtate kto vlastne som a akým právom toto robím? Akým právom Vás súdim? Čím si tento svet zaslúžil moje služby? Som tu za trest. A tak budem konať aj svoje skutky.  Nebudem odmeňovať tých dobrých,  ale budem trestať tých zlých. Tých, ktorí páchajú hriech a možno si tým vykúpim aj vlastnú dušu. Ešte stále netušíte kto som?  Ja vám teda napoviem. Som ten koho sa najviac bojíte. Som stelesnením vášho svedomia. Som ten ktorý zradil aj samotného Boha a za zradu bol potrestaný. Preto lebo som chcel viac než som mal, boli mi odňaté krídla. Stal som sa padlým anjelom zhodením z nebies pretože som sa postavil proti Bohu. A prečo? Lebo Vás nenávidím. Nedokážem pochopiť prečo Vás Boh obdaril toľkými darmi, ktoré si ani nezaslúžite zatiaľ čo nás ustanovil len za akýchsi sluhov slúžiacich vyššiemu cieľu. Chcel som stúpať za vlastným cieľom a čakal ma len z výšin pád. Na Zem, ktorá je zmietaná morom zvaným ľudstvo. Zrodený na nebi a zvrhnutý na zem. Tak to som ja.

Ak páchate hriech, verte, že si po vás prídem. A posledné čo vyslovíte bude moje meno...