**J. Palárik**

**Zmierenie alebo dobrodružstvo pri obžinkoch**

--------------------------------------------------------

**Videli ste inscenáciu?**

Prosím otvoriť si Čítanku 2 na str. 57 - 61

Otázky:

1. Na základe práce s textom dokáž, že je to dramatický text.

2. Keď sa pozrieš na formu, ktorou je dramatický text napísaný, čo zistíš?

3. Text ma formu dialógu alebo monológu? Dokáž.

4. Na základe práce s textom dokáž, že je to text z minulosti – aspoň 5 príkladov.

5. Na základe práce s textom nájdi 5 príkladov na zdrobneniny.

**J. Palárik**

**Zmierenie alebo dobrodružstvo pri obžinkoch (rozbor)**

**Autor** – teológ a cirkevný hodnostár, politik a novinár, dramatik obdobia 2. polovice 19. storočia, v oblasti konfesie bol zástancom spolupráce oboch vierovyznaní, bol zástancom porozumenia medzi Slovákmi a Maďarmi.

**Autor žil v období silnej maďarizácie v Uhorsku, a preto oslavuje vlastenectvo, úctu k jazyku.**

**Diela:** Inkognito – prvá divadelná hra

Drotár

Zmierenie alebo dobrodružstvo pri obžinkoch→↓

**komédie (veselohry)**

Základným princípom výstavby jeho komédií je **ZÁMENA POSTÁV (niekedy až dvojitá zámena),** tá spôsobuje veľa komických situácií.

**DEJ:**

Do kaštieľa grófky prichádza otec Miluše so žiadosťou o príspevok na opravu školy. Grófka sľúbi pomoc. Elisa sa dozvie, že ju má navštíviť jej snúbenec. Obe mladé ženy Elisa i Miluša sa dohodnú na skúške ženícha. Miluša sa bude vydávať za grófku a grófka sa bude vydávať za Milušu.

Prichádzajú barón Ľudovít s priateľom Rohonom. Ešte pred príchodom urobia to isté, čo ženy, zamenia si úlohy. Nepravá grófka ich víta po slovensky, ale oni hovoria maďarsky. Od grófa si vyslúži prezývku panslávka (je to dobové označenie pre národne uvedomelého Slováka).

Nepravá grófka sa páči Rohonovi a vyznáva jej lásku. Miluša sa mu prizná, že ona nie je grófka a zároveň sa aj Rohon prizná k zámene s barónom. Pravá grófka neodhalí ešte svoju identitu. Na dožinkovej slávnosti(to je ľudová slávnosť po pozbieraní úrody)  sa objaví v kroji ako predstaviteľka ľudu.

Barón je ochotný sa s ňou oženiť aj napriek tomu, že má nízky pôvod. Nakoniec sa všetko vyjasní, každý si nájde toho správneho manžela.

**POSTAVY:**

**Miluša Oriešková** – dcéra učiteľa, vlastenca, hrdo sa hlási k slovenskému národu, ale pozná aj cudzie jazyky. Je vzdelaná, bystrá, sebavedomá, neponižuje sa pred šľachtou, hrá na klavíri. Je spoločníčkou grófky.  
   
**Grófka Elisa Hrabovská** – sirota, od detstva je zasnúbená s barónom Ľudovítom Kostrovickým. Je krásna, milá, láskavá k služobníctvu i k ľudu. Pod vplyvom Miluše  hovorí po slovensky a hlási sa k slovenskému pôvodu (v skutočnosti v tom období boli šľachta aj mešťania odnárodnení, hlásili sa k Maďarom)  
 **Barón Ľudovít Kostrovický** –  snúbenec Elisy, študoval v Budapešti, hlási sa k maďarskému národu, hoci má slovenský pôvod. Inak je priateľský, v citoch úprimný, dáva prednosť láske pred majetkom  
   
**Zememerač Rohon** – priateľ Ľudovíta, pôvodom Slovák, ale počas štúdií sa pomaďarčil. Pod vplyvom Miluše sa vracia k slovenským koreňom  
   
**Vedľajšie postavy:**  
Orieška – školský učiteľ; Barón Kostrovický – grófkin tútor; Pišta – husár; Capková – grófkina komorná;  ženci a žnice

**FORMA:**

**Žáner**: veselohra/komédia   
Vonkajšia kompozícia: **3 dejstvá**  
Téma: Príbeh lásky mladých ľudí

Idea: dá sa vydedukovať z názvu **Zmierenie alebo dobrodružstvo pri obžinkoch**

dobrodružstvo – všetky situácie, ktoré spôsobila dvojitá zámena postáv

zmierenie – **tolerancia a zmierenie medzi Maďarmi a Slovákmi** a medzi **spoločenskými vrstvami (**šľachta, inteligencia, ľud)  
– jazyk – maďarčina, nemčina, francúzština, archaizmy   
Učebnica Literatúry 2 str. 108 – 109.

(repliky Ľudovíta)