**Pavol Országh Hviezdoslav**

1849- Vyšný Kubín  1921- Dolný Kubín  
    
- 1. vlna slov. realizmu  
- Básnik, dramatik, prekladateľ, povolaním právnik  
- Študoval na základnej škole vo Vyšnom Kubíne a Jasenovej, na gymnáziu v Miškovci a Kežmarku, na právnickej akadémii v Prešove, advokátske skúšky robil v Budapešti  
- Pôsobil ako koncipient u Ladislava Nadaši- Jégeho  
- Pôsobil v Martine, Námestove a v Dolnom Kubíne ako vedúci filiálky Tatra banky  
**Znaky Hviezdoslavovej tvorby**

Používal sylabotonický veršový systém (stopovo organizovaný), na začiatku veršov je jednoslabičné slovo – jamb. Používal prevrátený slovosled – **inverziu**. Priniesol so poézie írečité slová (málo používané). Do veršov vkladal synonymické rady.   
   
**Tvorba:**  
- Najskôr písal po maďarsky, ale po preštudovaní Sládkovičovej tvorby začal aj on písať po slovensky  
- Snažil sa vymaniť z ideovej opatery starých mecenášov. Cítil potrebu niečoho nového  
- S Kolomanom Banšellom vydali v Prešove almanach **Napred**- boli nepochopení a staršia generácia ich odsúdila, generačný spor, nakoniec si mladá generácia vydobyla svoje miesto  
  
**Lyrika**  
**zb. Básnické prviesienky Jozefa Zbranského**(1868)  
-pod pseudonymom  
-vyjadril svoj citový vzťah k vlasti; velebí Jána Kollára a jeho slovanskú myšlienku  
-zbierku venoval Andrejovi Sládkovičovi  
  
**cyklus Severné žiare**  
-uverejnil svoje dojmy z prusko-francúzskej vojny  
-proti monarchii a vyzýva aj Slovákov do revolúcie, bol demokrat- proti monarchii  
-nezhodoval sa s Hurbanom, ktorý sa proti nemu postavil  
-Hurban chcel pokoj, nechcel revolučný boj  
- napísal list Sitnianskemu (šéfredaktorovi Orla) a odpovedal na kritiku  
   
-začal využívať pseudonym Hviezdoslav  
-1874- verejne sa vyslovil za práva Slovákov- musel opustiť sudcovskú funkciu- téma spravodlivosti  
   
**c. Krb a vatra**  
-*sloboda* a *spravodlivosť*  
b.Sloboda   
-túži po ideáloch, avšak uvedomuje si reálnu situáciu  
-najťaživejším problémom je *samota*- jediným východiskom je tvorivá práca  
**c. Sonety**  
-21 básní, ktoré vyšli v SP  
-oslava básnictva  
-poézia mu pomáha uniknúť z reality  
-vždy sa vracia k pozemským problémom  
-*pravda, dobro a krása*  
**c.Letorosty I.**  
b. Čo dávam, dávam z úprimnosti duše – nosná báseň (obsahuje všetky myšlienky a témy celého cyklu)  
- chce byť *úprimný* a bojuje svojimi básňami proti pokrytectvu a nepravde   
b. Ó, prajte mi ticha, žičte pokoja  
-vedome sa dáva do pozície samotára- geniálny čudák  
- chce niečo viac než ostatní  
**c. Letorosty II.**  
-intímny charakter  
-veľké životné rany- zomrela mu mama, otec aj brat  
b. Čierny rok   
-reaguje na smrť svojej matky  
b. Pustý dom  
-reaguje na bezdetné manželstvo a aj smrť rodiny  
**c. Letorosty III.**  
-sociálne a spoločenské problémy- problémy Slovákov  
b. K vám urodzeným, veľkomožným  
-kritika sociálnej nerovnosti  
b. Ó, prečo nie som víchrom  
- chcel by byť ničivý živel, ktorý zmätie všetko zlé zo sveta  
-avšak on sám ako človek nič nezmôže  
b. Mňa kedys’ zvádzal svet mi hovoriac  
-láska k slovenčine  
-vraveli mu, že slovenská reč nestojí za nič   
**c. Žalmy a hymny**  
-biblická tematika  
-myšlienky o Bohu sa menia na božský princíp *spravodlivosti*  
**c. Prechádzky jarom**  
-pocity starnúceho básnika- protiklad s jarou  
-prírodu považuje za svoj druhý domov  
-bojí sa, že neosloví mládež  
b. Ja starý, vychádzajúc  
-napriek obavám odvážne vstupuje medzi mladých  
**c. Prechádzky letom**  
-obrazy letnej prírody, slnka, chleba a práce  
-v závere aj jesenná atmosféra (polia pustnú)  
**c. Stesky**  
-smútky  
-motív *starnutia*- zmieruje sa s osudom  
b. Slovenský Prometej  
-básnik sa štylizuje do postavy Prometea a trápi ho osud slovenského národa  
**c. Dozvuky**  
-uvažuje nad postavením básnika  
-starnutie, pohľad späť, rozlúčka so životom  
b. Keď obzriem sa svojom po živote  
-analýza jeho života  
b. Nové zvuky počujem  
reaguje na tvorbu mladej generácie- moderny  
-dáva im šancu- nekritizuje ich  
**KRVAVÉ SONETY**  
-cyklus básní; august- september 1914; vydané r.1919  
-32 sonetov; 4-4-6  
- využíva sylabotonický jambický verš  
  
*Idea:*  
-hodnota života  
-nikto neunikne vojne- umierajú nevinní + smútok pozostalých  
-pokrytecké prosenie Boha o pomoc vo vojne + odvrátenie od kresťanstva  
-šťastie tých, ktorí zomreli už pred vojnou a nemuseli zažiť vojnu  
-kritizuje odvrátenie od Kristovho učenia  
-výchova a morálka ľudí, ktorí začali vojnu  
-ukazuje ako on trpí vojnou  
-príčina vojny- egoizmus  
-odhaľuje svoju psychiku, ako trpí  
-volá k Bohu, aby ukončil vojnu a zachránil slovanstvo  
-v polovici zvrat- venuje sa otázkam okolo vojny  
-vzýva mierotvorcu, ktorý ukončí vojnu  
-monológ o tom, či je vojna očistou  
- kritizuje Puškinove teórie (Rusko- stred slovanského sveta)  
-v závere sa témy opakujú  
-posledný sonet- posolstvo- lúči sa s piesňami krvavými, krv tento cyklus rámcuje

**Verše:**  
„A národ oboril sa na národ  
  s úmyslom vraždy, s besom skaziteľa  
  kres spráskal pušiek zahrmeli delá  
  zem stene, piští vzduch, rvú vlny vôd (v týchto veršoch sa básnik pýta, kto je zodpovedný za toto krvi prelievanie, za hrôzu a utrpenie) a odpovedá:  
  „to ona panovačnosť nadutá“ – vidí príčinu v egoizme mocných silných štátov, ktorým ide o prospechárstvo a moc, posledné verše vyjadrujú túžbu básnika po mieri:  
„ó vráť sa skoro mieru milený!  
Zavítaj s ratolesťou olivovou  
a buď nám zdravím, veselím i chôvou,  
v snažení ostňom, kovom v rameni!

**Veľká epika**  
**skl. Hájnikova žena**  
-lyricko - epická skladba  
-skladá sa z Pozdravu, 15 spevov, Zbohom  
-osud hájnika Michala Čajku a jeho ženy Hanky  
(viď. Maturitná otázka č.10)  
**epos Ežo Vlkolinský**  
-hovorí o zemanoch a sedliakoch- chce rovnosť  
-materiál čerpal zo spomienok na život z rodiska- Vlkolín- Vyšný Kubín  
-pochádzal z drobných zemanov- lepšie ich poznal  
-viac dejových línií- vzťahy medzi zemanmi  
-Ežo si chce vziať sedliačku Žofku Bockovú, ale jeho mama Ester je proti tomu  
-strýko Eliáš podporí Eža i keď nesúhlasí so spojením sedliactva a zemianstva- chce nahnevať Ester  
-zmierlivý koniec- dojímavá scéna s vnúčikom Benkom  
**e. Gábor Vlkolinský**  
-riešenie zemianskych problémov  
-morálny úpadok zemianstva  
-jediným riešením je sobáš so sedliačkou  
-dej prichádza k rovnakému záveru ako v Ežovi, ale iným spôsobom  
-dej- postupnný hospodársky i morálny úpadok poprednej zemianskej rodiny Šimona Vlkolinského  
-Gábor, po tom, čo sa jeho súrodenci rozleteli po svete a jeho rodičia prepadli vášni alkoholu, zostáva so svojím zemianstvom celkom sám  
-odmieta ho aj dievča, ktoré mu sľúbili  
-Ežo mu poradí, aby sa priženil k Blažkovcom- do sedliackej rodiny  
   
-deje oboch eposov prebiehajú takmer paralelne  
-obe diela- umelecká rodinná kronika  
- spomínajú sa v nich aj udalosti vonkajšieho sveta  
-objektívny vývoj smerujúci k naplneniu idey rovnosti  
   
**KRÁTKA EPIKA**  
  
**1.Menšie epické skladby**  
Bútora a Čútora- poviedkový sujet- úsmevná skladba; láska zničí susedské spory  
Na obnôcke  
V žatvu- jednoduché črty bez pevnejšieho deja  
-problematika majetkových vzťahov, ktoré narúšajú vzájomné ľudské spolužitie:   
Poludienok, Večera, Prvý záprah  
**2.Biblické epické básne:**  
-aj obrazné zobrazenia skutočnosti  
báseň Agar- osudy matky Agar a jej syna Izmaela, ktorí boli vyhnaní z Abrahámovho domu; pripomína postavenie Slovenska v Uhorsku  
Ráchel- vyvraždenie detí Herodesom; utrpenie národa  
Kain  
Vianoce- história ľudstva a zmysel jeho vývinu  
Sen Šalamúnov  
**3.Kratšia epika:**  
-pôvodne žáner balady:  
epické skladby- U kaplice; Anča; Zuzanka Hraškovie  
Roľnícka tematika- Oráč a kosec  
Historická tematika- Rastislav; Pribina; Ľútosť Svätoplukova  
Povesti- Jánošíkova stupaj  
Fantastický námet- Pomsta mŕtvych; Topeľci  
  
**Dráma**  
Herodes a Herodias  
-tragédia v 5 dejstvách  
-5 stopový jambický verš bez rýmov  
-časť je aj próza  
-biblicko-historická tematika- Ján Krstiteľ a Salome  
-zameriava sa na potrestanie zla, vykreslenie postáv  
- veľmi výpravná a zložitá na scénickú úpravu  
-inšpiroval sa starovekými dejinami židovského národa a Bibliou  
-životné osudy Herodesa Antipa a jeho druhej ženy- Herodiady  
-Herodes- typ nadutého, krutého vládcu- ide mu iba o moc  
-Herodiada- vhodná partnerka- túžba po vláde a ženská prefíkanosť  
-Jochanan- Ján Krstiteľ- hlásateľ kresťanstva, kritik vládcov a tyranov, zaplatí za to životom  
-spupnosť tyrana neujde odplate- Herodesa porazí arabský kráľ Aretas za pohanenie svojej dcéry Tamary, jeho prvej ženy, ktorú vyhnal  
-Herodes a Herodias do vyhnanstva

**PAVOL ORSÁGH HVIEZDOSLAV (1949 – 1921)**  
- narodil sa, žil a zomrel na Orave, pochádza zo zemianskej rodiny  
- je to najväčší slovenský básnik, pseudonym Hviezdoslav si zvolil preto, že chcel, aby jeho tvorba obsahovala všetko od zeme po hviezdy.  Písal lyriku, veršovanú epiku, verš. Drámu  
**Znaky Hviezdoslavovej poézie**  
1. Všetky básne sú napísané v jambe – jamb je netypický pre slovenskú literatúru, básne sú „ťažké“  
2. Na začiatku verša je vždy jednoslabičné slovo  
3. Priniesol skrátené slová, aby mu vyšiel jamb  
4. Hviezdoslav používa prevrátený – obrátený slovosled – inverziu  
5. Priniesol írečité ľudové slová (málo používané)  
6. Priniesol novotvary  
7. Synonymický rad – viacero synoným za sebou  
  
***LYRIKA***- napísal 8 veľkých básnických cyklov: Sonety, Letorosty, Žalmy a hymny, Prechádzky jarom, Prechádzky letom, Stesky, Dozvuky, Krvavé sonety  
V zbierkach sa zaoberal rôznymi úvahami  o prírode, vesmíre, ľudskom konaní, o nespravodlivosti, o pravde, dobre, kráse, zamýšľa sa nad zmyslom ľudského života. Básnik pomaly prechádza od osobných problémov k problémom života slovenského ľudu (vykorisťovanie, bieda, úpadok morálky) a obviňuje pánov z ťažkého položenia ľudu. Významná je báseň Ó PREČO NIE SOM VÍCHROM – autor tu túži, aby bol víchrom, aby mohol odfúknuť ľudské zlo, aby zmizli zlodeji, ľudské klamstvo...   
V Prechádzkach jarom a letom opisoval krásu hornooravskej prírody, vedie rozhovory s kvetmi, stromami, vtáčaťom...  
V zbierke Dozvuky žiali nad ubúdaním tvorivých síl, lúči sa, prestal tvoriť. Vypuknutie 1. sv. vojny ho prinútilo zareagovať a napísal svoj najkrajší básnický cyklus  
  
**Krvavé sonety**- sú vyvrcholením jeho tvorby, napísal ich v r. 1914, vyšli až v r. 1919   
- skladajú sa z 32 sonetov (sonet = znelka sa skladá zo 14 veršov, u Hv. je usporiadaný 4+4+6, každý sonet je vlastne samostatná ucelená myšlienka)   
- cyklus má 3 časti:  
1. začína sa úvodnou básňou A NÁROD OBORIL SA NA NÁROD  
- podáva tu obraz 1. svet. vojny, jej hrôz, dôsledkov, vojnové besnenie prirovnáva k besneniu dravcov, poukazuje na to, že vo vojne zomierajú ľudia, ktorí priniesli ľudstvu veľké hodnoty  
2.  začína básňou KTO ZAPRÍČINIL TENTO ÚPADOK, ZOSUROVENIE, ZDIVOČENIE  
MRAVOV? - prichádza k záveru, že je to egoizmus jednotlivých národov, ktoré tužia po zbohatnutí,  
podáva ostrú kritiku spoločnosti, kultúry, vzdelanosti, náboženstva, lebo nedokázali  
zabrániť stáročným útrapám ľudstva a krviprelievania.  
3. začína básňou Ó, VRÁŤ SA SKORO, MIERU MILENÝ   
- vyjadruje túžbu po mieri a vieru v lepšiu spoločnosť, túži, aby sa vytratila nenávisť medzi národmi, aby nebolo viac obetí, túži, aby zavládlo porozumenie, bratstvo a mier  
  
***EPIKA***  
Hájnikova  žena - lyricko-epická reflexívna skladba  
- hlavná myšlienka: rozpor medzi svetom chalúp a svetom kaštieľov, vyzdvihnutie morálnych a mravných vlastností slovenského ľudu. Kompozícia: Pozdrav – prológ, 15 kapitol, Zbohom – epilóg  
Hlavné postavy:  
Michal Čajka – mladý horár, ktorý slúži v panstve grófa Villániho  
Hanka Čajková – žena Michala Čajku  
Artuš Villáni – mladý gróf, zvrhlík – predstavuje svet kaštieľov  
Prológ - „Pozdravujem vás lesy, hory, z tej duše pozdravujem vás.“- oslava prírody, obraz jej čistoty a krásy   
dej v 15 kapitolách  
- zomrie starý hájnik Čajka, jeho syn Michal dostáva jeho miesto, ožení sa s Hankou, žijú v horárni, uprostred krásnej prírody, chalupa je symbol ľudu a predstavuje istotu  
- Artuš Villáni (grófov syn) vidí Hanku v kostole, veľmi sa mu páči a príde ju navštíviť,  chce sa napiť a za to jej aj zaplatí, Hanka je nahnevaná, na druhej návšteve ju Artuš obťažuje, no Hanka mu utečie (mužovi o ňom nepovie), na tretej návšteve ho v sebaobrane zabije, vinu na seba zoberie Michal a idú ho súdiť  
- Hanka ide k rodičom, kde nenachádza pochopenie, mama jej umiera, Hanka sa zblázni a keď majú vyriecť rozsudok nad Michalom, príde do súdnej siene a vykrikuje, že ona zabila grófa, súd ich prepustí (nemôže ju súdiť, keď je šialená)  
- Hanke sa narodí  dieťa, vyzdravie, v hájovni zavládne pokoj a mier. Michal zachráni život grófa Vilániho (zastaví zdivené kone), ten sa mu chce odvďačiť, núka mu zlato, ale Michal si želá len odpustenie za vraždu jeho syna a jeho želanie je splnené.  
Dej je prerušovaný rôznymi opismi, ľudovými piesňami, úvahami, v ktorých sa zamýšľa nad svetom pánov a ľudu, uvažuje o šťastí, o spoločnosti, o morálke, príroda dokresľuje dej.  
Epilóg – autor opakuje slová z prológu „Pozdravujem vás lesy, hory, z tej duše pozdravujem vás.“ - príroda tu zohrala veľkú časť, lebo človek len v lone prírody môže žiť v harmónii.  
   
**Ežo Vlkolínsky**  -  epos  
 (Vlkolínec je vlastne Vyšný Kubín, Hviezdoslav tu opisuje aj staré zvyky oravskej dediny)  
- téma: Vzťah zemianstva a ľudu, Hviezdoslav správne postrehol, že pyšné, arogantné zemianstvo  splynie s ľudom,  lebo doba sa zmenila.  
Dej: Hrdá zemianka Estera, vdova po Beňovi Vlkolínskom z Vlkolína bráni svojmu  
synovi Ežovi, aby si zobral za ženu sedliacke dievča Žofku Bockovie. Keď nadobudol spor  
obrovské rozmery a zemania v ňom preukazujú svoju nadradenosť nad sedliakmi, Ežo  
Vlkolínsky odchádza z domu a oženil sa so Žofkou, prichýli ich strýko Eliáš (Esterin brat)   
- ich spor nakoniec vyrieši Ežov syn Benko, ktorý si svojou detskou nevinnosťou podmaní starú mamu a ona sa so synom uzmieri  
Gábor Vlkolínsky  - epos o materiálnom i spoločenskom úpadku zemianstva  
Všetky zemianky Gábora odmietajú, lebo matka pije. Po smrti matky začína piť aj Gáborov otec. Gábor sklamaný svojím životom sa pokúsi o samovraždu, ale zabráni mu v tom Ežo a nahovorí ho, aby si zobral za ženu dcéru sedliaka Blažku.  
   
**VERŠOVÉ SYSTÉMY   
1. Časomerný veršový systém bol založený na striedaní krátkych a dlhých slabík a dominoval v období klasicizmu v tvorbe J. Hollého a J. Kollára;   
2. Sylabický veršový systém prevládol v slovenskej poézii v štúrovskom období a opieral sa o ľudovú slovesnosť;   
3. Tonický veršový systém sa zakladá na rovnakom počte prízvukov v jednotlivých veršoch. Pre slovenčinu je tento veršový systém nevhodný.  
4. Sylabotonický veršový systém sa buduje na striedaní prízvučných a neprízvučných slabík a na zachovávaní rovnakého počtu slabík v jednotlivých veršoch – je to obdobie od Hviezdoslava po voľný verš;   
   
Sylabotonický veršový systém (slabično-prízvučná prozódia)  sa opäť opiera o stopovú organizáciu veršov. Dôležitá však nie je dĺžka slabiky, ale jej prízvučnosť, resp. neprízvučnosť, teda slovný prízvuk. Sylabotonická prozódia pozná len tri stopy, a to trochej (- u), jamb (u -) a daktyl (- u u)  
 Rozlišujeme teda verše trochejské, daktylské, daktylotrochejské a jambické. Sylabotonická prozódia dosť výrazne narúša rytmicko-syntaktický paralelizmus, veršové presahy sú veľmi časté.   
Jambický verš začali do našej poézie zavádzať Vajanský a Hviezdoslav.  
Pre Hviezdosl. verš je typický veršový presah, to znamená, že verš a veta sa nekryjú. Často používa jamb.  
Jamb je dvojslabičná básnická stopa, skladajúca sa z prvej slabiky krátkej a druhej dlhej, prípadne prvej neprízvučnej a druhej prízvučnej (u -).  
Jamb nie je pre slovenčinu prirodzený, je prirodzený pre gréčtinu. V slovenčine ho možno ho dosiahnuť tak, že na začiatok veršov sa kladú najmä jednoslabičné (jako keď, nie, len)  a trojslabičné slová, čím sa dosahuje, že slovné prízvuky vychádzajú na párne slabiky. Nazývame to aj anakrúza = predrážka (gréc. odstrčenie)    
Kto zapríčinil tento úpadok, zosurovenie, zdivočenie mravov? Čo ľudstvo zviedlo s ducha veličavou   
vbŕsť do bahna? Ký upír to a mlok, z pŕs sajúci mu i dnes žitia mok...**