**Abstrakt**

Biologická olympiáda kategória A

Posterová časť

**Názov:** Bazídiové huby v Turzovskej doline v Gelnici

**Autor:** Peter Varga

**Škola:** Gymnázium Gelnica, SNP 1, Gelnica

Práca sa zaoberá dokumentáciou výskytu bazídiových húb v oblasti Turzovskej doliny v lokalite nad Mokré pole a Lesný pán, v najideálnejšom a najbľúbenejšom mieste na ich zber v Gelnici a okolí. Fotografie pochádzajú z obdobia mesiacov jún-október z dvoch hubárskych sezón 2019-2020. Oblasť navštevujú miestni aj cudzí hubári. Rizikom je tu veľké množstvo opustených štôlní, píng a častých prepadlísk s náhlym zosuvom pôdy. Okrem toho sú tu aj rizikové miesta s vysokým obsahom kovov, ktoré sa dostávajú do húb, ktoré na takých podkladoch s banskou hlušinou rastú. Na základe analýz v spolupráci s FMMR TUKE v Košiciach metódou FAAS sme zistili, že v plodniciach masliakov (*Suillus luteus)* boli najvyššie množstvá železa a medi. Hríb smrekový, rýdzik pravý a masliak smrekovcový ,,čakajú“ pre vzniknutú situáciu s koronakrízou na analýzu kovov v zamrazenom stave. Súčasťou práce je navrhnutý leták s upozornením na riziká, informáciou o výsledkoch analýz a ochranu krás prírody pre všetkých návštevníkov. Bude inštalovaný na viditeľných miestach v turistických prístreškoch.