## 

Krajské pracovisko NIVaM v Košiciach

**Plán profesijného rozvoja**

**Program vzdelávania: Využitie portfólia v procese sebarozvoja pedagogického zamestnanca**

**Druh vzdelávania: inovačné vzdelávanie**

**Program č.: 7/2019 - IV**

**Kód skupiny: KEA06\_7\_2020\_PN3\_2022\_NPT**

**Autor/ka ZP: Mgr. Miroslava Petríková**

**Pracovisko autora ZP: Gymnázium Gelnica, SNP 1, 056 01 Gelnica**

**Kategória PZ, podkategória PZ, kariérový stupeň autora:** Učiteľ - učiteľ strednej školy,

Samostatný pedagogický

zamestnanec

**Rok: 2022**

**Plán osobného rozvoja**

(Bedrnová, E. - Nový, I., 2004):

1. **Cieľ:**

* pracovať ako učiteľka na vyššej odbornej úrovni a samostatne vypracovať pedagogickú dokumentáciu ako je Školský výchovno-vzdelávací plán ŠKVP v predmetoch ANJ a NEJ na kvalitnej úrovni, čo vyžaduje zdokonaliť sa v oblastiach formulácie cieľov, obsahových a výkonových štandardov, prierezových tém, poznať ISCED 2 a ISCED 3 pre jazykové vzdelávanie. Tento cieľ plánujem naplniť v priebehu 1 roka.
* spolupracovať so zahraničnými školami v medzinárodných výmenách a v priebehu 2-3 rokov uspieť v projekte Erasmus Plus s možnosťou vysielať žiakov Gymnázia v Gelnici na študijné pobyty do zahraničia.

1. **Súčasná situácia:**

V súčasnosti dokážem vypracovať výchovno-vzdelávací plán pre vyučovací predmet a triedu v súlade s ŠKVP, ktorý vypracovali kolegyne, prípadne v ŠKVP viem vykonať menšie zmeny ako doplniť novú tému pri zmene používanej učebnice, prípadne doplnenie obsahového a výkonového štandardu.

Gymnázium Gelnica v minulosti spolupracovalo s partnerskými školami v Nemecku a Švédsku, išlo o krátkodobé týždenné výmeny študentov. Táto spolupráca však už niekoľko rokov nebola nadviazaná. Z tohto dôvodu som absolvovala webináre ku tvorbe medzinárodných projektov, napísala konkrétne projekty na spoluprácu (Erasmus Plus neúspešný). Zatiaľ už 2 roky spolupracujem v online projektoch eTwinning, kde predpokladám nadviazanie nových kontaktov, nájdenie partnerskej školy pre študentov nášho gymnázia a tým zvýšenie kreditu našej školy.

1. **Možnosti rozvoja**

* inovačné alebo aktualizačné vzdelávania NIVAM Košice
* samo-štúdium pedagogickej dokumentácie a odbornej literatúry
* konzultovanie s kolegyňami v PK
* konzultácie a webináre k medzinárodným projektom a najmä osobná konzultácia k projektu Erasmus Plus, aby bol projekt úspešný

1. **Voľba a prostriedky**

Práca na plnení mojich najdôležitejších cieľov prebieha aj aktuálne, ale po získaní 1. atestácie chcem venovať maximum času naplneniu mojich cieľov: najneskôr do 1 roka v oblasti zdokonalenia sa v tvorbe ŠKVP a maximálne do 2 rokov získanie akreditácie pre vysielanie našich študentov do zahraničia.

* účasť na vzdelávaniach a samo-štúdium (aktuálne a najneskôr do 1 roka)
* vypracovanie projektov na získanie akreditácie pre vysielanie študentov do zahraničia

1. **Dôkazy o sebarozvoji**

* samostatne vypracovaný ŠKVP pre nemecký jazyk, ktorý si vyžaduje aktualizáciu, odovzdaný riaditeľovi školy (September 2023)
* vypracovanie žiadosti o akreditáciu pre vysielanie mobilít - študentov pre dlhodobé študijné pobyty v zahraničí v projekte Erasmus Plus (šk. rok 2023/2024)