**Gymnázium, SNP 1, 056 01 Gelnica**

# **Plán práce koordinátora prevencie v školskom roku 2018/2019**

**Organizácia práce:**

Plán činnosti vychádza z Plánu práce školy, z potrieb školy, z náplne práce koordinátora prevencie, v spolupráci s výchovnou poradkyňou Mgr. Kamilou Blahovskou, Žiackou školskou radou, triednymi učiteľmi a so školskou psychologičkou Mgr. Soňou Matzovou. Metodicky bude činnosť usmerňovaná CPPPaP v Spišskej Novej Vsi a Centrom špeciálno-pedagogického poradenstva Gelnica.

Hlavné úlohy a činnosť výchovného poradenstva sú v súlade so Zákonom č.245/2008 Z. z. o výchove a vzdelávaní (Školský zákon), v súlade s ďalšími platnými vyhláškami a metodickými pokynmi, s Dohovorom o právach dieťaťa.

**Hlavná náplň práce koordinátora prevencie v šk. roku 2018/2019:**

1. **Ľudské práva, práva detí, antidiskriminácia, národnostné menšiny, cudzinci**

* Uskutočňovať vzdelávacie aktivity v oblasti dodržiavania ľudských práv
* Predchádzať všetkým formám diskriminácie, xenofóbie, antisemitizmu, intolerancie, extrémizmu a rasizmu a v oblasti problematiky migrácie.
* Dbať na dôsledné uplatňovanie zákazu všetkých foriem diskriminácie a segregácie.
* Eliminovať nežiaduce javy, akými sú priestorové, organizačné, fyzické a symbolické vylúčenie alebo oddelenie rómskych detí a žiakov v dôsledku ich etnickej príslušnosti

1. **Zdravý životný štýl**

* Venovať zvýšenú pozornosť prevencii užívania alkoholu a tabaku a odvykaniu od nich,
* Informovať žiakov o škodlivých a vedľajších účinkoch nelegálnych a dopingových látok.
* Realizovať prevenciu drogových závislostí a prevenciu rizikového správania detí a žiakov pod gesciou regionálneho centra pedagogicko-psychologického poradenstva a prevencie (ďalej len „CPPPaP“).
* informovať zákonných zástupcov o preventívnych aktivitách školy, ako aj o možnostiach odbornej pomoci, ktorú poskytujú CPPPaP.
* Realizovať dotazník protidrogovej prevencie

1. **Bezpečnosť a prevencia**

* Zabezpečovať spoluprácu so školským psychológom, odbornými zamestnancami príslušného CPPPaP
* Realizovať u žiakov dotazník prevencie šikanovania
* Informovať o rizikách práce v zahraničí a o prevencii pred neľudským zaobchádzaním, obchodovaním s ľuďmi a otrockou prácou

**Ďalšie úlohy koordinátora v oblasti prevencie**

* poskytnúť potrebné informácie a preventívne konzultácie študentom a ich zákonným zástupcom
* usmerňovať pedagogických zamestnancov v oblasti prevencie na triednických hodinách
* snažiť sa vzbudzovať záujem študentov o mimoškolskú aktivitu
* podporovať a upozorniť na kultúrne a umelecké aktivity zamerané na prevenciu
* zvýšiť informovanosť rodičov o možnosti a rizikách užívania drog a ako tomu

predchádzať

* tvorba násteniek, plagátov, výtvarných prác a projektov
* prispievať na webovskú stránku školy

**Časový harmonogram prevencie sociálno-patologických javov**

**September**

* Vypracovať harmonogram prevencie sociálno-patologických javov na šk. rok 2017/2018
* Oboznámenie žiakov so školským poriadkom školy
* Zabezpečiť spoluprácu s CPPPaP v Spišskej Novej Vsi
* Účelové cvičenie v nižších ročníkoch
* Spolupracovať s triednymi učiteľmi pri tvorbe Plánu triedneho učiteľa
* Svetový deň srdca
* Biela pastelka – verejná zbierka na pomoc nevidiacim

**Október**

* Jesenná výzdoba – súťaž tried vo vyzdobení triedy na tému „jeseň“
* Zdravá prestávka
* Október – mesiac úcty k starším – na hodine výtvarnej výchovy pripraviť pozdrav pre starých rodičov, na triednickej hodine venovať pozornosť starším ľuďom
* Pripraviť materiál na triednické hodiny o ľudských právach a právach dieťaťa
* Burza SŠ
* Celoškolské divadelné predstavenie

**November**

* Živá knižnica – skutočný príbeh zo života vyliečeného narkomana
* 20. november Svetový deň bez fajčenia – 18. 11. 2016 pripraviť nástenku o nepriaznivých účinkoch fajčenia a výzva ku dňu strávenému bez tabaku
* Anonymný dotazník na identifikáciu skúsenosti študentov s ľahšími drogami

**December**

* 1. december – Svetový deň boja proti AIDS – zúčastniť sa kampane Červené stužky
* Mikulášske darčeky – pri príležitosti Mikuláša obdariť maličkosťami vlastnej výroby svojich spolužiakov
* Súťaž o najkrajšie vyzdobenú triedu na tému „Vianoce“
* Vianočný program – vianočné zvyky, tradície, hodnoty
* Zážitková beseda na tému obchodovanie s ľuďmi

**Január**

* Prednáška príslušníkov polície Slovenskej Republiky na tému „ trestno-právna zodpovednosť maloletých, mladistvých a dospelých osôb“
* Diskusia na triednických hodinách na tému „negatívny vplyv médií na mladého človeka“
* Čas polročných vysvedčení – prezentácia pre všetkých triednych učiteľov (môžu využiť na TH)

**Február**

* Valentín – odkazovka pre vyjadrenie sympatií a priateľstva medzi študentmi
* Diskusia na tému láska, partnerské vzťahy a rodina
* Deň otvorených dverí gymnázia
* Pripraviť materiál na TRH o tolerancii, diskriminácii, extrémizme

**Marec**

* Súťaž vo výzdobe tried na tému „Veľká noc“
* Marec- mesiac knihy - diskusia o knihách
* V spolupráci s triednymi učiteľmi pripraviť aktivity týkajúce sa problému šikanovania
* Monitorovanie šikanovania – dotazník o výskyte šikanovania v triedach

**Apríl**

* Deň narcisov – zapojenie sa do zbierky na liečbu rakoviny
* Diskusia na tému alkoholizmus na triednických hodinách
* Deň zeme – aktivity pre študentov a tvorba plagátov
* Návšteva kina v Margecanoch

**Máj**

* Obraz pre mamu - pri príležitosti Dňa matiek poukázať na úctu a rešpekt voči rodičom a vytvoriť koláž z fotiek svojej rodiny na hodine výtvarnej výchovy
* 10. máj Svetový deň „pohybom ku zdraviu“- športové aktivity pre študentov

**Jún**

* Svetový deň boja proti drogám – v spolupráci s pedagogickými zamestnancami zorganizovať Deň gymnázia
* Na hodinách telesnej výchovy zdôrazňovanie významu športu v súvislosti s projektom Zober loptu, nie drogy

V Gelnici 9. 9. 2018 Vypracovala Mgr. Kristína Vargová

koordinátorka prevencie