**Gymnázium, SNP 1, Gelnica**

**Plán práce školského koordinátora vo výchove a vzdelávaní pre prevenciu závislostí**

Školský rok 2023/2024

**Mgr. Kristína Vargová**

Prevencia drogových závislostí a iných sociálno-patologických javov v školách je dôležitou súčasťou systému preventívnych aktivít zameraných na ochranu detí v zmysle dodržiavania medzinárodných dohovorov, najmä Deklarácie práv dieťaťa, Dohovoru o právach dieťaťa a je v súlade s Národnou protidrogovou stratégiou.

Cieľom prevencie je rozvíjať, formovať a prehlbovať u žiakov praktické uplatňovanie zdravého životného štýlu. Preventívne opatrenia voči drogovým závislostiam a iným sociálno-patologickým javom sú jednou z foriem, ktoré prispievajú k humanizácii a demokratizácii školského prostredia.

Cieľom výchovy a vzdelávania v oblasti primárnej prevencie závislostí je realizovať aktivity v širšom kontexte prevencie sociálno-patologických javov vedúce k formovaniu zdravého životného štýlu a utváraniu optimálnych podmienok pre rozvoj osobnosti jednotlivca.

**Úlohy koordinátora v oblasti primárnej prevencie :**

* v spolupráci s vedením školy iniciovať preventívne aktivity a koordináciu prevencie ako integrálnu súčasť výchovno-vzdelávacieho procesu
* plniť úlohy školského poradcu v otázkach drogovej prevencie
* monitorovať a analyzovať situáciu v škole z pohľadu užívania legálnych a nelegálnych drog v priestoroch školy
* poskytovať preventívno-výchovné konzultácie žiakom a ich zákonným zástupcom
* koordinovať a metodicky usmerňovať preventívnu a informačnú činnosť pedagogických zamestnancov, ale i žiakov
* v zmysle programov podpory a ochrany detí a mládeže podporovať nielen talentovanú, ale aj problémovú, resp. rizikovú mládež
* podporovať kultúrne a umelecké aktivity zamerané na posolstvo života bez drog
* informovať žiakov, zákonných zástupcov o činnosti preventívnych, poradenských a iných odborných zariadení a o preventívnych programoch organizovaných školou
* v zmysle Deklarácie práv dieťaťa v školách a v školských zariadeniach zabezpečovať aktívnu ochranu detí. Monitorovať zmeny v správaní detí a zabezpečiť opatrenia proti šíreniu drog v školskom prostredí
* spolupracovať s výchovným poradcom v škole, školskou psychologičkou, s triednymi učiteľmi, Mestskou políciou, CPaP v Gelnici

Ďalšie činnosti :

* poskytnúť metodické materiály a pomôcky pre žiakov, učiteľov, rodičov
* organizovať besedy, prednášky na zvolené témy

**Obsahová náplň práce koordinátora prevencie**

**1. Smerom k vedeniu školy:**

- predložiť plán práce školy v oblasti prevencie závislostí a sociálnej patológie

- viesť evidenciu a dokumentáciu rizikových žiakov, predbežne informovať o aktuálnej situácii v uvedenej oblasti na škole

- poskytovať informácie o možnostiach spolupráce s CPaP, ako aj s nadväznými inštitúciami a organizáciami

- spolu s výchovným poradcom a vedením školy riešiť priestupky žiakov v súvislosti so zneužívaním drog a výskytom sociálno-patologických javov

**2. Smerom k triednym učiteľom a ostatným pedagogickým pracovníkom:**

- pomáhať triednym učiteľom v otázkach poradenstva pri riešení problémov súvisiacich so zneužívaním drog a výskytom sociálno-patologických javov

- pomáhať pri organizovaní a zabezpečovaní preventívnych aktivít so žiakmi

- sprostredkovať a dohliadať na realizáciu opatrení a doporučení CPaP ohľadom problémových žiakov v uvedenej oblasti

**3. Smerom k rodičom:**

- zvyšovať informovanosť rodičov o možnosti a rizikách zneužívania drog a výskyte sociálno-patologických javov

- zvyšovať informovanosť rodičov o trestnoprávnej zodpovednosti mládeže v uvedenej oblasti

**4. Smerom k žiakom:**

- zabezpečovať realizáciu preventívnych aktivít pre žiakov

- realizovať individuálne poradenstvo pre ohrozených a rizikových žiakov

- realizovať prieskumy aktuálnej situácie v zneužívaní drog a vo výskyte sociálno-patologických javov

- aktualizovať nástenky s tematikou zdravého životného štýlu

**Ďalšie aktivity v rámci prevencie závislosti a sociálno-patologických javov:**

* prieskum drogovej scény na škole pomocou dotazníka
* prieskum zameraný na identifikáciu sociálno-patologických javov – šikanovanie, kyberšikanovanie
* tvorba plagátov a výtvarných prác
* využívanie videoprogramov s programom prevencie
* využívanie zážitkových foriem práce so žiakmi, ktoré sú zamerané na formovanie, či zmenu postoja k drogám a sociálno-patologických javov
* využívanie násteniek, tvorba článkov na stránku školy

**Časový harmonogram prevencie sociálno-patologických javov**

**September**

* vypracovať harmonogram prevencie sociálno-patologických javov na šk. rok 2023/2024
* oboznámiť žiakov so školským poriadkom školy a zmenami v ňom
* zabezpečiť spoluprácu s CPaP v Gelnici
* spolupracovať s triednymi učiteľmi pri tvorbe Plánu triedneho učiteľa
* Svetový deň srdca – AKTIVITA ZAMERANÁ NA PODPORU ZDRAVÉHO ŽIVOTNÉHO ŠTÝLU
* Biela pastelka – verejná zbierka na pomoc nevidiacim – AKTIVITA ZAMERANÁ NA PODPORU DOBROVOĽNÍCTVA

**Október**

* Jesenná výzdoba – súťaž tried vo vyzdobení triedy na tému „jeseň“ – AKTIVITA ZAMERANÁ NA BUDOVANIE TÍMOV A POZITÍVNEJ KLÍMY V TRIEDE
* Zdravá prestávka - AKTIVITA ZAMERANÁ NA PODPORU ZDRAVÉHO ŽIVOTNÉHO ŠTÝLU
* Pripraviť imatrikuláciu študentov v spolupráci s triednymi učiteľmi a výchovnou poradkyňou – AKTIVITA ZAMERANÁ NA UĽAHČENIE ADAPTÁCIE NOVOPRIJATÝCH ŽIAKOV ŠKOLY
* Pracovná porada koordinátorov prevencie

**November**

* Zorganizovať aktivity v rámci Európskeho týždňa boja proti drogám – beseda, nástenka, materiál na triednické hodiny
* Zorganizovať aktivity k medzinárodnému dňu tolerancie (16.11.) - beseda, prezentácie, podcasty – AKTIVITA ZAMERANÁ NA PODPORU ĽUDSKÝCH PRÁV A KULTÚRY TOLERANCIE MEDZI MLADÝMI ĽUĎMI
* Burza SŠ

**December**

* 1. december – Svetový deň boja proti AIDS – zúčastniť sa kampane Červené stužky - AKTIVITA ZAMERANÁ NA PODPORU ZDRAVÉHO ŽIVOTNÉHO ŠTÝLU
* V spolupráci s výchovnou poradkyňou pripraviť aktivity poukazujúce na problematiku šikanovania – triednické hodiny (Metodické usmernenie č. 7/2006 – R) – AKTIVITA ZAMERANÁ NA PREVENCIU, IDENTIFIKÁCIU A INTERVENCIU ŚIKANOVANIA, KYBERŠIKANOVANIA A NENÁVISTNÝCH PREJAVOV *(odporúčané materiály zo SPRIEVODCU ŠKOLSKÝM ROKOM 2023/2024 (minedu) – Čo robiť keď...str. 36, WEBINÁRE na rôzne témy – str. 35, PODCASTY na rôzne témy – str. 35)*
* DOD 9 – Deň otvorených dverí gymnázia pre deviatakov – AKTIVITA ZAMERANÁ NA ZLEPŠENIE SPOLUPRÁCE SO ZÁKONNÝM ZÁSTUPCOM ŽIAKA
* Súťaž o najkrajšie vyzdobenú triedu na tému „Vianoce“ - AKTIVITA ZAMERANÁ NA BUDOVANIE TÍMOV A POZITÍVNEJ KLÍMY V TRIEDE
* Vianočný program – vianočné zvyky, tradície, hodnoty

**Január**

* DOD 5 – Deň otvorených dverí gymnázia pre piatakov - AKTIVITA ZAMERANÁ NA ZLEPŠENIE SPOLUPRÁCE SO ZÁKONNÝM ZÁSTUPCOM ŽIAKA
* Príprava a realizácia dotazníkov o šikanovaní pre jednotlivé triedy gymnázia - AKTIVITA ZAMERANÁ NA PREVENCIU, IDENTIFIKÁCIU A INTERVENCIU ŚIKANOVANIA, KYBERŠIKANOVANIA A NENÁVISTNÝCH PREJAVOV

**Február**

* Valentín – odkazovka pre vyjadrenie sympatií a priateľstva medzi študentmi
* Pripraviť materiál na TRH o tolerancii, diskriminácii, extrémizme - AKTIVITA ZAMERANÁ NA PODPORU ĽUDSKÝCH PRÁV A KULTÚRY TOLERANCIE MEDZI MLADÝMI ĽUĎMI, AKTIVITA ZAMERANÁ NA PODPORU KRITICKÉHO MYSLENIA

**Marec**

* Monitorovanie užívania ľahkých drog študentmi školy - dotazník v jednotlivých triedach – AKTIVITA ZAMERANÁ NA PREVENCIU PATOLOGICKÝCH JAVOV
* Beseda o vnútornom prežívaní – AKTIVITA ZAMERANÁ NA TÉMU DUŠEVNÉHO ZDRAVIA A PSYCHICKÝCH PORÚCH

**Apríl**

* Deň narcisov – zapojenie sa do zbierky na liečbu rakoviny **-** AKTIVITA ZAMERANÁ NA PODPORU DOBROVOĽNÍCTVA
* Deň zeme – aktivity pre študentov – AKTIVITA ZAMERANÁ NA PODPORU ENVIRONMENTÁLNEJ TÉMY
* Organizácia poznávacieho pobytu do Londýna/Talianska

**Máj**

* Rozlúčka so štvrtákmi
* Poznávací pobyt do Londýna/Talianska

**Jún**

* Deň gymnázia
* Vyhodnotenie dotazníkov o šikanovaní a o užívaní ľahkých drog

**Aktualizácia plánu podľa potreby.**

**V Gelnici 10. 9. 2023 Vypracovala: Mgr. Kristína Vargová**