**G y m n á z i u m GELNICA, SNP 1, 056 01**

**P L Á N kurzu Ochrany života a zdravia**

Organizačné, materiálne, technické a zdravotné zabezpečenie kurzu

študentov 3. ročníka a triedy septima v školskom roku 2014/2015.

Kurz sa koná v zmysle učebných osnov stredných škôl v SR schválených Ministerstvom školstva Slovenskej republiky dňa 7. augusta 2002 pod číslom 916/ 2002 – 4 s platnosťou od 1. septembra 2002.

**Účel a náplň kurzu**

Kurz ochrany človeka a prírody je súčasťou plánu práce školy. Je vyvrcholením procesu výchovy na ochranu človeka a prírody a vytvára predpoklady na motiváciu žiakov, prispieva k vytváraniu vlasteneckého povedomia, dotvára sústavu zručnosti a návykov z ochrany človeka a prírody, dopĺňa výchovu k bezpečnosti a ochrane zdravia pri práci, prispieva k zvyšovaniu telesnej zdatnosti, orientuje záujem žiakov v špeciálnych športoch a pri výbere povolania.

**Organizačné zabezpečenie**

Samotný kurz prevedieme s formou dennej dochádzky v dňoch 25. 5.- 27.5. 2015 v okolí mesta Gelnica. Účasť žiakov školy je na kurze povinná. Žiaci s oslabeným zdravím sa na kurze zúčastňujú len so súhlasom lekára a plnia úlohy primerané zdravotnému stavu. Program je volený tak, aby sa ním rozšírili vedomosti žiakov, precvičili ich požadované zručnosti a tiež na overenie výstupných vedomostí žiakov v poskytovaní zdravotníckej prvej pomoci a ich reagovania na situáciu ohrozenia materiálnych hodnôt a prírody. Obsah kurzu tvorí teoretická príprava, praktický výcvik a mimo vyučovacia záujmová činnosť žiakov.

**Personálne zabezpečenie**

Riaditeľ školy menoval za veliteľa kurzu Mgr. Františka Arendáša a zástupcu Mgr. Katarínu Vozárovu, Mgr. Jána Rešovského. Kurz prevedieme aj v spolupráci s ochranárskymi, zdravotníckymi organizáciami, s útvarmi civilnej a požiarnej ochrany. Veliteľ kurzu, zástupca zodpovedajú za plnenie plánu, za riadny priebeh, za bezpečnosť žiakov a vykonávajú pedagogický dozor.

- 2 -

**Materiálne a technické zabezpečenie**

Zdravotnícky, topografický a ostatný materiál zabezpečí spolu s vedením školy vedúci kurzu.

**Obsah a časový rozvrh K O Ž a Z**

**Informačná tematika – 5 hodín**

- právne normy upravujúce prípravu občanov na obranu SK

- organizácie podieľajúce sa na brannej, ekologickej a humanitnej výchove

- medzinárodné dohody

- organizácia a úlohy CO v SR

- najnovšie poznatky v dopravnej výchove, zdravovede a ekológii

**Odborno – tematický výcvik - 16 hodín**

- Uskutoční sa priamo v teréne počas troch dní v rozpätí 7 hodín denne

**25. 5. 2015**

Požiarna ochrana: 8, 00 – 10,00 prevedú príslušníci HaZZ v Gelnici, náčelník Juraj Pavlov,

č. tel: 0904 120090

Dopravná výchova: 10, 30- 12, 30- Ing. Ladislav Imrich – priestory autoškoly v Gelnici

**26. 5. 2015**

Orientácia v teréne: 8, 00- 13, 00 prevedú Arendáš, Vozárová, Rešovský. Pochod podľa azimutu, kreslenie topografických náčrtov, práca s mapou a buzolou, odhad vzdialenosti. Trasa škola- smer Turzov a okolie.

**27. 5. 2015**

Zdravotná príprava: 8, 00 – 10, 00 – CVČ Gelnica – prevedie MUDr. Mária Popadičova –

Zdravotné stredisko Margecany – prvá pomoc pri krvácaní, zastavení dýchania, zlomeninách, ukážky zdravotníckych techník...

č. tel: 053 4822022

Civilná ochrana: Centrum voľného času v Gelnici- 10, 30- 12, 30 hod. Úlohy CO, signály CO, činnosť pri požiari, pri výbuchu plynu, povodní, evakuácia, ochranné prostriedky CO, úkryty

- 3 -

**Podmienky účasti:**

- kurz je pre všetkých študentov povinný

- maximálny počet chýbajúcich študentov za triedu je 20%, pri prekročení tohto počtu sa triede nepovoľuje školský výlet

- neúčasť musí byť riadne ospravedlnená

- študent, ktorý neabsolvuje KOŽaZ /okrem vážnych rodinných a zdravotných dôvodov/ je povinný vytvoriť powerpointovú prezentáciu za každý deň keď chýbal.

Zmena programu môže nastať pri nevhodnom počasí alebo neúčasti inštruktorov.

Študent je povinný sa na konci každého dňa oboznámiť s programom nasledujúceho dňa u vedúceho kurzu.

Vypracoval vedúci kurzu:

Mgr. František Arendáš

Schválil riaditeľ školy:

RNDr. Dušan Andraško

V Gelnici dňa 14. 5. 2015