**Filozofické reflexie nacionalizmu**

1. Kapitola - Význam a vplyv
   1. Nacionalizmus – etymológia pojmu
   2. Nacionalizmus v premenách storočí
   3. Koncepcie nacionalizmu
2. Kapitola – Filozofické konštrukty nacionalizmu
   1. Smithova klasifikácia teórií nacionalizmu
   2. Multilaterálny pohľad na príčiny a dôsledky národných hnutí
   3. Ideologické konštrukty, ako hodnotové a politické činitele pri formovaní národného povedomia
3. Kapitola – Nacionalizmus ako politický, spoločenský a kultúrny jav
   1. Vzťah politického a kultúrneho boja pri tvorbe spoločenského povedomia
   2. Fenomén kultúry a tradície
   3. Dopad sociálnej štruktúry na subjektívne a objektívne vnímanie reality
4. Kapitola – Nacionalizmus a budúcnosť
   1. Radikalizácia či zánik nacionalizmu?
   2. Globalizácia ako rovnováha k národnému povedomiu?

Otázky národa a nacionalizmu sa stali predmetom záujmu radu historikov, filozofov, antropológov, sociológov či politológov, ale dokázala sa nájsť vyčerpávajúca odpoveď na tie najčastejšie otázky, ktoré nám táto tematiky ponúka? Zďaleka nie, popri množstve teórií, konceptov a kategórií s tým súvisiacich sa najprijateľnejšia verzia, ktorá by prešla analytickým ale i empirickým posúdením totiž nenašla. Skôr naopak, akokoľvek ucelený poznatok, na ktorom možno stavať ďalšie teoretické variácie sa vzhľadom na pluralitu často dichotómným teóriám vzďaľuje.

Teória národov a nacionalizmov totiž nie je čosi abstraktné a ťažko uchopiteľné ako napríklad otázky bytia, súcna či substancie. Je to pomerne zrozumiteľný fenomén, ktorého existenciu vieme identifikovať nielen v minulosti a prítomnosti, ale nesporne to bude citeľný jav i blízkej budúcnosti. Nacionalizmus ako empiricky daná realita podobne, ako mnohé iné objektívne skutočnosti má svoje vysvetlenie, či už v ontologickej, evolučnej či predmetnej rovine. Je len potrebné zbaviť sa nánosov, špekulatívnych konštrukcií a predsudkov, ktoré sa mu prideľujú či už časom, alebo pod vplyvom rôznych ideologických nuansou. Fenomenologickou redukciou očistiť nacionalizmus a národ a prinavrátiť mu javovú podstatu a tým vlastne i definíciu.