**Lk 7,11 – 17 23. rokov ... omša**

Drahý smútiaci rodičia, sestra, priateľ...príbuzní, priatelia, kamaráti, spolužiaci, bratia a sestry... Koľkokrát sme za posledné roky a v tomto roku po prvý krát - stáli pri rakve zo zmareným mladým ľudským životom. Prečo to všetko musí byť, prečo toľko bolesti pre tých najbližších. Ťažko sa hľadajú slová, keď nechceme skĺznuť k tým prázdnym nepravdivým frázam. K prázdnej nádeji a úteche. Keby sme nemali vieru, keby sme nepoznali zmysel a cieľ ľudského života, tak sa nemáme o čom baviť. Naša tragicky zomrelá sestra Roxana bola prinesená ako malé dieťa do Božieho chrámu aby prijala Boží život. Počula z úst kňaza o Bohu našom Stvoriteľovi, o jeho veľkej láske k nám. Mohli by sme sa teraz pýtať kde je tá láska dnes? Je hlboko v nás.

Sama Roxana 19. septembra 2021 si na svoj Instagramový profil napísala tieto slová *„ja len tak do etéru by som chcela dať na známosť, že som tou najšatenejšou milujúcou/milovanou dcérou a sestrou na celom svete..* pokračuje ďalej - *klišé veta, že „rodina je všetko“ má pre mňa ten najhlbší význam“.*

A dnes už vie, čo vedia všetci ľudia, ktorí zomreli, a čo vedia ľudia na celej našej planéte. Smrť je len bránou do večnosti, do nového života. Pre mnohých je to šok, keď behom sekundy, v okamžiku takéhoto nešťastia, tak vidíme tento svet fyzickými očami, a v jednom momente vidí svojou duchovnou bytosťou, svojou nesmrteľnou dušou všetko tak, ako my. A za krátko sa stretne zo svojím Bohom. A to je dôvod prečo sme tu.

Za prvé. Aby sme s pokorou poprosili Boha, aby jej odpustil všetky viny, aby sa nad ňou zmiloval a prijal ju medzi svojich vyvolených, veď od sviatosti krstu bola Roxana dieťaťom Božím. Nech ju Kristus obháji, veď i za ňu tiekla jeho nevinná krv na kríži.

A za druhé. Sme tu dnes preto, aby sme si uvedomili svoju zodpovednosť za svoj život, ktorý bol každému z nás daný a tiež si uvedomili, to čo raz napísala jedna z najväčších osobností minulého storočia (Matka Tereza): *„Sme stvorení k vyšším veciam než len k tomu, aby sme byli obyčajným číslom na svete. Nie sme tu pre diplomy a tituly, pre tu či onú prácu. Byli sme stvorení, aby sme milovali a byli milovaný. Konečným meradlom hodnoty nášho života raz nebude to, čo sme vykonali, ale len a len láska.“* Keď sa pozrieme okolo seba, koľko ľudí tu je, ako ste ju mnohí mali radi, tak vidíme, prečo človek žije a aký by mal byť dobrý a čo po sebe zanechať, aby obstál, až bude stáť raz pre Božím pohľadom. Preto za ňu teraz pokorne prosme.

**Lk 7,11 – 17 23 rokov…pohreb**

Drahý smútiaci rodičia, sestra, priateľ...príbuzní, priatelia, kamaráti, spolužiaci, bratia a sestry... Keď sa nachádzame v takejto situácii, ako dnes, keď sa lúčime s našou milovanou sestrou, tak si možno kladieme veľa otázok. Väčšinou znejú tie otázky *„prečo“.* Tá najdôležitejšia otázka však znie dnes inak. Kde je Roxy? Čo sa stalo s našou zosnulou sestrou? Nemôžeme sa tváriť ako hluchý a nemí, keď tu s nami žila bytosť, mladý človek, o ktorej mnohí hovorili, že bola dobrým a milým človekom. Smútočné oznámenie nám niekedy hovorí, že *„Očiam si odišla, v srdciach si zostala“* *„Dotĺklo srdce šľachetné, ktoré nás tak veľmi milovalo“.* Verím, že medzi nami nie je nikto taký nechápavý, že by si mysle, že človek je len prach pred nami, že to srdce šľachetné je krvavý sval. Naše rozprávanie je vždy symbolické a vyjadruje tajomstvo ľudskej osoby. Máme vždy na mysli osobu, bytosť vyžarujúcu život, dobrotu a lásku. To nemá čo robiť s tým biologickým telom, s prachom života. Človek je to, čo je neviditeľné, čo žije vo vnútri našej bytosti, čo nazývame dušou, osobou. Človek je to, čo v nás zostáva živé i vtedy, keď zomrie telesná schránka. Tí, čo najviac milovali, tí ju vnímajú, vidia ju, že je tu s nami trochu ďalej, ale už inak...

V jednej pohrebnej piesni spievame „... *tvoja duša dnes už počuje náš hlas.*..“ Ona nás vníma, ona nás počuje, je tu s nami. Ale my ju nepočujeme, my to ešte nevieme, pretože žijeme ako ľudia povrchu. Poslaním ľudského života je naučiť sa vnímať, poznávať duchovný svet, ktorý v sebe nosíme. Takto k nám hovorí Boh a mnohí ho nepočujeme. Takto čítame v Biblii a v Písme svätom. Počujú ho len tí, ktorí majú uši - dokážu načúvať. Raz sa pýtali istého znalca na vtáčí spev, ako dokáže rozoznať v lese tak presne zvuky rôznych spevavých vtákov. Priznal sa, že i on počul na začiatku len zvuk lesa. Ale pozornosťou sa postupne naučil rozoznávať hlasy. Podobne je tomu i s nami. Mnohí počujú len rev, hluk, modernú ohlušujúcu hudbu sveta. Alebo počujú len zmiešaný šum všetkého, čo na nich pôsobí. Nemali by sme prepočuť to najdôležitejšie, čo má význam pre náš život, pre našu budúcnosť, pre večnosť, až zomrieme. Roxana bola veľmi dobré a milé dievča. 19. septembra 2021 si na svoj Instagramový profil napísala tieto slová *„ja len tak do etéru by som chcela dať na známosť, že som tou najšatenejšou milujúcou/milovanou dcérou a sestrou na celom svete..* pokračuje ďalej - *klišé veta, že „rodina je všetko“ má pre mňa ten najhlbší význam“.* Roxana počula veľmi dobre – cítila, že je milovanou, a preto milovala... a to sa dialo v rodine užšej a širšej

A tak máme veľkú nádej, že sa taktiež naučila reč sveta ducha, kam všetci raz pôjdeme. Všetci sme od Boha nábožensky vybavení, ale beda tomu, kto nerozvinie svoje duchovné vlohy. Čo si počne ako *„hluchonemí“* za hranicou smrti.

BS - vypočujem si na slová, ktoré napísal mladý človek ako Roxana. Vyšlo to knižne v roku 2003 od anglického autora Ted Harrisona *Druhá strana smrti*, kde on uvádza list mladého vojaka, ktorý cíti, že sa blíži koniec života. Píše ho rodine a svojej mamke.

*Keby som mal odísť ďalej, než kam môžu myšlienky ľudí, neplačte...*

*Veď ten, kto hviezdy zavesil na nebi, kto pripevnil každý list na stromoch a ktorý, vie, čo ma čaká...*

*A ak bude chcieť, aby som žil, tak budem žiť...*

A smrť, to je len brána k pravde, nepatrnejšia než samotný vesmír. Tak umierajú ľudia, ktorí využili čas v ľudskom tele k tomu, aby sa pripravili na to, pre čo nás Boh stvoril. Pre život večný, vo svete neviditeľného ducha.