**Pohreb maleho dieťaťa**

Drahí smútiaci rodičia Peter a Lenka a malá sestřička Eliška, blízka rodina, bratia a sestry! Sú ťažké okamihy v ľudskom živote. Sú také chvíle, v ktorých stojíme tvárou v tvár chorobe alebo smrti a v našej duši zostáva veľa nevyslovených, no najmä nezodpovedaných otázok. Ak každý človek na tomto svete je pre druhých Božím darom, o to viac to platí pre dieťa. Ježiš najviac miloval deti a hovoril svojim učeníkom, aby nebránili maličkým prichádzať k nemu lebo takým patrí Božie kráľovstvo.

Dnes sme sa tu zišli, aby sme sa rozlúčili s našou malou sestrou Sárkou a vložili ju do Božej náruče, kde už niet chorôb ani smrti, kde niet nešťastia a smútku. Boh má rád vášu dcérku. Malá Sára je už teraz pri ňom(je v Ňom…). A my všetci veríme, že jej detská nevinnosť je tým najcennejším pokladom pred Božou tvárou. Vy, milí rodičia, ste mali túžbu aby Sárka bola pokrstená. Tento váš úmysel, sa aj uskutočnil, urobil z vášej dcéry Božie dieťa a kresťana. V Božom slove na jednom mieste počujeme Ježišove slová: *„Vezmite na seba moje jarmo a učte sa odo mňa, lebo som tichý a pokorný srdcom; a nájdete odpočinok pre svoje duše.“* Ježiš Kristus tak ako nikto iný pozná hĺbku ľudského utrpenia. On niesol kríž na Golgotu za hriechy každého z nás. Bol umučený za naše hriechy. Niesol pokorne svoje jarmo. Krížová cesta sa však po troch dňoch zmenila v slávne vzkriesenie.

​Bratia a sestry! Vo chvíľach bolesti a utrpenia nie sme samy. Vo chvíľach smútku a beznádeje, v opustenosti i v pocitoch zlyhania je s nami Boh. Aj Ježiš, ktorý pokorne niesol svoje jarmo a zomrel za nás na kríži je tu s nami. Nám zhromaždeným, ktorí stojíme okolo rakvy nášej sestry Sári Boh podáva svoju pomocnú ruku a pomáha nám vstať. Dáva nám nádej, že i toto dieta nachádza vďaka svojej nevinnosti u dobrotivého Boha otvorenú náruč. Drahá smútiaca rodina! Vždy je ťažké, keď mama a otec prežijú svoje dieťa. Koľko nesplnených snov a smútku nesie so sebou táto rakvička! Nech je táto chvíľa pre nás dôvodom, aby sme sa ešte viac primkli k milujúcemu Bohu, ktorý nás stvoril. A aby sme ďakovali za tenko krátky a nevinný život malej Sárky Bohu s kterým už isto prebýva v nebi. Ona sama sa bude za Vás prihovárať u Boha a nezabudnime aj mi za ňu - nech jej Pán dá svoju dôveru a prejaví jej Božie milosrdenstvo. Amen.