***Mt 25, 1 – 13* : Pohrebný príhovor – Ján Kubiš**

Drahá smútiaca rodina, manželka, deti, drahí priatelia nášho zosnulého brata Jána – bratia a sestry v Kristovi.

Prichádzame dnes na toto miesto poslednej rozlúčky – aby sme si uvedomili a prijali skutočnosť, že brat Ján Kubiš zomrel. Keď človek odchádza z domova do cudzej krajiny, obyčajne sa zhromaždia jeho príbuzný, priatelia, aby sa s ním rozlúčili. Aj my sme prišli odprevadiť na cestu nášho brata. Toto je krajina, z ktorej sa nik nevráti a do ktorej všetci isto raz pôjdeme. Smrť nášho brata je iba to, že on nastúpil na túto cestu trochu skôr ako mi. Takto a možno podobne sa hovorí v týchto dňoch o jeho smrti, čo vám najbližším okolo zosnulého spôsobuje zármutok a napĺňa vás žiaľom a ľútosťou. Smrť to je niečo veľmi reálne čo patrí k nášmu životu.

Na smútočných oznámeniach sa snažíme často boľavú hrôzu smrti zastrieť jemnými výrazmi ako „zosnul“ alebo „odišiel od nás navždy“ – ale smrť zostáva vždy nemilosrdnou smrťou naďalej – a bolí i keď príde po 89. rokoch života.

Smrť zhasína život. Nielen samotného zosnulého./ Samy dobre vieme, že kto raz patril medzi nás, s ním pochovávame i kus svojho osobného života, kus našej spoločnej minulosti.

Brat Ján patrila do nášho života, bola jeho súčasťou. Jedni z vás ste jej hovorili otec. Pre svoju manželku bol Janko, pre bližších príbuzných ujo Jának a brat. /Bratia a sestry všetky tieto mená vyjadrujú to, akosú naše ľudské životy navzájom prepletené**,** ako patríme k sebe. Niekto možno povie: „Zomrel a čo? Veď každý človek je nahraditeľný. Ale musíme si uvedomiť, že človek nie je nejaký náhradný diel, ktorý sa vymení a stroj ide ďalej. Človekje osobnosť, jedinečná a nenahraditeľná.

Stvoriteľ hovorí v biblii *„Zavolal som ťa tvojím menom“* – aj nášho brata Boh zavolal a povedal mu *„Janko poď“*. A on išiel - odišiel k Tomu, v ktorého veril.

Jej miesto zostane prázdne. Ale ostanú tu spomienky na jeho prežité udalosti, ostanú tu jeho životné skúsenosti, najmä skúsenosť viery, ktorá v ústach 20. ročného mladého človeka málo čo povie. Ale keď ich vysloví 89. ročný muž ako životom potvrdenú pravdu, tieto slová majú inú vážnosť. Nie je pravda, že každý človek je nahraditeľný. Každý človek je jediný svojho druhu. Takýto človek ako on nežil a nebude žiť - už nikdy po ňom. Čo nás s ním spájalo bolo jedinečné. Veríme, že nám nepatrí nič trvalo, všetko len na chvíľku. V týchto dňoch prežívame, čo je to posledný krát s niekým prehovoriť, posledný krát ho pohladiť a posledný kráť ho vidieť.

BS - ale Boh ktorý je vždy s nami, nám prichádza na pomoc a ponúka nám Seba svoje Slovo - Božie slovo. Ako sme pred chvíľou počuli: *„Bedlite, lebo neviete ani dňa ani hodiny!“* Tieto slová sa nám vrývajú do srdca vo chvíľach keď stojíme teraz a tu pred Bohom a chceme ďakovať za dar života tohto nášho brata. Tieto slová o nepoznaní posledných chvíľ svojho života sú silným svedectvom o tom, ako je nám všetkým smrť blízka. Ale nie smrť ako nejaký strašiak, ale ako chvíľa osobného stretnutia sa s Bohom, so svojím spravodlivým sudcom, ktorý pozná skutočnú hodnotu nášho života a pravú tvár našich skutkov.

Náš brat Ján sa už stretol z tým, ktorému celý život veril. Stretol sa z Bohom, ktorý jediný vedel čo prežíva keď mu bolo ťažko, stretol sa s tým s ktorým prežíval najskrytejšiu intimitu svojho života. Boh, ktorý ho stvoril ako hrnčiar, ktorý utvára džbán – tak ho Boh stvárňoval počas svojho života. V jeho živote sa zjavovalo navonok to čo skutočne nosil vo svojom srdci.

Brat Ján milovala život, mál rád hory, prírodu, nadovšetko mal rád Pána Boha a ľudí – a myslím si, že keby mohol ešte raz prehovoriť tak by povedal svojej manželke a svojím deťom a nám všetkým toto: *„Milujte život a žite ho v plnej kráse.“* On sa ho učil žiť práve od Toho, ktorého mohol prijímať v eucharistii a s ktorým sa stretávala denne v modlitbe – ním sa nechával pretvárať. A osobne si myslím, že toto je jeho odkaz pre nás. Brat Ján bol človek skromný, nenápadný a nenáročný. Tí, ktorí ste ho poznali viete, že žil a miloval svoju manželku a svoju rodinu, z manželkou vychovali svoje deti. Bol tým, ktorý pravidelne chodil na nedeľné bohoslužby a keď mu to fyzické sily dovolili zvlášť posledné mesiace rád prišiel .....bol..... žila život jednoducho a úprimne.

Jedna z indických rozprávok hovorí o spôsobe, akým si múdry filozof vyberal svojich žiakov. Jednu z otázok, ktoré im kládol, znela takto: *„Ktorý človek je na svete najšťastnejší?“* Mladý muži písali na svoje papiere a dávali do svojich obálok odpovede podľa toho, v čom ktorý vidí najväčšie šťastie. Jeden dokazoval, že spočíva v múdrosti,/ druhý hádal, že zdravie a krása dáva človeku najviac šťastia./ Nechýbali ani taký, ktorí videli šťastie v bohatstve a v dlhom bezstarostnom živote. Všetky tieto odpovede veľký filozof odkladal bez povšimnutia. Až na jednu obálku - ktorú keď otvoril - našiel v nej túto odpoveď: *„ Na svete je najšťastnejší dobrý človek!“*

Ten, ktorý napísal túto odpoveď toho si vzal filozof za svojho žiaka. My drahý bratia a sestry by sme mnohý mohli namietať, že koľko dobrých ľudí vo svete trpí. Ja vám však cez to všetko budem znova dokazovať, že je to pravda, že dobrý človek je na svete najšťastnejší. V jeho vnútri je pokoj a mier, ktorý mu dáva čisté svedomie, že žije podľa Božej vôle, že sa svojmu poslaniu na svete nespreneveril. Vie taktiež, že mu tie jeho dni a roky spravodlivého života nikto nemôže zobrať. Sú a zostanú len jeho vlastníctvom. Len on sám si za ne vezme večnú odmenu.

Drahá smútiaca rodina, priatelia, bratia a sestry - nášmu v Pánovi zosnulému bratovi Jánovi na rozlúčku poďakujme za každé dobré slovo, každý skutok ktorý pre nás vykonal a za všetky dobrodenia, ktoré rozdával. A sami buďme taktiež dobrý. Buďme dobrý, aby sme boli šťastní, buďme dobrý, aby sme na konci svojho života boli bohatí.

BS – Ježišovo rozprávanie v evanjeliu o múdrych a nerozumných pannách, výstižné vyjadruje múdrych a nerozumných ľudí.

Rozumní ľudia v postoji voči smrti nestrácajú nádej a dôveru v Boha a predovšetkým žijú tak, že ich smrť jednoducho nemôže prekvapiť – sú na ňu pripravení: tak ako aj tie panny vzali si aj náhradný olej do nádob. Títo rozumní ľudia žijú v konaní dobra, vytvárajú hodnoty, ktoré smrť nemôže zničiť, žijú v postoji, ktorý možno nazvať bdením, z Božej ruky sú ochotní vziať všetko, čo je pre nich pripravené a tak vedia, že všetko v ich živote je vlastne prejav Božej vôle a jeho lásky. Aj naša sestra Helenka ochotne niesla svoj kríž – ťažkú chorobu - niesla ju obetavo a trpezlivo. A tak smrť potom už nie je kliatbou, ale požehnaním, pozvánkou na stretnutie sa s Bohom ako Pánom života.

Naproti tomu nerozumní ľudia nechávajú svoje lampy prázdne. Nenapĺňajú svoje srdcia láskou a dobrom, službou Bohu i ľuďom a preceňujú veľkosť svojho života, akoby len tento náš svet bol tým najdôležitejším. Pre nich je potom smrť ako niečo, čo príde nečakane, na čo zabudli a prestali s tým počítať.

Veriaci kresťan však naozaj hľadí na smrť ako na miesto stretnutia so svojím Bohom, ako na dozretie námah svojho života. Preto nemáme dôvod pozerať sa na ňu pesimisticky, ako na definitívny koniec všetkého, ba práve naopak, s nádejou, že sa raz budeme spolu tešiť so stretnutia s Bohom.

Nie je dôležité, ako dlho trvá náš život. Dôležité je, ako a čím naplníme kroky na ceste nášho života. Jedine ak to bude plnenie Božej vôle, tak tieto kroky budú mať pravý a skutočný zmysel a význam.

Drahí smútiaci. Modlime sa za dušu nášho zosnulého brata Jána. On potrebuje túto našu pomoc. Takto najlepšie prejavíme svoju lásku k nemu a odvďačíme sa mu za jeho lásku, ktorú nám preukazoval, keď žil medzi nami. Amen.