**Pojmoslovný aparát - praktické úlohy – literatúra – 1.A**

**1. Prečítaj si ukážku a urč, či ide o sylabický alebo sylabotonický veršový systém a následne urč jeho znaky:**

*Dunaju, Dunaju, milý môj šuhaju,*

*počkaj len máličko, veď za mnou volajú.*

*Počkaj, milý, počkaj aspoň len trošičku,*

*že sa ešte obzriem na tvoju mamičku.*

**2. Prečítaj si ukážku a urč, či ide o sylabický alebo sylabotonický veršový systém a následne urč jeho znaky:**

*Vám však, moji bratia milí,*

*poviem pravdu vcelku:*

*mala moja vďačná dáma*

*nôžku hodne veľkú.*

**3. K menu autora správne priraď literárne dielo/literárny druh/literárna**

**forma/literárny žáner:**

a) J. G. Tajovský –

b) H. Gavlovič –

c) B. S. Timrava –

d) P. O. Hviezdoslav –

( Krvavé sonety/Maco Mlieč/Valaská škola.../Ťapákovci)

**4. Akým typom literárnej postavy je:**

a) Jánošík –

b) Iľa kráľovná –

**5. Ako by si svojimi slovami vyjadril/a autorovo posolstvo (rovinu významu)**

**v próze Keď báčik z Chochoľova umrie.**

**6. Urč umelecké prostriedky/opakovacie figúry:**

a) ligotavé chvíle –

b) ohník –

c) Za čím sa v diaľky rozletela? –

d) láska silná ako puto –

e) letí, letí... –

f) Dunaj/Tatry –

g) hrajú sa vlny –

**7. Čo určite musí obsahovať každé klasické prozaické alebo dramatické dielo z hľadiska vnútornej kompozície?**

**8. Po prečítaní oboch ukážok napíš základný rozdiel medzi ukážkami z hľadiska jazykovej formy.**

**Ukážka č. 1 M. Kukučín – Keď báčik z Chochoľova umrie**

*Zo všetkých jarmočných známostí najlepšie zostal mu v pamäti pán Aduš Domanický.*

*Vídal ho od rokov na každom jarmoku, ale nezoznámil sa s ním, ani jeho mena nevedel. Ostatne, načo by sa s ním zoznamoval, keď nemali medzi sebou žiadneho obchodu? Ale čo im bolo súdenô, predsa ich neminulo.*

*Zoznámili sa znamenite.*

*Bolo to vlani, na Ondreja, v Podhradí na jarmoku.*

**Ukážka č. 2 J. Botto – Smrť Jánošíkova**

*Slnce v zlatej kolíske nad horou umiera,*

*hlucho, temno na vzchode, jak prostred cmitera.*

*Obloha v ťažkom smútku až k zemi sa zhýna*

*Sťa mať biedna nad rakvou jediného syna.*

**9. Ukážka**

*A pred cárom družina neveliká stojí,*

*sú to cudzí víťazi, každý v jasnej zbroji.*

*Pobelavé kaderie šije im otáča,*

*modré ich oči bystro v okolo si páča.*

*Rastom sú ako jedle, pevní ani skala:*

*zdalo by sa ti, že ich jedna mater mala.*

*Oni čelom nebijú, do nôh nepadajú,*

*taká otroč neznáma slovenskému kraju:*

*lež Božie dary nesú, chlieb a soľ, cárovi,*

*a smelými sa jemu primlúvajú slovy...*

**Po prečítaní ukážky vyrieš nasledujúce úlohy:**

a) literárna forma ukážky – ................................, zdôvodni.....................................

.............................................................................................................................

b) literárny druh ukážky – ................................., zdôvodni ....................................

.............................................................................................................................

**10. Ukážka**

*Spamätal sa a pristúpil k Ondrejovi: ,,Ondrej, počkajte mi jeden týždeň* – *dnes nemám. O týždeň vám statočne vrátim, čo som dlžen. Jačmeňa ani ovsa nepredal som ani zrnko* – *všetko, čo mám, videli ste v humne. Vidíte, oklamal som vás, peniaze pomíňal.“ Chytil Ondreja za ruku a vrele mu ju tisol.*

**Po prečítaní ukážky vyrieš nasledujúce úlohy:**

a) literárna forma ukážky – ................................, zdôvodni.........................................................

.................................................................................................................................................

b) literárny druh ukážky – ................................., zdôvodni .......................................................

................................................................................................................................................

c) označ autorskú reč a reč postáv ............................................................................................