**Politické strany na Slovensku**

Jediná možnosť ako sa v demokracii dostať k moci je cez politickú stranu . V diktatúrach je spravidla len jedna strana, žiadna súťaž, konkurencia neexistuje. V diktatúrach môže mať moc i rodina, vodca, armáda... V demokracii existuje iba jedna cesta ako získať moc v štáte. A to je vyhrať voľby. Strana, ktorá vyhrá voľby a má viac ako 50 % hlasov všetkých zúčastnených strán vo voľbách môže vládnuť i sama, no to sa stáva iba zriedka. U nás sa to podarilo iba raz strane Smer, keď získala vyše 75 poslancov v parlamente. No zväčša na vládnutie treba koalíciu, to znamená, že strana ktorá vyhrala voľby si potrebuje nájsť ešte niekoho, aby mali viac ako 75 poslancov v parlamente. V súčasnosti víťaz volieb Matovičova OĽANO si zobrala do koalície i strany SME rodina, SAS a Za ľudí. Teda máme 4 strany vo vládnej koalícii, do kopy majú toľko poslancov, že môžu zmeniť Ústavu. Na zmenu Ústavy je potrebných mať viac ako 90 poslancov. Je to preto, aby sa ústava nemenila často, musí mať dostatočnú podporu v parlamente a teda i občanov, ktorí si tieto strany volili.

Na vznik politickej strany stačí minimálne 10 000 podpisov občanov. Ak sa nová strana zaregistruje môže sa uchádzať o účasť v parlamente. Aby sa tam dostala musí získať viac ako 5%. Nové strany sa prezentujú cez média, internet, alebo chodia od dediny k dediny , navštevujú skrátka svojich voličov a presviedčajú ich aby ich volili. To že sa o moc uchádza viacero strán sa nazýva **politický pluralizmus.** Víťaz volieb vytvorí koalíciu a tá preberá moc. Zvolia si svojho premiéra, ministrov, tí si potom dosadia do úradov svojich ľudí. V parlamente koalícia prijme alebo upraví zákony, aké ona chce podľa toho aké priority tieto strany majú. Ešte predtým však vznikne koaličná dohoda, kde sa vládne strany dohodnú na programe, aby sa nestalo, že niektorá strana príde s takou požiadavkou, ktorá iným vládnym stranám nevyhovuje. Mohlo by dôjsť k roztržke vo vláde a to by mohlo znamenať i vládnu krízu a rozpad vlády.

Príklad: máme vo vláde OĽANO, SME rodina, SAS a Za ľudí. Z týchto 4 strán v hodnotových otázkach iba SAS je za registrované partnerstvá, legalizáciu mäkkých drog, potraty atď. Ostatné sú proti. Preto ak chce SAS vládnuť musia sa na koaličnej rade dohodnúť, že tieto otázky sa nebudú otvárať. Ostane teda všetko status quo. Dohodli sa napríklad, že sa nebudú rušiť vianočné dôchodky atď. To čo ich spája sú ekonomické otázky, boj proti korupcii ...

Politické strany delíme na pravicové a ľavicové

**PRAVICOVÉ**  - **podpora zamestnávateľov** ( čím lepšie sa bude podnikať, tým viac zamestnancov sa prijme a budú vyššie platy)

**Štát má byť slabý,** to znamená, že sa nemá do všetkého starať, menej byrokracie   
 a viac voľnosti pre občanov

**Kladie sa dôraz na rovnaké šance**

**Dôležitejší je jednotlivec,** práva a šance jednotlivcov

**Štát má viac šetriť a** nerozhadzovať peniaze na zvyšovanie dôchodkov, zadarmo vlaky ...   
 Ak viac šetrí myslí viac na budúcnosť.

**V ekonomike platí liberalizácia,** voľný obchod, sloboda podnikania a preferujú sa   
 súkromné podniky a trhové hospodárstvo. Štát má vlastniť čo najmenej, lebo platí   
 zásada, že štát je zlý vlastník. Prevláda korupcia a byrokracia.

**Pravicové strany sa snažia mať nízku infláciu** (nárast cien) aby sa nepoškodila   
 ekonomika

**ĽAVICOVÉ** - **Podpora zamestnanosti,** vytvoriť čo najviac pracovných miest, aby bolo čo najmenej nezamestnaných  
 **Štát má byť silný,** má sa do všetkého starať, všetko ovládať, štát sa spolieha na svoju autoritu, nie na rozum a zodpovednosť jednotlivca.   
 **Štát presadzuje rovnosť výsledkov**. To znamená, že sa snaží zvyšovať dane bohatým a viac rozdať chudobným. Cieľom je aby rozdiely medzi bohatými a chudobnými boli najmenšie.

**Štát presadzuje kolektív,** masa ľudí je dôležitejšia ako jednotlivec. V praxi to znamená asi to, že sa presadzujú zákony, ktoré neberú ohľad na niektorých jednotlivcov, lebo dôležitejší je celok. Príklad: Štát ide stavať diaľnice, dôležitejšie je pre ľavicovú vládu diaľnica, ktorá poslúži viacerým, ako to, že vyvlastnia majetok občana, ktorý príde o všetko.

**Štát má viac rozdávať,** má byť štedrí k sociálne slabším

**Presadzuje sa štátne vlastníctvo,** lebo ľavica si myslí, že štát je najlepší vlastník.

Okrem toho strany rozdeľujeme na konzervatívne, liberálne, sociálne, národné, kresťanské... máte to na str. 73.

Existujú i radikálne až extrémistické strany. Sú to strany, ktoré chcú rýchlu a revolučnú zmenu spoločnosti. Sú tzv. antisystémové, lebo chcú zmeniť systém, zrušiť demokraciu a nahradiť ju nejakým experimentom, čo si vymysleli. Sú to strany, ktoré neberú dôraz na ľudské práva, dôležitejší je pre nich silný štát, autorita, vodcovstvo, disciplína a prísna kontrola všetkého.

Pravicové extrémistické strany : Nacistické a fašistické - presadzujú xenofóbiu a rasizmus, nacionalizmus

Ľavicové extrémistické strany : Komunistické a anarchistické, presadzujú kolektívny teror

Niektoré strany majú niečo z ľavice, niečo z pravice, také sa nazývajú **stredové.** Niektoré strany majú časť programu konzervatívnu časť liberálnu.

U nás je ľavicová strana : SMER

Pravicová strana a liberálna : SAS

Národná strana : SNS

Extrémistická antisystémová strana (podľa programu): ĽSNS

Ostatné strany majú niečo z ľavice, niečo z pravice, sú niekde konzervatívne, inde liberálne

OĽANO má veľa z ľavicového programu a je konzervatívna.