**Politika západných demokracii v medzivojnovom období 20 stor. v súvislosti s rastúcim tlakom totalitných režimov**

Po 1. sv. vojne bola snaha vybudovať demokratické systémy, na systéme parlamentnej demokracie, ale i napriek tomu sa mnohé štáty vydali cestou autokracie a diktatúry. Nakoniec demokracia sa presadila len v Československu, USA, Francúzsku a Veľkej Británii, Nórsku, Švédsku a Fínsku. Ostatné krajiny sa vydali cestou nedemokracie. V Nemecku nastúpili od roku 1933 nacisti, v Taliansku od roku 1921 fašisti a v Rusku od roku 1917 komunisti. V ostatných krajinách vládli autokrati, silné osobnosti, ktoré odmietali kritiku.

Demokratické krajiny: rešpektovali občianske práva  
 rešpektovali slobodu slova, zhromažďovania , vlastníctva ...  
 slobodné voľby už i za účasti žien  
 v ekonomike sa presadil liberalizmus a voľný trh, trhové hospodárstvo  
 existovala pluralita názorov  
 existencia viacerých politických strán

V diktatúrach sa politické rozhodnutia rozhodovali rýchlo, vodca jednoducho nariadil a všetci to museli rešpektovať. V demokraciách musel prísť konsenzus, dohoda, často i kompromis, takže demokraciám trvalo dlhšie, kým niečo schválili. Navyše v roku 1929 vypukla hospodárska kríza, ktorá zasiahla mnohé štáty. Keď je kríza, tak sú na tom horšie demokratické štáty, lebo v diktatúre vodcovia hlásia, že je to vina demokracie. Vodcovia hlásia, že ju rýchlo ukončia, ľuďom dajú prácu a ľudia im uveria, zavrhnú demokraciu a zvoli si diktátora. Tak sa stalo v Nemecko, keď v roku 1933 sa Hitler stal ríšskym kancelárom a neskôr vodcom. Keď začal zbrojiť a vyhrážať sa susedom, demokratická Európa bola ticho, nikto z nich už nechcel vojnu. Hitler ju však chcel, ale demokratické mocnosti si mysleli, že ak mu dajú čo chce, Hitler prestane a vojna nebude. Mýlili sa, Hitler dostal Rakúsko, v Mníchove francúzsky prezident Clemenso a britský premiér Chamberlaine bez prítomnosti zástupcov z Československa odovzdali Sudety (pohraničné územie Čiech) a Hitler neprestal. Politike ktorú viedli Anglicko a Francúzsko keď Hitlerovi stále ustupovali sa hovorí politika ústupkov appeasement (epízment ). Keď prišiel Chamberlaine z Mníchova domov, chválil sa že zachránil mier, keď Hitlerovi daroval kus Československa, no však Hitler i tak rozpútal vojnu. Nastupujúci britský premiér W. Churchill mu povedal: Vyberali ste si medzi hanbou alebo vojnou, vybrali ste si hanbu a budete mať i vojnu. Dnes už vieme, že zlu sa nemá ustupovať, lebo zlo sa nezastaví, ak ho samy nezastavíme. Príklad Ukrajina.

**Marshalov plán** – americký plán obnovy zničenej povojnovej Európe. Prišiel s ňou americký minister zahraničných vecí Marshall, ktorý navrhol balík peňazí určený krajinám, ktoré boli vojnou veľmi zničené a potrebovali pomoc. Podmienkou bolo, že krajina musí mať demokraciu a trhové hospodárstvo. Prijali ho všetky západné krajiny, pôvodne i ČSR, ale pod tlakom Moskvy sme museli pomoc odmietnuť. Neboli to len peniaze, ale i traktory, poľnohospodárske stroje atď.

**Trumanova doktrína** – politika amerického prezidenta Trumana, ktorá vychádzala z toho, že nesmieme pripustiť , aby sa komunizmus rozširoval.

**Berlínsky múr -** múr, ktorý rozdelil Berlín na dve časti východný a západný Berlín. Začal sa stavať v roku 1961. Berlín bol už i predtým rozdelený, ale len symbolicky čiarou a potom plotom. To však nestačilo, východoberlínčania i tak utekali na západ. Moskvy a komunistická časť Nemecka sa rozhodla postaviť múr, aby tak zabránila úteku svojich občanov na západ.

**Karibská kríza** - inak kubánska raketová kríza. Bol to najväčší nevojenský konflikt studenej vojny. Soviety tajne inštalovali na Kube rakety stredného doletu s jadrovými hlavicami. Americké mestá boli tak bezprostredne ohrozené. Americké špionážne lietadlo tieto rakety odfotilo a začalo sa vyjednávanie. Stačilo málo a svet by bol v jadrovej vojne. Nakoniec sa Chruščov a Kenedy dohodli a rakety boli stiahnuté, Američania stiahli rakety z Turecka. Medzi Moskvou a Washingtonom sa vytvorila horúca linka.

**Železná opona** - hraničná línia, ktorá oddelila východný komunistický blok od západného demokratického. Prvý raz to spomenul Churchuill.

**Kultúrna revolúcia** -  bola to politická kampaň v [Číne](https://sk.wikipedia.org/wiki/%C4%8C%C3%ADna) [1965](https://sk.wikipedia.org/wiki/1965) – [1969](https://sk.wikipedia.org/wiki/1969), ktorú vyvolal [Mao Ce-tung](https://sk.wikipedia.org/wiki/Mao_Ce-tung) za pomoci armády, bezpečnosti a mládeže (červené gardy). Znamenala čistky v armáde, komunistickej strane, štátnom aparáte a hospodársky chaos, kultúrne škody a takisto veľké straty na intelektuálnom potenciáli krajiny. Mal to byť rozchod so všetkým starým nekomunistickým. Výsledkom boli milióny mŕtvych.

**Solidarita** - poľské odborové hnutie v 80 rokoch, ktoré založil a viedol Lech Wallesa. Bol to odboj a miestami i otvorený boj proti komunistickej diktatúre. Lech Wallesa sa neskôr stal i poľským prezidentom. Solidarita mala obrovskú zásluhu na páde komunistického režimu v Poľsku.

**Perestrojka** – Prestavba - znamenala demokratizáciu sovietskej spoločnosti i komunistickej strany. Zaviedol ju Gorbačov, posledný sovietsky prezident, ktorý chcel reformovať komunizmus. Rusko však nikdy nežilo v demokracii, preto i perestrojka znamenala skôr chaos.

**Glasnosť -** otvorenosť, informovanosť. Zaviedol ju Gorbačov a mala otvoriť diskusiu medzi ľuďmi. Malo sa začať diskutovať o korupcii, kriminalite ....Otvorene bez strachu o svoju slobodu.

**Socializmus s ľudskou tvárou** - bola to politika, ktorú zaviedol A. Dubček v ČSSR. Dubček bol slovenský politik, najvyšší predstaviteľ komunistickej strany Československa, ktorý chcel poľudštiť komunizmus, ktorý ľuďom všetko zakazoval, tvrdo trestal a nedovolal povedať svoj názor. Dubček to chcel zmeniť, zaviedol reformy, uvoľnil slobodu a ľudia sa cítili slobodnejšie. To sa však nepáčilo Moskve a Brežnevovi. Ten poslal na Československo spojeneckú armádu Varšavskej zmluvy aby tu urobila poriadok. V auguste 1968 bola Pražská jar a socializmus s ľudskou tvárou potlačené. Všetko sa vrátilo do starých poriadkov. Opäť zavládol medzi ľuďmi strach a nesloboda. Tomuto obdobiu od roku 1968 do pádu komunizmu 1989 hovoríme normalizácia.