**POSUDOK ZÁVEREČNEJ PRÁCE**

**Téma**: Zážitková pedagogika a jej praktické uplatnenie vo výučbe biológie

**Typ záverečnej práce:** Magisterská záverečná práca / Diplomová práca

**Autor**: Bc. Kristína Merčáková

**Vedúci**: RNDr. Anna Mišianiková, PhD.

|  |  |
| --- | --- |
| P.č. | **Kritéria hodnotenia záverečnej práce** |
| 1 | **Posúdenie formálnej stránky práce**  Diplomová práca Bc. Kristíny Merčákovej je napísaná na 78 stranách rozdelených na teoretickú časť (14 strán), praktickú časť (38 strán) a prácu vhodne dopĺňajú prílohy – 10 pracovných listov a 8 fotografií zachytávajúcich samotnú realizáciu zážitkových aktivít na pobytovom a dennom tábore (14 strán). Jednotlivé časti na seba logicky nadväzujú. Práca má drobné štylistické a gramatické chyby. |
| 2. | **Posúdenie úrovne spracovania teoretickej časti**  Teoretická časť približuje podstatu zážitkovej pedagogiky s ohľadom na jej smery – *skauting, wordcraft, foglaring* a nezabúda ani na *hru*. Teoretická časť je východiskom pre praktickú časť, kde autorka navrhla 6 zážitkových aktivít na realizáciu na pobytovom tábore a 4 bádateľské aktivity pre realizáciu na dennom tábore, ktorý bol zrealizovaný 2x. |
| 3. | **Posúdenie spracovania empirickej časti**  Autorka v tejto časti predstavil svoje ciele, metodiku práce a navrhla aktivity pre pobytový aj denný tábor. Celkovo teda navrhla a rozpracovala 6 bádateľsko-zážitkových aktivít pre pobytový tábor, overila 4 z týchto aktivít (tábor bolo možné realizovať v exteriéri). Pre každú z nich vytvorila aj pracovný list (niektoré sama, pri niektorých používala už dostupné zdroje z projektu „*Učíme se venku*“). Pre denný tábor, ktorý sa realizoval 2x, navrhla a rozpracovala 4 bádateľské aktivity, tie aj overila v praxi. Súčasťou sú aj vypracované pracovné listy vytvorené v prostredí *Canva* (príloha 7 – 10), ktoré však počas denného tábora nevyužili pre nedostatok času. Je to však vhodný didaktický materiál pre samotnú realizáciu aktivít po menších úpravách na vyučovacích hodinách biológie. V práci sú vhodne začlenené aj tabuľky 2 (na strane 26) a tabuľka 3 (na strane 37), v ktorých sa autorka zamerala na rozvíjané kompetencie žiakov pri daných zážitkových aktivitách a na rozvíjané spôsobilosti vedeckej práce pri konkrétnych bádateľských aktivitách. Cenným prínosom je podkapitola 2.3 s názvom „Výsledky“, v ktorých autorka sa zamerala na vyhodnotenie získaných spätných väzieb („Lístkov pri odchode“) od účastníkov oboch táborov. Výsledky spracovala do prehľadných tabuliek. V závere zhodnotila prípravu, realizáciu oboch táborov a navrhla taktiež odporúčania pre realizáciu táborov. V kapitole 3 s názvom „Diskusia“ autorka predstavuje prínos diplomovej práce a navrhuje odporúčania pre lepšie zvládnutie aktivít so zreteľom na opakované využívanie pomôcok v praxi (environmentálny aspekt). Autorka tu navrhuje aj možnosti využitia jednotlivých aktivít počas vyučovacích hodín biológie. |
| 4. | **Posúdenie prínosu záverečnej práce a jej použiteľnosť**  Téma zážitkovej pedagogiky v rámci biológie predstavuje vcelku aktuálny problém školstva. Veľkým prínosom sú nielen navrhnuté aktivity, ale aj prepracované pracovné listy s možnosťou využitia nielen na tábore, ale aj počas vyučovania biológie, prípadne projektových dní v škole. Vypracované materiály, ak budú zverejnené v rámci projektu IT Akadémia, budú veľkým prínosom pre učiteľov a nájdu svoje uplatnenie v praxi. |
| 5. | **Slovné hodnotenie práce študenta a splnenie cieľa**  Autorke sa podarilo naplniť stanovené ciele – navrhla zážitkové aktivity pre vedecký blok biológie pre pobytový tábor, navrhla bádateľské aktivity pre biologický blok denného tábora. Jednotlivé navrhnuté aktivity zrealizovala (okrem 2 z časových dôvodov), overila a získala cennú spätnú väzbu od účastníkov táborov. Posúdila vhodnosť zážitkových a bádateľských aktivít počas táborov, ale aj počas vyučovacích hodín biológie. Sformulovala aj odporúčania pre realizáciu zážitkových a bádateľských aktivít pre súčasných aj budúcich učiteľov biológie, ako aj lektorov a inštruktorov táborov. |
| 6. | **Odporúčania autorovi práce**  V teoretickej časti chýbajú úplne citácie – autorka len parafrázuje iných autorov. Pri písaní je potrebné si skontrolovať očíslovanie kapitol, nakoľko nesedí číslovanie v obsahu s kapitolami v práci – strana 42 kapitola 2.2.2 by mala byť kapitola 2.2.4 podľa obsahu. Zmenila by som úplne názov kapitoly 3 z „Diskusia“ a nazvala by som to „Závery a odporúčania pre prax“, nakoľko nie je s kým diskutovať. Autorka sa už len zamyslela nad výsledkami a využitím jednotlivých aktivít v praxi učiteľa, prípadne realizátora pobytového, denného tábora. Do práce, aby bola kompletná, by som zaradila aj kartičky pre prácu v jednotlivých transfúznych staniciach (strana 28), aby si používateľ daného didaktického materiálu nemusel už pripravovať tieto podklady, nech sú teda na jednom mieste v práci a dala by som ich do prílohy. Na strane 53 v kapitole 2.3.3 by sa žiadalo uviesť názvy nielen aplikácie *PlantNet* ale aj ďalších 2 aplikácií požívaných počas bádateľských aktivít na dennom tábore. Názvy aplikácií chýbajú aj v jednotlivých bádateľských aktivitách pre denný tábor (strana 34 a 35). |
| 7. | **Otázky pre autora pri obhajobe práce**  Ste autorka alebo spoluautorka 4 navrhnutých bádateľských aktivít, ktoré boli využité pre denný tábor?  Myslíte si žeby ste zvládli teraz s odstupom času navrhnúť aj vlastné pracovné listy pre jednotlivé aktivity?  Čo bolo najväčším problémom pri tvorbe pracovných listov?  Ako by ste v pedagogickej praxi využili informácie, ktoré ste získali z lístkov pri odchode?  Vedeli by ste Vami navrhnuté aktivity použiť aj počas vyučovacích hodín biológie? Je možné ich využiť v takom rozsahu ako ich uvádzate vo Vašej práci?  Budete sa aj v budúcnosti podieľať na príprave a realizácií podobných pobytových, prípadne denných táborov so zameraním na zážitkovú pedagogiku v biológii, prípadne trúfli by ste si takýto tábor aj sama zorganizovať? |
| 8. | **Písomné hodnotenie**  Diplomová práca B. Kristíny Merčákovej spĺňa kritéria kladené na záverečnú prácu a odporúčam ju k obhajobe. |

Záverečnú prácu hodnotím: A – výborne

Spišská Nová Ves Podpis: \_\_\_\_\_\_\_\_\_\_\_\_\_\_\_\_\_\_

PaedDr. Alena Greňová