**VODSTVO EURÓPY**

Európa má pomerne vlhké podnebie a zároveň aj hustú riečnu sieť. 80% povodí svetadiela patrí k úmoriu Atlantického oceánu a Severného ľadového oceánu. Zvyšok patrí k bezodtokovej oblasti Kaspického mora. Sem ústi aj najdlhšia európska rieka Volga. Väčšina európskych jazier je ľadovcového pôvodu. Medzi najväčšie patria Ladožské a Onežské jazero.

Dunaj

*Dunaj* (Donau, Dunav, Duna, Дунав, Dunărea) je druhá najdlhšia európska rieka a najdlhšia rieka v Európskej únii. Vzniká sútokom *Brege* a *Brigachu* v Čiernom lese (Nemecko), preteká južným Nemeckom, Rakúskom, Slovenskom, Maďarskom, Srbskom, potom tvorí po mnoho desiatok kilometrov rumunsko-bulharskú hranicu a ústí deltou do Čierneho mora na hraniciach medzi Rumunskom a Ukrajinou. Priemerný prietok Dunaja je v ústí 6 500 m³/s, v Budapešti 2 350 m³/s, v Bratislave 2 025 m³/s a vo Viedni 1 900 m³/s.

Visla

*Visla* (Wisła) je najväčšia rieka v Poľsku Jej dĺžka je 1047 km, povodie má rozlohu 194 424 km². Vzniká sútokom zdrojníc *Czarna* a *Biala Wiselka* v *Sliezskych Beskydách*, deltou ústi do Gdaňskej zátoky *Baltského mora*. Preteká cez Krakov a Varšavu. Medzi Vislou a Dneprom severne od Karpát leží pravlasť Slovanov. Priemerný prietok pri ústí dosahuje 1 080 m³/s.

Rýn

*Rýn* (Rhine) vzniká sútokom Predného Rýnu a Zadného Rýnu vo Švajčiarsku. Podľa morfológie krajiny a charakteru toku sa rozlišuje:

* *vrchný Rýn* / Hochrhein (po Bazilej) – preteká cez *Bodamské jazero*
* *stredný Rýn* / Mittelrhein (po Bonn) - niekedy sa rozlišuje horný Rýn / Oberrhein (kúsok za Wiesbadenom) a stredný Rýn (ďalej)
* *dolný Rýn* (po ústie) – má nížinný charakter, na brehoch sú hrádze

Na hornom a strednom toku má rieka alpský vodný režim. V oblasti delty je hladina vody v ramenách rieky vždy nad úrovňou okolitej nížiny, ktorú preto treba chrániť pred záplavami 4 – 5 m hrádzami. So všetkými veľkými západoeurópskymi riekami je spojený kanálmi.

Seina

*Seina* (Seine) je rieka v severnom Francúzsku, je 775 kilometrov dlhá. Názov pochádza z latinského slova „*sequana“*, ktoré vzniklo z galského slova „*sicauna“*. Pramenná oblasť rieky sa nachádza v oblasti náhornej plošiny *Langers* blízko mesta Dijon. Od miesta prameňa tečie severozápadným smerom k Paríži, ktorým preteká s priemernou vodnatosťou 250 m³/s. Rieka ústi vo francúzskom meste Le Havre do *Lamanšského prielivu*.

LABE

Temža

*Temža* (Thames) je rieka tečúca južným Anglickom, preteká Oxfordom a aj Londýnom pred ústím do *Severného mora*. Dĺžka rieky je 346 km. Pramení asi kilometer severne od dediny Kemble, pri Cirencestri. Povodie Temže možno rozdeliť na prílivové a neprílivové. *Neprílivové povodie* má rozlohu asi 9 948 km² a v úseku od prameňa do Teddingtonu zahŕňa množstvo malých a 38 hlavných prítokov. *Prílivové povodie* sa začína asi 90 km od mora. Na rieke sa tu prejavuje vplyv prílivu zo Severného mora. Jedným z prejavov je, že voda v rieke v tomto úseku je čiastočne slaná.

ÚMORIE S.Ľ.O

Pečora

*Pečora* (Пэцора) je rieka na severovýchode európskej časti Ruska. Je dlhá 1 809 km a pramení v severnom *Urale*.

Severná Dvina

*Severná Dvina* (Северная Двина) je rieka na severe európskej časti Ruska, ktorá preteká cez Vologdskú a Archangelskú oblasť. Od sútoku zdrojníc je 744 km dlhá. Povodie má rozlohu 357 000 km². Vzniká sútokom *Jugu* a *Suchony* a až k ústiu *Vyčegdy* je nazývaná *Malá Severná Dvina*. Pod týmto sútokom sa jej vodnatosť viac než zdvojnásobuje.

BEZODTOKOVÁ OBLASŤ

Volga

*Volga* (Волга, İdel, İtil, Рав) je s dĺžkou 3 530 km (podľa niektorých odborníkov 3 430 km, pred výstavbou priehrad 3 690 km) najdlhšia rieka Európy. V antike bola známa pod menom *Atil*, v gréckej podobe *Rha*. Pramení vo *Valdajskej vrchovine* pri dedine Volgoverchovie, 228 metrov nad morom a ústí v *Kaspickom mori* (28 m pod hladinou mora), má spád len 256 m. Do Volgy vteká asi 200 riek, v jej povodí je 151 000 riek, potokov a sezónnych tokov na ploche 1 361 000 km². Ako vodná magistrála spája Volga severnú, strednú a západnú Európu s Kaspickým morom a strednou Áziou. Priemerný ročný prietok je 258 miliárd m³.

JAZERÁ

Ladožské jazero

*Ladožské jazero* (Ла́дожское о́зер – Ladožskoje ozero, Laatokka, Luadogu) je sladkovodné jazero v Ruskej republike Karelsko v Leningradskej oblasti v severozápadnej časti Ruska. Je najväčším jazerom Európy a je tiež 14. najväčším sladkovodným jazerom na svete. Kotlina jazera je tektonického pôvodu a bola vytvorená štvrtohornými pevninskými ľadovcami. Jazero má priemernú rozlohu 17 891 km² (mimo ostrovov). Jeho dĺžka zo severu na juh je 219 kilometrov a jeho priemerná šírka je 83 kilometrov. Priemerná hĺbka je 51 metrov, hoci jeho maximálna hĺbka dosahuje 230 metrov v severozápadnej časti. Jazero má okolo 660 ostrovov, ktorých celková plocha činí 435 km². Jazero leží v nadmorskej výške 4,84 m n. m. Väčšina ostrovov, vrátane súostrovia *Valaam* a skalných ostrovov *Kilpola* a *Konevets*, je situované v severozápadnej časti jazera.

Onežské jazero

*Onežské jazero* (Онежское озеро, Ääninen alebo Äänisjärvi) je jazero na území Ruskej federácie. Jeho rozloha je 9 700 km² (iné zdroje uvádzajú 9 894 km²) a obsahuje 285 km³ vody. Je druhým najväčším jazerom Európy. Jazero je tektonického pôvodu, neskôr domodelované glaciálnou činnosťou. Jeho maximálna hĺbka je 127 metrov. Jeho hladina sa nachádza 33 m n. m. Prieplavy spájajú jazero s riekou *Volgou*, *Baltským* a *Bielym* morom.

Vänern

*Vänern* je jazero, ktoré sa nachádza na juhozápade Švédska. Je to najväčšie švédske jazero a tretie najväčšie jazero v Európe. Má rozlohu 5 650 km², je 140 km dlhé a približne 80 km široké. Na jazere sa nachádza množstvo ostrovov (najväčší je ostrov *Torsö*).

Balaton

*Balaton* (Blatenské jazero, Plattensee) je najväčšie jazero v strednej Európe. Nachádza sa v Maďarsku. Jeho hladina sa nachádza 104 metrov nad morom. Najväčšia hĺbka je 11 metrov. Rozloha je 591 km². Keďže Maďarsko je bez prístupu k moru, niekedy sa mu hovorí „maďarské more“, čo je v podstate aj pravda, je to totiž posledný zvyšok treťohorného mora Tethys v Európe. Rieka *Zala* je jeho najväčším prítokom.