**Inovovaný štátny vzdelávací program**

Dejepis – nižšie stredné vzdelávanie (II. St.- ZŠ)

**Charakter predmetu:**

* Hlavnou funkciou dejepisu je kultivovanie historického vedomia žiakov ako celistvých osobností a uchovávanie kontinuity historickej pamäti v zmysle odovzdávania historických skúseností či už z miestnej, regionálnej, celoslovenskej, európskej alebo svetovej perspektívy.

**CIELE PREDMETU** – (Žiaci)

• nadobudnú spôsobilosť orientovať sa v historickom čase,

• nadobudnú spôsobilosť orientovať sa v historickom priestore,

• naučia sa čítať a používať dejepisnú mapu,

• získajú základné vedomosti a spôsobilosti z oblasti vybraných historických udalostí, javov, procesov z národných a svetových dejín,

• nadobudnú spôsobilosť pochopiť príčiny, priebeh a dôsledky historických udalostí,

• získajú schopnosti poznávať históriu na základe analýzy primeraných školských historických písomných, obrazových, hmotných a grafických prameňov a sú schopní týmto prameňom klásť primerane adekvátne otázky,

• rozvinú si komplex kompetencií – spôsobilostí, schopností rozvíjať a kultivovať kultúrny dialóg a otvorenú diskusiu ako základný princíp fungovania histórie i školského dejepisu v demokratickej spoločnosti.

• osvoja si postupne spôsobilosť historickej kultúry ako schopnosti orientovať sa v mnohosti kultúrnych situácií, v ktorých sa stretávame s históriou.

**VZDELÁVACÍ ŠTANDARD**

* **(5)**Človek v premenách času a priestoru
* Človek a komunikácia
* **(6)**Obrazy pravekého sveta
* Obrazy starovekého sveta
* Obrazy stredovekého sveta
* **(7)**Predkovia Slovákov v Karpatskej kotline
* Slováci v Uhorskom kráľovstve
* Obrazy novovekého sveta
* Habsburská monarchia na prahu novoveku
* **(8)**Zrod modernej doby
* Moderný slovenský národ
* **(9)**Obrazy prvej svetovej vojny
* Európa v medzivojnovom období
* Československo v medzivojnovom období ( 1918 - 1939)
* Obrazy druhej svetovej vojny
* Slovenský štát (1939-1945)
* Rozdelený svet
* Československo za železnou oponou
* Slovensko po roku 1989

**Inovovaný štátny vzdelávací program**

Dejepis – gymnázium so štvorročným a päťročným vzdelávacím programom

**Charakter predmetu:**

* Dejepis spolu s humánnou zložkou geografie a občianskou náukou tvorí vzdelávaciu oblasť spoločenskovedných predmetov. Je v nej však samostatným predmetom a spolu s nimi v integratívnych vzťahoch predstavuje jeden z významných prostriedkov procesu humanizácie žiakov. Tí si v ňom postupne osvojujú kultúru spoločenskej komunikácie a demokratické spôsoby svojho konania na základe oboznamovania sa s historickým procesom ako jedným zo základných predpokladov komplexného poznávania sveta a ľudskej spoločnosti z potrieb prítomnosti

**CIELE PREDMETU**

poznávať históriu, ktorá nepredstavuje uzavretú minulosť so vždy konečnými a jednostrannými interpretáciami,

• poznávať históriu, ktorá je výsledkom mnohostranného a protirečivého procesu,

• skúmať históriu aj na základe čítania s porozumením rôznorodých a mnohostranných školských historických prameňov – stôp po minulosti ako základného predpokladu poznávať a porozumieť minulosti,

• pochopiť, prečo sa história interpretuje rôznym spôsobom,

• rozvíjať komplex kompetencií – spôsobilostí, schopností klásť si v aktívnej činnosti kognitívne rôznorodé otázky, prostredníctvom ktorých žiaci riešia uvedené úlohy a problémy,

• rozvíjať a kultivovať kultúrny dialóg a otvorenú diskusiu ako základný princíp fungovania histórie i školského dejepisu v demokratickej spoločnosti,

• osvojiť si postupne spôsobilosť historickej kultúry ako schopnosti orientovať sa v mnohosti kultúrnych situácií, v ktorých sa stretávame s históriou.

**VZDELÁVACÍ ŠTANDARD**

* Z historikovej dielne
* Z údolí veľkých riek
* Stopy antiky
* Stopy stredoveku
* Predkovia Slovákov v Karpatskej kotline
* Uhorské kráľovstvo
* Odkaz novoveku
* Habsburská monarchia v novoveku
* Zrod modernej doby a nacionalizmus
* Moderný slovenský národ
* Európska expanzia 1492 – 1914
* Na ceste k prvej svetovej vojne
* Slováci v Rakúsko – Uhorsku
* Prvá svetová vojna a vznik ČSR
* Európa v medzivojnovom období
* Československo v medzivojnovom období
* Druhá svetová vojna
* Slovenský štát (1939-1945)
* Československo za železnou oponou
* Konflikt ideológií
* Integrácia Európy
* Slovensko po roku 1989