Pracovať na skrášlení svojho okolia, znie možno pre študentov trochu nudne, ale prispieť k dielu samotnou prácou už zďaleka nie je také všedné a banálne. Mohli sa o tom uistiť študenti vyšších ročníkov, ktorí sa 7. septembra nezúčastnili účelového cvičenia, ale so štipkou presviedčania vzali nožnice, lopaty, kopačky a iné náradie a kúsok po kúsku menili vzhľad areálu našej školy. Neprešli ani 3 hodiny a vstup do priestorov školy bol zrazu oveľa príjemnejší a krajší. Veď krása a čistota sú bezprostredným zrkadlom nášho postoja, nie len k prírode, ale i k sebe samému.